yBODENHOFF 

KkGESORGER 


HOFLIV  UNDER  FR.  VII 
a  UDDRAG  AF  GENE- 
RALMAJOR FREDERIK 
GOTTHOLD  v,  MOLLERS 
EFTERLADTE  PAPIRER 


BRIEF 

0041241  f  ALSKE  BOGHANDEL  •  NORDISK  FORLAG 


%\ 


r 


KONGESORGER 


^  i",  s*  «:>  o 

/    ■  •       ■     .--  .■■  ■■  :^   « 


E.  BODENHOFF 

MELLEM  VENNER  OG  FJEN- 
DER. Erindringer  og  Breve 
fra  1864.     1897. 

EN    HVERDAGSHISTORIE 
FRA  1849.     1898. 

MELLEM  HELTEGRAVE. 
1900. 

FRA  DANNEVIRKE  TIL  ALS. 
1905. 

ET  LYKKELIGT  HJEM.  Tids- 
billede i  Breve  fra  Norge. 
1909.    (4.  Oplag  1910). 

MINDERIGE  EGNE.  Skitser 
fra  Sønderjvlland.    1910. 

SVUNDNE  TIDER.  Uddrag  af 
Generalmajor  Frederik  Gott- 
hold  v.  Mullers  efterladte  Pa- 
pirer.   1912 

HOFLIV  UNDER  TRENDE 
KONGER.  Uddrag  af  Gene- 
ralmajor Frederik  Gotthold 
V.  Mullers  efterladte  Papirer. 
1913. 


KONGESORGER 

HOFLIV  UNDER  FREDERIK  VII 


E.  BODENHOFF  fy 


a    UDDRAG  AF  GENE- 
RALMAJOR FREDERIK  J 
GOTTHOLD  v.  MOLLERS 
EFTERLADTE  PAPIRER 


O  't:  ?r>  r 


KØBENHAVN  OG  KRISTIANIA 
GYLDENDALSKE  BOGHANDEL 
NORDISK  FORLAG  a  MCMXIII 


DL 


FR.  BAOOES  KOL.  HOFBOOTRYKKERl 
KØBENHAVN 


1851. 

Kongen  var  kommet  ind  til  Christiansborg  den 
31te  December.  Nytaarsdag  var  Cour  og  Taffel. 
Prindserne  og  Hofstaterne  vare  tilsagte  til  Kl. 
111/2,  alle  øvrige,  Deputationer,  Corporationer, 
Militair  o.  s.  v.,  til  Kl.  1.  Medens  Prindserne  vare 
inde  hos  Kongen  i  hans  daglige  Værelser,  sagde 
Overhofmarschallen:  at  Kongens  Hof,  naar  det 
havde  ønsket  Hs.  Majestæt  et  lykkeligt  Aar,  da 
agtede  at  begive  sig  til  Grevinden,  Han  opfor- 
drede derfor  de  andre  Hoffer  til  at  gjøre  det 
samme.  Herimod  protesterede  disse,  og  da  navn- 
lig udtalte  Dronningernes  Hofchefer  Bliicher-Al- 
tona  og  von  der  Maase  sig  meget  bestemt  derimod 
—  som  rigtigt  var  — ,  da  det  Forhold,  som  Kon- 
gens Hof  staar  i  til  bemeldte  Dame,  ikke  ved- 
kommer os  andre. 

Vi  —  alle  Hofferne  —  bleve  nu  samlede  ind- 
ladte for  Majestæten,  der  modtog  os  i  Borger- 
uniform og  med  Chacot  paa  Hovedet.  Han  tak- 
kede for  det  gamle  Aar  og  ønskede  os  alle  et 
lykkeligt  nyt.  Kongen  gik  derpaa  rundt  i  Kredsen 
og  talte  et  Par  Ord  til  hver  især.  Mig  spurgte 
Han  efter  mit  Befindende,  glædede  sig  over  min 
Helbredelse  og  tiKøiede:  »saa  gaar  De  vel  til 
Armeen,  naar  De  bliver  fuldstændig  rask;«  hvor- 
tU  jeg  svarede,  at  dette  var  mit  Ønske  og  min 
Hensigt.  Efter  at  have  passeret  Kredsen  sagde 

Hs.  Majestæt  nu,  henvendt  til  Alle:  »Jeg  takker 
Dem  endnu  en  Gang  ret  meget  for  det  gamle 
Aar.  Jeg  haaber  nu  at  de  Herrer  ville  gaa  ned 
til  min  Kone,  som  det  vil  være  en  Fornøielse  at 
se  Dem!« 

Dette  allerhøieste  Ønske  var  jo  at  betragte  som 
en  Befaling.  Følgelig  begave  vi  os  alle  til  Grev- 
inden; V.  der  Maase  var  endnu  lidt  ubestemt, 
men  fulgte  dog  med,  da  vi  forestillede  ham,  at 
saadant,  efter  Kongens  Yttring,  var  det  eneste 
rigtige. 

Grevinden  beboer  forrige  Kronprindsesses  Væ- 
relser. I  det  lille  Cabinet  foran  —  med  Vindue 
til  Ridebanen  —  stod  Selskabsdamen  Frøken 
Dreier.  I  Værelset  indenfor  stod  »Madame«.  An- 
sigtet var  mig  strax  bekjendt  fra  Scenen,  fra 
Dandsen.  Ellers  havde  jeg  aldrig  før  nu  seet 
hende  paa  nærmere  Hold.  Hun  var  iklædt  brun 
Silkekjole  og  hendes  Haar  var  bart,  uden  Kappe 
eller  Haarprydelse.  Frøken  Dreier  var  ligeledes 
iført  brun  Silkekjole,  men  hun  bar  en  Kappe  paa 
Hovedet. 

Grevinden  var  meget  ugenert  i  sine  Bevægel- 
ser. Hun  talte  med  nogle  af  Kongens  Herrer,  som 
jo  vare  hende  bekj endte.  Derpaa  præsenterede 
Levetzow  os,  der  vare  hende  fremmede,  nemlig 
Blilcher-Altona,  v.  d.  Maase,  Juel-Ryssensteen,  Grev 
Trampe,  Scheel  og  mig.  Med  Hofcheferne  under- 
holdt hun  sig  om  Dronningernes  Befindende,  hvor- 
paa  de  svarede  med  megen  Anstand,  men  man 
læste  Arrigskaben  af  deres  Miner.  Grev  Scheel 
maatte  lade  sig  nøie  med  et  Knix.  Trampe,  det 
erindrer  jeg  ikke.  Juel  fik:  »Jeg  har  ikke  haft  den 
Fornøielse  at  se  Dem  før.  De  kommer  nok  sjæl- 
den til  Frederiksborg.«  Jeg  kom  lige  efter  ham 
og  fik:  »Jeg  har  ikke  haft  den  Fornøielse  at  se 
Dem  paa  Frederiksborg.«  »Jeg  har  ikke  været  der 


i  lang  Tid,  da  jeg  først  nylig  er  kommet  tilbage 
fra  Slesvig.«  »Ah!  De  har  været  ved  Armeen  og 
deltaget  i  Krigen?«  »Ja  indtil  Sygdom  nødte  mig 
at  reise  tilbage.« 

Efterat  vi  havde  været  hos  hende,  gik  Arve- 
prindsen  og  Prinds  Frederik  af  Hessen  derind. 
Landgreven  var  alt  kjørt  hjem  og  Prinds  Chri- 
stian af  Gliicksborg  mødte  først  til  Cour  med 
Gardens  Officerer. 

Da  vi  kom  tilbage  til  Palaiset  var  Prindsessen 
vred  paa  Prindsen,  fordi  han  havde  været  hos 
Grevinden;  men  vi  havde  dog  adskilligt  at  for- 
tælle. 

Den  7de  Januar  1851.  Der  var  stor  Forskræk- 
kelse blandt  begge  Dronningers  Hofdamer;  thi 
Kongen  havde  Nytaarsdag,  da  han  besøgte  begge 
Enkedronninger,  sagt  til  Dronning  Caroline  Ama- 
lie, at  han  syntes,  det  var  nu  paa  Tiden,  at  hen- 
des Damer  gjorde  deres  Opvartning  hos  Grevinden. 
Da  Dronningen  herpaa  svarede,  at  Grevinden  jo 
ikke  kom  i  »Verden«,  sagde  Kongen:  »Hun  har 
været  her  hos  Dem.  Jeg  har  ogsaa  sagt  det  til 
Enkedronning  Marie,  som  billigede  det,  ligesom 
hun  ogsaa  snart  selv  vilde  se  Grevinden.«  Dron- 
ning Caroline  Amalie  skrev  til  Dronning  Marie 
om  denne  Samtale,  som  havde  fundet  Sted  Nyt- 
aarsdag mellem  hende  og  Kongen;  men  Dronning 
Marie  erindrede  ikke  noget  om,  at  Kongen  havde 
talt  til  hende  om  Grevinden. 

Men  nu  Kongens  Ankomst  hertil  idag  den  7de 
har  alarmeret  forfærdeligen.  I  denne  Anledning 
skrev  Dronning  Caroline  Amalie  et  Brev  af  føl- 
gende Indhold  til  Kongen  (Brevet  blev  foreviist 
Arveprindsen,  som  atter  læste  det  for  Reedtz  og 
mig): 

»Min  kjære  Søn.  Ved  Dit  sidste  Besøg  hos  mig 
yttrede  Du  det   Ønske,  at  mine  Damer  skulde 

besøge  Grevinde  Danner,  fordi  Du  havde  præsen- 
teret hende  for  mig.  Førend  jeg  befaler  dem  dette, 
maa  jeg  dog  gjøre  min  kjære  Søn  opmærksom 
paa,  at  det  var  af  Føielighed  imod  Dig,  at  jeg 
modtog  Grevinden,  og  at  saadant  skete  uden 
Andres  Nærværelse.  Du  vil  erindre,  at  jeg  den- 
gang i  Samtalen  sagde  til  Dem  Begge,  at  De  nu 
ikke  skulde  aventuriere  Dem  mere.  At  Du  ikke 
har  haft  Din  nærværende  Regjering  tilstede  ved 
Dit  Bryllup,  var  fordi  det  ikke  skulde  være  offi- 
cielt. Naar  jeg  nu  befalede  mine  Damer  at  gaa 
til  Grevinden,  vilde  det  jo  være  at  prononcere 
saadant  som  officielt.« 

Kongen  kom  atter  til  Staden  den  12te  Januar, 
men  forblev  kun  til  den  17de,  fordi,  som  Hs. 
Majestæt  udtrykkede  sig:  »Min  Kone  er  ikke  vel. 
Jeg  er  bange  det  bliver  Grip.«  Rygtet  fortalte,  at 
Hensigten  havde  været  et  længere  Ophold  her- 
inde. Muligen  at  Damernes  Opposition  imod  Grev- 
inden har  gjort  Forandring  heri. 

Kongen  skal  have  svaret  ubehageligt  paa  Dron- 
ningens Brev,  omtrent  med  de  Ord:  »At  det  fra 
Hans  Side  betragtet  —  som  Konge  og  som  Søn 
— ■  ikke  fortjente  noget  Svar.« 

Den  16de  Januar  meldte  Bladene  Holstens 
Underkastelse,  dog  med  Reservation.  Criminil 
var  kommet  foi  silde  og  derfor  havde  de  andre 
Commissairer  været  for  eftergivende.  Dette  maa 
nu  forandres,  men  dertil  fordres  nye  Instruxer 
fra  Wien  og  BerUn.  Den  17de  reiste  General 
Bardenfleth,  ledsaget  af  Major  Diderichsen,  over 
Liibek  til  Holsten,  for  at  overtage  Commandoen 
over  den  holstenske  Armee,  naar  samme  er  bleven 
reduceret  • —  et  vanskeUgt  Hverv. 

Den  2den  Februar  kom  Garden  til  Fods  tilbage 
her  til  Staden.  Prindsen  red  dem  i  Møde  til 
Jernporten  ved  Frederiksberg  Allé.  Kongen  havde 


befalet  at  ville  se  den,  ligesom  de  andre  Ba- 
tailloner,  paa  Ridebanen,  og  Prindsen  til  at  give 
Møde  der.  Krigsministeren  mødte  ogsaa  udenfor 
Vesterport.  Modtagelsen  var  smuk.  Kongen  spiste 
med  i  Ridehuset,  der  var  udmærket  decoreret. 
Skaaler  udbragtes  for  Kongen,  for  General  Krogh 
og  for  Armeen.  Et  Mindebæger  udbragtes  af  Skue- 
spiller Nielsen  for  de  Faldne.  Efter  en  Tale  af 
Samme  om  Danmarks  Styrke  og  Hæder  udbragte 
Kongen  en  Skaal  for  Danmark.  Hermed  endtes 
der.  General  Hagemann  bad  om  Tilladelse  til  at 
udbringe  Krigsministerens  Skaal;  men  Kongen 
svarede:  »Der  er  langt  til  Enden,«  hvilket  Svar 
høiligen  forbausede  alle.  Enkedronning  Caroline 
Amalie  og  Arveprindsessen  vare  i  Logen,  Corps 
diplomatique  paa  Galleriet.  Senere  var  der  Taffel 
hos  Kongen  for  Gardens  Officerer. 

Nu  vedblev  der  en  Række  Dage  at  være  Ind- 
togshøitideligheder,  men  den  6te  Februar  var  jeg 
færdig,  blev  syg  —  fik  Tilbagefald  —  som  Følge 
af  den  sommerlige  Paaklædning  og  det  langsomme 
Ridt. 

Den  21de  Februar  endte  de  store  Uger  med 
Collation  for  Artilleriet  og  Ingenieurerne.  Det 
hele  endte,  som  det  havde  begyndt,  smukt  og 
gribende  i  enhver  Henseende.  Ikkun  een  Gang 
udbragtes  en  Skaal  for  Rigsdagen,  nemlig  af 
Oberst  Ræder,  Chef  for  10de  lette.  Lieutenant 
Hochschildt  af  1ste  lette  Bataillon  begyndte  en 
Skaal,  som  syntes  at  lyde  contra  Rigsdag  og 
Forfatning  og  blev  brusquement  afbrudt  af  Præ- 
sident Lange.  Nu  vendte  Hochschildt  om,  idet 
han,  efter  at  have  ladet  Lan^e  tale,  bad  om  han 
maatte  fortsætte  sin,  og  nu  skal  han  have  endt 
brillant. 

Som  anført  deltog  jeg  ikke  efter  den  7de  Fe- 
bruar i  Féteme,  eiheller  saae  jeg  flere  Troppers 

Ankomst,  med  Undtagelse  af  Husarerne;  thi  da 
slog  jeg  Parapluien  op  og  hinkede  til  Hesten  paa 
Kongens  Nytorv  med  en  Theaterkikkert,  og  der- 
fra saae  jeg  min  Othar,  blomsteromkrandset,  i 
Spidsen  af  sin  Eskadron.  Saa  slæbte  jeg  mig  hjem 
tn  min  Baas. 

Den  13de  Marts  blev  Krigsministeren,  General 
Hansen,  atter  meget  skarp  angrebet  i  Folkethinget 
af  Grundtvig  og  Tscherning.  Krigsministeren  re- 
plicerede paa  en  Udtalelse  af  Tscherning  med  at 
sige:  »Naar  jeg  skal  resumere  alt  det  den  fore- 
gaaende  Taler  har  sagt,  saa  seer  det  ud,  som  om 
det  var  en  Ulykke,  en  stor  Ulykke  for  Landet, 
at  Krigsbestyrelsen  er  gaaet  over  i  mine  Hænder 
—  og  det  siger  den  Mand,  som  i  Farens  Stund 
forlod  denne  Post.«  (Voldsom  Hyssen).  »Staar  jeg 
i  en  Forsamling  af  Folkets  Udvalgte,  eller  staar 
jeg  for  et  Parterre?  Regulativet  forbyder  alle 
Bifalds-  og  Mishagsyttringer,  og  derpaa  beraaber 
jeg  mig.«  —  Formanden:  »At  overholde  dette  er 
ofte  meget  vanskeligt  og  beroer  som  oftest  paa 
den  ærede  Taler  selv.«  (UmaadeUge  Bravoraab!). 
Tscherning:  »Har  jeg  kastet  Skygge  paa  Ministe- 
ren? (Nei!).  Har  jeg  ikke  en  hel  Rigsdag  gjort 
mig  Umage  for  at  forsvare  ham?  (Jo!).  Det  er 
ikke  sandt,  hvad  Ministeren  sagde  om  mig.  Faren 
var  overstaaet,  Vaabenstilstanden  sluttet  og  jeg 
efterlod  en  kampdygtig  Armee  paa  30,000  Mand. 
Jeg  ønskede  just  at  han  skulde  blive  min  Efter- 
følger, saa  at  jeg  ikke  veed,  hvorledes  han  kan 
sige,  at  jeg  ønsker  at  faa  ham  ud  af  Ministeriet. 
Her  har  jo  slet  ikke  været  Tale  om  noget  per- 
sonHgt!«  (Stærkt  Bifald).  —  Krigsministeren:  »Naar 
den  Mand,  der  frivillig  har  forladt  sin  Post,  ved 
enhver  Leilighed  gjør  sig  det  til  Opgave  at  cri- 
tisere  mig,  saa  anseer  jeg  ham  for  en  Dadler« 
(flere  Stemmer:   »og  en  Forsvarer«).   —  »Ja  saa 

maa  min  Bestyrelse  rigtignok  have  været  meget 
daarligj  naar  den  trænger  til  et  saadant  Forsvar!« 
(Umaadelig  Hyssen). 

Resultatet  af  dette  enestaaende  Kjævleri  i  Rigs- 
dagen er,  at  Krigsministeren  atter  har  søgt  om 
Afsked;  men  om  han  faar  den? 

Damerne  i  Kjøbenhavn  havde  en  stor  Sorg  i 
denne  Maaned.  Det  store  MiUtairbal  for  de  hjem- 
vendte Officerer,  som  var  bestemt  at  skulle  finde 
Sted  i  Casino,  røg  i  Lyset,  uagtet  der  blandt 
Entrepreneurerne  var  baade  Overhofmarschal  Le- 
vetzow,  Etatsraad  Suhr,  Vinhandler  Mønster,  Ba- 
ron Ivar  Rosenkranz  o.  fl.  a.  Det  var  for  Grev- 
indens Skyld,  at  der  intet  Bal  blev.  Levetzow 
burde  dog  bedst  i  Tide  kunne  have  indseet  dette. 

Den  19de  Marts  gav  Arveprindsen  et  meget 
elegant  Bal.  Han  havde  alt  tidligere  haft  stort 
Taffel  for  de  hjemvendte  Officerer.  Til  BaUet 
havde  Arveprindsen  indbudt  Kongen  og  i  det 
samme  Brev  omtalt  Sagen  imellem  Krigsministe- 
ren og  Folkethinget,  samt  raadet  Kongen  at  op- 
løse sidste.  Kongen  svarede,  idet  Han  takkede 
for  Indbydelsen,  at  Han  havde  sine  Grunde, 
hvorfor  Han  ikke  deltog  i  noget  Selskab  i  Kjø- 
benhavn, og  hvad  det  givne  Raad  angik,  da 
vidste  Han  nok  selv,  hvorledes  Han  havde  at 
handle. 

Den  24de  Marts  blev  Oberst  Baggesen  beordret 
til  at  indtræde  i  Grændsecommissionen,  og  jeg 
tU  at  overtage  Stabschefsposten  ved  Generalcom- 
mandoen. 

Den  2den  April  gik  ganske  stille  af,  hvilket  er 
høist  ubegribeligt  og  urigtigt;  thi  en  saadan  Hæ- 
dersdags  halvtredsaarige  Gjenkomst  burde  ikke 
have  været  forbigaaet  med  Taushed.  —  Paa  Sø- 
etatens  KJrkegaard  var  Graven  smukt  prydet 
med  Blomster  og  Dannebrogsflag,  og  der  holdt 

Skuespiller  Holst  en  Tale,  Marineministeren  gav 
Bal  for  Cadetterne;  men  ellers  var  der  intet  at 
mærke  i  hele  Byen  —  intet  gjort. 

Den  9de  April  overtog  General  Flensborg  atter 
sin  Post  som  Directeur  for  Armeens  Personel. 
Det  gjordes  virkelig  nødig,  at  en  Officeer  igjen 
kom  i  denne  Post;  thi  uden  at  frakjende  Justits- 
raad  Hyllested  god  Villie,  saa  kan  det  ikke  nægtes 
at  have  været  krænkende  for  Armeen  at  se  sin 
Skjæbne,  nemlig  Officerernes  Avancement  og  An- 
sættelse, lagt  i  Hænderne  paa  Justitsraad  Hylle- 
sted og  Fuldmægtig  Holmer  —  ikke  at  tale  om 
Capitain  Glud.  Sidste,  en  dygtig  Jurist  og  Contoir- 
mand,  var  i  1848  paa  Procurator  Nyholms  Contoir 
og  blev  derfra  Secretair  hos  IMinisteren,  dengang 
Høistcommanderende  paa  Als.  Nu  er  han  Adju- 
tant  —  dog  tillige  Secretair  i  Krigsministeriet, 
en  mere  passende  Titel. 

Den  22de  April  kom  Forbud  imod  at  Officerer 
og  Underofficerer  bare  civile  Klæder  fra  Iste 
Januar  1852.  Over  denne  Befaling  fik  Bladene 
Bersærkergang;  man  skulde  tro  at  Landets  Vee 
og  Vel  beroede  heraf.  Man  dadlede  naturligviis 
Krigsministeren  og  vilde  endog  paastaa,  at  Rigs- 
dagens Samtykke  fordredes  tU  en  saadan  Befa- 
ling. Snak!  —  Kjøbenhavnsposten  sagde  ondskabs- 
fuldt, at  den  troede  ikke  paa  Befalingens  Over- 
holdelse, fordi  Krigsministeren  selv  befandt  sig 
altfor  vel  ved  at  være  civil. 

Kongen  opholdt  sig,  som  sædvanlig,  igjen  paa 
Frederiksborg  siden  Indtogstiden  var  forbi;  thi  i 
hele  den  Maaned  Indtoget  varede,  boede  Hs. 
Majestæt  herinde.  Grevinden  har  besøgt  den 
gamle  Stemann  og  er  bleven  meget  godt  modtaget 
af  ham.  Stemann  holdt  Lovtaler  over  hendes  Viid 
og  Conversation.  Dette  smagte  naturligviis  ikke 
godt  paa  høiere  Steder.  Flere  af  »la  haute  volée« 

yttrede:  »Han  gaar  i  Barndom.«  Men  Kongen  paa- 
skjønnede  Stemanns  Høflighed,  og  paa  hans  84- 
aarige  Fødselsdag  besøgte  Kongen  ham,  idet  Hs. 
Majestæt  kom  ridende  ind  i  den  Anledning,  og 
strax  red  ud  igjen. 

Kongen  kommer  ikke  herind  til  Arveprindsens 
Fødselsdag.  Mine  Kongelige  Høiheder  toge  som 
sædvanlig  hen  for  at  gratulere  Stemann,  men  da 
Kongen  just  var  der,  vilde  de  ikke  forstyrre,  men 
vendte  om  igjen.  Rimeligvis  af  Frygt  for  ved 
dette  Møde  at  komme  i  en  eller  anden  Forlegen- 
hed med  Hensyn  til  Grevinden  (som  dog  ikke  var 
dér,  men  paa  Eremitagen,  hvor  Hs.  Majestæt 
mødte  hende). 

Grevindens  Fødselsdag  falder  den  21de  April. 
Hele  Kongens  Hof  var  indbudt  til  Frederiksborg 
paa  denne  Dag,  med  Undtagelse  af  Kongens  Ad- 
jutant  Sehested,  der  er  i  Unaade.  Man  kan  ikke 
sige  dette  er  ufortjent;  thi  han  har  yttret  sig  alt- 
for upassende  imod  og  om  Kongen,  hvem  han  dog 
skylder  alt;  thi  havde  Allerhøistsamme  ikke  som 
Kronprinds  taget  den  meget  exalterede  Sehested 
til  sin  Adjutant,  saa  havde  denne,  efter  al  Rime- 
lighed, enten  nu  været  i  Galehuset  eller  maaske 
i  Insurgenternes  Rækker. 

Den  30te  April  udstedte  Krigsministeriet  føl- 
gende Rescript: 

»Efter  at  Udenrigsministeriet  havde  gjort  den 
herværende  kongeUge  preussiske  Gesandt  en  Und- 
skyldning for  den  ved  Saluteringen  for  Orlogs- 
dampskibet  »Nix«  den  25de  ds.  begaaede  For- 
seelse, og  henstillet  om  de  manglende  6  Skud 
kunde  blive  affyret  for  et  andet  preussisk  Krigs- 
skib, som  maatte  passere  Fæstningen,  har  be- 
meldte Gesandt  foretrukket,  at  de  6  Skud  af- 
fyredes   strax,    efter    forudgaaet   Meddelelse   fra 

Commandantskabet  paa  Kronborg  til  den  preus- 
siske Konsul  i  Helsingør.« 

Og  dette  var  ikke,  som  enhver  Fornuftig  maatte 
antage,  for  at  narre  April.  —  Nei!  saaledes  op- 
fører Diplomatiet  sig  endnu  i  det  19de  Aar hun- 
drede. Denne  Begivenhed  vil  da  være  gefundenes 
Fressen  for  Bladene. 

Den  12te  Mai  udkom  en  Kongelig  Forordning, 
dateret  den  10de,  angaaende  Amnesti  for  de  Sles- 
vigere, der  ikke  ere  for  meget  compromitterede, 
og  som  ville  søge  om  Tilladelse  til  at  vende  til- 
bage til  Slesvig.  Ansøgningerne  have  en  vis,  op- 
given Form.  TilUge  ere  de  nævnte,  som  ere  und- 
tagne  fra  Amnestien,  og  paa  denne  Liste  staar 
naturlig viis  Augustenborgerne  øverst. 

Arveprindsessen  yttrede  ved  Taflet:  »Kj ender 
jeg  Augustenborgerne  ret,  saa  virker  saadant  just 
modsat  paa  dem.«  Alle  taug;  men  jeg,  som  den 
sletteste  Hofmand,  udbrød:  »De  slippe  endda  alt- 
for let  derfra.«  —  Prindsessen  var  ikke  i  godt 
Humeur,  mon  fordi  Svogeren  Hertug  Carl  kun 
kan  faa  Amnesti,  naar  han  beder  om  Pardon? 

Som  Beviis  paa  hvor  godt  den  herværende 
østerrigske  Minister  Baron  Wrintz  mener  det  med 
os,  skal  anføres  en  Bemærkning,  han  kom  med 
til  Prinds  Bentheim.  —  Wrintz:  »Det  har  dog  ikke 
været  saa  slemt  i  Kiel  med  den  Stenkasten  — 
det  har  kun  været  ganske  smaa  Sten.«  —  Prinds 
Bentheim:  »Jeg  beder!  Stj^rmanden  er  dog  senge- 
liggende deraf.  Overhovedet  er  det  Skade,  at  vi 
ikke  kunne  handle  med  disse  Stenkastere  som 
De  (Østerrigerne)  handle  i  Ungarn  og  Italien,  saa 
vilde  vi  strax  faa  Ro.«  —  Nu  afbrød  Wrintz  denne 
Materie. 

Da  Dampskibet  »Eider«  den  10de  Mai  afgik  fra 
Kiel,  blev  det  regaleret  med  over  30  Stene.  Styr- 
manden blev  truffet  og  saaret.  General  Barden- 

jleth  var  med  ombord  hertil,  foruden  Oberst  Torp 
og  Fritz  Bliicher.  Grev  Criminil  var  ombord  under 
Stenkastningen  for  at  sige  Bardenfleth  Farvel.  Vi 
have  nu  truet  med  at  lade  Farten  paa  Kiel  op- 
høre. Bedre  at  have  ladet  den  ophøre,  uden  først 
at  true.  Men  den  danske  Godmodighed  er  uende- 
lig og  mange  høie  Personers  slesvigholstenske 
Sympathier  ere  ikke  mindre. 

Den  18de  Mai  var  jeg  med  Hs.  Kgl.  Høihed  paa 
Frederiksborg  til  Middag.  Det  var  længe  siden  jeg 
sidst  var  der.  Man  samledes  i  Grevindens  Værel- 
ser —  i  de  som  Landgreven  tidligere  benyttede 
ved  Jagterne  —  og  Taflet  var  i  Prinds  Ferdinands 
Forværelse,  det  store  med  Gobelinerne,  som  fore- 
stille Skove,  Bjerge,  Hjorte  og  Jomfruer.  Da  Sel- 
skabet var  samlet  (heri  var  ogsaa  Prindserne 
Christian  og  Bentheitn  samt  Ministrene  Sponneck, 
Clausen  og  Rosenørn),  kom  Kongen  med  Grev- 
inden. For  hende  blev  strax  præsenteret  en  ung 
Greve  Knuth,  Lieutenant  i  Garden  til  Fods. 
Imedens  hilsede  Kongen  paa  Selskabet,  og  da 
Arveprindsen  derved  takkede  i  Enkedronning  Ma- 
ries og  Prindsesse  Carolines  Navn  for  den  Naade, 
Hs.  Majestæt  havde  viist  imod  førstnævntes  Svi- 
gersøn og  sidstnævntes  Svoger,  Hertug  Carl  af 
Gliicksborg,  ved  at  ville  tilstede  ham  Amnesti, 
svarede  Kongen:  »Ja  jeg  venter  med  Længsel  paa 
en  Ansøgning  fra  ham,  det  har  jeg  ogsaa  alt  sagt 
til  Christian,«  dermed  tilnikkede  Hs.  Majestæt 
sidstnævnte  Prinds.  Nu  gik  man  tilbords.  Arve- 
prindsen førte  Grevinden,  Kongen  Froken  Dreier. 
Ved  Taflet  var  Kongen  saa  naadig  at  sende  Bud 
til  mig,  for  at  drikke  et  Glas  med  mig.  Jeg  saae 
her  første  Gang  Billedhuggeren  Caiberg  og  lod 
mig  efter  Bordet  forestille  for  ham.  Før  Taflet 
vare  de  3  Prindser  nede  hos  Grevinden  for  at 
gjøre  hende  Visit.    Hun  var  i  gul  Silkekjole  med 

bart  Haar  med  Roser.  Efter  Taflet  gik  Kongen 
og  Grevinden  strax  ned  i  deres  Gemakker,  og 
vi  kjørte  til  Sorgenfri,  hvor  Arveprindsessen  ven- 
tede os. 

Den  22de  Juni  kom  Kongen  her  til  Staden. 
Næste  Dag  besøgte  Arveprindsen  Hs.  Majestæt, 
som  yttrede  sig  meget  opbragt  over  det  skamme- 
lige Rygte  der  var  udbredt,  at  Han  —  Kongen 
—  skulde  have  tUbudt  Dronning  Caroline  Amalies 
Brødre  (Augustenborger-Forræderne)  Amnesti.  — 
Visse  have  gjort  dem  megen  Upiage  for  at  ud- 
brede dette  Rygte  i  Publicum  og  tilføiet,  at  Til- 
budet var  gjort  paa  Betingelse  af,  at  Dronningen 
vilde  indføre  Grevinden  i  »Verden«. 

»Prikkeltorne«,  udgiven  af  Fr.  Schaldemose,  er 
et  Blad,  der  ved  sin  over  al  Grændse  gaaende 
Uforskammethed  vækker  stor  Opsigt.  Det  ei  nu 
heldigviis  sat  under  Tiltale.  En  Prøve  af,  hvad 
det  byder  sin  Konge,  sees  af  nedenstaaende,  i 
sidste  Nummer  trykte  Digt. 

»Den  gamle  Ridder.« 

Op  af  sin  Marmorkiste  en  gammel  Ridder  staaer, 
Han  havde  sovet  roligt  i  mange  Herrens  Aar. 
Nu  vil  han  see,  hvorledes  det  til  i  Landet  gaaer; 
Da  møder  ham  paa  Veien  en  usselig  Graalaar. 

Hei!  Stands  Din  Gang  en  Smule,  Du  liden  Bondemand, 
Og  siig  mig  saa,  hvorledes  det  har  sig  i  vort  Land! 
Er  Dyden  end  i  Ære?  Er  Troskab  Folkets  Ziir? 
Er  det  en  retviis  Herre,  der  Krone  bær  og  Spiir? 

Da  rysted  liden  Bonde  paa  Hovedet  og  loe 
Og  sagde:  »Ædle  Herre,  I  vil  mig  næppe  troe, 
Naar  jeg  fortæller  Eder,  at  Kongen,  skjøndt  en  Mand, 
Dog  er  et  Barn,  der  sjælden  kun  bruger  sin  Forstand. 

Saa  har  han  ganske  nyelig,  Hr.  Ridder  tænk  engang! 
En  ukydsk  Skjøge  hævet  til  en  Grevindes  Rang, 
Derefter  har  —  bedaaret  af  Skjøgens  Argelist, 
Han  hende  ført  til  Altret.  —  Ja  Herre,  det  er  vist.< 

»Hvad!«   skreg  den  gamle  Ridder,   »Du  lyA'er,  det  er  klart! 
Thi  var  det  skeet  saaledes,  da  havde  Folket  snart, 
Hvis  ellers,  som  jeg  haaber,  det  end  det  gamle  er, 
Nedsænkt  den  frække  Skjøge  i  næste  Gadekjær  !< 

Da  svared  liden  Bonde:   »Det  er  ei  skeet,  men  gjemt, 
Er,  som  I  veed  Hr.  Ridder,  just  derfor  ikke  glemt.« 
Da  loe  den  gamle  Ridder  og  nikked  og  forsvandt, 
Og  aldrig  paa  sin  Vandring  ham  Bonden  siden  fandt. 

Den  28de  Juni,  Dronningens  Fødselsdag,  var 
Cour  i  Galla  med  Gratulation  Kl.  1  paa  Sorgenfri 
og  derefter  Taffel.  Kongen  havde  været  der  Kl. 
10,  alene  ledsaget  af  Berling.  Fra  Grevinden  havde 
Han  overbragt  Dronningen  en  Present,  som  be- 
stod af  en  Sophapude  (gammel,  forslidt  og  be- 
skidt). Foruden  den  Kongelige  Familie  kom  en 
Del  af  de  gamle  Bekjendtere.  Efter  Taflet  toge 
alle  Fremmede  bort;  kun  Famihen  og  Hofferne 
bleve  tilbage.  Man  hørte  nu  for  bestemt,  at  Mini- 
steriet gik  af  og  Dagen  efter  vilde  indgive  sin 
Dimission. 

Denne  modtoges  ogsaa  Dagen  efter  af  Kongen, 
som  derpaa  gav  Greve  W.  Moltke  det  Hverv  at 
danne  et  nyt  Cabinet. 

Den  30te  Juni  døde  en  Personlighed,  som  har 
spillet  en  Rolle,  nemlig  Admiralinde  Bille  — 
frygtet  af  mange  —  elsket  af  nogle.  Hun  havde 
alt  i  længere  Tid  været  svag.  Nogle  Aar  tidligere 
vilde  hendes  Død  have  vakt  mere  Opsigt  og  mere 
Omtale  end  den  nu  gjør.  Eet  maa  siges  til  hendes 
Roes:  Hun  var  en  Characteer. 

Den  9de  Juh.  Endnu  er  der  intet  Ministerium. 
Der  var  Skydebaneféte,  til  hvilken  Kongen  kom 
ind.  Grev  W.  Moltke  og  Bardenfleth  vare  tilstede. 
Der  herskede  som  sædvanlig  megen  Munterhed 
og  Loyalitet.  Sangen  til  Kongen,  af  H.  P.  Holst, 
mindede  om  Hans  Gave:  Forfatningen.  Kongen 
takkede  smukt  for  sin  Skaal  ved  at  omtale  Sit 

E.  BodenhoS :  Kongesorger.  2 

Valgsprog:  »Folkets  Kjærlighed  min  Styrke«.  For 
Skaalen  for  Dronning  Caroline  Amalie  takkede 
Hs.  Majestæt  kun  med  de  Ord:  »Som  Stedsøn 
takker  jeg.«  —  Senere  udbragte  Hs.  Majestæt  i 
en  længere  og  god  Tale  Broderskabets  Skaal.  Som 
altid  var  Sangen  til  gamle  Enkedronning  Marie 
den  smukkeste.  Fuglekonge  var  Capitain,  Mur- 
mester Kornbech,  og  Dagen  efter  blev  gamle  Naale- 
mager  Hjort  det. 

Den  12te  Juli  kom  det  nye  Cabinet  istand, 
bestaaende  af  W.  Moltke,  Reedtz,  Sponneck,  Mad- 
vig, Scheel,  Tillisch,  Fiehiger,  v.  Dockum,  Moltke- 
Niitschou  og  Bardenfleth.  Spørger  man:  hvorfor 
denne  Forandring?  bliver  Svaret  vistnok  vanske- 
ligt og  det  end  mere  ved  dette  Cabinets  Sammen- 
sætning. 

Den  18de  Juli  var  en  vigtig  Dag  for  Landet. 
Landgrevinden  frasagde  sig  sin  Arveret  til  den 
danske  Throne  for  sig,  sin  ældste  Datter  og  Søn, 
og  overdrog  den  til  Prinds  Christian  af  Gliicks- 
borg  med  Gremalinde  og  Descendenter.  Familien 
samledes  i  den  Anledning  hos  Prinds  Frederik  af 
H essen.  Arveprindsen  overværede  Acten  og  under- 
skrev til  Vitterlighed.  De  øvrige  mødende  vare 
Udenrigsminister  Reedtz,  Justitsminister  Scheel  og 
Geheimeraad  Dankivart.  Dagen  efter  toge  alle 
Ministrene  ud  til  Charlottenlund  for  at  bringe 
Landgrevinden  deres  Tak. 

Den  20de  Juli  atter  Middag  paa  Frederiksborg. 
De  nye  Ministre  bleve  præsenterede  for  Grevinden. 
Grev  Gersdorff  var  der  ogsaa.  Han  har  foræret 
Kongen  100  Merinos-Faar.  Han  fik  det  hvide 
Baand;  Commandeur  var  han  allerede  bleven  un- 
der Christian  den  8de  for  god  Behandling  af  vore 
reisende  Engvandingsmænd  i  Rusland.  Vi  drak 
The  paa  Sorgenfri,  hvor  alle  Damer  for  Tiden 
drikke  Brønd  og  spise  Havresuppe.  Damerne  der 

ere  forøgede  med  en  Fru  Belnos,  Oberst-Enke,  en 
Indianerinde  af  malaiisk  Udseende.  »Af gudinden 
fra  Ceilon«  kalder  G.  Bliicher  hende.  Formodent- 
lig en  Aventuriére.  Hun  har  udgivet  et  Værk  om 
Braminernes  Bøn,  ledsaget  af  Kobberstik. 

Den  2den  August  var  jeg  til  Taffel  hos  Enke- 
dronning Marie.  Flere  af  Ministrene  vare  der,  og 
V.  der  Maase  gav  i  den  Anledning  Champagne. 
Dette  kunde  den  gode  gamle  Dronning  ikke  ret 
forstaa  og  sagde  derfor  ved  Bordet  til  Arve- 
prindsen:  »Men  hvorfor  dog  give  Champagne,  det 
er  jo  ingens  Geburtsdag?«  Han  svarede:  »Det  er 
for  Ministrenes  Skyld.  Siden  sagde  Hun:  »Quelle 
opulence  —  et  comme  ils  ont  bu.«  Hun  har  be- 
varet sin  høisalige  Gemals  fornuftige  Sparsomme- 
lighed. Hun  yttrede  sig  ogsaa  om  den  forskrække- 
lige Mængde  Kartofler  der  medgik  til  hendes  Hof- 
holdning; men  umiddelbart  derefter  paalagde  hun 
sin  Hofchef  at  sørge  for,  at  en  nylig  vorden  Enke 
efter  en  af  Hendes  lavere  Hofbetjente  snarest 
erholdt  Pension,  og  at  der  strax  blev  skikket 
hende  et  extra  Gratiale.  Der  er  Hun  ikke  spar- 
sommelig. 

Den  3die  var  Prinds  Frederik  og  Levetzotv  til 
Taffel  hos  hende,  og  v.  d.  Maase  gav  igjen  Cham- 
pagne, men  i  Rhinskvinsglas,  under  Navn  St. 
Perez,  og  saa  var  der  intet  i  Veien. 

Den  4de  August.  Stemningen  vedbliver  at  være 
imod  Grevinden.  Skuespiller  Phister  giver  med 
sin  Dreng  paa  4  Aar  følgende  Scene.  Skuepladsen 
er  Klampenborg,  Personerne,  foruden  ovennævnte 
tvende,  Arveprindsen. 

Prindsen:  »Er  det  Deres  Søn?« 

Phister:  »Jo,  Deres  Kgl.  Høihed.  Det  er  en  flink 
Dreng,  især  i  Historie.  Befaler  Deres  Kgl.  Høihed 
at  jeg  examinerer  ham?« 

Prindsen:  »Ja  nok!« 

2* 

Phister:  »Hvem  er  Konge  i  Danmark?« 

Drengen:  »Kong  Frederik  den  7de.« 

Phister:  »Med  hvem  er  Han  gift?« 

Drengen:  »Med  Grevinde  Danner.« 

Phister:  »Hvem  var  hun  før?« 

Drengen:  Jomfru  Louise  Rasmussen.« 

Phister:  »Hvorfor  har  Kongen  da  giftet  sig  med 
hende,  da  hun  ikke  var  Prindsesse?« 

Drengen:  »Fordi  hun  er  den  artigste  Dame  i 
hele  Danmark.« 

Det  kan  være  morsomt  nok,  men  er  dog  ikke 
nogen  ganske  passende  Spøg  af  Phister. 

Den  Ilte  August  overraskedes  jeg  paa  det  aller- 
glædeligste ved,  at  min  Datter  om  Morgenen  lidt 
efter  Kl.  8  traadte  ind  paa  mit  Contoir  i  Palaiset. 
Hun  var  Uge  steget  i  Land,  kommet  med  Skib 
fra  Norge.  Det  var  saa  ganske  uventet,  at  jeg  i 
første  Øieblik  ikke  kjendte  hende,  og  i  den  Tanke, 
at  det  var  en  af  de  sædvanlig  løbende  Damer 
nær  havde  viist  hende  Døren.  Om  Middagen 
bragte  jeg  hende  med  ud  til  Marie  i  Øverrød. 
Glæden  over  Gjensynet  imellem  min  Kone  og 
Datter  var  uendehg.  Det  er  et  af  de  Øieblikke  i 
Livet,  hvor  man  føler  sig  fuldt  ud  lykkelig. 

Den  20de  August  beærede  Prindsen  og  Prind- 
sessen  os  med  deres  Besøg  i  Øverrød.  Efter  The 
roede  vi  endnu  en  Tour  med  dem  i  den  smukke 
Aften  paa  SøUerød  Sø. 

Den  27de  reiste  min  Datter  hjem  til  Mand  og 
Børn. 

Den  6te  October,  Hans  Majestæt  Kongens  Fød- 
selsdag, blev  jeg  benaadet  med  Commandeur- 
korset.  Der  var  en  stor  Ordensregn.  Arveprindsen 
lod  Garnisonen  paradere  paa  Exercerpladsen,  og 
efter  at  han  havde  udbragt  et  »Leve«  for  Kongen, 
defilerede  Tropperne  forbi.  Til  Taflet  var  hverken 
Dronninger  eller  Prindsesser  budne  —  som  ellers 

altid  før.  »Ville  I  ikke  se  min  Kone,  vil  jeg  heller 
ikke  se  Eder«,  laa  heri. 

Den  6te  November  fulgte  jeg  med  Arveprind- 
sen  til  Frederiksborg  for  at  deltage  i  et  Jagttaffel . 
Jeg  giver  en  udførlig  Beskrivelse  af  denne  Dag 
for  dens  Mærkeligheds  Skyld. 

Ved  Ankomsten  til  Frederiksborg  var  Jagtsel- 
skabet endnu  ikke  vendt  tilbage  fra  Jagten,  uag- 
tet Veiret  var  slet.  Man  var  da  overladt  til  sine 
egne  Betragtninger  i  de  store  Værelser  med  deres 
stumme  Beboere.  En  af  de  jourhavende  Adju- 
tanter,  der  ikke  deltog  i  Jagten,  modtog  Hs. 
Kgl.  Høihed  og  fulgte  derefter  mig  op  paa  mit 
Værelse.  Hans  Yttringer  vare  mig  saa  meget  mere 
paafaldende,  fordi  de  gjordes  netop  af  ham.  »Naa! 
kommer  De  nu  ud  for  at  afløse  os?  Vi  have  ventet 
det  i  længere  Tid,  og  skeer  det  end  ikke  nu,  saa 
vil  det  jo  dog  ikke  kunne  vare  længe,  inden  det 
maa  skee.  Landet  ødelægges  jo  rent  i  Bund  og 
Grund,  og  alle  de,  der  eie  noget,  ruineres.  Her 
leves  stadig  det  samme  Liv.  Hun  slipper  Ham 
ikke  saa  længe  der  er  noget  at  trække  ud  af 
Ham  endnu.  Men  saa  længe  hun  kan  tage  sine 
2500  Rigsdaler  daglig,  holder  hun  ved.  Hun  kan 
jo  opgive  ham  naar  hun  vil.  Hun  veed  saa,  at 
Han  om  et  Aar  har  drukket  sig  ihjel.  Det  er  en 
Scandale  uden  Ende.  Der  spilles  Rambuus  hver 
Aften;  thi  først  i  Maaneden  har  Han  jo  endnu 
nogle  Penge.« 

Hans  Udtalelser  om  sin  Herre  og  Konge  vare 
mig  meget  pinlige  at  høre  paa,  selv  om  jeg  i  mit 
stille  Sind  kunde  give  ham  Ret  i,  at  Landets 
Stilling  og  Udsigter  ere  sørgehge  og  at  vi  des- 
værre savne  en  energisk  Mand  til  at  raade  og  om 
fornødent  tage  Styret. 

Ved  Taflet  var  ingen  sjniderlig  Munterhed, 
Kongen  saae  echaufferet  ud  og  rnorede  sig  med 

at  lade  Champagnepropper  springe  og  derefter 
med  at  oversprøite  sine  Naboer  og  Gjenboer  med 
Vinen.  Arveprindsen  fik  et  Par  Ladninger  i  An- 
sigtet med  Tilføiende:  »Du  skal  have  hdt  mere 
endnu.«  —  Jagtdebatterne  vare  uden  Interesse. 
Da  Taflet  var  endt  fjærnede  Kongen  sig  øieblikke- 
lig,  inden  Kaffen  blev  serveret  —  ja  inden  Sel- 
skabet var  kommet  ind  fra  Spisesalen.  Før  Taflet 
sagde  Kongen:  »Goddag  Ferdinand.  Velkommen. 
Skal  vi  saa  gaa  tilbords.«  Og  efter  Taflet:  »Adieu.« 
Ikke  et  Ord  mere. 

De  øvrige  Jagtdage  er  det  gaaet  ligedan;  men 
nu  da  Arveprindsen  var  tilstede,  havde  man  dog 
ventet  at  Hs.  Majestæt  var  bleven  længere.  Flere 
yttrede  høit:  »Nei  det  er  dog  for  galt;«  og  da  nogle 
henvendte  sig  til  Schøller,  en  af  de  faa,  som  er 
Kongen  viikehg  og  oprigtig  hengiven,  svarede  han 
endog:  »Ja,  jeg  veed  kun  eet  IVIiddel  derimod, 
det  er  ikke  mere  at  komme  her  igjen.  Det  vilde 
jeg  gjøre.  Og  naar  man  saa  spurgte  mig  om  hvor- 
for, vilde  jeg  svare:  »Jeg  maa  jo  tro  De  ønsker 
ikke  at  se  mig,  siden  De  forlader  Værelset  naar 
jeg  kommer«.« 

Jeg  fandt  det  særdeles  uhyggeligt  ved  Taflet, 
skjondt  jeg  var  godt  placeret  imellem  Berregaard 
og  Rector  Flemmer  (sidstnævnte  var  en  interes- 
sant og  underholdende  Nabo).  Ogsaa  Berregaard 
skjældte.  Han  drak  som  sædvanlig  med  mig  »Hds. 
Kgl.  Høihed  Carolines«  Skaal,  idag  med  Til- 
føiende:  »vor  tilkommende  Dronning,  og  det  sgu 
snart.« 

Det  gjorde  mig  ondt  for  Kongen.  Jeg  fandt  ham, 
som  Erik,  forladt  af  alle  og  mange  Rane  Kammer- 
svende rundt  om  ham. 

Man  gik  til  Billardet  og  Spilleværelseme.  Her 
kom  næsten  enhver  af  Kongens  Omgivelser  tU 
mig,  og  Alles  Yttringer  vare:  »Kommer  I  snart  til 

Afløsning.«  »Vil  I  ikke  være  Vicevært  for  os«  og 
deslige.  Amtmanden,  Grev  Knuth,  troede  at  kunne 
faa  noget  Nyt  hos  mig  og  forlod  mig  i  den  Over- 
bevisning, at  jeg  ikke  vilde  sige  ham,  hvad  jeg 
vidste.  »Ja!  Ja!«  var  hans  sidste  Ord,  »inden  4 
Uger  kommer  vi  til  Dem  i  Bredgade,  pas  kun 
paa.« 

Det  var  mig  paafaldende,  den  Interesse  —  om 
jeg  saa  maa  kalde  det  —  som  Alle  viste  mig,  Arve- 
prindsens  Ledsager.  Personer  af  Omgivelserne, 
som  ellers  ikke  ere  mine  særlige  Venner,  kom  mig 
i  Møde  med  mærkelig  VenUghed.  Kort,  man  spo- 
rede tydelig,  at  Rygtet  om  Kongens  Abdication 
har  dybe  Rødder  i  Hans  egen  Borg. 

Jagtselskabet  bestod  af  Prinds  Christian,  Land- 
greven, C.  Danneskjold,  Pechlin,  Grev  O.  Blome, 
Roepsdwff,  Dannemand,  Ahlefeldt,  H.  Plessen,  O. 
Oxholm,  Schøller,  Biiloio,  Fensmark,  Schmidt,  Sehe- 
sted, Lund,  Lerche,  Fr.  Bliicher,  Paulsen,  Løven- 
skiold,  Berregaard,  de  vagthavende  Officerer  og 
Billedhuggeren. 

Arveprindsen,  som  er  virkelig  god  og  overbæ- 
rende og  g  jerne  vil  se  det  bedste  hos  alle,  und- 
skyldte ogsaa  Kongens  Bortgang  med,  at  han  var 
uvel  og  vilde  tilsengs. 

Den  10de  November.  Den  forrige  Krigsminister, 
General  Hansen,  gjorde  Visit  hos  Herskaberne  idag 
(i  Uniform)  og  spiste  Frokort  med  dem.  Man 
talte  stærkt  om  Muhgheden  af  atter  at  skifte 
Ministre  og  vælge  et  Ministerium  af  mere  con- 
servativ  Aand,  i  hvilket  Hansen  da  igjen  skulde 
indtræde  tilligemed  Moltke  N iltschou.  Hansen  ud- 
talte, at  hvis  Moltke  Niitschou  indtraadte,  vilde 
han  ogsaa  gjerne  gjøre  det.  Man  seer,  at  der  og- 
saa kan  gives  Portefeuille-Kløe  ligesom  der  gives 
Nøgle-Kløe. 

Den  22de  November  modtog  Arveprindsen  Fød- 

selsdagsgratulanter  nede  hos  sig  Kl,  11  og  senere 
ovenpaa  hos  Prindsessen.  Hs.  Maj.  Kongen  mødte 
mellem  12  og  1  med  en  4  Aars  Hest.  Kongen  var 
nu  i  godt  Humeur  og  talte  verdigt  til  alle.  Sagde: 
>xAlt  blev  nu  nok  godt,  man  maatte  bare  give 
Tid.«  Om  Aftenen  var  en  lille  Dands  hos  Land- 
greven, og  denne  bivaanedeHs.  Majestæt  enTimes- 
tid  —  noget  særdeles  usædvanligt  nu.  Begge  Enke- 
dronninger vare  upasselige,  og  for  den  gode  gamle 
Dronning  Marie  var  man  især  ængstelig. 

Den  4de  December  fulgte  jeg  atter  med  Arve- 
prindsen  til  Jagttaffel  paa  Frederiksborg.  Stem- 
ningen var  denne  Gang  bedre  end  sidst.  Der  var 
ikke  Tale  om  Abdication  eller  desUge.  Grev  Knuth 
var  ikke  ved  Taflet,  saa  jeg  kunde  ikke  erindre 
ham  om  hans  Yttringer  ved  forrige  Taffel. 

Ved  Ankomsten  blev  jeg  »tilsagt«  til  The  hos 
Grevinden  Kl.  8.  Det  var  af  en  af  Grevindens 
»Lakaier«.  Han  sagde  mig,  at  han  ogsaa  skulde 
tilsige  Arveprindsen,  og  om  han  kunde  gjøre  det 
nu?  Det  var  NB  i  Kongens  Værelse,  hvor  man 
samledes  for  at  gaa  tilbords.  Jeg  maatte  instruere 
ham  om,  at  han  maatte  anmode  Hofmarschallen 
Grev  Ahlefeldt  om  at  overbringe  Arveprindsen 
Indbydelsen. 

Ved  Bordet  forefaldt  intet  usædvanligt.  Kun 
at  Prinds  Frederik  paatog  sig  Hs.  Majestæts 
Straalemester-RoUe  og  sprøitede  Champagne  paa 
sine  Naboer  og  Gjenboer.  Kammerherre  Sehested 
—  en  af  disse  —  reiste  sig  op  saa  længe  Sprøit- 
ningen  stod  paa.  Fiscalen  General  SchøUer  fik  og- 
saa en  Straale,  og  da  JagtdeUberationerne  just  vare 
begyndte,  sagde  Fiscalen:  »Min  Prinds,  De  for- 
styrrer Fiscalen,  det  er  10  Rigsdaler  i  Mulkt.«  — 
»Hvad!  10  Rigsdaler!  Nei  det  er  for  meget,  og 
desuden  var  det  af  Vanvare.«  —  »Naar  saa  er, 
koster  det  intet,«  var  SchøUer  s  Af  gj  øreise. 

Jagten  havde  den  Dag  været  heldig  ligesom  de 
3  foregaaende.  Tilsammen  var  nedlagt  294  Styk- 
ker. Deraf  111  Ræve,  3  Grævlinger,  113  Raadyr 
o.  s.  V. 

Kl.  lidt  over  8  ledsagede  jeg  Arveprindsen  til 
Grevindens  Gemakker,  de  Værelser  Arveprindsen 
tidligere  beboede  under  Jagterne,  »Rosenlunden« 
og  »Kneipen«.  Nu  ere  de  tapetserede  —  dog  und- 
tagen Væggene  med  Gobeliner  —  og  brillant 
meublerede  og  oplyste.  Kl.  8^  kom  Kongen  ind 
med  Grevinden  ved  Haanden.  Hun  talte  i  Forbi- 
gaaende  et  Par  Ord  til  Arveprindsen  og  Prinds 
Frederik.  Kongen  førte  hende  directe  til  det  for 
hende  bestemte  Spillebord  i  det  inderste  Værelse. 
Hun  spillede  Whist  med  Pechlin,  Fr.  Bliicher  og 
Hugo  Pless.  Kongen  spillede  l'Hombre  i  samme 
Værelse  med  Landgreven,  C.  Danneskjold  og  Grev 
Reventlow  fra  Laaland.  Alle  andre  Spilleborde, 
inclusive  Arveprindsens,  vare  i  det  forreste,  store 
Værelse,  »Rosenlunden«.  I  disse  nævnte  Værelser 
ere  to  Etagerer  besatte  med  kostbare  Pokaler, 
Bægere  og  Krus  af  Sølv  og  Guld  (nogle  ere  vist 
laante  fra  Rosenborg);  men  paafaldende  er  det 
i  en  Dames  Værelse  at  se  en  stor  Pokal,  paa 
hvis  Laag  findes  en  Hingst  og  en  Hoppe  i  Action. 

I  Anledning  af  Prinds  Frederiks  Straalemester- 
RoUe  maa  jeg  anføre  følgende  Tiltale  til  ham  af 
Fritz  Bliicher,  som  fandt  Sted  i  Grevindens  Væ- 
relser, i  Faderens,  Landgrevens  Paahør  samt  flere 
andres,  ogsaa  mit.  »Min  Prinds,  det  gjorde  mig 
meget  ondt,  at  De  vægrede  Dem  ved  at  betale 
de  10  Rigsdaler  i  Mulkt.  De  burde  tværtimod 
have  yttret  Deres  Glæde  over  at  slippe  for  saa 
godt  Kjøb.«  »Nei,  jeg  vilde  Fanden.  Det  var  jo 
Kongen,  som  sagde  at  jeg  skulde  gjøre  det.« 
»Ligemeget,  min  Prinds,  en  saadan  Befaling  efter- 
kommer  man    ikke;    thi   den   er   upasaei\de,    gg 

ved  at  betale  Mulkten  havde  De  just  viist,  at 
De  ogsaa  fandt  dette.  Sehested  bar  sig  meget  rigtig 
ad,  idet  han  stod  op  fra  Bordet.« 

Bravo,  Stærkodder! 

Den  12te  December  forefaldt  en  Scene  paa 
Østergade.  Seierherren  fra  Isteds  Frue,  Generalinde 
Krogh  med  Datter  vare  i  en  Boutik.  Da  hun 
kjørte  i  en  Hof eq vipage  med  rød  Kudsk  og  hen- 
des Tjener  bar  drapf arvet  Liberi,  antog  Publicum 
Vognen  for  at  være  Grevinde  Danners  og  der 
samlede  sig  en  Menneskemængde  om  den  —  ifølge 
nogles  Yttring  i  den  Hensigt  at  vælte  Vognen. 
Da  GeneraHnde  Krogh  traadte  ud  af  Boutikken 
for  at  stige  til  Vogns  og  gjættede  Pøbelens  Feil- 
tagelse,  havde  hun  den  Aandsnærværelse  at  sige 
meget  høit  til  Datteren:  »Folk  tro  vist  at  det 
er  General  Krogh,  medens  det  kun  er  Generalinde 
KroghA 


1852. 

Den  16de  Januar  var  anden  Dinér  her  i  Huset 
for  i  Aar.  Næsten  lutter  Holstenere.  Grev  Criminil 
med  Søn,  Moltke  Niitschou  med  Søn,  Pechlin, 
Dankwart,  M.  Bille  med  flere.  Af  Danske  var 
Baggesen.  De  nævnte  holstenske  Herrer  —  maa- 
ske  ogsaa  andre  —  have  den  Plan,  at  Arveprind- 
sen  skal  være  Conseils-Præsident.  Jeg  hørte  ham 
i  en  levende  Samtale  efter  Bordet  yttre:  »Wenn 
ich  das  thue,  so  muss  doch  erst  ein  andres  Mini- 
sterium da  sein,«  hvortil  svaredes  »ja!  gewiss.« 
Arveprindsen  selv  vil  det  nødigt,  støttende  sig 
paa,  at  han  ikke  har  besvoret  Grundloven.  De 
nævnte  sige  ham,  at  han  som  General  i  Tjenesten 

dog  anerkj ender  den.  Men  det  er  et  helt  andet 
Forhold. 

Levetzow  har  fraraadet  Prindsen  at  gjøre  det, 
fordi  Kongen  ikke  ønsker  det,  og  dette  er  vel 
den  vigtigste  Grund  til  at  det  ikke  sker.  Som 
en  Mærkelighed,  der  kun  kan  finde  Sted  i  Dan- 
mark, maa  jeg  anføre,  at  da  ved  Taflet  Baggesen 
blev  Nabo  til  Pechlin,  tiltalte  sidste  ham  strax 
saaledes:  »Ja,  Sie  sprechen  ja  deutsch  —  wenig- 
stens  besser  als  ich  dånisch.« 

At  en  dansk  Minister,  ved  Thronarvingens  Bord, 
har  det  Mod  at  sige  til  sin  Nabo,  en  høitstaa- 
ende  dansk  Officeer:  »De  taler  vel  Tydsk  —  i  det 
mindste  bedre  end  jeg  taler  Dansk«.  —  Al  vor 
Ulykke  er  tydsk! 

Den  26de  Januar  blev  Grev  Yoldi  begravet. 
Man  var  indbudt  til  Messe  i  det  katholske  Capel. 
Kongen  lod  møde  for  sig  ligesom  Dronningerne 
og  alle  Prindser.  Liget  kjørtes,  efter  den  lange 
Ceremoni,  alene  til  Kirkegaarden,  ikke  fulgt  af 
en  eneste  kongelig  Eq vipage,  da  alle  Repræsen- 
tanter for  Kongehuset  toge  bort  hge  fra  CapeUet. 
Overkammerjunker  Grev  Yoldi  havde  været  Spa- 
niens Gesandt  her,  da  Napoleon  havde  underlagt 
dette  Rige  sin  Myndighed  og  sit  Herredømme. 
Da  dette  gik  tabt,  tog  Frederik  den  6te  Grev 
Yoldi  i  sin  Tjeneste.  Han  fornægtede  ikke  sit 
spanske  Blod.  Han  sagde  nemlig,  naar  han  i 
Frederik  den  6tes  Tid  spiste  i  Rosen  og  der  ingen 
andre  Hof  kavalerer  af  1ste  Rangklasse  vare  til- 
stede dér:  »j'ai  dine  tout  seul  dans  la  rose«;  thi 
at  der  var  Garderofficerer,  jourhavende  Adju- 
tanter  eller  opvartende  Kammerjunkere,  regnede 
han  ikke.  Var  derimod  en  af  de  første  Charger 
dér,  hed  det:  »j'ai  dine  seul  avec  le  comte  Haxt- 
haiisen«,  eller  »Excellence  Holstein«.  Idag  kunde 
han  have  sagt:  »Jeg  førtes  til  Graven  »tout  seul«. 

Den  28de  Januar.  Paa  denne  for  alle  Danske, 
som  have  haft  den  Lykke  at  kjende  Frederik  den 
6te,  saa  uforglemmelige  Dag,  løb  det  nye  Mini- 
sterium af  Stabelen.  Det  Ministerium,  der  saa 
længe  har  været  talt  om  —  og  imod.  Arveprind- 
sen,  som  tog  Del  i  det  geheime  Statsraad,  mødte 
alt  hos  Hs.  Majestæt  Kl.  9^,  for  med  det  øvrige 
Statsraad  at  udnævnes. 

Hs.  Kgl.  Høihed  kom  tilbage  Kl.  11  og  maatte 
igjen  møde  til  almindeligt  Statsraad  Kl.  12^. 
Imidlertid  var  i  begge  Thing  det  nye  Ministerium 
for  hele  Monarchiet  og  for  Danmark  bleven  kund- 
gjort. Ligeledes  den  Kgl.  Kundgj øreise  om  Grund- 
lovens Bibeholdelse,  om  Provindsialstænder  for 
Slesvig,  Holsten  og  Lauenborg,  og  om  Revision 
af  Amnestianordningerne  af  10de  Mai  1851  m.  m. 
Kongen  og  samtlige  Ministre  have  underskrevet 
—  Arveprindsen  undtagen.  Hs.  Kgl.  Høihed  for- 
talte da  han  kom  hjem,  at  han  vilde  have  under- 
skrevet; men  saa  sagde  Kongen:  »Du  behøver 
ikke  at  underskrive,  for  det  kunde  jo  være,  at 
Du  engang  vilde  forandre  noget  heri,  saa  er 
det  jo  bedre,  at  Du  ikke  har  underskrevet.«  — 
Dette  lader  jo  skimte,  at  Muligheden  for  Kongens 
Abdication  ikke  helt  er  udelukket.  I  det  mindste 
opfatter  Prindsen  det  saaledes. 

Den  20de  Februar.  »Fædrelandet«  af  19de  Fe- 
bruar havde  en  Artikel  imod  Arveprindsen  i  An- 
ledning af  en  Roes  i  »Berlingske«  over  det  nye 
Statsraad.  I  »Fædrelandets«  Artikel  siges:  »Vi 
kjende  Arveprindsen  vel  af  Ansigt,  men  ei  af 
Anskuelser  og  Characteer  —  i  alt  Fald  er  hans 
Indtrædelse  i  Statsraadet  stridende  imod  Grund- 
loven.« Prindsen  er  meget  vred  over  denne  Ar- 
tikel. Idag  havde  samme  Blad  en  Artikel  imod 
Prinds  Christians  Valg  til  Thronfølger,  sigende:  at 
man  kj  ender  ham  ikkun  som  Broder  til  2  å  3 

oprørske  Prindser,  samt  foreslog  at  man  til  Thron- 
arving  skulde  vælge  en  af  Dronning  Victorias  Søn- 
ner. Pressens  Tøilesløshed  er  vel  begyndt. 

Den  22de  Februar  ankom  de  ventede  preus- 
siske og  østerrigske  Commissairer,  Generallieute- 
nant  v.  Thunen  og  Generalmajor,  Grev  Mensdorff, 
med  »Hekla«.  Der  blev  i  den  Anledning  afholdt 
et  Statsraad  Kl.  3,  om  hvorvidt  de  skulde  deco- 
reres  eller  ikke;  thi  Hs.  Majestæt  havde  høit  ud- 
talt sig  imod  at  decorere  dem;  men  Criminil  og 
man  siger  Bluhme  havde  talt  for  Nødvendigheden 
at  give  dem  Decorationer.  Nok!  Resultatet  blev, 
at  de  to  Generaler  erholdt  Storkorset,  men  deres 
Ad j utanter  fik  intet. 

V.  Thunens  Ad j utant,  Premierlieutenant  v. 
Schwartz,  havde  været  med  de  preussiske  Tropper 
i  1849  og  blev  om  Vinteren  hos  General  Hahn  i 
Slesvig,  hvor  sidstnævnte  var  meget  virksom  i  at 
etablere  den  passive  Modstand.  Den  østrigske  Ad- 
j  utant  var  Ritmester  v.  Korst. 

Den  23de  Februar  havde  de  Audients  hos  Kon- 
gen, hvor  Generalerne  modtoge  Decorationerne, 
Dernæst  hos  Arveprindsen,  Enkedronningerne  o. 
s.  V.  De  bleve  præsenterede  af  deres  respective 
Ministre.  Samme  Dag  var  Taffel  hos  Kongen.  Jeg 
fik  Lieutenant  v.  Schwartz  til  Nabo.  Han  var 
meget  talende  —  yttrede  sig  om  Fægtningen  ved 
Aarhus  1849.  Han  havde  været  i  Aarhus  fra  31te 
Mai  og  senest  Ad j utant  hos  Lebin,  da  denne  com- 
manderede  Avantgarden.  Han  erindrede  meget 
godt  Navnene  paa  alle  Landsbyer  i  Omegnen  og 
den  sidste  Recognoscering  (7de  Juli),  for  at  erfare 
om  det  Rye' ske  Corps  endnu  var  der.  Han  omtalte 
herved  Raketbatteriets  Virksomhed,  som  jeg  ud- 
talte min  Forbauselse  over  og  min  ringe  Mening 
om,  og  han  sagde,  det  var  egentlig  sket,  fordi 
General   Hirschfeld   vilde   forskaffe   en   Premier- 

lieutenant  Avancement  til  Capitain  —  uden  at 
tage  Examen,  da  Bestemmelserne  sige:  at  den 
Lieutenant,  der  har  commanderet  Batteri  imod 
Fjenden,  kan  avancere  til  Capitain  uden  Examen. 
Han  omtalte  at  have  truffet  og  talt  med  vor 
Lieutenant  Paulsen  af  6te  Dragonregiment  ved 
Skeiby. 

Om  Aftenen  var  stort  Bal  i  Uniform  hos  Arve- 
prindsen.  Lieutenant  Schwartz  fik  kun  lidet  dand- 
set;  thi  Damerne  nægtede  af  Patriotisme  at  lade 
sig  engagere  af  ham,  og  da  han  dandsede  en  Gang 
med  den  preussiske  Gesandts  Datter,  Frøken 
Wehrter,  blev  han  traadt  adskillige  Gange  over 
Fødderne,  hvilket  ikke  fandt  mit  Bifald,  Hs. 
Majestæt  kom  ikke  til  dette  Bal,  og  da  Arveprind- 
sen  bagefter  sagde  Ham,  hvor  ondt  Hans  Ude- 
bhvelse  gjorde  ham,  lød  Svaret:  »Saalænge  Line 
(Arveprindsesse  Caroline)  ikke  kj ender  min  Kone, 
kommer  jeg  ikke  til  Dig.« 

Den  21de  Marts.  Efter  at  have  været  alvorlig 
angrebet  af  en  Brystlidelse  siden  den  19de  ds., 
hensov  den  gamle  Enkedronning  Marie  om  Af- 
tenen Kl.  11  blidt  og  roligt,  som  hun  havde  levet. 
Hun  var  lige  før  bleven  flyttet  fra  sin  Dagseng 
over  til  den,  hun  benyttede  om  Natten,  Arve- 
prmdsessen  kom  saa  betids,  at  hun  naaede  at 
høre  den  elskede  Moders  sidste  Suk;  Arveprind- 
sen  kom  et  Øieblik  efter  at  det  var  udstødt.  Han 
havde  paa  Veien  dertil,  i  Frederiksgade,  haft  et 
Syn  i  samme  Øieblik.  Der  var  noget  hvidt, 
ligesom  et  stort  Blad,  der  faldt  ned  paa  ham  eller 
ved  Siden  af  ham.  Da  han  saae  efter  hvad  det 
var,  fandtes  der  intet;  men  den  Tanke  slog  ned 
i  ham:  Nu  døde  Dronningen!  og  saaledes  var  det 
sket. 

Den  23de  Marts  modtoge  vi  Brev  fra  Hofmar- 
schalinde  Løvenskiold  med  den  glade  Efterretning, 

at  min  Datter  den  16de  Marts  var  lykkelig  ned- 
kommet med  en  Søn.  Gud  velsigne  hende  —  og 
Gud  velsigne  ham! 

Den  7de  April  begjmdte  en  for  Hundene  ulykke- 
lig Tid,  idet  Krigsministeren  forbød  Pubhcum  at 
komme  med  løse  Hunde  paa  Volden  eller  i  Espla- 
naden og  paa  Langelinie.  De  Hunde,  som  dér 
lade  sig  se,  skulle  indfanges  af  Slaver  og  bringes 
til  Veterinairskolen,  hvor  de  kunne  indløses,  hvis 
de  have  Tegn,  i  Løbet  af  24  Timer  for  2  Rigsdaler. 
Efter  nævnte  Tidsrum  ville  de  være  at  dræbe. 
Det  er  en  uheldig  Befaling,  som  vil  forskaffe  Krigs- 
ministeren mange  Ubehageligheder. 

Den  10de  April  bisattes  Enkedronning  Marie  i 
Roskilde  Domkirke.  Veiret  var  heldigt.  Kongen 
og  alle  Prindser  fulgte.  Desuden  var  1ste  og  2den 
Rangklasse  tilsagte;  men  der  vistes  meget  liden 
Forekommenhed  fra  Overhofmarschallatets  Side 
—  ja  endog  Uhøflighed.  Følget  havde  ellers  været 
langt  talrigere. 

Bisættelsen  var  meget  høitidelig  og  Sangen  af 
Holst  gik  til  Hjerte.  Man  ligesom  følte,  at  nu  og 
med  hende  skrinlagdes  de  gode  gamle  Tider. 
Resterne  af  Frederik  den  6tes  Tid,  Tryghedsfølel- 
sen  ved  at  mærke,  at  alle  stod  under  en  lands- 
faderlig og  mild  Haand,  et  varmt  følende  Fader- 
hjerte. Fredag  Aften  Kl.  10  førtes  Liget  paa 
en  Rustvogn  fra  Pal  aiset  paa  AmaUenborg  gjen- 
nem  hele  Bj'en;  men  at  saadant  skulde  ske,  er- 
faredes ikke  før  sent  om  Aftenen,  ellers  havde 
Gaderne  været  illuminerede.  Nu  opnaaedes  kun 
at  faa  Huse  vare  det.  Ved  Palaiset  var  Beg- 
krandse.  Livgardeeskadronen  —  ført  af  Prinds 
Christian  efter  hans  eget  Forlangende  —  escor- 
terede  Rustvognen,  paa  hvilken  var  henlagt  2 
Kjandse.  Den  var  forspændt  med  6  sørgebehængte 
Heste.    Om    Fredagen    fra    3    til    6   havde   Lig- 

kisten  været  at  se.  Hele  den  høie  Afdødes  Hof 
paraderede  ved  Kisten. 

I  »Fædrelandet«  for  igaar  læstes  følgende  af  et 
Brev  fra  Kiel  om  min  Kones  »høitærede«  Hr. 
Fætter: 

»Meget  der  skeer  i  den  sidste  Tid  i  Hovedstaden 
overrasker  og  forbauser.  Men  intet  har  dog  i  den 
Grad  faaet  Folk  til  at  se  spørgende  paa  hinanden, 
som  Grev  Blomes  Udnævnelse  til  Storkors  af 
Dannebroge. 

Det  er  bekjendt,  at  denne  Herre  hverken  i 
Frederik  den  6tes  eller  i  Christian  den  8des  Tid 
kunde  drive  det  til  Ridderkorset.  Det  er  vitter- 
ligt, at  han  siden  den  sidstnævnte  Konges  Tid 
ikke  har  indlagt  sig  nogen  ny  Fortjeneste  af 
Fædrelandet,  med  mindre  det  skulde  kaldes  en 
Fortjeneste,  at  han  i  1848  en  Tidlang  fungerede 
som  Adjutant  hos  Prindsen  af  Noer  og  tjente 
imod  Danmark.  Det  er  vitterligt,  at  han  til  alle 
Tider  har  krøbet  for  dem,  der  havde  Magten  og 
Indflydelsen,  og  at  intet  i  hans  Færd  giver  ham 
Adkomst  til  Belønninger  af  Staten.  Hvor  mangen 
tapper  Kriger,  hvor  mangen  brav  Dannemand 
maa  ikke  føle  sig  krænket  ved  at  se  den  samme 
Decoration  paa  Blorne-Sahaus  Bryst,  som  den 
han  selv  med  saa  megen  Hæder  har  tilvundet 
sig?« 

Mandag  den  19de  April  afreiste  Arveprindsen 
og  Prindsessen  med  Dampskibet  s>Eider«  tU  Stettin 
for  at  besøge  Hertuginde  Wilhelmine  og  Hertug 
Carl,  der  stadig  opholde  dem  i  Dresden.  De  led- 
sagedes af  Rømeling  og  Frue  samt  7  Domestiquer 
af  begge  Kjøn.  Jeg  fik  Tilladelse  til  at  reise  til 
Norge  i  4  Uger  for  at  besøge  min  Datter,  og  var 
meget  lykkelig  over  at  slippe  for  at  komme  med 
til  Tydskland  —  for  at  slippe  for  at  være  nød- 
saget til  at  leve  med  Oprørere  og  Slesvigholstenere 

i  14  Dage;  thi  det  havde  jeg  ikke  udholdt.  Jeg 
beklager  Arveprindsen,  der  maa  døie  dette.  Baade 
Høie  og  Ringe  her  i  Kjøbenhavn  forundre  dem 
meget  over  denne,  som  de  finde  ubetimelige 
Reise. 

Den  28de  April  afreiste  min  Kone  og  jeg  med 
Dampskibet  »Christiania«  og  var  den  29de  Morgen 
i  Gothenborg  og  om  Eftermiddagen  Kl.  7  ved 
Vallø  i  Christianiafjord.  Her  gik  vi  ombord  i 
Dampskibet  »GyUer«  og  kom  Kl.  6  Formd.  den 
30te  til  Frederiks  værn,  efter  en  meget  ubehagelig 
Fart.  I  sidstnævnte  By  modtoges  vi  af  min  Svi- 
gersøn Bodenhoff,  der  kjørte  os  til  Jønneval,  hvor 
vi  modtoges  af  vor  Datter.  Lykkefølelsen  paa 
begge  Sider  var  stor.  Vi  forbleve  i  dette  Paradis 
til  den  29de  Mai.  Den  31te  Mai  om  Aftenen  vare 
vi  atter  i  Kjøbenhavn. 

Den  7de  Juni  reiste  Hs.  Maj.  Kongen,  ledsaget 
af  Arveprindsen  efter  Indbydelse,  til  et  Besøg  i 
Leiren  ved  Hervadkl  oster  i  Skaane.  Følget  bestod 
af  General  Schøller,  Marineministeren  St.  Bille, 
Berling,  Bulow  og  mig.  Om  Aftenen  ankom  vi 
til  Leiren,  modtaget  af  Kong  Oscar  med  alle  4 
Sønner.  Der  var  Taffel  strax  efter  Ankomsten 
Kl.  7,  og  derefter  »Tapto«  af  240  Musici.  Prinds 
Gustav  dirigerede  Musikken,  som  var  fortræffelig. 
De  i  Leiren  forsamlede  Tropper  bestode  af  4 
halve  ridende  Batterier,  29  Eskadroner  og  5  Ba- 
tailloner  Infanteri. 

Klosteret  har  tidhgere  været  et  Nonnekloster 
og  derefter  beboet  af  Tyge  Brahe,  inden  han 
flyttede  til  Hveen.  Han  har  ogsaa  haft  et  Obser- 
vatorium her,  og  herfra  opdaget  en  Stjerne.  Byg- 
ningen bestaar  nu  af  2  Fløie,  der  ere  beboede,  og 
en  Mellembygning,  der  kun  bruges  som  Remise 
og  Loft.  Det  ligger  landligt  smukt  ved  Aaen,  har 
Vandmølle    og   en    stor   Have,    som   en   gammel 

E.  Bodenhoff:  Kongesorger.  3 

dansk  Herregaardshave,  uden  Plainer  men  med 
mange  Frugttræer.  Kong  Oscar  beboede  den  vestre 
Floi,  Kong  Frederik  den  7de  med  Suite  den  østre 
Fløi. 

Det  Bekjendtskab,  der  interesserede  mig  mest 
paa  denne  Tour,  var  Lieutenant  Silverstolpes.  Han 
er  Kavaler  hos  Prinds  Gustav  og  har  i  48  og  49 
gjort  Tjeneste  ved  den  danske  2den  lette  Batail- 
lon  og  havde  meget  at  berette  om  sin  Deltagelse 
i  Krigen.  Den  sidste  Dag  af  vort  Ophold  i  Leiren, 
da  ved  Frokosten  alle  Musikkorpsene  spillede  og 
ogsaa  spillede  »den  tappre  Landsoldat«,  drak  Kong 
Frederik  den  7de  derved  et  Glas  med  Lieutenant 
Silverstolpe,  og  denne  sagde  mig  efter  Bordet: 
»Deres  Konge  har  en  Maade  at  tale  og  vinde 
Hjerter  paa,  som  er  mageløs.  Ta'  mig  tiusand  om 
jeg  kunde  holde  Taarerne  tilbage.« 

Under  Kongens  Ophold  i  den  svenske  Leir, 
gjordes  der  meget  af  Berling.  Kronprindsen  syn- 
tes især  at  tage  sig  af  ham,  maaske  qua  Fri- 
murer. Dette  Væsen  grasserer  jo  stærkt  i  Sverrig. 
Kong  Frederik,  Kronprindsen  af  Sverrig  og  Ber- 
ling havde  lange  Sammenkomster,  hvorunder  in- 
gen turde  komme  ind  til  dem  saa  længe  disse 
varede. 

Vor  Konge  drak  megen  Champagne,  ogsaa  i 
Vand,  og  transpirerede  stærkt;  men  Hs.  Majestæt 
siger,  at  saa  befinder  han  sig  bedst.  Hs.  Kgl. 
Høihed  Arveprindsen  havde  efter  høiere  Ordre 
(af  GemaUnden  og  andre  danske  fyrsteUge  Damer) 
paataget  sig  det  Hverv  i  Enerum  at  bede  Kong 
Oscar,  hvis  vor  Konge  skulde  yttre  noget  om 
at  ville  ophøie  Grevinden  til  Dronning,  da  at 
fraraade  sligt.  Prindsen  fik  Leilighed  hertil,  da 
Kong  Oscar  aflagde  ham  et  Besøg  i  de  af  ham 
beboede  Værelser  i  Klosteret.  Prindsen  indledede 
med,    at   Kongen    ikke    maatte   tage   ham    hans 

Dristighed  ilde  op,  og  fremkom  derefter  med 
sin  Anmodning,  til  hvilken  Kongen  blot  gav  til 
Svar:  »De  og  jeg  er  jo  gamle  Venner.« 

Før  vor  Hjemreise  den  Ode  modtog  Prinds  Gu- 
stav Elefantordenen.  Arveprindsen  gav  sin  til 
Bedste,  men  fik  ved  Hjemkomsten  Skjænd;  thi 
Elefanten  havde  tilhørt  og  været  baaret  af  Fre- 
derik den  6te,  var  arvet  og  havde  særlig  gode 
Stene. 

Den  Ilte  Juni  foretog  Hs.  Majestæt,  ledsaget 
af  Grevinde  Danner,  en  Reise  til  Jylland,  en 
Reise,  der  ved  den  Modtagelse  og  Hyldest  som 
vistes  Grevinden  og  som  var  foranstaltet  af  Bonde- 
vennernes Parti,  vakte  megen  Utilfredshed  hos 
bedre  sindede,  ikke  at  tale  om  den  øvrige  Konge- 
lige Familie  og  Aristocratiet.  »Kjobenhavnsposten« 
tog  sidst  i  Juni  til  Gjenmæle  imod  »Berlingske« 
og  de  jydske  Aviser  og  sagde  —  ikke  uden  Grund 
— :  at  intet  berettigede  dem  til  at  nævne  en  anden 
Personlighed  sammen  med  Kongen,  da  der  ikke 
var  foregaaet  nogen  offentlig  Aet,  som  gav  Ret 
dertil.  Alle  Spytslikkerblade  falde  nu  over  »Kjo- 
benhavnsposten«, og  »Morgenposten«  kalder  endog 
»den  ædle  Grevinde  Danner  en  forstandig,  oplyst, 
folkelig  Danneqvinde,  en  Dame  af  Folkets  Midte, 
hvormed  Konge  og  Land  var  langt  bedre  tjent 
end  med  en  tydsk  Prindsesse«.  —  Bispen  i  Aal- 
borg og  flere  Præster  samt  By-  og  Herredsfogeder 
udmærkede  dem  især  ved  Smiger,  hvorfor  »Kjø- 
benhavnsposten«  ogsaa  anfører:  »Trykkefriheds- 
loven  tilladei  Avisskrivere,  Biskopper,  Stiftamt- 
mænd, Præster,  Herredsfogeder  og  alle  Embeds- 
mænd at  skrive  og  sige  saa  megen  Smiger  som 
de  ville,  uden  at  de  derfor  kunne  tiltales.« 

Den  5te  Juli  var  dette  Triumphtog  endt.  Kl.  5 
om  Eftermiddagen  steg  Kongen  iland  i  Helsingør 
og  tog  strax  til  Frederiksborg. 

Man  er  meget  spændt  paa  Kongens  Optræden 
nu  efter  dette;  thi  nu  skal  der  vel  gjøres  noget, 
for  ogsaa  at  faa  Grevinden  frem  her. 

Allerede  Dagen  efter  Hjemkomsten  fik  jeg  et 
Besøg  af  Krigsministeren,  som  viste  mig  et  Brev 
fra  Gener  al- Ad  j  utanten,  hvori  denne  meddeler 
Ministeren  Hs.  Majestæts  Tilbagekomst  til  Frede- 
riksborg, og  beder  sig  tillige,  ifølge  Hs.  Maje- 
stæts Ordre,  underrettet  om,  hvorfor  den  com- 
mandeiende  General  paa  Sjælland,  Hs.  Kgl.  Høi- 
hed  Arveprinds  Frederik  Ferdinand,  ikke  var  mødt 
for  at  modtage  Hs.  Majestæt  ved  Landstigningen 
i  Helsingør.  Mit  Svar  til  Krigsministeren  var: 
»Fordi  den  commanderende  General  ikke  var  aver- 
teret om  Kongens  Tilbagekomst.«  Arveprindsen 
blev  dog  lidt  ilde  berørt  og  udbrød:  »Fortæl  nu 
Prindsessen  det.  Jeg  sagde  nok,  det  vilde  blive 
taget  ilde  op;  men  hun  vilde  ikke  jeg  skulde  tage 
derned,  fordi  Grevinden  var  med.«  Jeg  tillod  mig 
at  bede  Hs.  Kgl.  Høihed  kun  at  holde  sig  til 
Factum,  at  han  var  (officiel)  uvidende  om  Kon- 
gens Ankomst,  og  saadant  maatte  jo  betyde,  at 
Prindsens  Nærværelse  ikke  ønskedes. 

At  Arveprindsessen  er  den  af  de  fyrstelige 
Damer,  som  seer  med  de  mest  forbittrede  Øine 
paa  Kongens  Forhold  til  Grevinde  Danner  er  jo 
ikke  saa  underligt,  naar  man  tager  i  Betragtning 
Kongens  første  Ægteskab  med  Arveprindsessens 
Søster,  Hertuginde  Wilhelmine,  og  hans  slette  Be- 
handling af  hende. 

Den  8de  Juli  bivaanede  Kongen  efter  Sædvane 
Fugleskydningen  paa  den  Kgl.  Skydebane.  Hs. 
Majestæt  kom  direkte  fra  Frederiksborg.  Mange 
Rygter  vare  i  Omløb,  dels  om  at  Kongen  vilde 
have  Grevinden  til  Medlem,  dels  om  at  udbringe 
hendes  Skaal.  Hvad  første  angik,  var  man  for- 
beredt paa  at  svare:  at  .«»aadant  stred  imod  Sel- 

skabets  Love,  idet  kun  Dronninger  og  Prindsesser 
kunde  optages.  Skulde  det  andet  Tilfælde  ind- 
træffe —  at  Kongen  skulde  fordre  Grevindens 
Skaal  udbragt  —  fortaltes,  at  flere  vilde  strax 
staa  op  og  forlade  Bordet. 

Dog  alt  gik  —  endog  særdeles  smukt.  Saa 
smukt,  at  NathanseUy  der  har  faaet  saa  meget 
paa  Hovedet  for  sin  Udbasuneren  af  den  jydske 
Reise,  endog  er  bleven  bange  for  at  fortælle  noget 
virkelig  smukt  om  Kongen;  thi  Referatet  i  »Ber- 
lingske« om  denne  Fest  var  vagt  og  feilagtigt. 

Efter  at  Kongens  og  Enkedronning  Caroline 
Amalies  Skaal  var  drukket,  udbragte  efter  Op- 
fordring Skuespiller  Nielsen  et  Mindebæger  for 
høisalig  Enkedronning  Marie.  Han  indledede  sin 
Tale  med  ab  Selskabet,  som  var  et  »Gilde«  fra 
gamle  Tider,  skulde  vedligeholde  de  gamle  Skikke 
og  saaledes  erindre  baade  »Løftets  Bæger«  og 
»Mindets  Bæger«.  Han  sluttede  saaledes:  »Saalænge 
det  danske  Folk  ikke  glemmer  sig  selv  og  sand 
Dyd,  saalænge  vil  Hds.  Maj.  Dronning  Marie 
Sophie  Frederikke  aldrig  glemmes  i  Danmark!  Og 
nu,  mine  Brødre,  ville  vi  i  Stilhed  tømme  et  Minde- 
bæger for  hende.« 

Efterat  Skaalen  var  drukket  for  Arveprindsen 
og  Prindsesse  Caroline  med  megen  Jubel,  og  for 
Kongehuset,  udbragte  Kongen,  som  Skik  er,  en 
Skaal  for  Fuglekongen.  Hs.  Majestæt  talte  derved 
saaledes:  »Jeg  er  som  De  veed  nylig  vendt  til- 
bage fra  en  Reise  i  Jylland,  hvor  jeg  af  mit  tro 
Folk  er  bleven  modtaget  med  en  Hjertelighed, 
en  Inderlighed,  som  jeg  vel  havde  ventet,  men 
som  dog  overgik,  hvad  jeg  ventede.  Her  i  denne 
Kreds,  i  dette  Selskab  er  jeg  vant  til  en  lignende 
Modtagelse.  Jeg  tog  derfor  ogsaa  først  til  Dem 
forinden  jeg  er  taget  til  noget  andet  eller  nogen 
anden  i  Kjøbenhavn,  og  Modtagelsen  har  været 

her,  som  altid,  hjertelig!  Jeg  udbringer  nu  en 
Skaal  for  min  Collega  Hs.  Maj.  Formanden.« 

Skuespiller  Nielsen  holdt  derpaa  en  Tale  som 
Indledning  til  Danmarks  Skaal:  Han  troede  paa 
bedste  Maade  at  kunne  gjøre  dette  ved  at  reci- 
tere et  ældre  Digt.  Dette  indeholdt  Omtalen  af 
et  Møde  mellem  flere  Monarcher,  hvor  hver  roser 
sit  Land,  den  ene  for  dets  høie  Bjerge  med 
rige  Metaller,  den  anden  roser  sit  Land  for  dets 
udbredte  Handel,  store  Flaader  o.  s.  v.,  den 
tredie  siger:  »Alt  dette  har  mit  Land  ikke;  men 
jeg  har  et  Folk,  mig  saa  hengiven  og  tro,  at 
jeg  fra  den  høieste  til  den  ringeste  rolig  tør  lægge 
mit  Hoved  til  Hvile  i  Enhvers  Skjød  —  og  det 
var  Kongen  af  Danmark!  —  Jeg  giver  nu  Ordet 
til  Deres  Majestæt.«  —  Kongen  optog  det,  idet 
Han  sagde:  »Jeg  er  overbeviist  om  Talerens  Ord! 
—  Ja!  —  Jeg  kan  lægge  mit  Hoved  hvor  jeg  vil 
i  Danmark,  og  det  ligger  trygt!  —  Gud  velsigne. 
Danmark!«  Uhyre  Jubel  følger  efter  disse  Kon- 
gens Ord,  hvorpaa  Taflet  hæves.  Brillantere, 
inderUgere  har  Kongen  aldrig  talt  og  alle  vare 
gjennemtrængte  deraf,  Arveprindsen  af  Hjertet 
glad  derover. 

Kongen  tog  nu  til  Skodsborg.  Den  udenfor  sam- 
lede Mængde  jublede  høit.  Ved  Hans  Ankomst 
var  den  taus. 

I  Juli  og  August  holdtes  næsten  alle  Statsraad 
i  Kjøbenhavn,  da  Kongen  mest  opholdt  sig  paa 
Skodsborg,  hvor  Han  lader  bygge. 

Den  9de  September  spiste  jeg  hos  Dronning 
Caroline  Amalie  paa  Sorgenfri.  Jeg  anfører  denne 
Dag,  fordi  jeg  førte  en  i  høieste  Grad  augusten- 
borgsksindet  Dame  (Fru  Petersen)  tilbords,  en 
gammel  Veninde  af  Dronningen.  Hun  var  for 
første  Gang  i  det  egentlige  Danmark  og  som 
Dronningens  Gjæst.  Hun  sagde  mig  blandt  andet, 

at  hun  hele  8ommeren  havde  levet  sammen  med 
Hertugens;  hun  ønskede  ham  en  Eiendom,  en 
Virksomhed,  og  udbrød  derved:  »Det  er  græsseligt 
naar  jeg  tænker  mig,  at  vi  for  altid  skulle  miste 
det  deilige  Augustenborg  —  undskyld  at  jeg  siger 
vi.«  Mit  Svar  lød:  »Ja  det  er  jo  Hertugens  egen 
velfortjente  Skyld.«  Min  Borddame  behagede 
mig  ikke,  og  det  kneb  med  blot  at  vise  kold 
Høflighed. 

Z)awwer-Literaturen  vedvarer  endnu,  men  er  dog 
noget  i  Aftagende. 

I  October  Maaned  udkom  som  Manuskript 
Wegeners  Skrift  om  Arvefølgen.  Stemann,  til  hvem 
Skriftet  var  tilegnet,  sendte  det  til  Arveprindsen. 
Det  alarmerede  i  høi  Grad,  navnlig  Enhver  der 
er  imod  Kongen,  og  deres  Tal  er  mange.  Arve- 
prindsen gik  til  Stemann  en  af  de  første  Dage 
af  November  for  at  tale  med  ham  om  det  urig- 
tige i  Wegeners  Skrift;  men  Stemann  var  af  en 
anden  Mening  og  Dissonantsen  endte  med:  »Ja 
saa  gjør  det  mig  ondt  for  Dem,  min  naadige 
Prinds,  ikke  for  mig.« 

Den  14de  November  var  Dinér  hos  Enkedron- 
ningen, den  første  her  inde  i  Byen  i  Aar.  Ørsted 
var  der  ogsaa.  Arveprindsen  takkede  sidste  for 
hans  Slcrift  contra  Wegeners.  Alle  trak  nu  løs  paa 
Stemann.  Ja  Tiderne  skifte!  De  af  Gjæsterne,  som 
fordum  bukkede  og  neiede  for  ham,  skjældte  og 
smeldte  nu;  men  lad  engang  atter  Stemann  kom- 
me til  Roret,  og  lad  os  saa  se? 

Af  Ørsteds  ovennævnte  Skrift  erfarede  jeg  først 
egentlig  Aarsagen  tU  den  store  Naade,  Ørsted  stod 
i  hos  Christian  den  8de  og  siden  hos  Enkedron- 
ning Caroline  Amalie.  Den  var  foranlediget  ved 
hans  mandige  og  retsindige  Svar,  underskrevet 
af  det  danske  Cancelli  1814,  da  Frederik  den 
6te,  efter  Magternes  Forlangende,  fordrede  davæ- 

rende  Prinds  Christians  Udelukkelse  fra  den  dan- 
ske Throne,  formedelst  Prindsens  Optræden  og 
Forhold  i  Norge. 

Aarets  sidste  Dag  endte  med  en  uhyggelig  mili- 
tair  Execution,  der  iøvrigt  var  vel  fortjent.  Hen- 
ved 200  Personer  vare  afhørte  af  16de  og  17de 
Bataillon.  Det  var  angaaende  en  styg  Tumult  paa 
KJeinsmedekroen.  De  25  anklagede  fik  strenge 
Straffe.  1  Underofficeer  blev  degraderet,  fik  50 
Rottingslag  og  30  Dages  strengt  Fængsel.  2  Under- 
corporaler  henholdsvis  75  og  50  Rottingslag  og 
strengt  Fængsel  i  30  Dage.  3  Undercorporaler, 
1  Spillemand  og  5  Menige  hvei  50  Rottingslag. 
1  Menig  15  Dages  strengt  Fængsel.  3  Menige  10 
Dages  strengt  Fængsel.  1  Menig  5  Dages  Vand 
og  Brød.  I  Vaabenmester  og  1  Corporal  hver  14 
Dages  ensomt  Fængsel.  1  Sergent  20  Dages  mørk 
Fængsel  samt  have  sit  Hæderstegn  forbrudt. 


1853. 

Den  13de  Januar.  Folkethinget  blev  idag  opløst. 
Igaar  var  Toldsagen  falden  igjennem.  Der  blev 
idag  afholdt  extraordinairt  Statsraad  Kl.  1234*,  i 
dette  blev  den  anmeldte  Beslutning  om  Opløs- 
ningen vedtaget.  Denne  Begivenhed  vakte  ikke 
synderlig  Opmærksomhed.  De  ministerielle  glæde 
sig  naturUgviis,  og  de  som  tabe  Diæterne  —  3 
Rdl.  om  Dagen  —  sørge  ventelig.  De  fleste  andre 
vise  ingen  Deltagelse  for  et  Thing,  der  indeholdt 
saa  mange  suspecte  og  jammerUge  Subjecter,  som 
kun  gave  »viel  Geschrei  und  wenig  Wolle«. 

Her  var  Bal  i  Palaiset  om  Aftenen,   og  som 

almindelig  elegant  og  muntert,  varede  til  Kl.  3. 
Prindsessen.  som  havde  ligget  til  Kl.  6  Eftmd,  og 
havde  været  meget  mat  og  smertefuld  i  et  Par 
Dage,  mødte  Kl.  8i/^  i  Salen  for  at  modtage  sine 
Gjæster  og  holdt  ud  paa  Pladsen  til  sidste  Mand. 
Man  seer,  hvad  en  kraftig  Villie  kan  udrette; 
»det  er  den  gamle,  hvidfødte  Race,«  siger  Gustav 
Blucher  til  Prindsessen  selv.  Balgjæsterne  vare 
vistnok  alle  meget  tilfredse  med  Thingets  Opløs- 
ning. AUe  Ministrene  vare  der  og  modtoge  Gra- 
tulationer. Krigsministeren  viste  sine  smukke  Tæn- 
der hele  Aftenen,  han  var  den,  som  vandt 
mest;  thi  han  stod  just  for  Tour  til  at  overdænges 
med  Grovheder,  da  Premierministeren  kom  og 
hævede  Thinget. 

Den  14de  Januar.  Prinds  Frederik  af  H essen 
reiste  idag  med  »Uffo«  til  Kiel.  Igaar  ved  Sou- 
peren udbragte  Arveprindsen  hans  og  hans  Bruds 
Skaal.  Samme  Skib  havde  ogsaa  Forræderen,  Her- 
tugen af  Augustenborgs  Sølvtøi  med,  som  nu  atter 
skal  overleveres  ham.  Ordsproget  —  det  gamle, 
gode  —  holder  sig:  »De  smaa  Tyve  hænger  man, 
de  store  lader  man  løbe«. 

Den  20de  Januar  døde  Kammerherre,  Cabinets- 
secretair  Lunding,  der  havde  ligget  syg  siden  Jul 
(46  Aar).  Mærkelig  nok  at  han  skulde  dø  paa  sin 
Konges  og  Vens  Regjerings-Tiltrædelsesdag.  Han 
savnes  af  Alle. 

Den  24de  Januar  præsenterede  den  nye  Cabi- 
netssecretair,  Geheimeraad  Tillisch,  sig  for  Arve- 
prindsessen.  Prindsessen  bemærkede:  »Grevinden 
er  nok  glad  nu.«  —  Tillisch  svarede:  »Glad  vil 
jeg  just  ikke  sige,  men  jeg  tror  ikke,  hun  yndede 
Lunding  meget.«  —  Prindsessen:  »De  staar  Dem 
nok  godt  med  Grevinden?  De  staar  Dem  jo  godt 
med  aUe  Damer.«  —  Tillisch:  »Jeg  vilde  ønske 
det  var  saa.  Deres  Kgl.  Høihed;  thi  naai"  man  vil 

virke  gavnlig  paa  Hs.  Majestæt  er  det  nødvendigt 
at  staa  sig  godt  med  Grevinden,  uden  det  gaar 
det  ikke.« 

Den  26de  Januar  begravedes  Lunding  fra  Hol- 
mens Kirke,  hvor  Munter  holdt  en  smuk  Tale, 
hvori  han  skildrede  den  afdødes  Fortjenester  og 
det  Savn  han  vilde  efterlade.  Efter  at  have  nævnt 
Børn,  Moder,  Sødskende  og  Venner,  gik  han  over 
til  at  udvikle,  hvad  det  betød  for  en  Konge  at 
miste  en  Ven;  langt  mere  end  for  os  andre. 
Følget  var  meget  stort.  Kongen  og  Prindseme 
lode  sig  alle  repræsentere.  De  fleste  indenlandske 
Ministre  og  mange  Militaire  vare  nærværende. 
Samme  Dag  modtog  Arveprindsen  Brev  fra  Kon- 
gen, hvori  han  i  en  spøgende  Tone  gjorde  Und- 
skyldning for  ei  at  have  kunnet  modtage  ham 
om  Søndagen:  '>Min  Seng  er  kun  indrettet  til  een 
Person,«  skrev  Han. 

Dernæst  omtalte  Han  det  store  Tab,  Han  havde 
Udt  ved  Lundings  Død,  hvori  Han  var  overbeviist 
om,  at  Prindsen  og  Prindsessen  toge  inderlig  Del. 
»Jeg  har  mistet  flere  af  mine  Ungdomsvenner,  dog 
Lundings  Tab  og  Fr.  Bardenfleths  ere  de  største.« 

Den  2den  Februar  kom  Efterretning  om  at 
Grev  Otto  Moltke  til  Espe  var  død  Dagen  før, 
82  Aar  gammel.  Han  var  en  ægte  dansk,  patrio- 
tisk Mand,  sin  Gud  og  sin  Konge  tro.  Han  gik 
af  som  Minister  da  Christian  den  8de  udnævnte 
Forræderen,  Prindsen  af  Noer,  til  Statholder,  idet 
han  uforbeholdent  sagde  Kongen,  hvad  Følgen 
vilde  blive;  men  Kongen  troede  ham  dengang 
ikke. 

Endnu  forrige  Aar,  ved  et  Taffel  hos  Enkedron- 
ningen, yttrede  han  sig  herom:  »For  13  Aar  siden 
har  jeg  sagt  Christian  den  8de  saadant,  men  blev 
ei  hørt.« 

Den  18de  Februar  var  der  Statsraad  her  i  Byen. 

Efter  dette  var  en  Deputation  af  2  Bønder  fra 
Fyen  til  Audients  hos  Kongen,  for  at  fremstille 
for  Allerhøistsamme  de  Vanskeligheder,  som  stille 
sig  ved  det  forestaaende  Folkethingsvalg,  da  man 
ved  Candidaternes  Yttringer  ikke  kan  komme  paa 
det  Rene  med  og  ikke  forvisse  sig  om,  hvad  der 
egentlig  er  Kongens  Villie.  Deputationen  tillod  sig 
derfor  herom  at  henvende  sig  til  Kongen  selv. 

Kongen  gav  det  udmærkede  Svar:  »at  Folke- 
thingets  Opløsning  var  sket  efter  Hans  VilHe. 
Dersom  Han  ikke  havde  haft  Tillid  til  Sine  Mi- 
nistre, havde  Han  valgt  at  give  dem  Afsked.« 

Den  26de  Februar  var  den  store  Valgdag  med 
almindeUg  Støi,  for  ei  at  sige  Skandale  de  fleste 
Steder  her  i  Byen.  Jeg  besøgte  først  Casino,  hvor 
Grev  Råben  blev  valgt  ved  Kaaring;  han  var 
den  eneste  Candidat,  og  alt  var  her  forbi  Kl.  11. 
Jeg  gik  nu  ud  i  Husarernes  Ridehus,  hvor  Com- 
mandeui  Tuxen  stillede  sig  contra  Pastor  Gram. 
Der  var  en  stor  Menneskemasse.  Bjelkerne  vare 
besatte  af  Nyboders-  og  andre  Drenge,  der  op- 
førte dem  utaaleligt.  Pastoren  seirede,  dels 
ved  sine  gode  Talegaver  (dem  Tuxen  ikke  har) 
og  dels  ved  at  anvende  en  Slutningssalve  om 
sin  Virksomhed  som  Præst  i  det  Slesvigske  under 
Oprøret.  Denne  Tale  alene  maatte  give  ham  Sei- 
ren.  Tilsidst  begav  jeg  mig  til  det  store  Ride- 
hus, hvor  jeg  fandt  Hage  paa  Tribunen.  Han 
holdt  en  lang  Tale  og  seirede,  saa  at  Ministeriet 
leed  Nederlag  her  i  Kjobenhavn.  I  Lyngby 
blev  Tscheming  slaaet  af  Kay  ser;  mærkeligt 
nok,  at  Tscheming  skulde  falde  for  sine  egne 
Vaaben. 

Den  20de  Marts.  Lige  saa  meget  den  eiegode 
Prindsesse  ønsker  at  blive  Dronning,  lige  saa  lidt 
ønsker  Arveprindsen  det.  Idag  da  jeg  ved  at  sam- 
tale med  ham  om  Rigsdagen  sagde:   »Men  hvis 

nu  ved  Stemmeafgivningen  Arvefølgen  falder, 
hvad  saa?«  svarede  han:  »Ja  saa  maa  Kongen  op- 
løse Thinget,  hvis  Ministrene  atter  har  Mod;  men 
saa  taber  Han  sin  Popularitet;  og  bare  Han  saa 
ikke  takker  af,  saa  var  Satan  løs.« 

Dagbladet  anfører  som  noget  i  Lyngby  meget 
omtalt  følgende:  »En  af  Hds.  Maj.  Enkedronnin- 
gens Embedsmænd  siges  at  have  sammenkaldt  en- 
deel til  Dronningens  Hofetat  henhørende  Betjente 
og  paa  en  for  bemeldte  Embedsmand  charakteri- 
stisk,  men  for  øvrigt  høist  upassende  Maade  ladet 
disse  Betjente  forstaa,  at  de  havde  at  stemme 
paa  Tscherning.  Hendes  Majestæt,  til  hvem  Be- 
tjentene i  denne  tvivlsomme  Sag  siges  at  have 
henvendt  sig,  skal  derimod  have  underrettet  dem 
om,  at  de  paa  Valgdagen  ikke  havde  at  lyde 
nogetsomhelst  andet  Bud  end  det,  der  dicteredes 
dem  af  deres  Samvittighed  og  Overbeviisning,  og 
at  dette  ogsaa  stemmede  med  Hs.  Maj.  Kongens 
igjennem  Grundloven  tilkj endegivne  Villie  til  et 
frit  Folk.  Hvor  smuk  og  agtelsesindgydende  er 
ikke  denne  Hds.  Majestæts  værdige  Fremgangs- 
maade.« 

Embedsmanden  var  Grev  Blilcher,  og  de  Udtryk 
han  brugte  skal  have  været:  »De  ere  alle  Slyngler; 
men  denne  Gang  skulle  I  stemme  paa  Ministeriets 
Slyngler.« 

Den  30te  Marts  optraadte  Fru  Heiberg  for  første 
Gang  efter  flere  Maaneders  haard  og  farhg  Syg- 
dom. En  ny  Vaudeville  af  en  Ubekjendt  blev 
givet:  »En  Sommeraften«,  et  tarveligt  Stykke. 
Hele  den  kjøbenhavnske  »Verden«  vilde  jo  i 
Theatret,  men  der  kom  naturlig viis  ikke  flere 
end  der  kunde  rummes.  Alt  hvad  der  hører  til 
»beau  monde«  var  der.  Hds.  Maj.  Enkedronningen 
for  første  Gang  efter  Christian  den  8de£  Død.  Alle 
Prindser  og  Prindsesser  ligesaa.  Hofdamelogen  var 

fuld  af  nuværende  og  forhenværende  Hofdamer  og 
Fruer.  Actricelogen  ligesaa,  og  i  Figurantindemes 
laa  de  formelig  over  hverandre.  Da  Tæppet  gik 
op  saas  Fruen  valtsende  med  Amalie  Price.  Nu 
løde  endeløse  Bravoer  og  Bouketteme  fløi  ind  paa 
Scenen,  mange  naaede  derop  og  mange  dalede  for- 
inden. Fruen  maatte  holde  op  med  at  valtse  for 
at  neie.  Bønderpiger  kom  ind  med  Kurve  for  at 
sanke  Blomsterne  op,  hvilket  de  udførte  noget 
hastigt,  saa  at  flere  bleve  liggende  og  ble  ve 
traadte  paa  —  just  ikke  opmærksomt  imod  Publi- 
cum.  Hver  Gang  Fruen  sang  (hendes  Svaghed, 
hvorfor  hun  endnu  ei  er  helbredet)  applauderedes 
der.  Da  Tæppet  faldt,  blev  hun  gjentagne  Gange 
fremkaldt.  Hun  gav  efter  og  kom  frem.  Trykte 
Sange  bleve  redkastede  fra  Galleriet  til  Publicum, 
og  nu  blev  en  Sang  afsungen  til  hendes  Ære  og 
Velkomst.  Fruen  neiede  meget  smukt  og  Tæppet 
faldt. 

Mit  høie  Herskab  havde  sendt  hende  to  smukke 
Bouketter  op  i  hendes  Paaklædningsværelse. 
Hun  havde  efter  sin  Sygdom  haft  Audients  hos 
Prindsessen,  hvor  ogsaa  Prindsen  var  nærværende, 
og  begge  vare  meget  indtagne  af  hende. 

Den  2den  April  gav  Hs.  Majestæt  en  Dinér  en 
galla  for  den  oldenborgske  Afsending,  der  fik  det 
hvide  Baand.  (Oberhofmeister  v.  Freitag,  der 
havde  anmeldt  Storhertugens  Død  og  Sønnens 
Thronbestigelse) . 

Efter  Taflet  talte  Hs.  Majestæt  med  de  fleste 
Diplomater,  og  den  russiske  Minister  Sternberg 
opførte  sig  ved  den  LeiUghed  uforskammet. 
Kongen  talede  nemlig  først  med  den  engelske 
Minister  Wynn,  saa  med  den  svenske  Lagerheim. 
Tæt  ved  ham  stod  Treschow  og  saa  Sternberg,  der 
samtalede  med  General  SchøUer.  Kongen  talede 
nu  til  Treschow  og  man  saae,  at  Sternberg  var 

spændt  paa  at  Touren  kom  til  ham.  Men  Hs. 
Majestæt  fandt  først  for  godt  at  tale  til  Professor 
Clausen  og  saa  til  General  Wedel.  Dette  kunde 
Russerens  Storagtighed  ikke  taale.  Han  forlod 
ganske  ugenert  Salen  og  tog  hjem.  Dette  gjorde 
Opsigt  blandt  alle.  Kongen  vedblev  at  tale  med 
flere,  saaledes  med  Beaulieu,  Dodezac,  Martini, 
Werther,  og  slutteh'g  skal  Kongen  have  spurgt 
Wynn,  hvor  Sternberg  var.  Det  er  da  at  haabe,  at 
denne  undskylder  sig  med  Mavepine.  Man  seer, 
hvad  en  Diplomat  understaar  sig  til  at  byde  her 
og  hvad  der  bliver  taalt,  ja  af  nogle  endog  vil 
undskyldes.  Keiseren  —  dersom  han  erfarer  det 
—  taaler  det  ikke. 

Der  blev  endnu  samme  Aften  holdt  Statsraad 
fra  Kl.  9  til  12.  Arveprindsen,  der  er  meget  op- 
rigtig, sagde:  »Jeg  er  jo  tunghør,  og  søvnig  var 
jeg,  saa  jeg  har  ikke  hørt  et  Ord  af  hvad  der  blev 
talt  eller  sagt  i  Statsraadet.  De  fleste  tror  jeg 
sov.  Een  saae  jeg  da  gjorde  det.« 

I  disse  Dage  indtraf  den  mærkelige  og  ridicule 
Protest  fra  Forræderen  Prindsen  af  Noer,  sendt 
til  og  stilet  til  Rigsdagens  Formænd. 

Den  4de  April  havde  Arveprindsen  en  stor 
brillant  Dinér  for  Diplomaterne.  Jeg  erfarede  her, 
at  Sternberg  igaar  havde  sendt  en  Skrivelse  til 
Overhofmarschal  Levetzow,  hvori  han  meldte,  at 
en  pludselig  Upasselighed  havde  nødsaget  ham  til 
at  forlade  Audientssalen  Dagen  før.  Ved  Prind- 
sens  Bord  idag  og  efter  dette  befandt  han  sig 
meget  vel.  Kongen  havde  været  meget  opbragt 
i  første  Øieblik,  endog  talt  om  selv  at  ville  slo-ive 
til  Keiseren  og  forlange  Sternberg  rappelleret. 

Den  18de  April  faldt  Arvespørgsmaalet  igj  en- 
nem  ved  3die  Behandling  i  den  forenede  Rigsdag. 
I  Aften  Kl.  9  var  Statsraad. 

Den  19de  April.  Kl.  9  Formd.  atter  Statsraad. 

Kl.  12  hævedes  Rigsdagen,  baade  Folkething  og 
Landsthing.  Alt  gik  forøvrigt  roligt  af,  ingen  Op- 
tøier.  Bladene  have  fortalt,  at  Militairet  siden  den 
15de  har  været  consigneret  i  Kasernerne  efter 
Krigsministerens  Ordre;  men  det  forholdt  sig  ikke 
saaledes.  Krigsministeren  havde  under  15de  re- 
scriberet  »at  det  var  ønskeligt  at  Underclasserne, 
især  af  de  holstenske  Afdelinger,  i  disse  Aftener 
ikke  besøgte  Dandseboder  eller  Steder,  hvor  Tu- 
mult kunde  ventes.«  »Fædrelandet«  tog  sig  strax 
heraf  og  fortalte  om  »denne  utrolig  latterUge  Be- 
faling«, med  Tilføiende,  at  man  jo  godt  vidste 
at  Krigsministeren  led  af  hypochondriske  Anfald 
og  at  Commandanten  [Hagemann)  hverken  havde 
lugtet  Krudt  eller  været  med  at  opfinde  dette. 
Fra  Generalcommandoens  Side  blev  dette  Forbud, 
om  at  besøge  offentlige  Steder,  hævet  den  21de 
April. 

Den  20de  April  blev  Ørsted  udnævnt  til  Pre- 
mierminister. »Fædrelandet«  angriber  ham  meget 
hæftig  og  paa  uforskammet  Maade. 

Den  8de  Mai  blev  Arveprindsens  og  Prindses- 
sens  tydske  Reise  endelig  bestemt  (til  Dresden 
for  at  besøge  Hertug  Carl  og  Prindsesse  Wilhel- 
mine).  Prindsen  spurgte  mig  atter  om  jeg  ikke 
vUde  med,  Prindsessen  havde  yttret,  at  det  var 
af  politiske  Grunde  jeg  ønskede  at  blive  hjemme. 
Jeg  bad  Prindsen  befale  over  mig;  men  jeg  nægter 
ikke,  at  det  vilde  knibe  for  mig  at  træffe  sammen 
med  de  Slesvigholstenere,  som  Hertugen  seer  om- 
kring sig,  og  at  tolerere  dem  vilde  næsten  være 
mig  umuligt. 

Rømeling,  der  lider  af  Overtro,  har  i  denne  Tid 
gjort  Prindseparret,  der  ogsaa  ere  overtroiske, 
meget  ex  alterede  ved  at  vise  dem,  hvorledes 
man  i  alle  Tilfælde  kan  raadspørge  en  til  en 
gudelig  Bog  fastbunden  Nøgle.  Prindsessen  havde 

ladet  Bogen  dreie  Nøglen  om  Spørgsmaalet:  »Vil 
Obeist  Muller  ikke  tale  med  Hertugen?«  Men 
Bogen  misviste;  thi  Nøglen  vilde  ikke  falde  som 
den  skulde.  Nøglebogen  gjør  virkelig  Skade;  thi 
Prindsen  tror  paa  den  og  raadfører  sig  med  den 
om  alting,  om  Numre  i  Tallotteriet  (og  det  er 
dyrt),  om  at  blive  Konge  (dette  skal  ske  til 
December  og  Kong  Frederik  døer  ikke,  men  ab- 
dicerer) o.  s.  V.  Prinds  Christian  bliver  (efter  den) 
ogsaa  Konge,  men  hans  Sønner  ikke.  JPrindsesse 
Louise,  der  nu  er  i  velsignede  Omstændigheder, 
faar  en  Datter  o.  s.  v.,  lutter  Snak,  som  ikke  en- 
gang forbliver  hos  Prindsen  selv,  men  fortælles 
høit  i  Palaiset  og  følgelig  i  hele  Byen.  Rømeling 
fortryder  nu  at  være  fremkommet  med  dette 
Orakel,  men  nu  er  det  for  sent.  Bogen  havde 
lovet  godt  Veir  tU  Reisen,  og  den  13de,  da  Her- 
skaberne reiste  med  »Obotril«  til  Wismar,  var  Vei- 
ret  godt.  Prindsen  havde  samme  Morgen  været 
hos  Kongen  til  Afsked  og  sagde  mig  da  han 
kom  derfra:  »Jeg  frygter  Bogen  siger  sandt,  men 
at  det  endog  sker  forinden  December.«  Prindses- 
sen  var  ved  Afskeden  meget  unaadig  imod  mig. 

Dagen  før,  den  12te,  havde  Prindsen  under- 
skrevet et  Revers,  hvori  han  giver  sit  »Fyrstelige 
Ord  og  sin  Ære«  i  Pant  paa,  at  hvis  Kongen  skulde 
afgaa  ved  Døden,  da  at  bære  Omsorg  for  Grev- 
inden og  nøie  opfylde  de  testamentariske  Bestem- 
melser Kongen  har  truffet  for  hende.  Dagen  forud 
var  Prinds  Frederik  af  Hessen  afreist  til  Berlin, 
tU  sin  forestaaende  Formæling  med  Prindsesse 
Anna  af  Preussen. 

Den  21de  Mai  erholdt  jeg  Brev  fra  Arveprind- 
sen,  dateret  Dresden  den  19de.  De  befandt  sig 
meget  vel  i  et  Hotel,  men  spiste  dagUg  hos  Her- 
tuginde Wilhelmine  og  drak  The  der.  De  havde 
gjort  Visit  hos  Sachsernes  Kongepar  og  hos  dem 

drukket  The.  Paa  Sachserkongens  Fødselsdag 
havde  der  været  stor  Parade.  Denne  bivaanede 
Arveprindsen  med  Prinds  Frederik  af  Gliicksborg 
og  Rømeling  blandt  »den  øvrige  Pøbel«  (Hs.  Kgl. 
Høiheds  Ord),  Tropperne  saae  godt  ud,  men  raabte 
kun  svagt  Hurra!  Pøbelen  raabte  slet  ikke. 

Deres  Kgl.  Høiheder  havde  bivaanet  et  Bal 
hos  den  preussiske  Minister  v.  Rehdern,  der  tid- 
ligere har  været  Legationssecretair  i  Kjøbenhavn. 
Damerne  vare  ikke  smukke  og  Herrerne  stygge. 

Den  25de  Mai.  Kongens  Adjutant,  Kammerherre, 
Ritmester  Sehested,  har  erholdt  3  Maaneders  Per- 
mission. Han  er  falden  i  Unaade  og  der  har  været 
Tale  om  ganske  at  afskedige  ham.  Den  sidste 
Anledning  hertil  har  været,  at  han  ikke  vilde 
skjænke  Champagne  for  Berling,  hans  Nabo  ved 
Bordet,  uagtet  Kongen  opfordrede  ham  dertil. 
Men  det  har  jo  i  længere  Tid  trukket  sammen 
til  Uveir,  og  Sehesteds  Yttringer  lige  siden  medio 
1850  har  været  meget  uforsigtige  —  mildest  talt. 
Kongen  har  gjort  saa  meget  for  ham,  at  han  for- 
tjente Taknemlighed.  Hvad  havde  Sehested  været 
uden  Kongens  store  Naade,  da  Han  som  Kron- 
prinds  tog  ham  til  sig? 

Frøken  Lili  Sehested  har  været  hos  min  Kone 
og  beklaget  sig  over  Broderens  Uheld;  men  det 
hele  gik  dog  ud  paa,  at  han  nu  g  jerne  vilde  krybe 
til  Korset. 

Den  26de  Mai  var  Dinér  hos  Landgrevinden  i 
Anledning  af  Sønnens  Formæling  med  den  preus- 
siske Prindsesse,  som  fandt  Sted  idag.  Selskabet 
var  meget  muntert  og  smukt.  Landgrevinden  ud- 
bragte Skaalen;  hvad  hun  derved  yttrede  kunde 
jeg  ikke  høre. 

Den  3die  Juni  retournerede  mit  høie  Herskab 
atter  med  »Obotrit«,  som  dog  denne  Gang  havde 
dansk  Flag  paa  Toppen.  De  havde  moret  dem 

E.  Bodenhoff:  Kongesorger.  4 

guddommeligt  ved  Dresdner-Hoffet.  De  havde  der 
truffet  Kongen  af  Belgien  med  Søn,  men  gave 
ikke  nogen  fordelagtig  Beskrivelse  af  disse,  især 
faldt  Sønnens  meget  uheldigt  ud.  Kongen  af 
Preussen,  der  ogsaa  under  deres  Ophold  havde 
været  et  Døgn  i  Dresden,  havde  de  undgaaet  at 
se.  Vor  Landgreve  Wilhelm  mødte  dem  dernede, 
da  de  stode  i  Begreb  med  at  afreise.  Han  var 
faldet  den  gode  Hertuginde  Wilhelmine  om  Hal- 
sen og  havde  kysset  hende  kjærligt;  men  til  Her- 
tug Carl  og  Prinds  Frederik  af  Gliicksborg  sagde 
han  blot:  >>Ah!  Guten  Tag!«  men  gav  ingen  af 
dem  Haanden.  —  Gud  velsigne  vor  danske  Land- 
greve! 

Om  Aftenen  fulgte  jeg  Arveprindsens  til  Sorgen- 
fri, hvor  der  var  stor  Modtagelse.  Der  kunde  alt- 
saa  bringes  friske  Hilsener  til  en  Mængde  sympathi- 
serende  fra  de  sympathiserende  der  udefra.  En 
Mængde  med  slesvigholstenske  Sympathier  vare 
nærværende.  For  mig  var  det  en  tung  Aften  at 
være  sammen  med  saa  mange,  som  nære  mod- 
satte Anskuelser  om  Fædrelandets  Sag  end  jeg. 
Og  det  paa  den  Dag  en  slesvigholstensk  Kugle 
dræbte  min  Dreng. 

Den  5te  Juni.  Grundlovsdagen  feiredes  stort 
her  i  Staden  af  Studenter  og  Haandværkere.  Alt 
gik  rohgt  uden  den  mindste  Uorden.  Flere  Sange 
vare  forfattede,  blandt  andre  en  af  H.  P.  Holst, 
i  hvilken  han  gav  et  Sidehug  til  Ministeriet.  Han 
fik  herfor  en  Irettesættelse  af  Krigsministeren,  da 
han  som  Lærer  for  Landkadetacademiet  staar 
under  Krigsministeriet. 

Den  19de  Juni  var  første  Gang  Taffel  paa 
Skodsborg.  Selskabet  bestod  af  Statsraadet.  Der 
blev  spist  i  en  stor  Stengrotte,  som  Grevinden 
har  ladet  opføre;  den  er  indvendig  beklædt  med 
Østersskaller.   Den  er  hel  aaben  i  Fronten  imod 

Nord  og  har  man  derfra  en  deilig  Udsigt  over 
Sundet  med  Hveen  og  Nord  efter.  Der  var  Hof- 
sorg, hvorfor  Grevinden  var  i  dyb  Sorg  og  Frøken 
Dreier  hgeledes.  Grevinden  var  meget  oprømt,  hun 
sad  imellem  Hs.  Majestæt  og  Arveprindsen.  Paa 
Kongens  anden  Side  sad  Frøken  Dreier,  dernæst 
Ørsted.  Der  gaves  ægte  Skildpadde.  Selskabet  var 
meget  animeret.  Efter  Bordet  spadseredes  i  An- 
læget  ved  Stranden.  Her  hænger  et  Sted  en  Køie 
i  Træerne,  indisk  Fabrikat,  og  i  den  maatte 
først  Udenrigsministeren  Bluhme,  som  gammel 
Indier  (han  har  været  flere  Aar  i  Ostindien), 
dernæst  Krigsminister  Hansen  og  tilsidst  General 
Schøller.  Med  ham  knagede  og  bragede  Grenene, 
hvilket  gav  Anledning  til  megen  Spøg  og  Latter. 
Efter  Spadseretouren  kjørte  jeg  med  Arveprindsen 
til  Sorgenfri,  hvor  Prindsessen  havde  spist.  Vi 
drak  The  i  det  derværende  norske  Hus. 

Den  24de  Juni  gik  Arvefølgeloven  igjennem  i 
den  forenede  Rigsdag,  med  119  Stemmer  for  og 
10  Stemmer  imod,  altsaa  stor  Majoritet.  Flere  af 
den  tidUgere  Opposition,  blandt  andre  Madvig, 
stemte  ikke. 

Det  blev  idag  bekjendt,  atCholcraen  havde  viist 
sig  her  og  alt  havde  krævet  flere  Offre. 

Den  27de  Juni  kom  min  Datter  med  sine  3 
Børn  med  »Nordkap«  fra  Norge.  Alle  vare  raske 
og  vel. 

De  norske  og  svenske  Skibe  ere  meget  utilfredse 
med  Quarantainebestemmelserne  i  Anledning  af 
Choleraen  her.  De  traadte  i  Kraft  igaar  i  Skaane. 
Dampskibet  »Ophelia«  herfra  blev  nemlig  afviist. 
De  mange  her  i  Staden  værende  Svenske  skyndte 
sig  hjem  herfra.  For  dem  der  reiste  i  Lørdags 
lykkedes  det  at  komme  iland  i  Sverrig,  men  ikke 
for  dem  der  først  kom  af  sted  om  Søndagen. 

Den  7de  Juli  var  Fugleskydning.  Festmaaltidet 

var  smukt  og  muntert;  thi  da  man  havde  siddet 
nogen  Tid  ved  Bordet,  glemte  man  Choleraen. 
Talerne  vare  vellykkede  og  Kongen  kom  meget 
heldig  fra  de  Takketaler  Han  holdt.  I  sin  Tak 
for  Kongehusets  Skaal  rørte  han  alle  ved  at  sige: 
»Jeg  er  nu  den  ældste  Repræsentant  for  det  gamle 
Hus  og  den  sidste  af  den  gamle  Stamme.  Gud 
skjænke  den  nye  Stamme  samme  Held,  samme 
Kjærlighed  hos  Folket,  som  den  gamle  har  nydt.« 
Skuespiller  Nielsen  holdt,  efter  Kongens  Opfor- 
dring, en  Tale  til  Skaalen  for  Danmark.  Denne 
Tale  var  saa  gribende,  at  Tjenerskabet  flød  hen 
i  Taarer.  Derefter  udbragte  Kongen  Danmarks 
Skaal,  »ikke  som  Konge,  men  som  Dansk,  ud- 
bringer jeg  denne  Skaal!«  —  Efter  Bordet  ud- 
nævnte Kongen  Fuglekongen  til  Ridder,  for  at 
hædre  Selskabet.  Dette  vilde  jeg  ønske  Hs.  Maje- 
stæt ikke  havde  gjort. 

Den  16de  Juli  beærede  Arveprindsen  og  Gemal- 
inde os  med  et  Besøg  i  Øverrød,  hvor  vi  vare 
flyttede  ud  den  7de.  Prindsessen  var  i  høi  Grad 
betagen  af  Skræk  for  Choleraen,  ikke  for  sin 
egen  Person;  thi  der  kj ender  hun  ikke  til  Frygt, 
men  for  sin  Gemal,  som  hun  elsker  over  alt  i 
Verden.  De  turde  næsten  intet  nyde  ved  Bordet, 
drak  kun  Portvin  og  senere  kold  The,  forbød 
endog  Synet  af  Champagne  og  Frugt.  Denne  Dag 
vare  Lægerne  Witthusen  og  Thai  døde,  hvad  der 
selvfølgelig  bidrog  til  at  forøge  Skrækken  for  Syg- 
dommen. Tilgangen  af  Syge  var  idag  350.  Mange 
vil  have  Prindsen  til  at  flytte  fra  Staden;  men 
han  er  ikke  at  formaa  dertil.  —  Vi  roede  en 
Tour  paa  Søllerød  Sø  forinden  Solen  var  alt  for 
lavt  paa  Himlen. 

Da  jeg  forleden  spiste  med  min  Kone  og  Datter 
paa  Sorgenfri  og  der  skulde  serveres  Jordbær, 
blev  det  forbudt  at  bringe  dem  ind  til  Taflet. 

Den  20de  Juli  begravedes  Obeist  J .  Ræder,  død 
af  Cholera  den  18de.  Følget  var  ikke  talrigt.  Folk 
ynde  ikke  at  følge  Choleradøde.  Hans  2  Sønner, 
hvoraf  den  ældste  blev  Student  i  Lørdags,  tryk- 
kede jeg  i  Haanden.  En  brav  Mand  i  mange 
Henseender  var  Ræder.  I  høieste  Grad  pligtopfyl- 
dende og  streng  i  sine  Fordringer  mod  sig  selv, 
fordrede  han  ogsaa  meget  af  sine  Undergivne. 
Han  vai  af  et  vanskeligt  Temperament,  med 
stærke  Stemninger,  baade  kjærlige  og  bittre. 
—  Excellencen  Generallieutenant  Holsteen  døde 
ogsaa  i  disse  Dage.  Choleraen  bidrog  vist  ogsaa 
til  at  ende  hans  Liv.  Hans  Begravelse  fandt  Sted 
en  Paroldag  og  derved  forhindredes  mange  Offi- 
cerer fra  at  følge  denne  gamle,  hæderlige  Soldat, 
der  som  Liv  jægernes  Commandeur  fra  Corpsets 
Oprettelse  1801  og  især  under  Bombardementet 
1807  viste  saa  megen  Tapperhed  og  Udholdenhed 
i  Spidsen  for  det  dengang  prægtige  Corps. 

Den  31te  August.  Efter  at  vi  med  Børn  og 
Børnebørn  havde  tilbragt  en  herlig  Tid  paa 
Sødringholm,  forlode  min  Datter  og  hendes  Kjære 
os  idag.  Choleraen  er  nu  saa  vidt  i  Aftagende, 
at  man  næsten  kan  kalde  den  for  hævet,  dog  er 
der  daglig  Tilgang  af  enkelte  Syge,  ogsaa  enkelte 
Døde.  Tallet  paa  disse  er  over  4000. 

Den  25de  September  var  efter  Maneuvrerne  og 
Revuen  stort  Militairtaffel  i  Riddersalen  paa 
Christiansborg.  Krigsministeren  udbragte  Kongens 
Skaal  med  en  Tale,  hvori  han  roste  Kongen  — 
hvad  en  Militair  ikke  har  Lov  til  — ,  han  takkede 
ham  for  den  store  Naade  Kongen  havde  viist 
Tropperne  ved  Selv  at  overtage  Commandoen,  og 
tilføiede,  at  Hs.  Majestæt,  som  jo  havde  tjent  i 
alle  de  forskjellige  Vaaben,  var  en  competent 
Dommer.  Det  var  at  føre  Majestæten  paa  Glatiis; 
thi  nu  kom  en  meget  lang  Tale  af  Allerhøist- 

samme  om,  hvorledes  Han  havde  tjent  sig  op 
fra  Menig  indtil  Generallieutenant,  »indtil  min 
Fader  blev  skrinlagt,  da  gjorde  jeg  mig  selv  til 
General.« 

Den  30te  September  tog  Arveprindsen  til  Næst- 
ved for  at  holde  Re  vue  over  2det  Dragonregiment. 
Brigadechefen,  Prinds  Christian,  kom  ikke  med, 
fordi  Prindsesse  Louise  var  nedkommen  med  en 
Datter.  Jeg  fik  Meddelelsen  næste  Morgen,  idet 
Arveprindsen  sagde  mig:  »Det  er  første  Gang  at 
en  Prindsesse  af  Danmark  er  kommet  til  Verden, 
uden  at  der  er  blevet  skudt  fra  Voldene  —  saa 
længe  man  da  overhovedet  har  kunnet  skyde.  — 
Det  er  et  af  Resultaterne  af  den  nye  Arvefølge- 
lov.« 

At  det  blev  en  Prindsesse  og  ingen  Prinds,  det 
havde  Arveprindsen  og  GemaUnde  længe  sagt;  thi 
dels  havde  jo  Nøglen  og  Bogen  erklæret  dette, 
og  dels  havde  gamle  Stine  spaaet  det,  og  endeUg 
var  det  ogsaa  bleven  forudsagt  ved  at  slaa  op  i 
Mamas  (høisalig  Dronning  Marie,  der  var  over- 
troisk, som  hele  Slægten)  franske  Bog,  den  Bog, 
der  havde  sagt  ved  Kong  Frederik  den  Ides 
Fødsel:  »Il  serra  né  pour  son  propre  malheur  et 
pour  les  malheurs  des  autres.« 

Den  3die  October  aabnedes  Rigsdagen,  hvor 
Hs.  Majestæt  mærk  værdig  viis  mødte  uden  Hjelm. 
Til  Taflet  Kl.  5  tog  jeg  Ritmester  Friis,  Lyngby- 
gaard,  min  gamle  tro  Ven,  til  min  Dame  og 
havde  paa  min  anden  Side  Exminister  Simoni. 
Landsthingets  Formand,  Etatsraad  Bruhn,  ud- 
bragte Kongens  Skaal  med  en  Tale  om  Folkets 
og  dets  Repræsentanters  Kjærlighed  til  og  Hen- 
givenhed for  Kongen.  Hs.  Majestæt  svarede  her- 
paa:  »Elskede  Venner,  jeg  takker  Eder  for  Eders 
gode  Ønsker  og  for  den  Kjærhghed  I  have  for 

mig  —  men  viis  mig  den  nu  af  Eders  Gjerninger!« 
—  Bravo! 

Om  Aftenen  i  Theatret  spurgte  Minister  Bluhme 
mig:  »Var  det  ikke  en  god  Tale,  Hs.  Majestæt 
holdt?«  —  »Tilvisse.« 

Den  26de  October  modtog  jeg  ved  Wimpffen 
det  glade  Budskab,  at  min  Svigersøn  Bodenhoff 
havde  faaet  Ansættelse  i  Danmark,  som  Forst- 
assistent ved  Iste  Kjøbenhavnske  Skovdistrict. 
Dette  var  blevet  meddelt  Bodenhoff  samme  Dag. 
Jeg  skrev  ogsaa  strax  til  Jønneval  og  bragte  selv 
Brevet  ombord  paa  »Nordcap«.  Derefter  red  jeg 
til  Jægersborg  for  at  bringe  Faderen,  Major  Bo- 
denhoff, det  glade  Budskab. 

Den  27de  October.  Igaar  blev  Oberstlieutenant 
Kauffmann  beordret  til  Flensborg,  for  at  afløse 
Steinmann  som  Stabschef  ved  Generalcommandoen 
dér.  Dette  er  en  Straf,  fordi  Steinmann  ved  den 
Kgl.  Commissarius'  Gilde  havde  udbragt  Tillischs 
Skaal  og  i  Talen  berørt,  at  Tillisch  var  jaget  ud 
af  den  slesvigske  Stænderforsamling.  Herover 
havde  enten  Commissarius  eller  Stænderpræsiden- 
ten beklaget  sig.  Krigsministerens  Venskab  til 
Grev  G.  Moltke  kræver  jo,  at  ethvert  af  sidst- 
nævntes Ønsker  opfyldes.  Steinmann  kommer  nu 
hertil  i  Kauffmanns  Sted. 

Den  3die  November  var  Frøken  Dreier  i  det 
Kongelige  Theater,  og  for  første  Gang  i  Hofdame- 
logen eller  den  lille  Loge  nærmest  Scenen.  Kam- 
merherre Berregaard  ledsagede  hende  og  havde 
ført  hende  gjennem  den  Kongelige  Loges  For- 
værelse. 

Balletten  Waldemar  blev  givet.  Arveprindsen 
og  Gemalinde  samt  Landgreven  og  Prindsesse 
Louise  vare  i  den  Kgl.  Loge.  Prindsesse  Louise 
aflaasede  Døren  fra  Forværelset  til  Gangen,  for 
at  Frøken  Dreier  ikke  skulde  komme  der  igjen- 

nem    medens    de    prindselige    Herskaber    endnu 
vare  der. 

Den  7de  November  svalede  det  storhertugelige, 
mecklenborgske  Dampskib  »Obotrit«  med  preussisk 
Flag  paa  Stormasten,  dansk  Mag  paa  den  anden 
Mast  og  mecklenborgsk  Flag  agter  ind  til  Ny- 
toldbod,  hvor  Arveprindsen,  den  Landgrevelige 
Familie  og  alle  Fyrster  med  deres  Suiter  vare  til- 
stede, ligeledes  den  preussiske  Legation  med  Da- 
mer o.  s.  V.  Kanonerne  tordnede  fra  Sixtus.  Der 
var  bredt  et  rødt  Klæde  med  hvid  Stribe  paa 
hver  Side  til  at  træde  iland  paa. 

Endelig  steg  Prindsesse  Anna  af  Preussen  iland, 
ført  af  sin  Svigerfader  Landgreven.  Alles  Øine 
vogtede  paa  hende.  Ung,  17  Aar,  høi,  rank, 
blidt  Udtryk,  meget  tækkelig,  om  end  ikke 
smuk;  —  her  er  Signalementet.  Hun  havde  lidt 
meget  af  Søsyge,  deraf  kom  vel  det  noget  trætte 
1  hendes  Udtryk.  De  kjørte  lige  til  deres  smukke 
Palais. 

Til  Middag  var  hele  Familien  samlet  hos  Land- 
grevens tilligemed  alle,  som  vare  mødte  ved  Mod- 
tagelsen paa  Toldboden.  Taflet  var  meget  smukt, 
som  altid  hos  Landgrevens.  Jeg  var  placeret  om- 
trent vis  å  vis  Prindsessen  og  kunde  altsaa  be- 
tragte hende  nøie,  og  maa  dog  i  Et  og  Alt  holde 
mig  til  mit  første  Referat  om  hendes  Personlig- 
hed. Meget  gratiens  er  hun  ikke;  men  gjør  dog  et 
særdeles  behageligt  Indtryk.  Arveprindsen  fore- 
stillede Rømeling  og  mig  for  hende  før  Bordet; 
men  hun  tiltalte  os  ikke.  »Hun  er  ikke  vant  til 
at  tale  med  Herrer,«  sagde  Arveprindsen,  »det 
siger  min  Søster  Landgrevinden  ogsaa,  men  hun 
vil  snart  lære  det.  De  preussiske  Prindsesser  kom- 
me ikke  i  Verden a  (Godt  for  dem,  at  de  ikke  ere 
vante  til  Casino-Maskerader  og  andre  slige  Steder). 
Med  Prindsessen  følger  som  Hofdame  en  Frøken 


il  ^ 

X   p 


S  '1 


57 

Steuber,  en  vakker  Dame,  og  en  Kammerherre 
von  Dørnberg  er  Kavaler  hos  Prinds  Frederik. 
Denne  Kavaler  taler  lidet,  spiser  og  drikker  mere, 
har  stor  Familie  og  er  Enkemand.  Prinds  Frede- 
rik saae  særdeles  vel  og  glad  ud. 

Den  12te  November.  Tidligere  Hofchef  hos 
Enkedronning  Marie,  Kammerherre  v.  d.  Maase, 
har  udfordret  Tscherning  i  Anledning  af  dennes 
Yttringer  om  ham  under  Forhandlingerne  i  Thin- 
get  om  Pensionering  af  den  afdøde  Dronnings  Hof- 
etat og  Betjente.  Obersten  udtalte  nemlig,  at  han 
fandt  at  2200  Rigsdaler  var  for  stor  en  Pension 
for  en  Person,  der  ikke  havde  haft  synderligt 
andet  at  bestille  end  at  spise  Posteier  og  drikke 
Vin. 

V.  d.  Maase  sendte  derfor  sine  Secundanter, 
Kammerherre  Fr.  Bliicher  og  Major  Marcussen,  til 
Oberst  Tscherning.  Obersten  har  som  Svar  paa 
denne  Udfordring  afgivet  en  Erklæring,  hvori  han 
hævder,  at  de  af  ham  brugte  Udtryk  ikke  ere  at 
forstaa  som  af  Kammerherre  v.  d.  Maase  sket 
er  —  for  hvem  han  nærer  megen  Agtelse.  Dog 
tilføiede  Tscherning,  at  hvis  Kammerherren  ikke 
var  tilfreds  med  denne  Erklæring,  var  han  villig 
til  at  slaas  med  hvilke  Vaaben  Kammerherren 
ønskede.  Efter  Conferentse  med  Secundanterne 
samt  med  Conferentsraad  Treschow  og  Etatsraad 
David,  som  fandt  Erklæringen  fyldestgj  ørende  og 
tilfredsstillende,  bilagdes  Sagen  og  dermed  blev 
denne  Pistolsalut  undgaaet. 

Den  17de  November  vai  en  lille  Reunion  hos 
Enkedronningen.  Prindsesse  Anna  ønskede  at 
gjøre  H.  C.  Andersens  Bekjendtskab,  hun  kjendte 
hans  Eventyr.  Han  kom  da  og  forelæste  »Ællin- 
gen«, »Porcelainsfiguren«  og  flere  paa  Tydsk.  Alle 
Prindsesser  vare  der;  men  af  Prindser  ikkun  Arve- 
prindsen,  da  de  andre  vare  paa  Jagten.  Vi  vare 


58 

kun  et  mindie  Selskab.  De  fleste  Herrer  vare  i 
Læseværelset  og  saae  Billeder,  Arveprindsen  ogsaa. 
Grev  Trampe  gjorde  Giev  Moltke  Niitschou  en 
Compliment  for  hans  djærve  Skrivelse  til  de  sles- 
vigske Provindsialstænder,  som  i  Aften  stod  i 
Berlingske.  Trampe  havde  ikke  selv  læst  den  end- 
nu, men  kun  hørt  den  omtale.  Berlingske  Avis 
blev  derfor  nu  hentet.  »Ja  saa  maa  jeg  jo  forlade 
Værelset,«  sagde  og  gjorde  Grev  Moltke.  Trampe 
læste  Skrivelsen  høit  to  å  tre  Gange,  og  Grev 
Bliicher  maatte  oversætte  den  for  Dørnberg. 

Da  Grev  Moltke  senere  kom  ind  i  Værelset  igjen 
fik  han  almindelig  Tak.  Bliicher  udbrød:  »Rigs- 
dagen her  trænger  til  en  lignende  TUtale.«  »Jeg 
skal  med  Fornøielse  overtage  Redactionen,«  sagde 
Moltke,  »det  er  uforskammet,  som  de  har  talt  om 
Apanagen  til  Prinds  Christian  og  om  at  ville  af- 
trække ham  Gagen,  noget  de  ikke  ere  beret- 
tigede til.  De  kunne  forkaste  Finantsbudgettet, 
dertil  have  de  Ret;  men  ikke  til  det  andet.«  — 
»Var  jeg  Konge,«  sagde  Grev  Bliicher,  »skulde  jeg 
snart  jage  det  hele  Kram  ud  fra  hinanden  og  op- 
hæve hele  den  dumme  Forfatning  —  freilich  give 
en  Con  stitution  af  en  anden  Art.« 

»Ja  wenn  Du  nicht  Dein  Wort  gegeben  håttest,« 
replicerede  Grev  Moltke.  —  »Gleichviel  es  ist  ja 
zum  Gliick  meines  Volks,«  svarede  Bliicher.  »Das 
gegebene  Wort  muss  gehalten  werden,«  gjentog 
Moltke;  det  samme  havde  han  nogle  Dage  tid- 
ligere svaret  Arveprindsen.  —  I  den  videre  Sam- 
tale yttrede  Moltke  til  Bliicher:  »Erinnere  Dich 
die  Worte  des  Fiirsten  Bliicher  s:  »Wort  gegen  Wort 
und  Schrift  gegen  Schrift,  aber  nicht  Schwerte 
gegen  Schrift«.« 

Prinds  Bentheim  var  kommet  idag  uventet;  han 
var  ogsaa  hos  Dronningen.  Bogen  med  Nøglen 
havde  sagt,  at  han  kom  den  20de — 21de.  Men  nu 

fik  Bogen  alligevel  Ret;  for  »han  var  dog  under- 
veis«  da  den  raadspurgtes.  Man  kan  paa  saadan 
Viis  ret  let  faa  »rigtige«  Spaadomme. 

Den  18de  November.  Ved  Jagtmiddagen  idag 
paa  Frederiksborg,  hvor  det  gik  meget  muntert 
til,  var  Hs.  Majestæt  lidt  nærgaaende  imod  Fi- 
scalen,  General  Schøller;  men  for  at  gjøre  det  godt 
igjen,  for  Kongen  er  god,  endte  Han  med  at 
udbringe  Schøllers  Skaal  som  »Hans  tro  Ven  i  Liv 
og  Død!« 

Den  23de  November  var  Barnedaab  hos  Prinds 
Christian  i  det  gule  Palais.  Thyra  Amalie  Caroline 
Charlotte  Anna,  Prindsesse  af  Danmark,  blev  døbt. 
Døbefondet  fra  Rosenborg  stod  i  et  Hjørne  af 
Salen.  Bag  dette  stod  Landgrevinden,  som  bar 
den  lille  Prindsesse.  Til  høire  for  hende  stod  Prind- 
sesse Anna,  som  holdt  Huen.  Bag  Landgrevinden 
stod  den  lille  Prindsesses  Fader  og  Moder  og  de 
fire  smaa  Børn.  Prindsesse  Louise  var  uvel,  saae 
angrebet  ud  og  maatte  sidde  ned  af  og  til.  Til 
venstre  for  Landgrevinden  stode  Mandsfadderne, 
nemhg  Hds.  Majestæt  Dronning  Caroline  Amalie, 
Hs.  Maj.  Kongen,  Arveprindsen,  Landgreven  og 
Prinds  Frederik  af  Hessen.  Til  høire  for  Prindsesse 
Anna  stode  de  kvindelige  Faddere:  Arveprindses- 
sen  og  Prindsesse  Augusta.  Til  venstre  for  Fad- 
derne stode  Ministrene,  og  efter  dem  Kongens  og 
de  andre  Hoffers  Kavalerer,  derefter  Hofdamerne, 
som  sluttede  Kredsen  med  Overhofmesterinden 
nærmest  ved  Prindsesserne.  Barnet  blev  bragt 
Landgrevinden  af  la  bonne  og  bagefter  igjen  mod- 
taget af  sidste,  som  derefter  bar  det  omkring  til 
Præsentation  for  alle  tilstedeværende.  Under 
Daabshandlingen  skreg  den  lille  Prindsesse,  siden 
var  hun  rolig,  men  saae  ængstelig  ud,  slet  ikke 
fornøiet  med  al  den  Stads. 

Efter  Daaben  blev  der  serveret  Chocolade,  sød 

Vin  og  Kager  samt  Smørrebrød  og  Posteier,  til- 
sidst  Champagne.  Hs.  Maj.  Kongen  kom  ind  fra 
Frederiksborg  og  tog  ud  strax  igjen.  Alle  vare 
i  Galla  med  Hjebn  og  Fjederbuske,  Damerne  i 
grande  toilette.  Da  Kongen  gik  udbrød  Prinds 
Frederik  af  Hessen:  »Gud  være  lovet,  nu  kan  vi 
da  blive  fri  for  den,«  idet  han  samtidig  skyndte 
sig  at  aftage  sin  Hjelm.  Arveprindsen  vilde  nu 
gjøre  det  samme;  men  O,  Ve!  Parykken  fulgte 
med,  saa  han  va.i  nødsaget  til  atter  at  sætte 
Hjelmen  paa.  Dette  gav  naturligviis  Anledning 
til  Spøg  og  Latter;  men  Arveprindsessen  kunde 
ikke  lide  det  og  blev  en  Smule  moqueret. 

Den  28de  November  ankom  min  Datter  med 
Mand  og  Børn  fra  Norge,  for  nu  efter  6  Aars  Fra- 
værelse at  tage  fremtidigt  Hjem  i  Danmark.  Gud 
give  sin  Velsignelse  til  deres  Ophold  og  fremtidige 
Livsførelse  her. 

Den  12te  December  fik  jeg  af  Prindsen  og  flere 
at  vide,  at  Oberst  Adolph  Juel  var  afskediget. 
At  dette  smertede  mig  dybt  er  begribeUgt.  Mini- 
steren maa  jo  være  slagen  med  Blindhed.  At  af- 
skedige en  saa  dygtig  MiUtair  og  beholde  andre, 
svagelige  og  langtfra  saa  duelige  Mænd, 

Den  15de  December  spiste  Hs.  Maj.  Kongen 
med  Suite,  alle  indenlandske  Ministre  og  flere 
hos  Arveprindsen.  Ved  Bordet  spurgte  Kongen 
Prindsessen  hvorfor  hun  ikke  kom  i  Operaen? 
Prindsessen  undskyldte  sig  med,  at  hun  ikke  holdt 
saa  meget  af  Musik  og  tilføiede,  at  Han  (Kongen) 
før  jo  eiheller  yndede  at  gaa  der.  Derpaa  svarede 
Hs.  Majestæt:  »Ja  dengang,  da  blev  man  com- 
manderet  dertil  og  det  yndede  jeg  ikke;  men  naar 
man  kan  gaa  der  con  amore,  det  er  en  anden 
Sag.«  Prindsessen  undskyldte  sig  nu  med  et  daar- 
ligt  Ben,  som  ei  taalte  de  mange  Trapper. 

Kongen  havde  talt  med  Arveprindsen  om  Kam- 

merherre,  Ritmester  Sehested,  hvis  Skjæbne  ved- 
bliver at  alarmere  her  i  Palaiset  og  navnlig  Sø- 
steren Fru  Rømeling.  Kongen  havde  sagt,  at  han 
havde  tilskrevet  Krigsministeren,  at  Sehested  skul- 
de have  Esquadron  i  Aarhus.  Arveprindsen  for- 
talte mig,  at  han  havde  sagt  til  Schøller,  at  han 
(Schøller)  burde  tale  Sehesteds  Sag  hos  Kongen, 
saa  han  kunde  i  det  mindste  faa  Garden  til  Hest; 
men  Schøller  turde  ikke  mere,  da  Kongen  alt  tid- 
ligere var  bleven  unaadig  fordi  han  havde  talt 
for  Sehested.  Jeg  spurgte  Hs.  Kgl.  Høihed  om  han 
da  ikke  selv  havde  talt  til  Kongen  om  Sehested: 
»Jo  jeg  har,  og  bedet  Ham  give  Sehested  Garde- 
Esquadronen  og  saa  tage  Brockdorff  til  sin  Adju- 
tant  istedet;  men  Kongen  vil  ikke.  Han  siger, 
Han  vil  ikke  se  Sehested,  som  har  »»fornærmet 
mig  i  mit  eget  Hus  og  viist  Opposition  imod 
mig.  Derfor  vil  jeg  heller  ikke,  at  han  skal  til 
Generalcommandoen  eller  blive  Ad j utant  hos  Dig.«« 
—  »Ja  siden  Deres  Majestæt  selv  taler  derom,  saa 
vilde  jeg  ogsaa  bede  Dem  om  han  maatte  komme 
til  mig.«  —  Kongen:  »»Nei  Tak!  Jeg  vil  under 
ingen  Omstændigheder  se  ham.««  Prindsen:  »Det 
behøves  jo  heller  ikke,  for  jeg  kan  jo  altid  tage 
enten  Muller  eller  Rømeling  med,  naar  jeg  kom- 
mer til  Dem.«  Kongen:  »»Nei!  Jeg  vil  aldrig  se 
ham.«« 

Arveprindsen  sluttede  sin  Meddelelse  til  mig 
med  at  sige:  »Nu  veed  jeg  ikke,  hvad  der  bliver 
af,  for  Sehested  vil  ikke  til  Aarhus.« 

Den  28de  November  jordedes  i  Randers  en  brav 
Mand,  Hædersmanden  Oberst  Ludvig  Frederik  v. 
Brock,  Storkors  af  Dannebroge.  Følget  skal  have 
været  ualmindelig  stort.  Ligvognen  kjørte  tom, 
idet  Søfollis,  Borgeres  og  Officerers  kjærlige  Hæn- 
der skiftedes  til  at  bære  den  kjære  Hedengangnes 
Levninger  til  Jorden.  Den  salige  Oberst  var  altid 

meget  høflig  imod  Enhver,  uanseet  Stand  og  Vær- 
dighed. Jeg  glemmer  saaledes  iklce,  at  jeg  i  mine 
Fricorporalsaar,  det  var  vel  1808 — 9,  ved  at  gaa 
ind  paa  Børsen  tog  i  Døren  paa  samme  Tid,  som 
Oberst  v.  Brock,  dengang  Adj utant  hos  Frederik 
den  6te,  tog  i  Døren  fra  den  anden  Side.  Jeg  sprang 
strax  tilbage  for  at  gjøre  Plads  for  ham;  men  han 
gjorde  det  samme  og  vilde  saaledes  ogsaa  gjøre 
Plads  for  mig,  hvilket  jeg  natm'ligviis  ikke  tog 
imod.  En  shg  Høflighed  var  om  saa  meget  mærke- 
Ugere  i  hiin  Tid,  hvor  det  hørte  sig  til  at  vise 
sig  stolt  og  bydende  mod  alle  Undergivne,  hvor 
det  næsten  var  en  Ære,  naar  Premierlieutenanten 
talte  til  Secondlieutenanten.  Blandt  Kongens  Ad- 
jutanter  vare  faa,  der  udmærkede  dem  ved  megen 
Høflighed  —  Gøssel  og  Rømeling  hørte  til  disse. 
Friboe  derimod  ikke. 

Den  13de  December  holdt  Hs.  Maj.  Kongen 
Fasanjagt  paa  Amager.  Bodenhoff  fungerede  her 
for  første  Gang  og  nød  den  Ære  at  blive  tilsagt 
til  Taffel  efter  Jagten. 

Dette  Jagttaffel  gav  Anledning  til  en  Avisfeide, 
som  »Fædrelandet«  foraarsagede  ved  at  meddele, 
at  en  Diplomat  (den  russiske  Minister)  var  for- 
nærmet over  ei  at  være  indbudt  før  senere  end 
andre  til  dette  Taffel.  En  Usandhed,  som  efter 
min  Mening  ei  fortjente  noget  Svar;  thi  at  »Fædre- 
landet« farer  med  Usandhed  forbauser  ikke  mere 
nogen.  Nu  kom  der  imidlertid  flere  Dementier 
og  alt  for  lange  Svar  og  Redegjørelser,  som  hver- 
ken »Berlingske«  eller  Overhofmarschal  Levetzow 
har  vundet  synderhg  ved,  da  »Fædrelandet«  — 
hvilket  heller  ikke  forbauser  mange  —  vedbliver 
med  at  være  uforskammet. 

Levetzows  altfor  lange  og  overflødige  Artikler 
i  »Berlingske«  imod  »Fædrelandet«  ender  med: 

»Det  er  derfor  aldeles  urigtigt,  at  en  af  de  frem- 

mede  Gesandter  har  henvendt  sig  med  Besværing 
til  Overhofmarschallatet  over  ikke  at  være  tilsagt 
til  Taflet,  og  ligeledes  er  det  aldeles  urigtigt,  at 
ingen  tænkte  paa  at  indbyde  de  Medlemmer  af 
Corps  diplomatique,  som  ikke  deltoge  i  Jagten, 
til  Taflet,  førend  Besværingen  fremkom; 

thi,  som  ovenfor  bemærket:  paa  een  og  samme 
Tid  modtog  jeg  den  allerhøieste  Befaling,  baade 
at  tilsige  3  af  Diplomatiets  Herrer  til  Jagten  og 
samtlige  Medlemmer  af  Corps  diplomatique  til  det 
Kongelige  Taffel  den  13de  ds.  Paa  een  og  samme 
Tid  lod  jeg  Ordren  udføre,  og  der  har  altsaa  ikke 
kunnet  være  ført  nogensomhelst  Besværing  af  en 
fremmed  Gesandt  i  denne  Sag,  ligesaalidt  som 
nogen  saadan  kan  have  været  G  jenstand  for  en 
Statsraadsoverveielse. 

Den  20de  December  1853. 

J.  G.  Levetzow, 
Overhofmarschal. 

Den  30te  December.  Jeg  vil  slutte  Aaret  med 
en  Udtalelse  af  General  v.  d.  Horst  om  det  siden 
1848  indtil  ultimo  December  1853  saa  høit  for- 
urettede Kavalleri.  I  et  nyligt  udkommet  Skrift 
fortæller  den  nævnte  General  om  Affairen  ved 
Overstolk: 

»Bag  et  slesvigholstensk  Jægercompagni  fulgte 
i  kort  Afstand  den  1ste  Afdeling  af  den  9de  sles- 
vigholstenske Tnfanteribataillon,  indtagende  hele 
Veiens  Bredde  i  sluttet  Colonne,  da  der  noget  ud 
over  det  Punkt,  hvor  Hovedveien  svinger  mere 
imod  Nord,  tildrog  sig  en  Begivenhed,  som,  til 
Ære  for  den  vakkre  Fjende,  fortjener  særlig  Om- 
tale. 

Pludselig  sprængte  nemlig  fjendtligt  (dansk)  Ka- 
valleri, 60  til  80  Mand,  frem  nordfra  ad  denne  Bi- 
vei  og  satte  som  rasende  ind  paa  de  foran  9de 

Bataillon  marcherende  Jægere.  Disse  kastede  sig 
hurtig  ind  i  de  paa  begge  Sider  værende  levende 
Hegn,  demaskerede  derved  9de  Bataillons  Front 
og  fyrede  nu  fra  Hækkene  paa  det  forbispræn- 
gende  Kavalleri.  Kun  25  til  30  Mand  undslap 
denne  morderiske  Ild.  Dragonerne  gjorde  dog  der- 
for ikke  omkring,  men  sprængte  videre  frem  imod 
den  sluttet  staaende  9de  Bataillon,  red  den  foran 
Fronten  af  samme  holdende  Commandeur,  tiUige- 
med  hans  Adj utant,  overende,  men  fik  derpaa  af 
Bataillonens  Tete  en  Salve  paa  ganske  kort  Af- 
stand, hvorefter  kun  3  Mand  endnu  bleve  paa 
Hesten;  dog  selv  disse  sprængte  videre  ind  i  Teten, 
hvor  de  alle  3  bleve  nedstukne.  Det  var  umuligt 
i  Fægtningens  Hede  at  redde  disse  tappre  Mænd. 
Saaledes  endtes  med  THintetgj øreisen  af  de  Brave, 
som  udførte  det,  et  Kavalleriangreb,  der,  skjøndt 
vel  ikke  foretaget  efter  de  almindelige  Regler,  dog 
blev  udført  med  en  Tapperhed,  der  fortjener  saa- 
vel  Vens  som  Fjendes  Beundring.« 

Som  bekjendt  fandt  den  brave  Ritmester  Meyer 
Heltedøden  ved  Overstolk  under  et  sligt  Indhug. 


1854. 

Den  10de  Januar  var  Overhofmarschallen  hos 
Arveprindsen,  for  i  Hs.  Maj.  Kongens  Navn  at 
forkynde,  at  Hs.  Majestæt  havde  taget  det  meget 
unaadigt  op,  at  hverken  Arveprindsen  eller  de 
andre  Prindser  (Prindserne  Christian  og  Frederik) 
havde  besøgt  Grevinden  til  Nytaar.  Overhofmar- 
schallen skulde  derved  tiUige  sige  Arveprindsen,  at 
hvis  han  og  de  andre  Prindser  ikke  gjorde  Grev- 

inden  Nytaarsvisit,  vilde  Hs.  Majestæt  hverken 
tiere  sætte  sin  Fod  hos  dem  eller  se  dem  hos 
Sig.  —  Prindsesserne  vilde  nu  en  Gang  ikke  se 
Grevinden,  det  fik  nu  saa  være.  Overhofmarschal- 
len  skulde  ogsaa  til  de  to  ovennævnte  Prindser 
for  at  meddele  dem  Hs.  Majestæts  Villie. 

I  Aften  kom  Dommen  i  den  Wegnerske  Sag. 
Generalfiscalen,  Etatsraad  Blechingberg  havde  for- 
langt Wegener  straffet,  navnlig  fordi  han,  uagtet 
han  er  Embedsmand,  har,  ved  en  til  Rigsdagens 
Medlemmer  henvendt  skarp  og  i  flere  Henseender 
fornærmehg  Dadel  af  Regjeringens  Foranstaltning, 
søgt  at  formaa  Rigsdagen  til  at  nægte  sit  Sam- 
tykke til  den,  i  det  Kgl,  Budskab  af  ide  October 
1852  om  Thronfølgen,  foreslaaede  Ophævelse  af 
den  for  det  danske  Kongehus  g j  ældende  Arvelov. 
(Defensor  var  Liebenberg). 

Ved  Kjøbenhavns  Criminal-  og  Politirets  Dom 
af  9de  Juli  1853  var  TUtalte  frifunden  for  Fisca- 
lens  TUtale  i  denne  Sag,  hvorhos  Actionens  Om- 
kostninger vare  paalagte  det  Offentlige. 

Høiesteretsdommen  som  nu  er  falden  lyder: 

»Tiltalte  bør  for  Generalfiscalens  Tiltale  i  denne 
Sag  fri  at  være,  dog  saaledes  at  han  udreder  alle 
af  Actionen  flydende  Omkostninger,  og  deriblandt 
i  Salarium  til  Generalfiscalen  for  begge  Retter 
100  Rbd.« 

Saaledes  endte  denne  mærkelige  Sag,  der  gjorde 
saa  megen  Opsigt  og  Alarm.  Høiesteret  var  alt- 
saa  strengere  end  Criminalretten.  Tiden  vil  først 
oplyse  om  det,  som  mange  troede,  var  foran- 
lediget efter  allerhøieste  Ønske. 

Den  14de  Januar.  Kongen  havde  i  disse  Dage 
til  Taffels  Tscherning  og  Liebenberg.  Wegener  skal 
ogsaa  have  været  indbudt  samme  Dag  —  det  var 
den  Dag  Dommen  faldt  i  hans  Sag  — ,  men  han 
bad  sig  xmdskyldt. 

E.  BodenhoS :  Kongesorger.  6 

Det  har  vakt  Opsigt  og  Omtale,  at  Kongen  ved 
nævnte  Taffel  drak  først  med  Tscherning,  dernæst 
med  Liebenberg  og  saa  med  Berling;  men  ikke  med 
andre.  Nogle  mente,  at  Liebenberg  havde  været 
tilsagt  til  Taflet,  fordi  han  var  Wegeners  Defensor; 
men  disse  glemme,  at  han  ogsaa  er  Grevindens 
Sagfører  og  Pengecommissarius. 

Idag  gjorde  samtUge  Prindser  den  befalede  Vi- 
sit hos  Grevinden.  De  kom  hver  for  sig.  Arve- 
prindsen  aabnede  Toget  og  Landgreven  sluttede 
det.  Første  fandt,  at  Grevinden  ikke  var  godt 
klædt.  Med  Prinds  Frederik  af  Hessen  havde  hmi 
miderholdt  sig  længe  og  gratuleret  ham  til  hans 
Formæling,  samt  sagt  ham  mange  smukke  Ting 
over  hans  Gemalindes  Elskværdighed. 

Den  26de  Januar  var  Dinér  hos  Levetzow  for 
aUe  herværende  Prindser,  indenlandske  Ministre 
og  andre  store  Mænd.  Jeg  undskyldte  mig,  da 
jeg  endnu  er  uvel. 

Arveprindsen  besøgte  mig  Dagen  efter  og  for- 
talte mig,  at  samthge  Ministre  vare  enige  om  og 
havde  forlangt,  at  Hs.  Maj.  Kongen  skulde  af- 
skedige Wegener;  i  modsat  Fald  maatte  Mini- 
strene forlange  deres  Dimission.  Tillisch  havde 
været  paa  Frederiksborg  i  den  Anledning,  og 
skulde  Kongen  være  meget  opbragt  over  Ministre- 
nes Fordring,  og  nu  vidste  man  ikke  hvad  Udfald 
Sagen  vilde  faa. 

Den  28de  Januar.  Rygtet  lader  Grev  W.  Moltke 
igjen  overtage  Conseilspræsidentposten  og  Tillisch 
Udenrigsministeriet,  da  Bluhme  vil  gaa  af.  Han 
har  ogsaa  en  svær  Stilling;  thi  han  maa  være 
Mellemmand  mellem  Ministrene  og  Kongen.  Han 
skal  ogsaa  have  —  i  disses  Navn  —  beklaget  sig 
til  Kongen  over,  at  Hs.  Majestæt  forleden  havde 
haft  Tscherning  og  Liebenberg  til  Taffels,  hvorover 
Kongen  (med  Rette)  er  bleven  meget  opbragt. 


67 

Paa  Prindsessens  Spørgsmaal  til  Arveprindsen 
om:  »naar  Ministeriet  gaar,  gaar  Du  da  med?« 
svarede  Høistsamme:  »Ja  nu  maa  man  først  se, 
hvordan  det  bliver.  Maaske  er  det  ret  godt,  at 
Ministrene  gaa  af,  Kongen  faar  da  friere  Hænder 
og  kan  mulig  forandie  Grundloven  og  det  hele.« 
Jeg  tror  her  at  spore  Dankwarts  Mening? 

Den  29de  Januar  gjorde  jeg  først  mine  Nytaars- 
visitter,  som  Sygdom  havde  hindret  mig  i  at  gjøre 
tidligere.  Jeg  var  hos  Prindserne,  Commandant 
og  Krigsminister  og  blev  overalt  modtagen.  Krigs- 
ministeren førte  mig  ind  i  sit  (et  koldt)  Værelse 
og  spurgte  om  Nyt  —  om  Grevinden,  om  Arve- 
prindsen o.  s.  V.,  beklagede  Landet,  hvis  vi  fik 
Krig,  var  ikke  meget  deltagende  overfor  Kam- 
merherre Sehested,  hvis  Stilling  for  Tiden  bestaar 
i  at  være  en  fra  Hoffet  forviist  Adjutant  hos  Hs. 
Maj.  Kongen. 

Dagen  efter  var  jeg  til  Audients  hos  Hs.  Maje- 
stæt, der  modtog  mig  naadig,  talte  om  sine  mange 
Forretninger  og  hvorledes  han  havde  talt  længe, 
først  med  Arveprindsen  i  over  1*4  Time  og 
saa  med  Grev  C.  Moltke  til  Ki.  2,  før  begyndte 
Audientseme  ikke.  Jeg  var  den  første  der  kom 
ind,  dernæst  kom  Pastor  Milnster,  der  havde 
Faderens,  Biskoppens  Død  at  melde;  han  var  død 
samme  Morgen. 

Fra  Kongen  begav  jeg  mig,  efter  hans  Opfor- 
dring, til  Grevinden,  hvor  jeg  strax  blev  meldt 
og  modtagen.  Hun  trak  øieblikkelig  en  Stol  frem 
til  mig  og  converserede  mest  om  Hs.  Majestæts 
Befindende,  Slottets  bekvemme  Beliggenhed  for 
at  komme  hurtig  til  Promenaderne  —  Volden, 
samt  det  behagelige  ved  i  slet  Veir  at  have  Bue- 
gangene. Hun  yttrede,  at  Kongens  nye  Værelser, 
de,  hvor  tidligere  det  oldnordiske  Musæum  huse- 
des, vare  muntrere  end  de  gamle  og  havde  Sol, 

og  at  der  var  anbragt  to  nye  Snegletrapper,  der 
førte  fra  hendes  Værelser  til  Kongens.  Efter  en 
10  å  15  Minutters  Samtale  reiste  hun  sig  og  jeg 
anbefalede  mig. 

Da  jeg  senere  spiste  ved  Arveprindsens  Taffel 
sagde  jeg  til  Høistsamme:  »Deres  Kgl.  Høihed  har 
idag  talt  længe  med  Hs.  Majestæt.  »Nei!  slet  ikke, 
det  var  Ham,  der  talede  til  mig,  Han  talede  hele 
Tiden,  var  vred  paa  Ministrene,  vilde  ikke  give 
efter  angaaende  Wegener  og  forsikkrede,  at  han 
aldrig  havde  sagt  (hvad  der  blev  fortalt),  at  det 
var  en  Demonstration  imod  Ministrene,  at  han 
havde  indbudt  Liebenberg  og  drukket  hans  Skaal. 
Vilde  Ministrene  gaa  af,  saa  værs'god.«  Prindsen 
føiede  til,  »men  saa  gaar  Kongen  ogsaa  af!  thi 
Han  kan  intet  nyt  Ministerium  faa.«  Sehested 
havde  fortalt,  at  Fensmark  havde  været  hos  ham 
og  forsikret,  at  inden  2  Maaneder  var  Arve- 
prindsen  Konge  —  ??? 

Den  31te  Januar  vare  alle  Ministrene  enkeltviis 
til  Referat  hos  Hs.  Maj.  Kongen  fra  om  Morgenen 
til  Kl.  6  Eftmd.  Hver  Minister  skal  for  sig  have 
yttret  sig  beklagende  over,  at  Hs.  Majestæt  havde 
haft  Liebenberg  og  Tscherning  til  Taffel.  Hertil 
har  Kongen  svaret,  at  Liebenberg  besørgede  flere 
Omsætninger  og  Handler  for  Ham,  saaledes  ogsaa 
i  Sverrig,  og  at  Tscherning  var  Hans  Ven. 

Om  Wegeners  Afsked  have  Ministrene  ogsaa 
yttret  dem  og  forlangt  samme;  men  det  blev  nok 
denne  Dag  allerede  bestemt,  at  det  skulde  be- 
vende sig  med  en  Irettesættelse  til  Wegener. 

Den  2den  Februar  var  Masquerade  i  Casino. 
Jeg  bad  mig  fritaget  for  at  følge  Prindsen,  der 
saa  medtog  sin  Cabinetssecretair  Clementsen  samt 
V.  d.  Maase  og  Alexander  Sehested.  Da  Arveprind- 
sen  til  Clementsen  sagde  om  at  følge  med,  til- 
føiede  Høistsamme:  »at  sige,  hvis  jeg  ikke  forinden 
bliver   Konge,    for   saa   kommer   jeg   der   ikke.« 

Clementsen  var  alarmeret  over  denne  Yttring;  jeg 
bad  ham  være  rolig  og  ikke  tage  til  Hatten  endnu, 

Masqueraden  fandt  Sted  og  Kong  Frederik  den 
7de  besøgte  den,  ledsaget  af  Berregaard  og  Biilow, 
besøgte  ogsaa  Arveprindsens  Værelse  og  drak 
Champagne  der.  Da  den  medbragte  alt  var  druk- 
ket lod  Clementsen  hente  2  Flasker  fra  Restaura- 
tionen. Clementsen  havde  spadseret  med  Kongen 
i  14  Time.  Hs.  Majestæt  kaldte  sig  Dalberg  og 
Berregaard  kaldte  sig  Sørensen.  Kongen  blev  til 
Kl.  2,  Arveprindsen  til  4  og  havde  moret  sig 
brillant.  Kongen  talte  med  Alexander  Sehested  og 
bad  ham  hilse  Broderen  —  ja  skal  endog  have 
drukket  dennes  Skaal  og  den  afdøde  Frøken  Lili 
Sehesteds  (Søsteren,  som  døde  af  Cholera  i  53). 

Prindsespen  var  meget  tilfreds  over  at  Kongen 
havde  været  saa  venlig  imod  Prindsen  og  været 
saa  længe  paa  Prindsens  Værelse.  Ved  det  daglige 
Taffel  den  4de  udtalte  hun  sig  endnu  derom  med: 
»man  maa  tilstaa,  taknemlig  er  Kongen  for  en- 
hver Venlighed,  der  vises  ham.« 

Den  2den  Februar  gjorde  jeg  Visit  hos  Lager - 
heim  og  Stemberg.  Begge  Gesandterne  yttrede  sig 
om  den  Wegnerske  Sag  og  glædede  sig  over  at 
den  var  bilagt,  saa  at  Ministeriet  ikke  aftraadte, 
hvad  man  havde  frygtet.  (Det  vil  sige,  hvad  man 
havde  truet  med,  men  som  jeg  for  mit  Vedkom- 
mende ikke  havde  fæstet  Lid  til,  men  kun  anseet 
for  Knips  i  Lommen). 

Sternberg  mente  iøvrigt,  at  det  var  nødvendigt 
at  afskedige  Wegener,  da  hans  Optræden  imod 
Krigsministeren  maatte  antages  var  med  Kongens 
Villie  —  og  saadant  var  imod  de  alt  afsluttede 
Traktater  — ,  derfor  var  hans  Fjærnelse  nødvendig. 
Mod  England  yttrede  Sternberg  sig  meget  skarp. 

Irettesættelsen  til  Wegener  i  allerhøieste  Rescript 
lyder  som  følger: 

»Frederik  den  7de,  af  Guds  Naade  Konge  til  Dan- 
mark o.  8.  V.  Vor  synderlige  Gunst! 

Efterat  den  mod  vor  Geheimearchivarius  og 
Historiograph  Conferentsraad  Wegener  anlagte 
Generalfiscal-Sag  ved  Høiesteretsdom  af  10de 
Januar  sidstleden  var  bleven  tilendebragt,  have 
vi  taget  under  Overveielse  om  der  ikke,  efter  den 
Maade  hvorpaa  han  sine  Embedfsorhold  uagtet, 
var  traadt  frem  for  at  hindre  en  for  vort  Mo- 
narchies Velfærd  høist  vigtig  Foranstaltning, 
maatte  være  Anledning  for  Os  til  at  benytte  den 
Os  efter  Danmarks  Grundlov,  Artikel  22,  tilkom- 
mende Berettigelse  til  at  entledige  ham  fra  de 
ham  betroede  Embeder. 

Vi  have  imidlertid  efter  Omstændighederne  be- 
stemt Os  til  ikke  at  gjøre  Brug  af  denne  Ret, 
men  allernaadigst  beholde  ham  i  vor  Tjeneste, 
dog  at  vor  Minister  for  Kirke-  og  Undervisnings- 
væsenet  har  at  tilkjendegive  ham  Vort  allerhøieste 
Mishag  med  ovenmeldte  Fremgangsmaade,  samt 
alvorligen  advare  ham  om  ikke  i  Fremtiden  at 
tilsidesætte  de  Hensyn,  han  er  Os  og  Vor  Regje- 
ring  skyldig. 

løvrigt  ville  Vi,  at  dette  Vort  allerhøieste  Re- 
script  offentliggjøres  i  Departementstidenden. 

Dermed  skeer  vor  Villie.  Befalende  Dig  Gud! 

Givet  paa  Vort  Slot  Christiansborg 
den  3die  Februar  1854. 

Under  Vor  Kongehge  Haand  og  Segl 

Frederik  R. 
(L.  S.) 

Ørsted. 
Til 
Vor  Minister  for  Kirke- 
og  Undervisningsvæsenet. 

Ovenstaaende  Rescript  fremkaldte  Angreb  i 
Blade  og  slet  Stemning  i  Rigsdagen, 

Den  3die  Februar  besøgte  jeg  for  første  Gang 
min  Datter  med  Familie  i  Øverrød,  hvor  de  nu 
altsaa  have  taget  fast  Bolig  paa  mit  Landsted, 
og  hvor  jeg  fandt  alt  meget  nydeligt  og  hyggeligt 
arrangeret. 

Generalad j  utant  Irminger  af  Marinen  meldte  i 
Dag  Broderens  Død.  Kammerherre,  Oberst  Irmin- 
ger var  bukket  under  for  sine  Lidelser  den  30te 
Januar  i  Sindssygeanstalten  Sachsenthal  ved 
Schwerin. 

Han  var  en  sjælden  brav  og  hæderlig  Mand, 
en  dygtig  Militair,  der  med  Liv  og  Sjæl  havde 
helliget  sig  sit  Vaaben,  Infanteriet.  Dette  skyl- 
der ham  meget.  Begivenhederne  i  1848  vare  ham 
for  stærke.  Indre  Kampe  og  Kamp  imod  Brødre 
og  Venner  ødelagde  hans  Helbred.  Han  holdt  ud 
indtil  Freden.  Krigens  Virksomhed  gav  ham  saa- 
dan  Kraft;  men  da  Roligheden  indtraadte  og 
Spændingen  slappedes,  bukkede  han  under.  I  No- 
vember 1851  bragtes  han  til  Sachsenthal,  og  kom 
ikke  mere  tilbage  derfra.  Han  efterlader  sig  en 
høist  agtværdig  Enke  med  5  uforsørgede  Børn*). 
Digteren  H.  V.  Kaalund  har  i  Avisen  indrykket 
et  smukt  Mindedigt  om  den  Afdøde: 

Hvi  skulde  Døden  Dig  i  Slaget  fly, 
For  grumt  at  ende  saa  Din  Hædersbane! 
Hvi  faldt  Du  ei  som  Helten  Olaf  Ry', 
Da  Du  i  Slagstorm  førte  frem  Din  Fane! 

Din  Kraft  blev  brudt  og  Sjælens  Lys  blev  slukt, 
Din  stolte  Aand,  som  drømte  om  at  svinge 
Til  Ærens  Tinde  sig  i  Ørneflugt, 
Til  Jorden  sank  nu  med  en  knækket  Vinge. 


^)  Et  af  disse  var  den  af  General  Holbøl  i  »En  Brigade- 
adjutant  fra  1864«  saa  smukt  skildrede  tapre  Løjtnant  Ir- 
minger, der  ofrede  Danmark  sit  Liv  paa  Dybbøl  Banke 
den  18de  April.  U.  A. 

Og  Qernt  fra  Mindet  om  Din  Hædersglands 
Steg  Du  i  Graven  —  af  Dig  selv  en  Skygge; 
Til  Tornekrone  blev  Din  Laurbærkrands, 
Og  Dødens  stille  Søvn  Din  sidste  Lykke. 

Det  blev  Din  Skjæbne  —  arme  Martyr  Du! 
Med  Taushed  nu  Din  Troskab  man  belønner, 
Men  længe  Danmark  mindes  skal  endnu, 
At  Du  var  en  af  hendes  bedste  Sønner. 

Den  12te  Februar.  Dagbladet  skriver,  at  Mini- 
steriet har  aftvunget  Kongen  hans  Underskrift 
paa  Rescriptet  og  derved  begaaet  en  lav  og  ned- 
værdigende Handling,  der  alene  kan  være  frem- 
kaldt ved  den  smaaligste  Hævntørst  og  ved  Øn- 
sket om  at  ydmyge  Hs.  Maj.  Kongen,  da  Con- 
ferentsraad  Wegener  ved  hiint  allerhøieste  Rescript 
straffes,  fordi  Hs.  Maj.  Kongen  ved  sit  private 
Taffel  har  drukket  et  Glas  med  hiins  Defensor 
for  Høiesteret! 

»Fædrelandet«  har  blandt  andet  udtalt,  at  Mi- 
nisteriet, eUer  det  overvægtige  Parti  i  samme,  ar- 
beider  kun   paa   at   faa  Kongen  til  at  abdicere. 

Imod  begge  Blade  er  der  for  disse  Yttringer 
bleven  anlagt  Sag. 

I  Berlingske  var  en  Annonce  fra  Wegener,  hvori 
han  frabad  sig  et  projecteret  Optog  af  Studenter 
m.  fl.,  for  at  give  ham  et  offentHg  Bevis  paa 
deres  Deltagelse.  Wegener  slutter  med  at  sige: 
»Den  Sag,   hvorom   alt   dreier   sig,   er   forlængst 

afgjort,  for  den  er  intet  mere  at  vinde 

Har  jeg  feilet,  bør  jeg  lide  der- 
for. Havde  jeg  ikke  feilet,  saa  vilde  dog  Lidelsen 
(selv)  for  denne  Sag  være  mig  saa  kjær,  at  jeg 
ikke  for  nogen  Pris  kunde  ønske  den  formildet, 
lettet  eller  afvendt.« 

Grev  Criminil  yttrede  idag  ved  et  Besøg  i  vort 
Hjem,  hvor  meget  man  maatte  beundre  Kongens 
Udholdenhed  i   Statsraadet.   Hs.   Majestæt   blev 

ikke  nogensinde  træt,  men  gav  den  nøieste  Agt 
paa  alt  og  fulgte  med  største  Interesse  Forhand- 
lingerne. Det  samme  har  engang  Justitsministe- 
ren sagt  mig.  Som  Kronprinds  kunde  Han  der- 
imod ikke  holde  ud  at  være  1  Time  i  Statsraadet. 

En  meget  paalidelig  Mand,  hvis  Ord  staar  til 
Troende,  som  kom  fra  Audients  hos  Hs.  Maj. 
Kongen,  fortalte  mig,  at  Allerhøistsamme  havde 
yttret  sig  angaaende  Wegener  uforbeholdent  om, 
at  det  gjorde  Ham  meget  ondt,  at  Han  havde 
været  nødsaget  til  at  give  W.  en  Irettesættelse, 
ja  at  Han  endog  i  den  Anledning  havde  skrevet 
Wegener  et  Par  franske  Strofer,  dem  jeg  ikke  nu 
nøie  erindrer,  men  som  omtrent  løde  saaledes: 
»quand  on  ne  peut  pas  ecrire  ce  qu'on  vent,  il 
faut  ecrire  ce  qu'on  peut«.  At  Manden,  til  hvem 
dette  blev  sagt,  muligen  først  har  yttret  noget 
om  Wegener  og  derved  givet  Kongen  Anledning 
til  saaledes  at  udtale  sig,  antager  jeg  for  rimeligt, 
uden  dog  med  Bestemthed  at  kunne  sige  det. 
Han  er  Rigsdagsmand  og  er  meget  imod,  at  der 
nu  er  anlagt  Action  imod  Bladene  for  deres  Om- 
tale af  den  Wegner  ske  Sag. 

De  augustenborgske  unge  Prindser,  som  af 
Christian  den  8de  i  1846  bleve  udnævnte  til 
Oberstlieutenanter  og  som  i  Malmø  toge  sig  saa 
keitede  i  deres  Uniformer,  at  de  jævnlig  truede 
med  at  falde  over  deres  egne  Sabler,  ere  nu  blevne 
ansatte  som  Lieutenanter  i  den  preussiske  Armee. 

Dagbladet  for  den  Ilte  udtrykker  sin  store 
Forbauselse  over,  at  Krigsministeren  har  givet 
Ordre  tU  at  desarmere  Kronborg  Fæstning  og 
bringe  Kanonerne  til  Nyborg  og  Fredericia.  »Vi 
ere  aldeles  ude  af  Stand  til  at  forstaa  Hensigten 
med  denne  Forholdsregel,«  tilføier  Bladet,  »saa  vi 
maa  vente  nogen  Tid  for  at  lade  Forbauselsen 
sætte  sig,  inden  vi  nærmere  omtaler  den.  Fore- 

løbig  seer  det  ud,  som  om  Krigsministeren  vil 
kaste  alle  Vaaben  bort,  for  derefter  ligesom  den 
tappre  Chavarot  i  »Hjertet  og  Pengene«  at  kunne 
tibaabe  Rusland  eller  England:  »»Hvilken  Lavhed 
at  insultere  en  Mand,  der  har  erklæret,  at  han 
ikke  vil  slaas««.« 

Vittigheden  klinger  ikke  Ude;  men  rigtigt  er 
det  dog  alligevel  at  fratage  Kronborg  det  Skyts, 
som  ved  fjendtlig  Occupation  af  denne  —  saa- 
kaldte  —  Fæstning,  kunde  blive  brugt  mod  Kjø- 
benhavn,  som  Svenskerne  gjorde  i  1658.  Kronborg 
er  jo  ingen  Fæstning  efter  Nutidens  Fordring, 
men  ikkun  et  Kystbatteri  til  Forsvar  af  Helsingørs 
Havn. 

Den  liUe  Baron  Dirckinck-Holmfeld  har  indgivet 
et  Forslag  til  Grundlovens  Ophævelse,  nemlig:  at 
Kongen  skulde  lade  hele  Nationen  sammenkalde 
og  sige  dem:  »Jeg  har  besvoret  Grundloven  i  den 
Tanke  at  begrunde  Folkets  Lykke;  men  jeg  seer, 
at  det  ikke  er  lykkedes.  Ville  I  løse  mig  fra  mit 
Ord,  eller  viUe  I,  at  jeg  skal  abdicere?« 

Ministeriet  forkaster  dette  Project,  der  jo  heller 
ikke  kunde  føre  til  andet  sandsynUgt  Resultat  end 
den  Udtalelse  af  Nationen:  »Vi  ville  beholde  Kong 
Frederik  —  og  Grundloven  med.« 

Den  17de  Marts  bleve  de  i  begge  Thing  fore- 
slaaede  og  med  stor  Majoritet  vedtagne  MistiUids- 
Adresser  til  Ministeriet  overleverede  Hs.  Maj. 
Kongen  paa  Frederiksborg  Slot  af  Formændene 
Bruhn  og  Rotwitt  i  Ørsteds  Nærværelse.  Tillisch 
var  ogsaa  hos  Kongen  og  havde  blandt  andet 
det  Hverv  at  skulle  influere  paa  Kongen,  saa  at 
Formændene  ikke  bleve  indbudte  til  Taffel. 
Dette  gjorde  nu  Hs.  Majestæt  alligevel  og  skal 
derved  have  forringet  Betydningen  af  Sit  officielle 
Svar  til  dem:  »at  Hans  Majestæt,  idet  Han  holdt 
sig  til  Kundgj  øreisen  af  28de  Januar,  vilde  tage 

under  nøieste  Overveielse,  hvad  der  under  nær- 
værende Omstændigheder  maatte  være  Landet 
tjenligt,  og  derefter  afgive  sin  Beslutning.« 

Ved  Bordet  skal  Kongen  nemlig  have  yttret, 
at  Han  g  jerne  afskedigede  Sit  hele  Ministerium, 
men  Krigsministeren  kunde  han  for  Øieblikket, 
hvor  en  Krig  muligen  forestod,  ikke  undvære; 
derimod  skulde  Ørsted  og  Sponneck  blive  afske- 
digede. 

Til  et  af  de  mange  Beviser  paa  Arveprindsens 
Oprigtighed  og  Godmodighed  maa  jeg  anføre  en 
lille  Scene  fra  idag.  Baronesse  Pechlin  var  til  Visit 
og  der  blev  talt  om  at  vorde  Konge.  Prindsen 
sagde  hertil:  »Skulde  jeg  blive  det,  saa  ønskede  jeg, 
naar  alt  var  blevet  ordnet,  igjen  at  aflevere  Kro- 
nen til  Frederik  den  7de\  men  det  tør  jeg  ikke  for 
hende«  —  tiKøiede  han  idet  han  klappede  Prind- 
sessen  paa  Skulderen  —  »hun  vil  altfor  g  jerne 
være  Dronning.  Og  vi  passe  jo  dog  ikke,  hverken 
til  Konge  eller  Dronning,  vi  ere  altfor  smaa.« 

Kammerherre  G.  Sehested  har  endehg  faaet  Af- 
sked den  14de'  ds.  med  1280  Rigsdaler  i  Pension 
og  med  Bibeholdelse  af  banche-en-cour,  i  alt  over 
2000  aarlig. 

Oberst  Fensmark  af  Artilleriet  fik  samme  Dag 
Afsked  med  1800  Rbd.  i  Pension.  Obersten,  en 
høit  agtet,  duelig,  hædret  Mand,  der  for  Svagelig- 
hed afskediges  efter  mere  end  50  Aars  Tjeneste, 
erholder  mindre  i  Pension  end  en  ung  Officeer, 
der  afskediges  for  Opposition  mod  sin  Konge. 
Desværre  er  det  sidste  nu  Løsenet  for  dem  som 
ville  frem.  Istedetfor  Sehested  blev  nu  Thorisen 
ansat  som  Ad j utant  hos  Kongen. 

Den  19de  Marts  var  uventet  Statsraad  paa 
Frederiksborg.  Først  samme  Dags  Morgen  fik 
Prindsen  Underretning  derom.  Ki.  1  skulde  Mi- 
nistrene møde;  men  da  de  kom  var  Kongen  endnu 

ikke  opstaaet,  da  Allerhøistsamme  havde  Smerter 
i  Maven.  Statsraadet  begyndte  derfor  først  Kl.  4 
og  varede  til  7.  Derefter  havde  Kongen  Bluhme 
hos  sig  til  Kl.  8.  Før  gik  man  ikke  til  Taffels. 
Hver  Minister  var  før  Statsraadets  Begyndelse 
inde  hos  Hs.  Majestæt,  der  erklærede  det  for 
urigtigt,  hvad  Formændene  havde  fortalt,  om 
delvise  Entledigelser.  Altsaa  Ministeriet  forblev 
og  forblev  uforandret. 

Grevinden  kom  med  tU  Taflet,  hvad  Omgivel- 
serne ikke  havde  troet.  Hun  var  meget  stille; 
men  man  seer  dog  nu,  hvor  lidet  hun  formaar, 
eller  kan  sætte  igjennem,  naar  det  g j ælder  vig- 
tigere Sager;  thi  Sehesteds  Afskedigelse  kan  jo 
mere  henregnes  til  Husets  private  Affairer.  Hun 
»haabede  at  Arveprindsen,«  som  førte  hende  til 
Taflet,  »ikke  troede  alt  det  slette  der  blev  fortalt 
om  hende.« 

Den  23de  Marts  var  atter  Statsraad  paa  Frede- 
riksborg, hvor  det  gik  meget  støiende  og  efter 
Arveprindsens  Sigende  meget  uhyggeligt  til. 

Der  fremlagdes  et  Svar  fra  Ministrene  paa  Rigs- 
dagens MistUUds-Adresse.  Kongen  vægrede  sig 
længe  for  at  underskrive  dette  Svar,  sigende,  at 
han  derved  vUde  tabe  sin  Popularitet.  Efter  en 
lang  Tale  af  Bluhme  lod  Hs.  Majestæt  sig  dog 
bevæge  dertil.  Nu  opstod  en  Debat  imellem  ICrigs- 
ministeren  og  de  andre  Ministre,  især  Bluhme; 
idet  første  forlangte,  at  man  skulde  foretage  Ar- 
beider  til  Kjøbenhavns  Befæstigelse,  der  var  nød- 
vendige og  hvortil  desuden  ØiebUkket  syntes  gun- 
stigt. Efter  flere  Modsigelser  endte  Krigsministeren 
med  at  sige:  at  han  jo  overalt  manglede  Tillid, 
saavel  hos  Rigsdagen  som  hos  de  øvrige  Ministre 
og  hos  Hs.  Majestæt  Kongen,  derfor  var  det  jo 
bedst  han  traadte  fra,  og  derfor  bad  han  nu  Hs. 
Majestæt  om  sin  Afsked. 

Nu  kom  atter  stor  Uro  i  Leiren!  Kongen  for- 
sikrede ham  om  sin  Tillid,  Ministrene  forsikrede, 
at  han  ikke  maatte  forstaa  deres  Indvendinger 
saaledes  o.  s.  v.  Men  af  denne  Strid  eller  Disput 
benyttede  Kongen  sig  tU  at  tilbagekalde  sin  Un- 
derskrift paa  det  omhandlede  Svar  til  Rigsdagen, 
idet  Allerhøistsamme  yttrede:  »Hvad  der  staar 
deri  om  Enighed  mellem  Ministrene  er  Løgn,  jeg 
kan  derfor  ikke  underskrive.« 

Al  Tale,  alle  Modforestillinger  hjalp  ikke.  Stats- 
raadet  hævedes,  man  gik  til  Taffels  og  Ministrene 
stak  Hovederne  sammen.  Efter  Taflet  blev  saa 
Tillisch  sendt  til  Kongen,  for  at  formaa  ham  til 
noget  endeligt. 

Arveprindsen  tog  hjem  til  Kjøbenhavn  og  blev 
i  Morgenstunden  ved  et  Brev  fra  Tillisch  under- 
rettet om,  at  »Rigsdagen  slet  ikke  fik  nogetsom- 
helst  videre  Svar  paa  Adressen.« 

Den  24de  Marts  hævedes  Rigsdagen  ved  Hs. 
Majestæts  Befaling,  forelæst  af  Ørsted. 

Under  7de  April  tog  Krigsministeren,  General 
Hansen,  tU  Frederiksborg,  for  af  Hs.  Maj.  Kongen 
at  forlange  den  fungerende  Generalauditeur  Hall 
samt  Oberstlieutenant  Andræ  afskedigede.  Da 
Kongen  ikke  vilde  dette,  forlangte  Ministeren  sin 
Afsked,  efter  en  Ordvexling,  hvori  han  blandt 
andet  sagde,  at  Hs.  Majestæt  hørte  andre  Raad- 
givere  end  sine  Ministre. 

Til  Ministerens  Forlangende  om  Afsked  svarede 
Kongen:  »den  har  De,  jeg  kan  nok  faa  en  Mini- 
ster igjen,«  bukkede  saa  og  forlod  General  Hansen. 
Ministeren  begav  sig  strax  tilbage  til  Kjøbenhavn 
og  underrettede  sin  Ven  Grev  C.  Moltke  om  det 
passerede.  Greven  sendte  som  Følge  heraf  strax 
samme  Nat  pr.  Estafet  sin  Afskedsansøgning  til 
Kongen.  (Kongen  fortæller,  at  han  blev  vækket 
om  Natten  for  denne  Estafets  Skyld). 

Næste  Dag,  den  8de,  indgave  Ørsted,  Sponneck, 
Criminil  og  Bille  deres  Afskedsbegjæringer.  Scheel 
var  syg  og  Bluhme  hos  Kongen. 

General  Schøller  kom  om  Morgenen  til  General 
Baggesen  og  anmodede  ham  fra  Kongen  om  at 
overtage  Krigsministeriet  provisorisk,  hvilket  Bag- 
gesen var  vUlig  til.  Han  meldte  sig  i  den  Anled- 
ning hos  Arveprindsen  og  yttrede,  at  General 
Hansen  ogsaa  delte  dette  Ønske.  Dog  maa  sidste 
have  betænkt  sig,  thi  han  mente  nu,  at  en  mundt- 
lig Afskedigelse  ikke  var  tilstrækkelig  og  vilde 
derfor  ikke  aflevere  noget  tU  Baggesen.  Dagen 
efter  kom  Afskeden  skriftlig  fra  Kongen,  men 
nu  mente  Minister  Hansen,  at  den  manglede  Para- 
fering af  en  Minister  og  vilde  derfor  endnu  ikke 
respectere  den. 

Samme  Dag  kom  Bluhme  først  tilbage  til  Byen, 
og  begav  sig  til  Ørsted  for  med  ham  at  aftale  et 
Statsraad.  Først  her  erfarede  han,  at  de  anførte 
Ministre  havde  indsendt  Afskedsbegjæring.  Bluhme 
blev  meget  fornærmet  over  at  man  havde  handlet 
saaledes,  uden  at  underrette  ham  derom,  og  yttrede 
sig  meget  alvorligt  imod  Ørsted,  som  blev  helt 
forknyt  herover. 

Det  var  jo  idag  Prinds  Christians  Fødselsdag 
(den  8de  April)  og  Aftenen  feiredes  hos  Land- 
greven, hvor  de  fleste  Ministre  vare.  De  havde 
forud  været  hos  Arveprindsen  for  at  melde  ham, 
hvad  de  havde  foretaget  sig.  Det  hed  sig,  at 
Berling  skulde  hverve  et  nyt  Ministerium?  Lige- 
ledes fortaltes,  at  Tillisch  ogsaa  først  vilde  bede 
om  Afsked;  men  at  han  og  Levetzow  havde  ladet 
sig  overtale  tU  at  blive. 

Den  10de  April  var  endnu  intet  afgjort.  Krigs- 
ministeren, General  Hansen,  havde  endnu  ikke  re- 
specteret  Kongens  Afsked  eller  Ordre.  Portefeuil- 

lerne  maa  besidde  stor  magnetisk  Kraft  og  maa 
hænge  meget  fast  ved  Fingrene. 

Jeg  spurgte  Marineminister  Bille  om,  hvorfor 
alle  Ministrene  nu  toge  Afsked,  da  Kongen  jo 
dog  kun  havde  modsagt  Hansen;  thi  de  andre 
Ministre  delte  jo  ikke  Hansens  Princip  om  at 
afskedige  Embedsmænd,  som  stemte  dem  imod. 
Han  {Bille)  i  det  mindste  ikke;  thi  han  havde  jo 
netop  ladet  en  saadan  {Tuxen)  avancere? 

Til  det  første  svarede  Bille,  at  man  nu  maatte 
give  Kongen  frie  Hænder,  og  til  det  andet,  at 
han  uden  Tuxen  ikke  vilde  kunne  have  sat  det 
igjennem  ved  Rigsdagen,  som  han  nu  havde  faaet 
sat  igjennem.  Han  antog,  at  Tuxen  havde  stemt 
imod  det  hele  Ministeriums  Anskuelser,  men  ikke 
imod  ham  i  Egenskab  af  Marineminister. 

Først  den  10de  April  kom  Bluhme  til  Arve- 
prindsen  og  beklagede  sig  atter  over  Ministrenes 
Forhold  til  og  imod  ham.  Han  yttrede,  at  det 
var  umuligt  at  General  Hansen  kunde  forblive 
som  Minister  og  at  det  var  Uret,  at  han  ei  vilde 
respectere  Kongens  skriftlige  Afsked.  Kongen 
havde  Ret  til  at  afskedige  sine  Ministre,  derved 
behøvedes  ikke  nogens  Parafering.  Bluhme  med- 
delte tillige,  at  han  næste  Dag  tog  til  Frederiks- 
borg, hvor  han  da  ogsaa  vilde  forlange  sin  Afsked, 
hvilket  Scheel  ogsaa  vilde  gjøre. 

Af  andre  Yttringer  han  udelod  sig  med,  lod 
det  sig  dog  formode,  at  han  troede  paa  en  Mulig- 
hed af  at  holde  nogle  af  Ministrene,  med  Und- 
tagelse af  Hansen  —  en  Umuhghed  — ,  samt  Ør- 
sted, C.  Moltke  og  Criminil.  For  øvrigt  frygtede 
han  en  svær  Kamp  at  bestaa  med  Hs.  Maj. 
Kongen,  men  var  belavet  derpaa  og  havde  lagt 
sin  Plan,  som  han  ikke  meddelte  til  nogen. 

Da  Arveprindsen  spurgte  ham,  om  han  ikke 
vilde  raade  til  at  f  jærne  Grevinden,  udtalte  Bluhme 

sig  imod  et  saadant  Forslag  som  en  Umulighed 
og  aldrig  at  tænke  paa. 

Prinds  Bentheim  spiste  idag  hos  Arveprindsens 
og  der  taltes  naturligviis  mest  om  Ministercrisen. 
Kammerherre  Berling  havde  været  kaldt  tU  Prind- 
sessen,  men  havde  intet  yttret. 

Arveprindsen  var  temmehg  pirrelig,  og  paa  en 
Yttring  af  Prinds  Bentheim:  »saa  bliver  De  Konge,« 
svarede  han:  »Saa  pak  Deres  Sager  ind,  gode 
Bentheim;  bliver  jeg  Konge,  forviser  jeg  strax 
Dem  og  alle  andre  Tydskere,  for  at  vinde  Folke- 
gunst. Pak  kun  Deres  Sager  sammen  og  gaa  om- 
bord paa  Dan^pskibet.«  —  »Ja,  men  de  tydsksin- 
dede  —  ah!  —  de  sadler  strax  om,  ikke  sandt?« 
svarede  Prinds  Bentheim,  og  vendende  sig  imod 
Fru  Rømeling:  »De  er  saa  ikke  mere  tydsksindetl« 

Den  Ilte  April.  Bluhme  indgav  idag  sin  Aiskeds- 
begjæring  tilligemed  den  endnu  syge  Justitsmini- 
ster Scheels.  Kongen  modtog  dem  selv  af  Bluhmes 
Haand,  sigende:  »Nu  lægger  jeg  dem  hen  til  deres 
Brødre,«  og  lagde  dem  paa  sit  Bord  ved  de  andre 
Afskedsansøgninger.  Bluhme  retournerede  først 
Kl.  12  Nat;  men  syg. 

Den  13de  April,  Skjærtorsdag,  blev  Carl  Moltke 
kaldt  til  Kongen  for  at  danne  et  nyt  Ministerium; 
men  han  var  ikke  at  formaa  at  vedblive  som 
Minister,  uden  at  General  Hansen  ogsaa  blev.  Paa 
sidstnævnte  var  Kongen  saa  forbittret  —  og  med 
Rette  —  at  han  endog  Dagen  før  yttrede  til 
Prinds  Christian,  der  var  hos  Ham  for  at  takke 
for  Bernstorff  Slot,  som  det  var  blevet  Prindsen 
tilladt  at  benytte  til  Sommerbolig:  »Jeg  burde 
sende  Hansen  til  Christiansø,  men  dertU  er  jeg 
for  naadig  en  Konge.« 

Dog  Moltke  forstod  at  vende  Kongens  Sind  mil- 
dere. Han  forklarede,  at  der  ikke  kunde  være 
noget  fornærmeligt  i  Hansens  Ord  om,  at  Kongen 

lyttede  til  andres  Raad  end  sine  Ministres,  eller 
den  Udtydning  Kongen  gav  disse  Ord,  at  Grev- 
inden havde  Indflydelse.  Thi  det  var  jo  natur- 
ligt, at  Konen  maatte  influere  paa  Manden.  Des- 
uden medbragte  Moltke  nok  et  Brev  fra  General 
Hansen  til  Kongen,  hvori  hiin  paa  en  Maade  bad 
om  Forladelse.  Hansen  vilde  jo  altfor  nødig  af 
med  Portefeuillen,  hvilket  hans  hele  Forhold  i 
denne  Sag  noksom  har  viist. 

Resultatet  af  Moltkes  Foretræde  for  Kongen 
blev,  at  Kongen  befalede  det  Geheime-Statsraad 
samlet  den  15de  April  paa  Frederiksborg. 

Den  15de  April.  Jeg  fulgte  med  Arveprindsen 
paa  denne  mærkelige  Dag.  Alle  Ministrene  ind- 
fandt dem,  inclusive  den  afskedigede  Krigs- 
minister. Kl.  12  var  Mødet  bestemt.  Ørsted  kom 
først  ind  til  Kongen  og  forblev  næsten  2  Timer 
dér.  Da  han  kom  ud  sagde  han  til  Tillisch:  »Endnu 
har  Kongen  ikke  givet  efter  med  Hensyn  til 
Martensen  som  Biskop,  og  bliver  han  det  ikke,  saa 
gaar  jeg  af.«  Altsaa  en  ny  Grise  førend  den  ældre 
er  endt. 

Nu  kom  Moltke  ind  og  var  vel  1  Time  hos 
Kongen,  derefter  Hannen;  men  med  ham  varede 
det  kun  et  Par  Minutter. 

Statsraadet  sattes  Kl.  3.  Krigsministerens  For- 
dring om  Halls  og  Andræs  Afsked  bevilligedes. 
Nu  kom  Ørsteds  Fordring  om  Martensens  Udnæv- 
nelse til  Sjællands  Bisp.  Herpaa  vilde  Kongen 
ikke  gaa  ind,  uden  dog  at  nævne  nogen  anden 
dertil;  men  Ørsted  var  paastaaende,  og  det  endte 
med  at  Kongen  gav  efter.  Men  Kongen  var  meget 
bevæget  —  græd  —  slog  sig  for  Panden  —  stod 
op  og  forlod  Statsraadet,  og  sendte  noget  efter 
en  Seddel  til  Bluhme.  Denne  indeholdt,  at  Han  — 
Kongen  —  vilde  abdicere,  ja,  Han  havde  nok 
gjort    Udkast    til    en    Proclamation    til    Folket. 

K.  Bodenbofl :  Kongesorger.  6 

Bluhme  viste  Arveprindsen  og  endel  af  Mini- 
strene Seddelen.  Kongen  kom  saa  ind  igjen  og 
sagde  blot  til  Ministrene:  »Vi  sees  om  en  halv 
Time,  Klokken  var  da  7.  Kl.  7^4  samledes  alle 
for  at  gaa  til  Taffel.  Først  Kl.  7%  kom  Kongen 
ind,  sigende:  »Min  Kone  er  syg  og  beklager  at  hun 
ikke  kan  spise  med  os.« 

Man  gik  nu  tUbords.  Stemningen  var  meget 
uhyggelig.  Kongen  sagde  blandt  andet:  »Næste 
Statsraad  holder  jeg  ikke.«  Kongen  begyndte, 
efter  at  have  spist  et  Par  Retter,  at  drikke  Ale 
og  dermed  tillige  at  tractere  de  fleste  af  Mi- 
nistrene, især  Moltke,  som  endog  efter  Isen  maatte 
drikke  et  stort  Glas  ud;  ja,  ogsaa  Krigsministeren 
fik  et  Glas.  Kongen  blev  efterhaanden  derved 
mere  oprømt,  men  sagde  dog,  da  En,  jeg  tror 
Berling  eller  Levetzaw,  erindrede  ham  om  at  det 
var  Tillischs  Geburtsdag:  »Undskyld  mig,  min 
gode  Tillisch,  at  jeg  havde  glemt  det;  men  al  den 
Sorg  og  Ærgrelse  jeg  har  haft  i  disse  Dage  har 
ladet  mig  glemme  saa  meget.  —  Din  Skaal!  — 
Undskyld  jeg  drikker  den  i  01;  men  det  er  ikke 
vort  Gravøl.« 

Sluttehg  yttrede  Hs.  Majestæt,  hvad  der  stod 
i  Modstrid  med  Hans  Bemærkning  ved  Taflets 
Begyndelse:  »Jeg  haaber  vi  sees  til  Statsraad  en 
Dag  i  næste  Uge.« 

Berling  kom  sUdigere  tUbords  end  vi  andre.  En 
Lakai  vilde  tage  den  tomme  Stol  bort,  men  Kon- 
gen sagde:  »Nei!  Lad  den  staa,  den  er  for  Kam- 
merherre Berling,  han  har  noget  at  bestille  for 
mig,  hvorfor  han  endnu  ikke  kan  komme.« 

Efter  Bordet  talede  Kongen  %  Time  med 
Bluhme  i  en  Vinduesfordybning.  Bluhme  var  syg, 
havde  ligget  af  Podagra  de  to  foregaaende  Dage, 
og  Kongen  var  meget  echeaufferet  og  ophidset 
efter  den  meget  Ale. 

Da  vi  kjørte  hjem  yttrede  Arveprindsen,  at 
han  fandt  Ministrene  ikke  behandlede  Kongen 
godt,  og  at  de  vare  altfor  stivsindede  og  paa- 
staaende  imod  Ham.  »Krigsministeren  burde  i  det 
mindste  være  gaaet  af,«  var  og  blev  Prindsens 
Udtalelse  —  vistnok  en  meget  rigtig  Udtalelse. 
Ministrene  have  i  det  hele  jo  nu  viist,  at  de  kun 
tænke  paa  dem  selv  og  handle  for  dem  selv, 
rigtignok  under  Paaskud  af  Landets  Bedste;  men 
den  Kongelige  Myndighed  og  Værdighed  søge  de 
jo  rent  at  tiUntetgjøre.  At  Kongen  skal  abdicere, 
ville  de  ikke;  thi  de  føle  godt  at  Hans  Eftermand, 
om  end  føielig,  dog  ikke  vil  lade  sig  saaledes  be- 
handle, som  de  nu  optræde  overfor  Frederik  den 
7de.  Arveprindsen  fortalte  ogsaa,  at  Monrad  og 
flere  vilde  faa  deres  Afsked. 

Først  Kl.  134  Nat  kom  vi  hjem  til  Staden. 
Prindsessen,  som  ventede  paa  os,  var  ikke  tilfreds 
med  det  Udfald  Sagen  havde  faaet.  Hun  havde  i 
Tankerne  næsten  seet  Prindsen  vende  hjem  som 
Konge. 

Det  kunde  idag  virkelig  nær  være  blevet  Til- 
fældet. Liebe,  som  var  min  ene  Bordnabo  (General 
Schøller  var  den  anden),  hentydede  dertil  ved  at 
sige  til  mig:  »Naar  De  nu  kommer  paa  Schøller  s 
Plads.«  Jeg  forsikrede  ham,  at  jeg  hverken  haa- 
bede  eller  ønskede  sligt  og  at  Prindsen  selv  ei- 
heller  ønskede  det,  men  tidt  og  mange  Gange 
havde  yttret:  »BH ver  jeg  Konge,  saa  er  min  gode 
Tid  forbi.« 

Den  26de  April  var  atter  Statsraad  paa  Frede- 
riksborg. Biskop  Monrad  erholdt  nu  sin  Afsked. 
Ved  denne  Leilighed  skal  Kongen  have  sagt,  at 
Han  haabede  det  vilde  blive  den  sidste  Ministrene 
fordrede  afskediget;  thi  Han  var  ingen  Ynder  af 
at  give  Afsked,  naar  den  ikke  ønskedes  af  Paa- 
gj ældende  selv. 

6* 

Den  5te  Juni,  denne  vigtige  og  af  mange  hadede 
Dag,  blev  feiret  paa  forskjellig  Maade.  En  stor 
Fest  var  arrangeret  paa  Eremitageplainen.  I  Di- 
rectionen  var  iblandt  andre  Bournonville.  Direc- 
tionen  havde  den  29de  eUer  30te  Mai  Audients 
hos  Kongen  og  indbød  Allerhøistsamme  til  at 
deltage  i  Festen,  hvilket  Hs.  Majestæt  ikke  lo- 
vede, men  bad  Directionen,  hvis  Han  ikke  kom, 
da  at  være  Hans  Tolk.  Der  overraktes  Kongen 
derved  en  Medaille  i  Guld,  Sølv  og  Bronce  i  An- 
ledning af  Grundlovens  Givelse,  Medaillen  er  præ- 
get i  Berlin  og  dette  er  gaaet  saa  taust  af,  at 
ingen  vidste  noget  derom  før  nu. 

Selve  Grundlovsfestlighederne  ere  efter  alle  Be- 
retninger gaaet  rolige  af,  til  Glæde  for  de  dertil 
forsamlede.  Det  hjalp  ikke,  at  mange  ønskede  og 
bad  om  Regn;  vel  blev  det  Blæst,  men  deraf 
lod  hverken  Herrer  eller  Damer  sig  forskrække. 
Rømeling  fortalte,  at  Kongens  colossale  Buste  i 
Gibs,  der  stod  ved  Eremitagen,  var  blæst  om,  og 
at  det  viste  sig  at  Halsen  var  brækket  da  den 
blev  reist;  men  Skaden  blev  strax  repareret.  Af 
andre  har  jeg  ikke  hørt  dette  fortælle.  Derimod 
faldt  noget  af  Loftet  ned  i  Frue  Kirke  samme 
Dag,  under  Biskop  Martensens  Ordination.  Der 
kom  ingen  til  Skade,  men  Biskop  Brammer  maatte 
dog  gjøre  en  Pause  i  sin  Tale.  Enkedronningen 
bivaanede  denne  Høitidelighed. 

I  Egebæksvang  var  Salen  til  Festmaaltidet 
smykket  med  Kongens  Buste  og  med  Portraitter 
af  Landets  fortjente  Mænd.  »Af  en  Feiltagelse,« 
siger  »Fædrelandet«,  »befandt  Grev  Sponnecks  Por- 
trait  sig  deriblandt.  Da  dette  opdagedes,  voteredes 
der  om  at  vende  det  om,  hvilket  eenstemmig  blev 
vedtaget.  Det  blev  altsaa  vendt  om  —  noget  som 
Greven  er  vant  til.«  —  En  uartig  Drengestreg  og 
refereret  af  en  uartig  Dreng. 

Den  7de  Juni  var  det  sidste  Statsraad  paa 
Frederiksborg.  Rømeling  fulgte  Arveprindsen.  Ved 
Taflet  forærede  Kongen  ^4  Rigsdaler  =  3  Mark 
til  enhver  af  Selskabet.  Derpaa  sagde  Han  til 
Grevinden:  »Nu  har  jeg  gjort  dem  alle  til  Tre- 
marks-Mænd.« 

Den  12te  Juli  gav  Prindsesse  Louise  sin  Skive 
til  det  Kgl.  Skydeselskab.  Gemalen,  Prinds  Chri- 
stian, præsiderede  i  den  Anledning  og  gav  Cham- 
pagne. Prinds  Christian  udbragte  Skaalen  for 
Fædrelandet  meget  smukt.  Han  indledede  med 
at  omtale  høisafig  Enkedronning  Marie,  hendes 
Principper  og  den  Lære  han  af  dem  havde  draget, 
og  endte  med  en  Skaal  for  »Danmark  indtil  Elben!« 

Den  18de  Juli  fulgte  jeg  Arveprindsen  til  Stats- 
raad paa  Jf3gerspriis.  Kongen  var  taget  dertil  den 
8de.  Den  14de  havde  han  givet  en  stor  Folkefest, 
hvori  over  4000  Mennesker  deltoge.  Hans  Maje- 
stæt aabnede  Ballet  (i  Haven)  med  Grevinden. 

Prindsen  og  jeg  kom  til  Slottet  Kl.  11 V2-  Kon- 
gen befandt  sig  da  ved  Frokostbordet  tilligemed 
de  allerede  ankomne  Ministre.  Vi  deltoge  natur- 
ligviis  i  Frokosten.  Kl.  12  begyndte  Statsraadet, 
i  hvilket  Fællesforfatningen  vedtoges.  Kongen 
havde  gjort  enkelte  Indvendinger,  men  dog  meget 
snart  frafaldet  disse.  Kongens  Suite  paa  Jægers- 
priis  bestod  ikkun  af  Berling,  Biilow  og  Berregaard 
samt  Capitain  Møller,  der  fører  Hs.  Majestæts 
Kutter,  som  laa  i  Fjorden. 

Under  Statsraadet  spadserede  jeg  i  2^  Time 
og  besaae  Haven,  endel  af  de  mange  Monumen- 
ter, Fasaneriet  og  den  nærmeste  Skov.  I  denne 
findes  skjønne  Ege  og  Bøge,  sidste  særdeles  kraf- 
tige og  rene  i  Barken.  I  Frederikssund  var  Marked 
denne  Dag.  Hs.  Kgl.  Høihed  havde  Relais  i  Vexø. 
Veien  var  god. 

Ved  Middagstaf  let  udbragte  Hs.  Majestæt  Grev- 

indens  Skaal,  sigende:  »Paa  Herregaardene  er  det 
Brug  at  drikke  Værtindens  Skaal,  derfor  udbringer 
jeg  nu  min  Kones  Skaal.«  Dernæst  drak  Hs.  Maje- 
stæt »Velkommen«  tU  Gjæsterne.  Kongen  saae 
meget  vel  og  munter  ud.  Grevinden  saae  derimod 
daarlig  og  medtagen  ud  —  fandt  jeg. 

Det  næste  Statsraad  holdtes  paa  Eremitagen, 
hvor  Fællesforfatningen  blev  underskreven.  Den 
blev  publiceret  i  Departementstidende  af  29de 
Juli  og  vakte  megen  Utilfredshed,  en  Utilfredshed, 
som  endog  indvirkede  paa  Arveprindseparrets  Sølv- 
bryllupsfest den  1ste  August,  idet  en  Haand- 
værkerforening  nægtede  at  synge  ved  denne,  paa 
Grund  af  at  Arveprindsen  havde  underskrevet 
Fællesforfatningen . 

Den  1ste  August,  ELI.  7  Morgen  vækkedes  det 
høie  Sølvbrudepar  ved  1ste  Infanteribrigades  Mu- 
sik, der  spUlede  en  Choral  m.  m.  i  Palaisets  Gaard. 
Efter  at  være  staaet  op,  begav  Parret  sig  derned, 
ledsaget  af  Rømeling,  og  samtidig  besaae  de  en 
smuk  Vienervogn,  en  Gave  fra  Prindsessen  til 
Prindsen.  Kl.  9  vare  alle  til  dette  Hof  hørende 
tilligemed  min  Kone  forsamlede  i  Prindsens  røde 
Sal,  Brudeparret  traadte  ind,  en  Sang  blev  af- 
sunget, hvorefter  Præsten  Paulli  holdt  en  Tale, 
efterfulgt  af  Slutningen  af  Sangen,  og  det  høie 
Par  gik  omkring  og  takkede  enhver.  Derpaa  gik 
aUe  ned  i  Havestuen,  hvor  en  Qvartet  blev  af- 
sunget i  Haven,  der  var  decoreret  med  Guirlander 
og  Navnetræk,  Kl.  1 1  begyndte  den  egentlige  Gra- 
tulationscour.  Hds.  Maj.  Enkedronningen  kom 
først,  saa  hele  den  øvrige  Kgl.  Familie,  alle  Mi- 
nistre, Deputationer,  Corps  diplomatique,  Magi- 
strat, Vallø  og  andre  Honoratiores  med  Damer. 
Presenterne  vare  mangfoldige.  Disse  vare  sendte 
Dagen  før  og  vare  opstillede  i  Balsalen  og  Blom- 
stergemakket. Alle  til  Palaiset  henhørende  havde 

tilsammen  foræret  en  smuk  Vase  fra  Sevres  (Por- 
celainsfabrikken  her  vilde  ikke  paatage  sig  at 
gjøre  en  saadan  af  ny  Fagon).  Paa  den  ene  Side 
er  malet  et  Prospect  af  Palaiset  med  Havestuen, 
og  paa  den  anden  Side  Frederiksberg  Slot.  Paa 
Vasens  Fod  staar  prentet:  »Af  taknemlige  Under- 
givne«, der  burde  have  staaet  »fra«.  Vasen  er  op- 
stillet i  den  røde  Sal,  over  Midten  af  en  stor,  rund 
Siddeskammel. 

Couren  varede  til  Kl.  2.  Kl.  4  kjørtes  til  Sorgen- 
fri, hvor  Festtaflet  holdtes.  Alle  til  Hoffet  hørende, 
inclusive  min  Kone,  vare  indbudne.  Desuden  de 
indenlandske  Ministre.  Kongen  mødte  ogsaa  ved 
Taflet. 

Om  Formiddagen  til  Gratulationen  mødte  Kon- 
gen med  fuld  Galla  —  Løbere  foran  Vognen  og 
Escorte  af  Hestgarden.  Hs.  Majestæt  medbragte 
selv  Storcommandeurkorset,  som  Han  overrakte 
til  Prindsen.  Kongen  var  egentlig  lidt  herimod, 
da  det  efter  Hans  Opfatning  kun  skal  bortgives 
efter  vunden  BataUle;  men  Han  gav  dog  efter 
for  Ørsteds  Anmodning  i  samtlige  Ministres  Navn. 

Førend  man  paa  Sorgenfri  gik  tilbords,  traadte 
Kongen,  Enkedronningen  og  Sølvbrudeparret  ud 
paa  Balkonen  mod  Haven,  og  den  her  talrig  for- 
samlede Mængde  modtog  dem  med  Hurra!  og 
Sang. 

Under  Taflet,  ved  hvilket  Hs.  Majestæt  ud- 
bragte Brudeparrets  Skaal,  udførtes  en  Q vartet 
af  Sangere  og  Skuespillere  fra  Theatret.  Text  og 
Melodi  vare  begge  overmaade  smukke  og  talede 
ret  til  Hjerterne. 

Taflet  var  først  forbi  Kl.  henad  8.  En  Time 
senere  kjørtes  til  Bernstorff  i  øsende  Regn.  Der 
opstod  derved  nogen  Uorden  ved  Passagen  g j  en- 
nem  Parken  op  til  Slottet.  En  Sang,  der  skulde 
have  været  afsungen  ved  Ankomsten,  fandt  ikke 

Sted.  Det  talrige  Selskab  fyldte  meget  i  de  ikke 
store  Localer,  saa  der  var  næsten  Trængsel.  Fyr- 
værkeriet var  bleven  vaadt  og  kunde  ikke  afbræn- 
des, og  Lamperne  i  den  illuminerede  Have  bleve 
udslukkede  af  Regnen.  Der  blev  dandset  lidt. 
Kongen  var  ogsaa  her.  Kl.  1  tog  Sølvbrudepar- 
ret hjem. 

Den  2den  August  var  stort  Bal  en  galla  her  i 
Palaiset  fra  Kl.  9  til  4.  Kongen  besøgte  det  og 
blev  til  Souperen.  Han  dandsede  Borddands  — 
la  Tempéte  —  med  Sølvbruden  og  tog  først  hjem 
Kl.  1  til  Skodsborg.  Nogle  frygtede  Han  fik  en 
Gardinprædikken  naar  Han  kom  hjem.  Alt  gik 
som  altid  hos  Arveprindsens  udmærket  muntert, 
smukt  og  elegant. 

Den  5te  August  tog  Kongen  ombord  i  »Ægir« 
for  at  seile  til  Godset  Ellaholm  i  Bleking,  nær 
Carlshamn.  Hs.  Majestæt  ledsagedes  af  Tillisch, 
Berregaard,  Berling  og  Livlæge  Lund  samt  Capi- 
tainlieutenant  Møller,  og  af  Irminger  som  Flag- 
capitain.  Grevinden  var  naturligviis  med.  Kongen 
reiste  incognito  under  Navn  »Greve  Danner«.  Kong 
Oscar  lod  vor  Konge  compUmentere  ved  Lands - 
høvding,  Grev  Skjoldebraridt,  der  blev  sendt  fra 
Stockholm.  Han  medbragte  en  meget  forekommen- 
de Skrivelse  fra  den  svenske  Konge. 

Det  var  først  Arveprindsens  Hensigt  at  tage 
ud  om  Formiddagen  (forinden  Kongens  Afreise) 
til  Skodsborg,  for  at  takke  Kongen  for  udviist 
Naade  i  Anledning  af  Sølvbrulluppet  og  for  at 
ønske  Ham  en  lykkelig  Reise.  Prindsessen  be- 
styrkede ham  ogsaa  i  dette  Forsæt;  men  Hs.  Kgl. 
Høihed  forandrede  pludselig  sin  Idee  og  skrev  til 
Hs.  Majestæt  i  Stedet  for  at  tage  derud,  som  var 
hans  PHgt  og  Skyldighed.  Dog  Kongen,  der  stedse 
er  meget  kjærlig  imod  sin  Familie  og  specielt 
imod  Sin  Onkel  Prinds  Ferdinand,  svarede  meget 

venligt  paa  Prindsens  Brev,  ja  gjorde  endog  en 
Undskyldning  for  at  Han  ikke  fik  Tid  at  komme 
forinden  Sin  Afreise  og  bede  Farvel.  Dertil  tak- 
kede Han  for  al  den  Venlighed,  der  var  viist  Ham 
her  i  Sølvbryllupsdagene. 

Den  1 7de  August  holdt  Arveprindsen  Mønstring 
over  Kjøbenhavns  Borgervæbning,  overensstem- 
mende med  et  Allerhøieste  Rescript  af  20de  Au- 
gust 1853.  Livjægercorpset  og  Infanteribataillo- 
nerne  præsenteredes  hver  for  sig,  alt  gik  med 
Ro  og  Orden.  Da  Hs.  Kgl.  Høihed  takkede  hver 
af  Afdelingerne  især,  fik  han  efter  Sædvane  3 
Gange  Hurra  for  den  commanderende  General. 
Disse  Hurraer  ledsagedes  af  Hyssen  fra  Hr.  Sø- 
rensen, der,  uagtet  det  var  Formiddag  (Kl.  9  skete 
Begyndelser )  var  talrig  tilstede. 

Det  var  bekjendt  at  Tilskuerne  vilde  hysse, 
hvis  der  blev  raabt  Hurra!  for  Kongen  (det  er 
Folkegunst).  Man  sagde,  at  Rimestad  og  Salomon 
(Bogtrykkeren)  stode  i  Spidsen  herfor.  Man  skulde 
stille  sig  saa  nær  som  mulig  ved  Borgervæbningen, 
for  ogsaa  at  forlede  den  til  at  hysse,  i  alt  Fald 
kunde  jo  Bladene  fortælle,  at  der  var  almindelig 
Hyssen.  Dette  forhindredes  dog  ved,  at  32  Hu- 
sarer holdt  Fronten  fri;  men  da  Folket  hørte 
Hurraerne,  uden  dog  at  vide  for  hvem,  kom 
Hysningen  eller  rettere  Hvislingen. 

Efter  Bataillons-Præsentationen  passerede  hele 
Borgervæbningen  Revumarche  og  derefter  fore- 
toges et  liUe  Maneuvre,  som  sluttede  med  at  for- 
mere alt  til  Parade  i  2  Træfninger.  Hs.  Kgl.  Høi- 
hed passerede  nu  Fronten  i  Galop,  idet  han  atter 
takkede  Borgerne.  Da  han  kom  til  Artilleribatail- 
lonerne  paa  venstre  Fløi,  vilde  Bataillonscomman- 
deuren  dér  ogsaa  bringe  ham  et  Leve  og  udbragte 
et  saadant,  der  dog,  formedelst  at  der  blev  slaaet 
og  blæst  Honneurmarche,  ikke  kunde  høres  af  de 

Menige,  og  derfor  bleve  Hurraerne  svage,  men  dog 
ledsagede  af  Hr.  Sørensens  Hyssen.  Ved  den  1ste 
Artilleribataillon  paa  høire  Fløi  hørtes  »Hurra  for 
Grundloven«.  Jeg  ssiae  selv  2  Borgere  i  Geledet 
raabe  dette. 

Det  var  dog  i  det  hele  en  svag  og  jammerlig 
Demonstration,  men  ikke  desto  mindre  fortalte 
»Dagbladet«,  at  Krigsministeren  var  bleven  ud- 
hysset og  der  var  raabt  levende  Hurra  for  Grund- 
loven. Ja  »Hamburger  Correspondent«  meldte  end- 
og saadant  i  et  Extrablad  om  Søndagen  som  Tele- 
graphdepeche  fra  Kjøbenhavn.  Oppositionspressen 
skader  sig  selv  mest  ved  sine  Løgne. 

Samme  Dag,  den  17de,  var  Fest  paa  Skyde- 
banen, givet  af  Broderskabet  i  Anledning  af  Arve- 
prindseparrets  Sølvbryllup.  Festen  blev  meget 
munter.  Hs.  Majestæt  udbragte  Brudeparrets 
Skaal  (Brudgommen  var  kun  tilstede).  Senere 
udbragte  Kongen  en  Skaal  for  Land-  og  Sømagten 
og  endte  denne  Skaal  med  en  Tiltale  til  Prinds 
Christian,  hvem  Han  fremtidig  o verant vortede  at 
sørge  godt  for  begge  Dele,  saavelsom  for  Landet. 
Prindsen  takkede  meget  smukt  og  kom  Ugesom 
Kongen  særdeles  godt  fra  sin  Tale. 

Som  Bevis  paa  Kongens  Godhed  —  maaske 
Svaghed  —  maa  jeg  anføre,  at  Hs.  Majestæt  drak 
et  Glas  med  sin  afskedigede  Adj  utant  Kammer- 
herre Sehested,  der  dog  ikke  sad  Ham  ganske 
nær,  men  ved  en  Sidefløi  indvendig,  altsaa  med 
Ryggen  halvt  imod  Kongen.  Sehested  blev  herved 
meget  rørt.  Efter  Bordet  kyssede  han  Kongens 
Haand  og  lagde  sig  saa  hulkende  ud  af  et  aabent 
Vindue.  Senere  blev  han  dog  mere  beroliget  og 
allegro.  Man  sad  tilbords  fra  5^  til  9.  Der  blev 
drukket  over  al  Maade  og  der  var  mange  anstæn- 
dige Pidske. 

Don  12te  October  var  Hs.  Majestæt  saa  uheldig 

ved  at  roe  iland  fra  Øen  i  den  nye  Sø  ved  Bad- 
stuen at  falde  i  Vandet.  Kongen  var  nemlig  i  en 
daarlig  lille  Pram.  Grevinden  var  med,  og  idet 
hun  stod  ud  af  Prammen,  vippede  denne  saaledes, 
at  Hs.  Majestæt,  der  sad  yderlig  ved  den  ene 
Ræling,  fik  Overbalance  og  gik  overbord.  Hans 
Liv-Fiskemester,  forrige  Vagtmester  Mørdrup, 
sprang  strax  ud  for  at  redde  Allerhøistsamme, 
men  det  gjordes  ikke  fornødent,  Hs.  Majestæt 
svømmede  eller  kom  uden  Hjælp  lykkelig  iland. 
En  Begivenhed,  som  i  denne  Tid  sætter  Arve- 
prindsen  og  flere  overtroiske  i  stor  Bevægelse  er 
et  skrivende  Bord  paa  Bernstorff,  som  sat  i  Func- 
tion  af  den  yngste  af  de  dessauiske  Prindsesser, 
svarer  paa  alle  de  forelagte  Spørgsmaal,  dog  ikkun 
paa  »Tydsk«.  Thi  naar  man  spørger  det  paa  Dansk 
lyder  Svaret:  ich  antworte  nur  deutsch.  At  Prind- 
sessen  kunde  faa  Bordet  til  at  skrive  —  om  end 
ofte  utydeligt  —  paa  det  underlagte  Papir,  kunde 
i  Førstningen  ingen  forstaa,  og  dog  maatte  det 
hurtig  staa  klart,  for  hvem  der  ikke  af  overdreven 
Tro  paa  Magnetisme  og  Somnambulisme  lod  sig 
henrive,  at  det  maatte  gaa  ganske  naturligt  til; 
thi  at  Bordet  hver  Aften  naar  Kl.  blev  1034 
skrev:  »jetzt  ist  die  Uhr  halb  Elf,  nun  antworte 
ich  nicht  mehr«,  sagde  jo  tydeligt  nok,  at  det  blev 
styret.  Jeg  vil  og  kan  ikke  anføre  den  Masse 
Spørgsmaal,  der  blev  givet  det  og  hvorpaa  det 
i  Almindelighed  svarede  som  Oraklet  i  Delphi. 
F.  Ex.:  »Hvorlænge  vil  Grevinde  Danner  leve  og 
hvordan  skal  hun  dø?«  »Sie  wird  noch  einige 
Jahre  leben  —  Sie  wird  sterben  aus  Gewissens- 
biisse.«  »Hvilket  Nr.  kommer  i  Lotteriet?«  »Nr.  28.« 
Det  kostede  da  Arveprindsen  endel  Penge.  Om 
en  Ring,  som  Rømeling  for  flere  Aar  siden  har 
mistet,  lød  Svaret,  at  den  laa  begravet  i  Espla- 
naden ved  Østerport,  ved  det  7de  Lindetræ.  Arve- 

prindsessen  vilde,  at  RømeliTig  skulde  lade  grave; 
men  der  findes  ikke  en  eneste  Lind  i  Alleen.  Til 
Slut  kom  dog  Bordet  i  Miscredit. 

Den  21de  October  var  en  betydningsfuld  Dag; 
thi  Folkethinget  blev  opløst  ifølge  Allerhøieste 
Rescript.  Medlemmerne  skildtes  med  et  tordnende 
Hurra  for  Grundloven,  og  fra  Publicums  Side  med 
Raabet:  )>Død  Ministeriet«.  Forøvrigt  gik  alt  meget 
roligt.  Om  Aftenen  forefaldt  ikke  nogensomhelst 
Uorden,  ei  engang  Opløb  eller  deslige. 

Den  23de  October  tiltraadte  Hs.  Majestæt  en 
Reise  til  Slesvig,  Holsten  og  Lauenborg.  Grev 
Criminil  er  beordret  at  møde  i  Rendsborg.  Arve- 
prindsen  var  som  commanderende  General  paa 
Sjælland  beordret  til  at  møde  i  Korsør.  Jeg  fulgte 
Hs.  Kgl.  Høihed.  Krigsministeren,  General  Hansen, 
med  stort  Følge,  var  ogsaa  paa  Jernbanen.  Prind- 
sen  inviterede  ham  til  at  kjøre  med  i  den  Kgl. 
Vaggon.  Ved  at  tale  om  Tillisch  yttrede  Krigsmini- 
steren: »han  og  jeg  har  altid  været  af  forskjellig 
Mening,«  og  om  Tscherning  sagde  han:  »han  er 
gal.«  Han  paastod  ogsaa:  »Det  er  ikke  af  Egen- 
nytte jeg  er  Minister;  thi  siden  jeg  blev  det  i 
November  1848,  har  jeg  ikke  taget  anden  Gage 
end  min  Gener  aisgage.«  Dette  bør  respecteres.  Jeg 
tror  heller  ikke  det  er  Egennytte  hos  ham;  men 
han  burde  have  tilføiet:  »det  er  en  Nødvendighed 
for  mig.«  Forøvrigt  var  han  misfornøiet  med  sine 
Colleger,  Grev  Moltke  undtagen. 

Fra  Roskilde  tilbagelagdes  den  øvrige  Vei  med 
Postheste.  Vi  kjørte  meget  rask  og  kom  derfor 
til  de  forskjellige  Mellemstationer  førend  den  Tid 
der  var  bestemt.  Vi  saae  derfor  Oberstlieutenant 
Hegermann  og  øvrige  Officerer  paa  Slagelse  Gade, 
for  at  gaa  at  melde  sig  hos  Prindsen,  netop  som 
vi  kjørte  ud  af  Byen. 

Alt  Kl.  4  kom  vi  til  Korsør.  Her  stod  overalt 

i  Husene  Piger  og  polerede  Vinduer  til  Illumina- 
tionen, som  der  imidlertid  ikke  blev  noget  af,  da 
Hs.  Majestæt  kom  før  Kl.  6  og  Han  var  ikke  ven- 
tet før  7 — 8.  Ogsaa  Arveprindsen  blev  overrasket 
ved  Kongens  tidlige  Komme,  thi  Han  var  alt  om- 
bord, da  vi  kom  paa  Skibet. 

Kongen  var  i  meget  godt  Humeur.  Da  Prindsen 
mødte  med  Hjelm,  tog  Kongen  og  Adj utanter  og- 
saa Hjelme  paa.  Ved  Taflet  ombord,  hvor  der 
var  nogle  Fremmede,  f.  Ex.  Commandanterne  fra 
Nyborg  og  Korsør  o.  s.  v.,  førte  Prindsen  Grev- 
inden. Prindsen  udbragte  Hs.  Majestæts  Skaal  og 
ønskede  en  heldig  Reise.  Kongen  udbragte  — 
siddende  som  sædvanlig  —  »Min  Gemalindes  Vel- 
gaaende«.  Prindsen  reiste  sig  op  ved  denne  Skaal, 
derfor  maatte  det  øvrige  Selskab  ogsaa  reise  sig, 
hvad  der  før  ikke  er  skeet.  Om  det  var  af  Glæde 
herover  at  Kongen  derefter  udbragte  Arveprind- 
sens  Skaal,  veed  jeg  ikke;  men  sligt  skete. 

Kl.  8  var  Taflet  forbi.  Kongen  bad  Prindsen 
om  ikke  at  opholde  sig  længere,  for  at  han  kunde 
naa  Jernbanetoget  i  Roskilde  i  rette  Tid.  Kl.  9 
Aften  forlode  vi  Korsør,  Kl.  5  Morgen  vare  vi  i 
Roskilde  og  KJ,  8 14  paa  Palaiset  i  Bredgade. 

Den  27de  October  ankom  Prinds  Wilhelm  af 
Gliicksborg  hertil.  Han  havde  været  i  Flensborg 
ved  Hs.  Majestæts  Ankomst  tilligemed  Hertug 
Carl.  Kongen  havde  modtaget  dem  naadigt  og 
indbudt  dem  til  Taffel.  Hertugen  havde  ført  Frø- 
ken Dreier  tilbords,  Prinds  Wilhelm  havde  siddet 
ved  Siden  af  Grevinden.  Han  yttrede  i  den  An- 
ledning: »Sie  ist  nicht  so  gemein,  wie  ich  geglaubt 
håbe.« 

Den  15de  November  vendte  Hs.  Majestæt  efter 
afsluttet  Reise  tilbage  med  Dampskibet  »Slesvig« 
fra  Aarøsund  og  ankom  Kl.  2^4  Eftmd.  til  Korsør. 
Arveprindsen  var  Aftenen   forud  taget  her  fra 

Hovedstaden  for  at  være  i  Korsør  ved  Kongens 
Ankomst.  Rømeling  ledsagede  Arveprindsen,  da 
jeg  maatte  holde  mig  inde  paa  Grund  af  en  stærk 
Forkjølelse.  Efter  Hs.  Majestæts  Ankomst  var 
Taffel  ombord.  Efter  dettes  Afslutning  ledsagede 
Kongen  Grevinden  op  til  Gjæstgivergaarden,  hvor 
hun  og  Frøken  Dreier  samt  Berregaard,  der  for- 
rettede Kavalertjeneste  hos  Grevinden,  forbleve 
om  Natten.  Det  øvrige  Selskab  vendte  tilbage  til 
Skibet,  hvor  der  blev  spillet  Pharao.  Arveprind- 
sen reiste  Kl.  10 14  Aften  directe  tilbage  hertil. 
Kongen  forlod  først  Korsør  næste  Morgen.  Blandt 
Selskabet  var  ogsaa  Fy  ens  Biskop,  Engelstof  t.  Han 
var  kommet  ombord  i  Svendborg.  Han  talte  me- 
get ved  Taflet  og  udbredte  sig  lovtalende  over 
Kongen  og  Grevinden,  samt  bad  dem  besøge  Fyen 
til  næste  Aar. 

Krigsministeren  var  kommet  hjem  8  Dage  før 
Kongen.  Man  fik  nu  flere  detaillerede  Beretninger 
om  Reisen  og  Modtagelsen  paa  flere  Steder.  For 
saa  vidt  jeg  kan  erindre  disse  Meddelelser  følge 
de  her. 

I  Flensborg  sagde  Kongen  til  Ministeren  Grev 
Moltke:  »Jeg  veed  nok,  at  Du  som  Minister  vil 
udbringe  min  Skaal  ved  Bordet,  saa  kunde  Du 
ogsaa  udbringe  Grevindens  Skaal.«  Herfor  und- 
skyldte Moltke  sig,  idet  han  meget  rigtigt  anførte, 
»at  Kongens  Person  var  for  ophøiet  til  at  nogen 
andens  i  en  Skaaltale  kunde  knyttes  til  den.  Hs. 
Majestæt  maatte  nødvendigviis  nævnes  ene.« 

Da  i  Altona  General  v.  Gerlach,  der  af  Kongen 
af  Preussen  var  sendt  for  at  complimentere  vor 
Konge,  ogsaa  gjorde  Visit  hos  Grevinden,  gjorde 
Corps  diplomatique  i  Hamborg  hende  ligeledes 
Visit.  De  kom  ogsaa  til  Taffel,  men  deres  Fruer 
derimod  ikke. 

Storhertugen  af  Oldenborg,  der  var  i  Hamborg, 

kom  til  Altona  for  at  besøge  Kongen;  men  vilde 
ikke  gaa  til  Grevinden.  Dette  tog  Kongen  ham 
saa  ilde  op,  at  Han  ikke  retoumerede  Storher- 
tugens Visit,  men  sendte  Overhofmarschal  Levet- 
zow  for  at  undskylde  Sig  med  de  mange  Forret- 
ninger og  den  korte  Tid.  Storhertugen  modtog 
ikke  Levetzow. 

General  Schøller  blev  sendt  til  Schwerin  og 
Strelitz  for  at  gjøre  Contra  visit,  og  Kammerherre 
Berling  skulde  have  været  sendt  til  Berlin  i  samme 
Ærinde.  Dog  fik  Man?  dette  forhindret,  og  blev  i 
Berlings  Sted  Geheimeraad  Scheele  sendt  til 
Berlin. 

Sidstnævnte  har  udmærket  sig  ved  den  Maade 
hvorpaa  han  udbragte  Grevindens  Skaal  i  Pinne- 
berg,  idet  han  ved  den  Leihghed  »erklærede  sig 
for  hendes  Ridder  og  beredt  til  at  forsvare  hende 
imod  alle  hendes  Fjender«.  Denne  upassende  Smi- 
ger blev  dog  optaget  meget  naadig. 

I  Lauenborg  udbragte  Pechlin  Kongens  Skaal 
ved  Taflet,  men  da  Grevindens  ikke  blev  udbragt, 
gjorde  Kongen  selv  dette  og  sagde  derpaa  høit 
tU  Pechlin:  »Jeg  havde  ventet  at  Du  havde  ud- 
bragt den;  men  da  det  ikke  skete,  maatte  jeg  jo 
gjøre  det  selv.«  Dette  frembragte  naturlig viis  en 
Slags  Misstemning  og  Taushed  ved  Bordet.  For- 
øvrigt  skal  Kongen  have  yttret  sig  om  Pechlin 
med:  »han  er  jo  gal.«  Sidste  bar  hele  Tiden  Jagt- 
uniform, medens  Kongen  var  der,  —  det  hvide 
Baand  udenpaa.  Ved  mange  Leiligheder,  hvor  han 
skulde  være  tilstede,  var  han  ikke  til  at  finde  i 
rette  Tid.  Han  har  sikkert  været  meget  »pech- 
linsk«  —  melancholsk,  distrait  og  %  gal. 

Paa  Reisen  kjørte  Kongen  stadig  i  aaben  Vogn, 
men  Staalhjelmen  paa  Hovedet,  dog  uden  Schweif . 

Morgenen  efter  at  Kongen  havde  forladt  Slesvig 
By  laa  en  schwarz-roth-golden  Fahne  paa  Kirke- 

gaarden  over  Gravene.  Jo!  —  det  er  »die  gute 
Gesinnungen«. 

Hs.  Majestæt  havde  haft  en  Elephantorden  med 
paa  Reisen,  den  havde  været  tiltænkt  enten  Pech- 
lin  eller  Scheele;  men  den  første  talte  for  lidt 
og  den  sidste  for  meget,  og  derfor  kom  Elephanten 
med  hjem  igjen. 

I  Holsten  havde  Kongen  stedse  været  escorteret 
af  Gendarmer,  især  i  Altona,  og  Ritmester  Cetti 
har  her  viist  stor  Virksomhed.  Da  Gendarmeriet, 
som  bekjendt,  dernede  kun  er  ToldpoUti,  har  dette 
givet  Anledning  til  mange  bon-mots  med  Hensyn 
til  den  Contrabande,  der  var  i  Kongens  Følge. 

General  Schøller,  som  var  sendt  baade  til  Schwe- 
rin  og  StreUtz  for  at  contra-comphmentere,  traf 
paa  Slottet  Ludwigslust  —  som  skal  være  over- 
ordenthg  elegant  og  brillant  —  vor  forrige  Kron- 
prindsesse,  hvem  han  fandt,  som  forhen,  yderst 
charmant  og  elskværdig.  Hun  erkyndigede  sig 
med  megen  Interesse  om  Kongen,  om  Hans  Be- 
findende og  Lykke;  ligeledes  erkyndigede  hun  sig 
om  alle  Omgivelser,  endog  Lakaier  og  deslige.  Hun 
yttrede  det  samme  til  ham,  som  hun  i  Sommer 
havde  yttret  til  min  Kone  i  Kissingen:  at  hun,  da 
hun  forlod  Kongen,  kun  havde  at  vælge  imellem 
at  dø  eller  at  drage  bort.  »Dengang  var  jeg  ung 
og  uerfaren.  Nu,  jeg  er  bleven  ældre  og  har  prøvet 
Verden  mere,  tror  jeg,  hvis  det  som  skete  den- 
gang var  sket  nu,  vilde  jeg  snarere  have  fundet 
mig  i  at  blive  og  bære.« 

Til  Prindsesse  Juliane  i  Itzehoe  saae  og  hørte 
Kongen  intet.  Hun  skal  endog  have  skrevet  til 
Keiseren  af  Rusland,  for  at  faa  ham  til  at  for- 
hindre at  Gottorp  Slot,  som  Sædet  for  Stammen, 
skulde  blive  nedlagt  som  Fyrstebolig  for  at  ind- 
rettes til  Kaserne.  Dette  Brev  har  dog  ikke  haft 
den  tiltænkte  Virkning.  I  nævnte  Slot  er  til  for- 

skjellige  Tider  blevet  smedet  ulykkebringende 
og  uheldsvangre  Planer  imod  Danmark;  men  nogle 
lyse  Minder  har  det  dog  ogsaa  for  os.  Dyrt  har 
det  været  at  faa  det  omdannet  til  dets  nye  Brug, 
490,000  Rbd. 

Den  20de  November  kom  Prinds  Christian  til- 
bage fra  Hertugdømmerne  og  medbragte  sine  to 
Brødre,  Prindserne  Julius  og  Hans,  der  ere  Offi- 
cerer i  preussisk  Tjeneste.  Disse  medbragte  Brev 
fra  Kongen  af  Preussen  til  Arveprindsen,  et  Brev, 
der  var  meget  galant  fra  først  til  sidst!  Efter  Mid- 
dagsbordet idag  oplæste  Prinds  Bentheim,  som  er 
Kostgjænger  her  i  Palaiset,  Brevet.  Det  begyndte 
med:  »Gnådigste  Erbprinz«  og  indeholdt:  at  da 
Han  (Kongen)  havde  erfaret,  at  de  to  gliicksborg- 
ske  Prindser  reiste  for  at  overvære  Arveprindsens 
Fødselsdag,  vilde  Han  med  dem  sende  sine  bedste 
Ønsker  i  denne  Anledning.  Han  takkede  for  den 
Godhed  Arveprindsen  og  Gemalinde  viste  imod 
Hans  Niece  Prindsesse  Anna,  og  erindrede  med 
Glæde  og  Taknemlighed  sit  Ophold  i  Kjøbenhavn. 
Han  anbefalede  sig  til  fremdeles  fremtidig  Ven- 
skab og  bad  Gud  opholde  Prindsen  og  hans  naa- 
dige  Gemalinde  endnu  i  mange,  mange  Aar  til  den 
ydre  Freds  Bevarelse  og  til  den  indre  Ro's  Be- 
tryggelse. Han  bad  sluttelig  Fyrsteparret  besøge 
sig  i  Berlin  eller  paa  Sanssouci.  Kongen  af  Preus- 
sen underskrev  sig  som  Prindsens  »Dankbar  er- 
gebenste  Vetter«. 

Den  24de  November  var  Statsraad  paa  Frede- 
riksborg. Den  høie  Sne  forhindrede  mig  i  at  spad- 
sere. Jeg  var  derfor  den  meste  Tid  i  Jour-Stuen, 
hvor  Bliicher  med  sin  Wienerriffel,  der  har  Kam- 
merladning og  hvis  Patron  kun  bestaar  i  en  stor 
Knaldhætte,  morede  sig  med  at  skyde  Krager,  ud 
af  Vinduet.  Han  har  i  denne  Uge  skudt  9  og 
Bøssen  driver  sin  Kugle  200  Alen. 

£.  BodenboH :  Kongesorger.  7 

Ved  Taflet  var  Kongen  meget  animeret.  Cham- 
pagneflaskerne bleve,  som  i  Jagttiden,  placerede 
paa  Bordet.  Efter  Taflet  bleve  alle  nærværende 
maalte,  idet  Hs.  Majestæt  egenhændig  trak  En 
for  En  hen  i  det  første  Vindue  og  stillede  ham 
med  Ryggen  mod  Panelet.  Med  en  Hirschfånger, 
som  Hs.  Majestæt  førte  i  høire  Haand  og  lagde 
fladt  paa  den  paagj  ældendes  Hoved,  blev  der 
ridset  Mærke  i  Panelet. 

Den  høieste  var  Lieutenant,  Baron  Haxthausen, 
som  egentlig  foranledigede  Maaltagningen,  den 
mindste  var  Arveprindsen,  skjøndt  han  proteste- 
rede og  paastod,  at  Sponneck  var  mindre;  men 
Kongen  var  af  den  Formening,  at  naar  Parykken 
toges  af,  var  Prindsen  mindst.  Alle  Ministre  bleve 
maalte.  Moltke  var  den  høieste,  saa  kom  Criminil 
(jeg  var  imellem  disse).  Efter  Criminil  kom  Hs. 
Majestæt  og  saa  Krigsministeren.  Bliicher  maatte 
med  Blj'^ant  anføre  Navnet  af  den  maalte  ud  for 
Mærket. 

Statsraadet  dreiede  sig  mest  om  geistlige  An- 
liggender. Kongen  foreslog  privat  Oprettelsen  af 
et  Gendarmeri  her  paa  Sjælland,  i  Anledning  af  at 
Han,  som  Han  fortalte,  var  bleven  overfaldet  af 
en  Bonde  forrige  Aar. 

En  Dag  Hs.  Majestæt  kjørte  til  Frederiksborg 
her  fra  Kjøbenhavn,  vilde  nemlig  en  fuld  Bonde 
kjøre  omkap  med  Allerhøistsamme,  og  gav  ikke 
efter,  førend  Kongens  Jæger  havde  givet  ham 
nogle  Rap.  Justitsministeren  vilde  ikke  gaa  ind 
paa  Gendarmeriet  og  Kongen  skal  da  have  yt- 
tret:  »Ja  saa  kommer  jeg  til  at  skyde  2  å  3  Bønder 
ihjel,  for  jeg  kjører  nu  altid  med  ladte  Pistoler  og 
Geværer.« 

Det  lod  iøvrigt  til,  at  Ministeriet  nu  staar  i 
2  Partier.  Det  stærkeste,  hvortil  Arveprindsen 
hører  (inspireret  af  David),  bestaar  af  Ørsted,  Til- 

lisch,  Bluhme  og  Sponneck.  Dette  Parti  vil,  at 
man  skal  gaa  ind  paa  Rigsdagens  Forslag  om 
Skattebevillingsret.  Imod  dette  er  Moltke.  Hansen 
og  Criminil.  Hvilket  Parti  Kongen  sympathiserer 
med,  vides  ikke.  Man  var  bange  eller  mi-olig  over 
Scheeles  Nærværelse  her.  Arveprindsen  mente  end- 
og, at  Grevinden  idag  havde  haft  en  Sammen- 
komst med  ham,  og  maaske  med  flere  {Tscher- 
ning).  Vi  mødte  Grevinden  ved  Rudersdal,  da  vi 
kjørte  herud. 

Maleren  Yong  er  ankommet  til  Frederiksborg, 
hvor  2  Værelser  ere  indrettede  for  ham,  smagfuldt 
decorerede  og  meublerede. 

Den  25de  November.  Arveprindsens  Humeur 
var  idag  mindre  godt,  fordi  han  skulde  afskrive 
et  Arkelangt  Brev,  opsat  af  Dankwart,  som  Svar 
paa  Kongen  af  Preussens  Skrivelse.  »Det  er  alt- 
for schwulstigt,«  sagde  Prindsen  med  sædvanUg 
Oprigtighed,  »det  kan  Enhver  se,  at  jeg  ikke 
selv  har  skrevet.  Det  hgner  mig  jo  slet  ikke! 
Jeg  havde  ogsaa  forkortet  det;  men  nu  har  uhel- 
digvis Prindsessen  læst  Danckwarts  og  synes  at 
jeg  skal  afskrive  det  helt  og  holdent.«  —  Det 
endte  dog  med,  at  Prindsen  afsendte  et  af  ham 
selv  forfattet  Brev. 

Den  26de  November  var  det  Prinds  Frederik 
af  Hessens  Fødselsdag  og  hans  Søns  Daabsdag, 
i  hvilken  Anledning  Kongen  kom  herind  igaar  og 
blev  inat.  Daaben  fandt  Sted  i  Prindsens  Palais 
Kl.  11  Formd.  Kongen  havde  bestemt  dette 
Klokkeslet,  da  Han  skulde  have  Taffel  for  Jagt- 
selskabet paa  Frederiksborg.  Enkedronningen  hav- 
de jrttret  sig  derimod,  fordi  det  var  under  Kirke- 
tiden. 

Hs.  Majestæt  mødte  til  fastsat  Tid  i  Garden 
til  Fods'  Uniform  med  Bjørnehue.  Han  kjørte  fra 

Daabshandlingen  directe  til  Frederiksborg  paa 
aaben  Vogn,  dertil  var  Huen  god  og  varm. 

Daabshandlingen  foregik  i  den  store  Sal  i  Pa- 
laiset. Døbebækkenet  fra  Rosenborg  blev  brugt. 
Den  tydsk-reformerte  Præst  Theobald  forrettede 
Daaben  og  holdt  en  meget  smuk  Tale,  ligesom 
hele  Handlingen  var  høitidelig.  I  denne  Ritual  er 
ikke  al  den  Præk,  som  findes  i  vort  —  om  Und- 
fangelse i  Synd  og  Fødsel  i  Fordærvelse.  Førend 
Vandpaagydelsen  oplæstes  Fadderne,  nemlig:  S. 
M.  der  Konig  v.  Danemark,  I.  M.  die  Koniginn 
Caroline  Amalie,  S.  K.  H,  der  Erbprinz  zu  Dane- 
mark und  I.  K.  H.  die  Frau  Erbprinzessinn,  S.  H. 
der  Landgraf  Wilhelm  zu  Hessen,  I.  K.  H.  die 
Frau  Landgråfinn,  S.  H.  der  Prinz  Christian  zu 
Danemark,  I.  H.  die  Frau  Prinzessinn  Christian, 
S.  M.  der  Kaiser  v.  Rusland,  I.  M.n  der  Konig 
und  die  Koniginn  v.  Preussen,  S.  K.  H.  Prinz  Carl 
V.  Preussen  und  Gemahlinn,  Der  Churfiirst  v. 
Hessen,  Prinz  Friederich  und  Prinz  Georg  v.  Hes- 
sen, S.  K.  H.  der  Grossherzog  von  Mecklenburg 
Schwerin. 

Landgrevinden  holdt  Barnet,  der  sov  sødt  hele 
Tiden.  Prindsesse  Bothilde  holdt  Huen.  Frøken 
Steuben,  Prindsesse  Annas  Hofdame,  bar  Barnet 
indtil  Landgrevinden  modtog  det  af  hende.  Mo- 
deren, Prindsesse  Anna,  var  ogsaa  nærværende  og 
saae  nydelig  ud,  men  hdt  svag,  hvorfor  hun  var 
den  eneste  der  sad  ned  under  Ceremonien.  Prind- 
sesse Marie  af  Dessau  og  yngste  Datter  samt  de 
to  Gliicksborgske  Prindser  Julius  og  Hans  vare 
tilstede,  ligesom  de  indenlandske  Ministre,  den 
russiske  og  preussiske  Minister  samt  Lægerne 
Cuurlænder  og  Saxtor ph.  Landgreven  og  Prinds 
Frederik  vare  i  hessiske  Uniformer.  Prindsesse 
Anna  i  lyserød  Silke,  overtrukken  med  Briisseler- 

Kniplinger,  en  overmaade  smuk  og  kostbar  Robe, 
der  var  sendt  fra  Berlin,  ligesom  Barnets  Kjole. 

Han  døbtes:  Frederik  Wilhelm  Nicolaus  Carl. 

Gjordemoderen  bar  ham  omkring  til  enhver  af 
de  tilstedeværende.  Den  lille  Prinds  vedblev  at 
sove  sødt,  saa  man  ikke  fik  Øinene  at  se.  Rygtet 
har  jo  sagt,  at  der  i  det  mindste  over  det  ene 
skulde  være  en  Hinde. 

Vi  saae  ogsaa  den  smukke  Vugge,  der  ligeledes 
er  sendt  fra  Berlin.  Den  er  hængende  og  den  ene 
Stang  gaar  høit  op  og  ender  som  en  Ørnehals 
med  tilsvarende  Hoved,  som  i  sit  Næb  bærer  de 
mørkeblaa  Silkegardiner. 

Om  Aftenen  var  der  Bal  hos  Landgreven,  hvor 
den  unge  Bedstemoder,  Prindsesse  Marie,  dand- 
sede  næsten  hver  Dands.  Paa  dette  Bal  bad  Arve- 
prindsen  Kongen  om  Fritagelse  for  at  møde  i 
næste  Statsraad  den  3die  December,  da  han  og 
Prindsessen  vilde  som  sædvanlig  den  Dag  til  Ros- 
kilde, til  høisalig  Kong  Frederik  den  6tes  Kiste. 
»Ja  værs'god,«  svarede  Kongen,  »men  saa  frygter 
jeg  at  Du  ikke  kommer  mere  sammen  med  det 
nuværende  Statsraad.«  Prindsen:  »Men  hvorfor  dog 
ikke  det?«  Kongen:  »Ja  det  er  nu  ikke  værd  at 
tale  mere  derom  her.« 

Under  28de  November  havde  Arveprindsen  saa 
skrevet  til  Kongen  og  fraraadet  Ham  at  gjøre 
Forandring  i  Ministeriet.  Herpaa  erholdt  Prindsen 
den  1ste  December  Svar  fra  AUerhøistsamme. 
Dette  var  meget  venligt.  Kongen  takkede  sin 
Onkel  og  Ven  for  hans  Raad  og  gode  Mening; 
men  Han  modtog  ikke  Raad  af  nogen  og  for- 
langte ikke  Raad.  Hvad  Ministeriet  angik,  da 
maatte  enten  Han  eller  dette  vige  Pladsen,  »og 
Jeg  vil  ikke  vige  den«.  Han  foretog  sig  intet  for 
Sin  egen  Skyld  —  men  meget  imod  Sine  egne 
Ønsker.  Resten  af  Brevet  var  Hilsener. 

Grev  Moltke  var  igaar  hos  Prindsen.  Han  yt- 
trede,  at  han  ikke  kj endte  nogen  Aarsag  til  at 
Kongen  nu  var  utilfreds  med  Ministrene.  Tvært- 
imod havde  Kongen  endnu  efter  Reisen  takket 
ham  for  denne.  Ogsaa  Grevinden  havde  takket 
ham  og  forsikret,  at  han  havde  ledet  alt  saa- 
ledes,  at  det  var  overgaaet  hendes  Forventninger. 
Moltke  vilde,  for  at  Scheele  ikke  skulde  tilrive  sig 
PortefeuiUen,  endog  finde  sig  i  at  give  efter  for 
de  andres  Mening,  hvis  saadant  var  nødvendigt, 
skjøndt  denne  stred  imod  hans. 

Den  1ste  December  var  Valgdag.  Oppositionen 
seirede  overalt,  saa  Udfaldet  blev,  som  de  fleste 
havde  ventet,  at  de  samme  Mænd,  hvoraf  det 
opløste  Folkething  bestod,  indtræde  atter  i  samme, 
og  det  bliver  saaledes  umuUgt  for  Regjeringen  at 
gjennemføre  Fællesforfatningen  ad  grundlovsmæs- 
sig Vei,  naar  ikke  Ministeriet  vil  gaa  ind  paa  de 
væsenthgste  Punkter,  som  Rigsraadet  har  indstil- 
let til  Kongen. 

Den  3die  December,  den  15de  Aarsdag  efter 
Kong  Frederik  den  6tes  Død,  blev  atter  en  mærke- 
lig Dag,  idet  Hs.  Maj.  Kongen  afskedigede  hele 
sit  Ministerium.  Arveprindsen  deltog,  som  omtalt, 
ikke  i  Statsraadet,  da  han  og  Prindsessen  besøgte 
høisaUg  Konges  Kiste,  som  de  altid  gjøre  paa 
denne  Dag.  Statsraadet  blev  afholdt  paa  Frede- 
riksborg. Kongen  havde  ved  Referaterne  —  før 
dette  —  ikke  yttret  noget  (uagtet  der  fandtes 
Anledning);  men  da  Statsraadet  begyndte  sagde 
Hs.  Majestæt  dem,  at  efter  Valgenes  Udfald  saae 
Han  tydeUgt,  at  Folkets  Stemme  var  imod  dem 
og  at  Han  derfor  ikke  kunde  regjere  ved  deres 
Hjælp,  uden  at  de  forandrede  deres  Principper. 
Han  forelagde  dem  derfor  2  Forslag:  1)  Foran- 
dring i  Udskrivningen  og  2)  Bifald  af  Rigsraadets 
Forslag. 

Ørsted  svarede  herpaa:  at  hvad  1)  angik,  da 
havde  Hs.  Majestæt  jo  alt  decideret  heri  for 
længere  Tid  siden,  saa  dette  Punkt  saaledes  var 
afgjort.  Med  Hensyn  til  2),  da  circulerede  Rigs- 
raadets  Forslag  blandt  Ministrene  og  han  haabede 
i  næste  Møde  at  kunne  forelægge  Hs.  Majestæt 
Resultatet.  løvrigt  var  han  meget  viUig  til  at 
træde  fra  og  han  troede  at  hans  CoUegaer  vare  af 
samme  Anskuelse. 

Hertil  svarede  Kongen,  at  det  havde  han  ven- 
tet og  de  kunde  nu  skriftlig  tilkjendegive  Ham 
deres  Mening.  Hs.  Majestæt  forlod  derpaa  Salen 
og  Ministrene  opsatte  et  pro  memoria,  hvori  de 
udtalte  deres  Ønske  om  Afsked. 

Dette  blev  tilstillet  Hs.  Majestæt,  som  derefter 
kom  tilbage  til  Salen  og  tilkjendegav  dem,  at  de 
vare  afskedigede.  »Men  vi  ere  lige  gode  Venner 
derfor,«  tilføiede  Kongen. 

Ministrene  bleve  til  Taffel,  men  der  skal  have 
været  en  temmelig  trykket  Stemning.  Kongen  ud- 
bragte en  Skaal  for  »Min  høit  elskede  Gemalinde«, 
som  ledsagedes  af  Touche  fra  Musikken. 

Næste  Morgen,  den  4de  December,  naaede  Efter- 
retningen først  til  Kjøbenhavn.  Grev  Sponneck 
kom  til  Arveprindsen  for  at  melde  ham  Gaars- 
dagens  Begivenheder.  Senere  indfandt  de  øvrige 
Ministre  sig,  undtagen  Ørsted  og  Hansen. 

Tillisch  og  Bluhme  vare  meget  afficerede.  Til- 
lisch  havde  yttret,  at  han  troede  Bluhme  stod  bag- 
ved, og  Bluhme  yttrede  noget  lignende  om  Til- 
lisch. Bluhme  mente  at  Bardenfleth,  og  ikke  Scheele, 
skulde  danne  det  nye  Ministerium.  Han  forsik- 
rede at  han  havde  talt  meget  alvorligt  og  op- 
rigtigt tU  Kongen,  og  at  Hs.  Majestæt  havde  givet 
ham  Ret  og  været  nær  ved  at  bestemme  sig  om; 
men  saa  paa  een  Gang  havde  sagt:  »Jeg  kan  ikke 
andet,  jeg  maa  gjøre  det.«  —  Tillisch  havde  fore- 

slaaet  Kongen  nu  at  hæve  Jagten;  men  hertil 
svarede  Kongen:  »Nei!  Jeg  vil  vise  mit  Folk,  at 
jeg  er  rolig  ved  hvad  der  foregaar.« 

Jeg  talte  med  Criminil  paa  Gaden,  og  da  jeg 
indledede  Samtalen  med  de  traurige  Efterretnin- 
ger, svarede  han:  »Ja  for  Kongen  ere  de  det;  thi 
Hans  Magt  forringes  mere  og  mere.  For  mig  og 
mine  CoUegaer  er  det  jo  i  Grunden  behageligt  at 
være  afskedigede;  thi  vi  have  nu  i  Aar  og  Dag 
følt,  at  Kongen  ikkun  beholdt  os,  fordi  Han  ikke 
kunde  faa  andre,  og  det  var  en  meget  trykkende 
Følelse.  Vi  maa  jo  nu  haabe  at  alt  bUver  godt 
og  stiller  sig  til  det  bedre.  Hvem  der  skal  rem- 
placere os  veed  jeg  ikke,  men  jeg  er  overbeviist 
om  at  Kongen  har  dem,  eUers  havde  Han  ikke 
entlediget  os.  At  vi  Ministre  skilles  ad  er  jo  for 
saa  vidt  ogsaa  godt,  da  vi  dog  ikke  passede  sam- 
men indbyrdes.« 

Tillisch  har  yttret  til  Cabinetssecretairen  Cle- 
mentsen,  at  denne  Handling  kunde  koste  Kongen 
hans  Throne.  Ministrene  yttrede  alle,  at  ingen  af 
dem  mere  kunde  blive,  de  havde  aUe  været  paa 
Frederiksborg  for  sidste  Gang. 

Som  Bevis  paa  Krigsministeren,  General  Han- 
sens Egensind  kan  jeg  anføre,  at  Hansen  under 
Referatet  før  sidste  Statsraad  har  forelagt  Konger^ 
en  Sag  til  Underskrift  om  Jernbanen  ved  Rends- 
borg  og  derved  forandret  i  de  Bestemmelser,  som 
i  denne  Sag  vare  vedtagne  i  forrige  Statsraad. 
Kongen  havde  strax  bemærket  dette  og  sagt: 
»Det  blev  jo  afgjort  anderledes  sidst,«  hvortil 
Hansen  svarede:  »Ja  men  saadan  maa  det  være, 
ellers  maa  jeg  bede  om  min  Afsked.«  (Altsaa 
var  der  dog  her  mere  end  tilstrækkelig  Anledning 
for  Kongen  til  strax  at  bede  ham  reise). 

Bluhme  havde  sagt  Prindsen,  at  han,  for  at 
forhindre  sin  Efterfølger  i  at  tage  en  anden  Be- 


106 

stemmelse,  strax  havde  meldt,  at  Kongen,  for  de 
tydske  Hertugdømmers  Vedkommende,  tiltraadte 
Forbundets  Beslutning  af  Tilslutning  til  Preussen 
og  Østrig.  (Man  seer  jo  heraf,  hvor  egenmægtig 
de  Herrer  handle  og  at  vi  i  enhver  især  af  dem 
har  en  despotisk  Regent). 

Idag  var  Ørsted  hos  Prindsen  og  han  gjentog, 
hvad  de  andre  Ministre  alt  havde  meddelt.  Paa 
Prindsens  Spørgsmaal:  »hvorledes  var  da  Kongens 
Humeur?«  lød  Svaret:  »Hs.  Majestæt  var  meget 
kort  for  Hovedet.«  Arveprindsen  forelæste  Ørsted 
sit  Brev  til  Kongen,  i  hvilket  han  havde  raadet 
Kongen  til  ikke  at  gjøre  nogen  Forandring  i  sit 
Ministerium,  samt  Kongens  Svar  herpaa,  i  hvilket 
Hs.  Majestæt  udtalte,  at  Han  ikke  ønskede  no- 
gens Raad. 

Prindsessen,  der  var  tilstede,  blev  herover  meget 
agiteret  og  udbrød:  »Saaledes  behandler  Kongen 
Prindsen!  Prindsen,  der  er  Kongen  mest  hengiven 
af  alle.« 

Den  6te  December.  Imorges  ankom  General 
Krogh  hertil  fra  Kiel.  Han  var  hidkaldt  pr.  Tele- 
graf og  overført  med  Dampskibet  »Holger  Danske« 
til  Korsør.  Man  vilde  formaa  ham  til  at  blive 
Krigsminister.  Scheele  paastod,  at  han  var  villig 
dertil.  Men  Krogh,  der  strax  gik  til  den  endnu 
fungerende  Krigsminister  Hansen,  sagde  alt  dér, 
at  han  ikke  vilde  overtage  Posten.  Han  tog  om 
Eftermiddagen  til  Frederiksborg  og  meldte  Kon- 
gen, at  han  ikke  kunde  modtage  Portefeuillen, 
men  Hs.  Majestæt  vilde  ikke  acceptere  hans  Af- 
slag og  entledigede  ham  med,  at  han  —  Krogh  — 
nærmere  skulde  conferere  med  Scheele,  som  var 
her  i  Staden.  Grevinden  kom  herind  den  6te  og 
blev  her  i  to  Dage.  Hun  havde  Sammenkomster 
med  Scheele  og  flere. 

Den  9de  December.  Endnu  intet  Ministerium. 

Scheele  faar  Afslag  af  alle,  til  hvem  han  hen- 
vender sig.  Han  skal  have  været  hos  Tillisch  i 
3  Timer  for  at  overtale  ham,  men  forgjæves. 
Bluhme  har  nægtet  sig  hjemme  for  ham.  Til  andre 
Udsendinge  skal  Bluhme  have  sagt:  »Jeg  indtræder 
ikke  paany  i  noget  Ministerium,  undtagen  Grev- 
inden og  Berling  bHve  fjærnede.  Scheele  beklager 
sig  over  de  Intriger  der  sættes  imod  ham  og  imod 
Kongen.  Han  beskylder  Levetzow  for  at  have  om- 
stemt Krogh,  og  alle  Kongens  Omgivelser  for  at 
cabalisere  imod  Allerhøistsamme.  Det  sidste  er, 
paa  enkelte  Undtagelser  nær,  ikke  ganske  usandt. 
At  Krogh  maa  have  udeladt  sig  til  Scheele  —  før- 
end Sidste  kom  hertil  —  om  MuHgheden  af  at 
overtage  Krigsministeriet,  er  sandsyxiligt;  thi  ellers 
kunde  ingen  være  faldet  paa  at  foreslaa  sligt.  I 
hele  Armeen  gives  næppe  nogen  mere  uskikket 
end  netop  han  til  at  være  Krigsminister,  det  veed 
enhver  Militair,  som  har  tjent  længere  end  fra 
igaar.  General  Krogh  er  en  udmærket  rask  og 
modig  Mand,  der  kan  repræsentere  og  ved  hele 
sin  Personhghed  indvirke  paa  sine  Undergivne  og 
paa  den  menige  Mand.  Han  har  et  fortrinligt 
mUitairt  Blik  og  veed  at  gribe  og  benytte  det 
rette  Øieblik;  men  han  er  ikke  videnskabelig  dan- 
net og  dertil  meget  magelig  —  ja  selv  nonchalant 

—  i  Tjenesten.  Saaledes  f.  Ex.  da  han  i  Christian 
den  8des  Tid  commanderede  5te  Bataillon  og  salig 
Generalmajor  Schau  den  1ste  Brigade,  hvorunder 
BataiUonen  hørte,  møder  Krogh  en  Dag  paa  Volden 
General  Schau.  De  kom  begge  ridende.  Krogh  hil- 
ser Generalen  og  siger:  »Hvor  kommer  Du  fra?« 

—  Schau:  »Fra  5te  Bataillon,  som  jeg  har  inspi- 
ceret, efter  den  af  mig  givne  Ordre.«  —  Krogh: 
»Ja  saa!  —  Jeg  haaber  Du  har  fundet  den  i  god 
Orden.  —  God  Morgen!«  —  Men  hvorfor  taug 
Schau'i 

Uagtet  General  Krogh  kom  hertil  den  6te,  havde 
han  endnu  ikke  den  8de  gjort  Arveprindsen  Visit, 
ei  engang  ladet  sig  melde  ved  Generalcommandoen 
af  sin  Adjutant,  og  havde  Hs.  Kgl.  Høihed  just 
nævnte  Dag  givet  mig  Ordre  til  at  sende  Capitain 
Baller  til  Generalen  for  at  sige  ham,  at  Arve- 
prindsen ønskede  at  se  ham  strax;  men  i  samme 
Øieblik  kom  Capitain  Kdos  for  at  bringe  Hs.  Kgl. 
Høihed  Generalens  Undskyldning,  at  denne  ikke 
var  ganske  vel  og  desuden  vilde  conferere  med 
Scheele.  Dette  viser  dog  ogsaa  Generalens  Noncha- 
lance baade  i  Tjeneste-  og  Etiquettesager. 

Dagen  efter  mødte  Arveprindsen  tilfældig  Krogh 
paa  Gaden  og  tog  ham  hjem  med  sig.  Krogh  for- 
talte nu,  at  han  havde  givet  gjentagen  bestemt 
Afslag,  »at  han  havde  raadet  Kongen  til  at  abdi- 
cere, da  Hs.  Majestæt  jo  ikke  kunde  bryde  Sit 
Ord  og  det  dog  var  umuligt  at  regjere  under  de 
nuværende  Forhold.  Hs.  Majestæt  vilde  jo  faa  det 
langt  behageligere«  o.  s.  v.  Kongen  skal  hertil  have 
svaret:  »Ja  Du  kan  have  Ret;  men  jeg  kan  dog 
ikke  gjøre  det.« 

Desværre  har  det  jo  alt  længe  været  Tilfældet 
blandt  Kongens  Omgivelser,  ikke  alene  at  anvende 
Visens  Ord:  »Og  sk j ælder  nogen  Din  Konge  ud  — 
saa  buk!«  men  endog  selv  at  skjælde  med  ud. 
Man  vil  desværre  for  sildig  indse,  hvortil  dette 
Uvæsen  vil  føre. 

»Fædrelandet«  af  7de  fortalte,  at  Krogh  ikke 
var  kaldet  hid  for  at  være  Krigsminister,  men  for 
at  overtage  Sjællands  Generalcommando,  da  Arve- 
prindsen vilde  frasige  sig  denne,  hvis  General  Han- 
sen aftraadte  som  Minister.  Hs.  Kgl.  Høihed  sendte 
Rømeling  til  Gjødvad  for  at  sige  ham,  at  saadant 
var  ganske  usandt  og  at  han  maatte  tilbagekalde 
denne  Artikel.  Gjødvad  paastod  at  have  Efter- 
retningen fra  sikker  Kilde  og  at  Prindsen  selv 

maatte  have  udtalt  sig  saaledes;  men  det  har 
Prindsen  aldrig  gjort,  det  veed  jeg.  Mulig  at 
Prindsen  har  været  noget  uforsigtig  ubehersket  i 
sine  Udtalelser?  Nok!  det  endte  med,  efter  en 
Conference,  hvori  Clementsen  blev  inddraget,  at 
»Fædrelandet«  af  8de  tilbagekaldte  Rygtet. 

Den  10de  December.  Baron  Dirckinck  Holmfeld 
fra  Roskilde  (Ministeren  in  spe)  var  idag  hos 
Arveprindsen.  Han  giver  gode  Raad:  »Hvis  Kon- 
gen siger  at  Han  vil  abdicere,  saa  for  alting. 
Deres  Kgl.  Høihed,  tag  ikke  derimod;  thi  saa 
vender  Han  strax  om.  Nei!  siig  Ham  imod,  at  Han 
ikke  maa  gjøre  saadant,  desto  før  gjør  Han  det.« 
Det  var  jo  en  smuk  og  god  Lære,  som  heller 
ikke  falder  i  den  aabne  og  sanddru  Arveprinds' 
Smag. 

Den  endnu  fungerende  Krigsminister  Hannen 
var  idag  hos  Arveprindsen.  Han  havde  blandt 
andet  ogsaa  trukket  godt  løs  paa  Bluhme.  En 
smuk  Enighed  i  Ministeriet,  det  maa  man  lade. 

De  Kongelige  Jagter  endte  igaar  og  de  unge 
Prindser  retournerede  inat  fra  Frederiksborg. 
Kongens  Humeur  havde  i  de  sidste  Dage  været 
godt.  »Han  brød  sig  ikke  mere  om  at  afskedige 
et  Ministerium  end  om  at  trække  en  Handske 
af.«  —  Vilde  ogsaa  »sende  alle  Ministrene  til 
Christiansø.« 

Den  Ilte  December  kom  Scheele  til  Arveprind- 
sen og  meldte,  at  Ministeriet  nu  var  dannet  og 
at  dette  imorgen  Kl.  12  skulde  møde  hos  Hs.  Maj. 
Kongen  paa  Christiansborg.  Scheele  søgte  iøvrigt 
at  vadske  sig  saa  ren  som  muligt,  forsikrede  at 
Grevinden  stod  udenfor  alt,  at  han  ikke  havde 
talt  med  hende  om  Politik  og  Statsanhggender. 
Han  havde  hørt,  at  man  beskyldte  ham  for  at 
intrigere  med  hende;  men  den  som  sagde  ham 

det  lige  i  Ansigtet,  vilde  han  skyde  en  Kugle  for 
Panden. 

Den  13de  December  bekjendtgj  ør  Departements- 
tidende  de  forrige  Ministres  Afgang  in  pleno  samt 
de  nyes  Udnævnelse. 

Domainedirecteur,  Dr.  juris  Bang  til  Premier- 
minister og  Indenrigsminister. 

Geheimeraad  v.  Scheele,  Landdrost  i  Pinneberg, 
til  Minister  for  Holsten  og  Lauenborg. 

Oberst  Luttichau  Krigsminister. 

Commandeur  Michelsen  Marineminister. 

Oberstlieutenant  Andræ  Finantsminister. 

Professor  Hall  Minister  for  Kirke-  og  Undervis- 
ningsvæsen. 

Conferentsraad  Raasløff  Minister  for  Slesvig. 

Etatsraad  Simony  Justitsminister. 

Gesandt  ved  det  svenske  Hof  Grev  Wulff  Scheel- 
Plessen  Udenrigsminister. 

Stadens  »Vestend«,  som  Diplomatiet  kalder  det 
aristokratiske  Kvarteer  i  Byen,  samt  de  fleste  af 
Hofferne  ere  meget  misfornøiede  med  de  nye  Mi- 
nistre og  holde  paa  de  afgaaede.  Herfra  kan  dog 
undtages  Arveprindsen,  som  kun  ønskede  en  par- 
tiel Forandring  og  vedbliver  at  paastaa,  at  egentlig 
Moltkes  og  Hansens  Stivsind  var  Skyld  i  det  heles 
Opløsning. 

Den  18de  December  var  Dinér  hos  Sternberg  i 
Anledning  af  den  russiske  Keisers  Navnedag. 
Samthge  Prindser  vare  der,  desuden  Grev  Crimi- 
nil,  General  Hansen,  Bluhme,  Bille  samt  Geheime- 
raad Scheele.  Sidste  sad  ved  Siden  af  Prinds  Chri- 
stian, og  da  ingen,  som  det  syntes,  satte  stor 
Pris  paa  at  blive  Scheeles  Nabo,  fik  jeg  Pladsen 
og  kom  saaledes  til  Høibords.  Scheele  talte  ikke 
uden  Malice.  Saaledes  da  Fakkeltoget  til  Kongen 
passerede  Kongens  Nytorv  og  et  Vinduesgardin 
blev  slagen  til  Side,  for  at  de  nærmest  dette  sid- 

dende  kunde  se  Skinnet  af  Faklerne  —  hvorover 
de  naturligviis  moquerede  dem  —  yttrede  Scheele: 
»Ich  håbe  in  1848  erlebt,  dass  mehrere  von  denen, 
die  sich  jetzt  dariiber  moquiren,  damals  emsig 
herumliefen,  wenn  Ziige  durch  die  Strassen  zogen.« 
Ogsaa  fortalte  han  mig  Historien  om  hvordan 
Fru  Lagerheim  (den  svenske  Ministers  Frue)  for 
at  hævne  sig  paa  Fru  Sternberg,  for  2  Aar  siden 
i  et  Selskab  havde  udbrudt:  »aujourd'hui  j'ai  vu 
la  comtesse  Danner  —  et  comme  elle  resemble  å 
madame  de  Sternberg,  c'est  étonnant.« 

Min  anden  Nabo  ved  Bordet  var  Legations- 
raad  Skrike,  en  interessant  Mand.  Han  fortalte 
blandt  andet,  at  Bluhme  havde  modtaget  en  De- 
peche fra  Grev  H artig,  hvori  den  østerrigske  Re- 
gjering  udtaler  sin  Bedrøvelse  over,  at  Bluhme  var 
gaaet  af,  og  udtrykker  dens  Agtelse  for  Bluhme  og 
hans  store  Dygtighed. 

Arveprindsen  udbragte  Keiserens  Skaal,  men 
saa  sagte,  at  man  ikke  kunde  høre  det  og  maatte 
slutte  sig  dertil  af,  at  den  russiske  Nationalhymne 
blev  spillet  umiddelbart  derpaa.  Sternberg  ud- 
bragte derefter  Frederik  den  7des  Skaal,  ligeledes 
saa  sagte,  at  man  kun  ved  vor  Nationalhymne 
gjættede  sig  til,  at  Skaalen  var  for  Kongen.  Skrike 
yttrede  sig  i  den  Anledning:  »Før  spillede  Musik- 
ken »Lieder  ohne  Worte«  (et  af  Numrene  paa 
Musikprogrammet),  nu  har  de  to  sidste  Numre 
været  »Toaster  ohne  Worte,  aber  mit  Lieder«.« 

Vi  fik  18  Serveringer  og  20  Slags  Vin.  Et  stort 
Vildsvinehoved  var  brillant  smykket  med  Blom- 
sterkrone og  forgyldte  Zirater. 

Fakkeltoget,  der  bragtes  Hs.  Maj.  Kongen,  fik 
jeg  altsaa  ikke  at  se;  men  det  gik  meget  ordent- 
ligt og  roligt  til  og  bestod  af  1200  Fakler.  En 
Sang  af  H.  P.  Holst  for  Kongen  blev  af  sungen. 
Hs.    Majestæt   stod   paa   Balkonen   og   takkede. 


111 

Grevinden  kom  ikke  til  Syne,  og  det  var  paa 
Slottet  befalet  at  intet  qvindeligt  Personale 
maatte  lade  sig  se  ved  noget  Vindue  under  Fak- 
keltoget, At  Politichefen  Bræstrwp  skulde  have 
været  hos  Kongen  og  tilraadet,  at  Grevinden  ei 
viste  sig,  er  Usandhed. 

Den  19de  December  var  Taffel  for  Rigsdagen, 
som  bivaanedes  af  Arveprindsen  og  Prinds  Chri- 
stian. Ministeriet  havde  idag  forelagt  sit  Program, 
der  var  bleven  meget  godt  optaget  og  modtaget. 

Ved  Taflet  udbragte  Folkethingets  Præsident 
Rotwitt  Kongens  Skaal  i  en  liberal  Tale,  hvori 
han  yttrede  sig  om,  hvorledes  Hs.  Majestæt  i 
1848  havde  omgivet  sig  med  et  folkeligt  Ministe- 
rium, hvorledes  derefter  Anfægtelsernes  Tid  var 
kommet,  men  nu  igjen  var  hævet.  Ogsaa  omtalte 
han  Grundlovens  Givelse.  Skaalen  blev  modtaget 
med  stor  Jubel.  Kongen  takkede  og  holdt  en  Tale, 
hvori  Han  bemærkede:  at  Han  for  14  Dage  siden 
havde  afskediget  sit  Ministerium  og  at  Han  kun 
havde  sit  Folks  Held  og  Lykke  for  Øie.  Han 
endte  med  et  Leve  for  Danmark  fra  Skagen  til 
Elben!  Denne  Skaal  blev  ogsaa  optagen  med  stor 
Jubel;  dog  bemærkede  jeg,  at  to  (mig  ubekjendte) 
Rigsdagsmænd  ved  den  sidste  Strofe  satte  deres 
Glas  fra  dem  og  ikke  drak  med. 

Geheimeraad  Sckeele  var  idag  bleven  benaadet 
med  Elephantordenen.  Da  jeg  gratulerede  ham, 
sagde  han:  »Stormen  bliver  nu  nok  til  en  Orkan; 
men  Orkanerne  pleie  kun  at  vare  kort  —  kortere 
end  Stormene.« 

Bang  var  blevet  Geheimeraad. 

»Dies  kleines  Biichlein  gehort  der  Gemahlinn 
Seiner  Majestat.« 

»Eine  Volksstimme  aus  den  Herzogthiimern  in 
Veranlassung  der  Reise  des  hohen  Konigspaares 
im  October  und  November  1854.« 

Denne  Piece,  som  den  forrige  Minister  for  Sles- 
vig, Grev  Moltke,  lod  confiskere  og  Forfatteren 
(Kammerraad  Jonas)  tiltale  for  Majestætsforbry- 
delse,  har  vistnok  forskaffet  Greven  baade  Kon- 
gens og  Grevindens  Uvillie;  thi  Forfatteren  er  jo 
en  Protegé  af  dem  og  Piecen  fuld  af  Smiger  for 
begge,  især  for  hende.  Til  en  Prøve  efterfølgende. 

»Denn  zwei  Dinge  sind's,  die  das  Volk  fiihlt, 
ahnt  und  erkennt  —  das  Rechie  und  das  Gute. 
Was  ist  so  gut,  was  sichert  das  Recht  so  fest  als 
ein  Konigspaar,  das  vom  Volke  angebetet  wird. 
Du  an  Deines  Gemahls  Seite  zeigst  uns  das  Bild 
der  Kraft,  die  sich  mit  der  Milde  eint  —  den 
Eichbaum  an  dem  sich  die  Rose  emporrankt,  die 
Såule  des  Sieges  um  die  sich  die  Blumen  der  Liebe 
und  Hingebung  schlingen.« 

Denne  Piece  forelæste  Arveprindsen  idag  sin 
Gemalinde  og  mig  med  den  ham  egne  comiske 
Pathos,  naar  han  ved  Leiligheder  vil  ironisere. 
Men  Prindsessen  tog  det  ikke  godt  op  og  sagde: 
»Det  glæder  mig,  at  Du,  der  staar  Thronen  saa 
nær,  kan  være  saa  lystig  og  spille  Comedie  ved 
sUg  alvorlig  Leilighed.  Naar  Du  vidste,  hvor  Du 
smerter  mig  ved  Din  Ligegyldighed«  —  —  da 
Prindsessen  begyndte  at  tale  sig  varm,  troede  jeg 
det  bedst  at  afbryde  og  skyndte  mig  derfor  med 
at  fremlægge  mine  Papirer  til  Underskrift. 

Den  25de  December,  da  min  Kone  spiste  hos 
Arveprindsens  med  mig,  overraskedes  hun  efter 
Bordet  ved  af  Prindsessen  at  modtage  en  Gave, 
der  gjorde  hende  meget  glad,  nemlig  et  Portrait 
af  min  Datter,  malet  af  Schytt,  ganske  fortræffeligt 
og  saa  lignende,  at  det  kun  mangler  Talen. 

1855. 

Den  1ste  Januar  Cour  hos  Kongen  Kl.  11. 
Lieutenant  Castenskjold  blev  forestillet  for  Grev- 
inden, og  Kongen  sagde  ham:  »Jeg  har  udnævnt 
Dem  til  Ad j  utant  hos  Prinds  Christian  og  tilladt 
at  De  forretter  Kavalertjeneste  i  hans  Hus. 

Den  2den  Januar  besøgte  Hs.  Majestæt  med 
Gemalinde  Casino,  hvor  der  blev  spillet  »Meer 
end  Perler  og  Guld«.  Ved  sin  Indtræden  blev 
Kongen  hilset  af  det  talrige  Publicum  med  stor- 
mende Hurraraab,  der  atter  ledsagede  Allerhøist- 
samme  ved  Hans  Bortgang. 

I  Stadens  »Vestend«  fortaltes,  at  Rimestad  havde 
i  Arbeiderforeningen  delt  Billetter  ud  gratis  tU 
dem,  som  vilde  raabe  Hurra  for  Kongen.  Han 
havde  derved  ogsaa  opfordret  til  at  raabe  Hurra 
for  Grevinden;  men  hertil  havde  man  svaret  »Nei«, 
idet  man  yttrede:  »at  for  Kongen  ville  vi  g  jerne, 
med  Glæde  raabe,  men  ikke  for  hende.« 

Oppositionsbladene  fortælle  derimod,  at  det  for- 
nemme Reactionsparti  vilde  have  foranlediget  en 
Demonstration  af  anden  Art;  men  at  det  holdt 
sig  dog  i  Skindet,  som  ellers  var  bleven  mørbanket, 
uagtet  det  var  spækket  med  preussiske  Dalere 
eller  russiske  Rubler. 

Den  5te  Januar.  Efter  Jagten  paa  Amager  var 
en  meget  munter,  næsten  for  munter  Jagtmid- 
dag. Kongen  lod  bringe  flere  antikke  Jagthorn, 
ogsaa  en  Lur,  hvori  Hs.  Majestæt  blæste  de  mest 
skurrende  Toner  og  tillige  opfordrede  andre  der- 
til. Et  Horn,  som  brugtes  ved  Parforcejagterne, 
blev  ogsaa  bragt.  I  dette  blæste  derpaa  Hs.  Maje- 
stæt med  ikke  større  Held.  Hans  Jæger  {Jørgen- 
sen) derimod  lokkede  særdeles  smukke  Toner  frem 
af  dette  Horn.  Der  blev  holdt  Jagtdeliberationer 

E.  Bodenhoff :  Kongesorger.  8 

og  der  faldt  mange  betydelige  Mulkter,  dels  for 
at  have  skudt  Høner  (det  kostede  2  Rbd.  pr. 
Styk)  og  dels  for  ikke  at  have  Jagtskjørtet  paa 
ved  Jagtskaalen  o.  s.  v.  Kongen  selv  betalte  en 
stor  Del  Mulkter,  især  for  at  blæse  under  Deli- 
berationeme  og  derved  forstyrre  disse. 

Den  14de  Januar  var  Statsraad  paa  Frederiks- 
borg. Ministrene  vare  alt  Dagen  forud  tagne  derud 
for  at  referere  om  Aftenen  og  vare  forblevne  der 
om  Natten.  Ved  Statsraadstaflet  var  Kongen  me- 
get oprømt.  Efter  at  have  drukket  sin  Gemalindes 
Skaal,  drak  Han  Ministrenes,  hvorved  Han  sagde 
til  Arveprindsen:  »Ferdinand,  det  er  Din  Skaal,  for 
Du  hører  jo  med  til  Ministrene.« 

Geheimeraad  Scheele  stod  op  og  takkede  for 
Skaalen,  idet  han  yttrede  at  Hs.  Majestæt  havde 
tilladt  ham  saadant,  samt  tilladt  ham  at  tale  paa 
Tydsk.  Han  holdt  nu  en  lang  og  bred  Tale  i  mange 
Afsnit,  hvoraf  hvert  især  begyndte  med  »in  Hin- 
weissung  auf«.  Det  var  om  alt  det  gode  Kongen 
havde  gjort  for  Ministrene  og  for  Landets  Vel 
o.  8.  V.  Den  lange  Tale  endte  saa  med  Kongens 
Skaal.  —  Vor  Kaffe  blev  kold  under  denne  Tale. 

Kongen  svarede  nu,  idet  Han  begjnndte  paa 
Tydsk,  men  afbrød  sig  selv  og  sagde:  »Nei!  Jeg 
vil  takke  for  Skaalen  i  mit  Modersmaal.«  Hs. 
Majestæt  udtalte  sig  omtrent  saaledes:  »Det  er 
mig  kjært  at  Ministrene  paaskjønne  den  Naade 
og  Velvillie,  Jeg  viser  dem  og  som  Jeg  skal  ved- 
bUve  at  vise  dem  saa  længe  de  holde  dem  til  det 
Program,  Jeg  har  givet  dem  og  som  Vi  have  af- 
talt. Ved  at  holde  Os  dertil  og  saaledes  forenede 
arbeide  sammen,  haaber  Jeg  ogsaa  at  Vi  ville  naa 
Maalet  —  Landets  Vel.« 

Slutningen  af  Maaneden  gik  hen  uden  videre 
mærkelige  Begivenheder.  Theaterstriden  mellem 
Heiberg  og  Høedt  vedvarede  og  sidste  blev  be- 
ordret af  Cultusministeren  til  at  spille  Hamlets 
Rolle;  men  Stykket  blev  slet  iklce  opført. 

I  Palaiset  her  alarmeredes  Prindsessen  meget 
af  nogle  Ord,  som  General  Hansen  skal  have  ladet 
falde  til  Landgrevinden  ved  en  Dinér  dér,  nemlig: 
»at  Arveprindsen  skulde  tage  sig  i  Vare  for  ikke 
at  blive  overlistet  af  de  nye  Ministre  til  at  under- 
skrive noget  vist;«  og  da  Landgrevinden  derpaa 
havde  svaret:  »De  skulde  selv  sige  det  til  min 
Broder,«  havde  Hansen  bemærket:  »Jeg  er  ikke 
i  Naade  der.«  Arveprindsessen,  der  som  bekjendt 
tager  sig  alt  hvad  der  berører  Prindsens  Person- 
lighed overm  iade  nær,  blev  nu,  som  anført,  stærkt 
alarmeret,  og  dette  forøgedes  med  andre  Yttringer 
af  Hansen,  om  det  urigtige  i  at  Arveprindsen 
ikke  var  udtraadt  af  Statsraadet  tiUigemed  de 
afgaaede  Ministre.  {Hansen  skal  virkelig  have  yt- 
tret  sig  saaledes,  saa  utroligt  det  end  synes,  da 
enhver  fornuftig  Mand  dog  maa  kunne  indsee,  at 
Arveprindsens  Forhold  til  og  Stilling  i  Statsraadet 
er  noget  ganske  andet  end  Ministrenes.  Men  saa- 
ledes kan  Egoisme  forblinde  selv  de  klogeste). 

Til  Selskab  og  Concert  hos  Arveprindsen  den 
18de  havde  Hansen  undskyldt  sig,  og  nu  var  han 
dog  gaaet  til  Landgrevens  Dinér,  og  hvad  der  var 
meget  mærkeligt,  Generalen  havde  ikke  engang 
gjort  Ny taars visit  i  Palaiset.  Arveprindsessen  lod 
mig  kalde  for  at  conferere  med  mig:  »thi  den 
Engle-Prinds  vil  jo  ikke  selv  gjøre  noget  i  Sagen.« 

Jeg  kunde  ikke  give  noget  Raad,  men  fandt 
det  ganske  i  sin  Orden  at  Prindsen  ikke  søgte 
General  Hansen.  Prindsessen  vilde  saa  skrive  til 
Dankwart;  men  han  kunde  hverken  komme  idag 
eller  imorgen,  vidste  Hun. 

Jeg  søgte  at  berolige  Hende  med,  at  der  jo 
ikke  nu  skulde  holdes  noget  Statsraad,  altsaa  var 
der  heller  ingen  Overraskelse  eller  Overlistelse  at 
risikere. 

Der  blev  alligevel  skrevet  til  Dankwart,  som 
svarede  baade  skriftlig  og  mundtUg,  og  Enden 
blev  at  General  Hansen  gjorde  sin  Nytaarsvisit 
den  29de  eller  30te  Januar.  Hvad  Overlisteisen 
angik,  da  kunde  eller  skulde  denne  først  finde 
Sted  ved  Fællesforfatningens  Forelæggelse. 

Hansen  beklagede  sig  over,  at  Krigsminister 
Liittichau  var  altfor  eftergivende  overfor  Rigs- 
dagen, hvortil  Prindsen  svarede:  »Ja  —  De  var 
det  altfor  lidt.  Man  kan  jo  dog  tale  med  de 
Folk.« 

I  Statskalenderen  for  iaar  er  Grevinde  Danner 
for  første  Gang  opført  som  Lehnsgrevinde,  med 
Patent  af  1ste  Januar  1855.  Rang  2den  Classe 
Nr.  2. 

Søstrene  Baronesse  Zeuthen  og  Grevinde  Danne- 
mand vexle  hver  Onsdag  med  aabent  Hus.  Arve- 
prindsens  have  lovet  at  bivaane  disse.  Den  7de 
begyndte  disse  hos  Baronesse  Zeuthen  og  der  var 
alle  Prindser  og  Prindsesser,  med  Undtagelse  af 
Prindsesse  Anna  af  Preussen,  der  nok  hjemme  fra 
Berlin  har  faaet  Tilhold  om  ikke  at  gaa  til  Smaa- 
folk.  Man  vil  vide,  at  der  i  Breve  til  hende  fra 
de  høie  preussiske  Slægtninge  skal  have  staaet: 
»Im  welchen  Keller  bist  Du  zeit  deines  letzen 
Schreibens  gewesen.« 

Den  12te  Februar  var  der  stort  Bal  hos  Land- 
greven, som  var  talrig  besøgt  og  meget  smukt. 
Mange  superbe  Toiletter.  Især  var  Prindsesse 
Louise  henrivende,  saa  henrivende,  at  Damerne 
fandt  hende  for  »gammel«  til  at  vise  sig  »å.  la 
Schåferinde«,  som  de  kaldte  det  —  nok!  hun  var 
yndig. 

En  Halvgal  gjæster  for  Tiden  Selskaberne,  nem- 
lig Baron  Arenfeldt  fra  Stensballegaard.  Han  har 
levet  i  de  sidste  20  Aar  i  Baden;  nu  som  60aarig 
Kavaler  vil  han  tjene  sit  Fødeland.  Han  udmærker 
sig  ved  en  grøn,  gyldenstykkes  Vest,  hvide,  skidne 
Bomuldshandsker  o.  s.  v.  Hos  Landgrevens  smag- 
te han  paa  mange  Fade  med  Mad,  førend  der  blev 
serveret,  og  da  man  var  nødt  til  at  foreholde  ham, 
at  saadant  ikke  gik  an,  svarede  han:  »Jeg  maa 
prøve  om  Maden  ikke  er  forgiftet.« 

Den  20de  Februar  holdtes  det  længe  forventede 
Bal  her  i  Palaiset.  Paa  Grund  af  Fru  Rømelings 
Sygdom  var  det  bleven  opsat.  Fru  Rømeling  kunde 
dog  endnu  ikke  møde,  hvorfor  Frøken  Oxholm  for- 
rettede hendes  Tjeneste.  Grev  G.  Blilcher  gjorde 
hende  den  Ccmpliment:  »Min  naadige.  De  udfyl- 
der ganske  Deres  Plads  iaften  —  ja,  De  udfylder 
den  næsten  for  to.  (Hun  er  som  bekjendt  meget 
svær),  Kongen,  der  naturhgviis  var  indbuden, 
undskyldte  sig.  Hs.  Majestæt  tilskrev  Prindsen 
omtrent  saaledes:  »Min  kjære  Onkel.  Modtag  min 
hjerteligste  Tak  for  Din  Indbydelse  tU  Dit  Bal, 
som  Jeg  har  modtaget;  men  som  Jeg  dog  ikke  kan 
gjøre  Brug  af;  thi,  hvis  jeg  ved  18  Graders  Kulde 
og  Nordost- Vind  vilde  kjøre  til  Bal,  saa  kunde 
det  let  hænde  sig,  at  alle  Baller  og  Fester  bleve 
forstyrrede  for  Eder  i  et  helt  Aar.  Det  gjør  mig 
ondt  for  de  Fattige  i  denne  Kulde,  og  jeg  vilde 
ønske  at  den  Varme,  der  bliver  hos  Dig  ved  Dit 
Bal,  kunde  meddele  sig  til  dem,  der  staa  udenfor 
Vinduerne  og  se  til.  Torsdag  kommer  jeg  ind  for 
at  holde  Statsraad,  og  da  der  er  Ting  af  Vigtighed, 
vil  det  være  mig  kjært  at  se  Dig  der.  Dog,  hvis 
Du  skal  til  en  eller  anden  Féte,  skal  Du  ikke 
genere  Dig  for  at  udeblive  fra  Statsraadet.  Din 
tro  hengivne  Neveu  Fr.  R.« 

Angaaende  en  opstaaet  Uenighed  imellem  Fi- 

nantsministeren  Andræ  og  den  nye  Cabinetssecre- 
tair  hos  Kongen,  Liebenberg,  havde  første,  paa 
Arveprindsens  Spørgsmaal  derom,  svaret:  »Endnu 
er  der  VaabenstUstand.«  Aarsagen  til  Uenigheden 
skal  være  en  af  Cabinetssecretairen  Finantsmini- 
steren  tilstillet  Skrivelse  »efter  aUerhøieste  Ordre«, 
som  Ministeren  har  sendt  tilbage  og  ikke  vilde 
modtage.  Den  indeholdt  Ordre  til,  at  Tillischs 
Pension  (som  forhenværende  Cabinetssecretair) 
skulde  overtages  af  Finantseme  istedet  for  af 
CivilHsten.  At  Finantsministeren  har  Ret  i  at 
modsætte  sig  dette  er  utvivlsomt. 

Liebenberg  skal  ogsaa  have  haft  et  Sammenstød 
med  Generalad j  utanten  for  Marinen  Irminger, 
fordi  han  vilde  blande  sig  i  dennes  Referat.  Lie- 
benberg skal  være  lidt  forsigtig  i  den  for  ham  nye 
Stilling,  som  ikke  er  let;  han  kan  ellers  let  brænde 
sig. 

%  Den  3die  Marts  udkom  en  Piece,  betitlet:  »Grev- 
inde Louise  Danner,  fød  Rasmussen  —  Danmarks 
Genius«. 

Den  er  paa  en  Maade  holdt  i  en  sømmelig  Tone, 
det  vil  sige,  den  indeholder  ikke  de  sædvanUge 
smudsige,  plumpe  Angreb,  som  flere  af  den  saa- 
kaldte  Z>aw7ier-Literatur  før  indeholdt,  derimod 
er  den  paa  en  finere  Maade  lutter  Gift  og  Galde, 
og  skildrer  Grevinden,  ja  selv  Kongen  meget 
ufordelagtig.  Jeg  haaber  og  ønsker,  at  dens  For- 
fatter maa  blive  tiltalt  og  alvorlig  straffet.  Hvem 
han  er  vides  endnu  ikke;  sikkert  er  det  en,  som 
leverer  Artikler  til  »Kjøbenhavns-Posten«,  det 
ligner  dens  Artikler.  I  flere  Henseender  er  For- 
fatteren godt  underrettet;  men  nogle  Gange  tager 
han  dog  feil.  Han  er  en  Forsvarer  af  det  afgaaede 
Ministerium  og  af  Aristocratiet. 

Geheimeraaderne  Scheele  og  Bang  angribes 
stærkt.  Hall  og  Andræ  faa  lidt  Smæk.  Kun  i  eet 

Punkt  stemmer  jeg  overens  med  ham;  han  kalder 
Grev  Carl  Moltke  en  altfor  god  Royahst!  en 
Titel  jeg  kunde  ønske  tillagt  mig  selv.  Mod  Slut- 
ningen falder  han  i  religieuse,  filosophiske  Betragt- 
ninger og  gaar  lige  saa  vidt,  som  de  allermoder- 
neste  Theologer,  idet  han  lader  Djævelen  spille 
med.  Hele  Nationen  fordømmer  han  ogsaa,  og 
den  vil  ikke  faa  det  bedre,  førend  det  rette  reli- 
gieuse Sindelag,  den  rette  religieuse  Aand  igjen 
vaagner  hos  den. 

Rygtet  om  Grevindens  Ophøielse  og  Rangfor - 
høielse  til  1ste  Classe  Nr.  2  er  ogsaa  med;  men 
her  løber  han  med  Limstangen.  Dette  hang  saa- 
ledes  sammen:  Kongen  skriver  ofte  Billetter  til 
Grevinden.  Midt  i  Februar  havde  Han  sendt  hende 
en  saadan  med  Udskrift:  »Deres  Excellence  Grev- 
inde Danner«.  Lakaien,  som  var  Overbringer  her- 
af, havde  hørt  at  hun  stod  i  Statskalenderen  i 
2den  Classe  Nr.  2,  men  Excellencetitelen  gjorde 
nu,  at  han  troede  hun  maatte  være  i  1ste  Classe 
Nr.  2  og  at  Statskalenderen  havde  en  Trykfeil. 
Rygtet  var  saa  udbredt,  at  endogsaa  en  af  Hs. 
Majestæts  Adjutanter,  Capitain  Schmidt,  vilde  op 
for  at  gratulere  hende  og  først  underveis  erfarede 
den  rette  Sammenhæng. 

I  den  omskrevne  Piece  roses  Liebenberg,  og  For- 
fatteren lægger  endog  hele  Nationens  Skjæbne  i 
hans  Haand.  At  Bogen  gjør  en  vis  Lykke  i  »Vest- 
end«  er  forstaaeUgt.  Arveprindsen  er  dog  her,  som 
altid,  den  moderateste. 

Den  10de  Marts.  Keiser  Nicolaus  af  Ruslands 
Død  har  overalt  vakt  fortjent  Deltagelse.  Mange 
ville  ikke  tro  at  han  er  død  en  naturlig  Død, 
skjøndt  Aviserne  dog  nu  oplyse  om  den  smukke 
og  fattede  Maade  paa  hvilken  han  har  taget  Af- 
sked med  sine  Omgivelser.  Jeg  mødte  idag  Prinds 
Christian  paa  Gaden.  Han  standsede  mig  for  at 

fortælle  mig,  at  han  har  modtaget  Hs.  Majestæts 
Ordre  til  at  reise  til  Rusland  for  at  repræsentere 
Kongen. 

Det  hedder  sig  her,  at  Sternberg  meget  skal  have 
ønsket  Prinds  Christians  Sendelse,  og  at  han  har 
udtalt,  at  han  havde  tilladt  sig  en  lille  Intrige 
af  Hensyn  til  Keiserinden,  hvem  det  vilde  være 
kjærest  at  se  en  Afsending,  der  kunde  færdes 
i  Familien  som  Medlem  af  denne.  Dette  er  jo  over- 
maade  rimeligt. 

Den  13de  April  kom  Baron  Blixen  med  sin 
høie  Gemahnde  Prindsesse  Augusta  her  til  Staden. 
De  stege  af  hos  Landgrevens,  Prindsessens  For- 
ældre, og  Baronen  skrev  til  Fru  Bømeling  og  ud- 
bad sig  Audients  for  sig  og  sin  Kone  hos  Arve- 
prindseparret. 

Arveprindsens  lo  af  denne  Forsigtighed,  som 
jeg  finder  overmaade  taktfuld  af  Baronen,  og 
kjørte  næste  Morgen  først  til  dem.  Derefter  vare 
Baronen  og  Prindsesse  Augusta  i  Landgrevens 
Eqvipage  her,  og  om  Aftenen  vare  de  og  det 
Landgrevelige  Hus  en  famille  hos  Arveprindsens. 
Prindsesse  Augusta  er  i  interessante  Omstændig- 
heder og  venter  sin  Nedkomst  i  Juni.  Arveprind- 
sens ere  meget  kjærlige  imod  hende  og  Gemal; 
men  Arveprindsessen  slog  dog  idag  lidt  paa  Mes- 
alliance. Hun  kom  derved  til  at  tale  om  sin 
Protegé,  Augustenborg-Forræderen,  hvis  Gifter- 
maaP)  skal  være  Skyld  i  al  Ulykken.  »Hvor  tidt  og 
ofte  har  han  ikke  sagt  til  mig  (Prindsesse  Caro- 
line) »»Hvad  gav  jeg  ikke  for  at  Louise  Sophie 
var  Prindsesse««.  —  »Hans  Moder,  den  salig 
Tante,  er  ogsaa  Skyld  i  meget.  Hun  havde  den 
fixe  Idee  at  glæde  sig  over  at  være  Struensees 
Datter,  hun  troede  at  Elskovs-Børn  vare  langt 

*)  Formælet  1820  med  Louise  Sophie  Komtesse  af  Danne- 
skjold-Samsø. U.  A. 

mere  begavede  end  ægte  Børn.  Hun  blev  meget 
opbragt  paa  sin  Hofdame,  Frøken  Pechlin,  fordi 
denne  en  Dag  havde  sagt,  at  man  havde  de  sik- 
reste Beviser  for  at  Prindsessen  var  Christian 
den  7 des  Datter.« 

Efter  denne  Tale  af  Prindsessen  fik  jeg  et  mere 
ærligt  end  hensynsfuldt  Hib.  »De  skulde  ellers 
ikke  tale  om  Mesalliance«  (jeg  havde  ikke  sagt 
et  Ord),  »thi  Deres  Kone  kan  ogsaa  tale  med 
derom.«  Jeg  svarede  Hds.  Kgl.  Høihed,  som  jeg 
ved  tidligere  Anledninger  havde  svaret  hende,  at 
min  Kone  og  jeg  vare  overmaade  lykkelige,  at 
hendes  afdøde  Moder  i  de  senere  Aar  delte  denne 
Lykke  med  os  og  at  den  øvrige  ritterschaftlige 
Familie  i  Holsten  viste  mig  megen  Høflighed. 
Plessen,  Blomes  og  andre  kaldte  mig  endog  (hvil- 
ken Ære)  »Hrr.  Vetter«;  men  jeg  incomoderede 
dem  ikke,  jeg  fandt  mig  bedst  ved  at  leve  dem 
foruden  og  var  ikke  nogen  Elsker  hverken  af 
Holstenere  eller  Slesvigholstenere;  at  de  vare 
saa  forekommende  at  søge  mit  Hus  naar  de  kom 
her  til  Staden,  var  ikke  foranlediget  af  mig. 

Den  23de  April.  Baron  Dirckinck  har  vedkjendt 
sig  Forfatterskabet  til  Brochuren  »Grevinde  Dan- 
ner —  Danmarks  Genius«. 

Den  20de  Mai.  Geheimeraad  Scheele,  der,  om 
just  ikke  i  Naade,  dog  er  g  jerne  seet  af  Her- 
skaberne, var  idag  over  en  Time  her  i  Palaiset. 
Prindsessen  var  hele  Tiden  nærværende  i  Prind- 
sens  Audients  værelse.  Talen  dreiede  sig  mest  om 
Grevinden.  Scheele  yttrede  gjentagende,  at  han 
naturUgviis  ønskede  at  Giftermaalet  ikke  havde 
fundet  Sted,  men  nu,  da  hun  en  Gang  var  Kon- 
gens Kone,  saa  fordrede  Kongen,  og  det  maatte 
enhver  Mand  fordre,  at  man  ikke  fornærmede 
Hans  Kone,  hun  være,  hvem  hun  vilde.  Derfor 
var  Kongen  saa  forbittret  imod  alle,  om  hvem 
Han  troede,  de  vilde  fornærffie  hende,  og  blev 

stedse  mere  bitter  og  irritabel  i  denne  Anledning. 
Arveprindsen  og  Prindsessen  forsikrede  begge, 
at  de  ingen  Del  havde  i  de  Fornærmelser  eller 
Skrifter,  der  vare  komne  ud  imod  hende.  Prindsen 
yttrede  endog:  »Jeg  raadede  Dirckinck  derfra  og 
sagde  ham  det  er  dumt,  lad  saadant  være  —  det 
har  jeg  sagt  ham  her  i  denne  Stue.«  Scheele  sva- 
rede, at  Kongen  vidste  Prindsen  ikke  havde  Del 
deri.  Han  fortalte  tillige,  at  Dirckinck  lod  tvende 
Piecer  trykke,  den  ene  i  Lund,  den  anden  i  Malmø, 
som  vare  endnu  værre  og  langt  gemenere  end  den 
første.  Correspondancen  angaaende  Trykningen  og 
Correcturen  blev  besørget  ved  P.  Hjort;  men  da 
denne  havde  skrevet  til  Bogtrykkerne,  at  de  ikke 
mere  maatte  sende  det  under  hans  Adresse,  fordi 
saadant  vakte  Opsigt  her,  vare  Bogtrykkerne 
blevne  opmærksomme  og  frygtsomme  og  havde 
standset  Trykningen. 

Scheele  sagde  endvidere:  »Eet  maa  absolut  ske; 
jeg  har  alt  tilraadet  det  for  Aar  og  Dag  siden, 
nemlig  at  Kongen  lader  sætte  i  Statskalenderen 
»morganatisk  formælet  med  Grevinde  Danner«. 
Derved  hører  al  den  Snak  op  om  at  gjøre  hende 
til  Dronning,  noget  Kongen  nu  kan  gjøre,  hvad 
Øieblik  Han  vil;  men  naar  det  morganatiske 
Ægteskab  først  er  anerkjendt,  lader  sligt  sig  ikke 
mere  gjøre.« 

Arveprindsen  og  Prindsessen  vilde  ikke  at  saa- 
dant maatte  ske:  »Det  gjøres  jo  ikke  nødvendigt,« 
sagde  Prindsen,  og  nu  anførte  han  det  Revers, 
som  baade  han  og  Prinds  Christian  havde  givet: 
at  sikre  Grevinden  alt,  hvad  Kongen  havde 
skjænket  hende  i  Tilfælde  af  Hs.  Majestæts  døde- 
lige Afgang,  hvis  Grevinden  blev  i  den  StiUing 
hun  nu  var  i.  Scheele  svarede  herpaa:  »Som  Kon- 
gens Kone  vil  Domstolene  tilkjende  hende  hvad 
Kongen  har  givet  hende.   Det  maa  og  skal  be- 

kjendtgjøres,  at  Kongen  er  morganatisk  gift  med 
hende,  derpaa  arbeider  jeg  og  holder  ikke  op  før 
det  er  lykkedes.  Skulde  Kongen  vilde  gjøre  hende 
til  Dronning,  vil  jeg  —  og  er  jeg  vis  paa  —  alle 
Ministrene  strax  forlange  Afsked.  Men  gjøre 
hende  til  Dronning  nu,  det  kan  Han.« 

Scheele  fortsatte:  »Da  den  russiske  Generaladju- 
tant,  Admiral  Grev  Heiden,  nyelig  var  hos  Kongen 
i  Anledning  af  Keiserens  Død,  var  der  stor  Diplo- 
matdinér.  Den  eneste  Sal,  man  kunde  spise  i, 
formedelst  Kulden,  var  jo  Waldemarsalen,  som 
hører  til  Grevindens  Leilighed.  Jeg  fik  da  Brev 
fra  hende,  det  første  jeg  har  faaet,  hvori  hun 
udtalte,  om  hun  ikke  kunde  komme  med  til  Taffel, 
for  det  var  dog  haardt  at  jage  Kongens  Kone  ud 
af  sine  egne  Værelser  for  at  lade  andre  spise  der. 
Jeg  svarede  strax,  at  der  maatte  bides  i  det  sure 
Æble.  Hun  reiste  bort  den  Dag,  tog  herind  i 
daarligt  Veir  og  Sne  og  kom  først  tilbage  om 
Natten.  Men  Kongen  var  i  et  meget  daarligt 
Humeur.« 

Prindsessen  gjorde  nu  den  Bemærkning,  at  hvis 
Kongen  bekjendtgjorte  at  være  morganatisk  gift 
med  Grevinden,  vilde  det  jo  blive  med  hende  som 
med  Fyrstinde  Liegnitz. 

»Ja  det  kan  og  maa  det,«  svarede  Scheele. 

»Men  saa  gaa  Damerne  deres  Vei,  eller  komme 
slet  ikke.« 

»Det  maa  Damerne  selv  om,  om  de  ville  krænke 
Kongen  saa  dybt.« 


Arveprindsen  har  nyeUg  ansøgt  Kongen  om 
Udsættelse  med  Hensyn  til  Afbetalingen  af  et 
Laan  til  Finantserne.  Som  Svar  herpaa  fik  Prind- 
sen  et  mærkeligt  Brev  fra  Liebenberg,  hvori  denne 
efter  allerhøieste  Befaling  meddelte,  »at  Prindsens 

allerunderdanigste  Begjæring  ikke  kunde  tilstaas, 
da  der  i  Tilfælde  af  Supplicantens  dødeUge  Afgang 
ingen  Sikkerhed  var  for  Tilbagebetalingen.« 

Herover  blev  Prindsen  meget  opbragt,  andre 
endnu  mere.  Rømeling,  som  havde  foranlediget 
Andragendet  og  som  havde  faaet  Finantsminister 
Andræ  gunstig  stemt  derfor,  ilede  nu  til  denne  og 
beklagede  sig  over  Liebenberg, 

Andræ  blev  ogsaa  irriteret  og  raadede  Rømeling 
tU  at  tale  med  Scheele,  der  ogsaa,  ligesom  Andræ, 
har  et  Horn  i  Siden  paa  Liebenberg.  Men  Scheele 
skal  nu  reise. 

Arveprindsen  skrev  nu  den  21de  Mai  et  Brev 
tU  Kongen,  hvori  han  beklagede  sig  over  de  Ud- 
tryk, der  var  brugt  af  Lid>enberg.  Prindsessen, 
som  forstaar  tilfulde  at  skrive  for  sig,  havde  givet 
Concepten  til  Brevet. 

Herpaa  fulgte  et  Brev  til  Arveprindsen  fra 
Liebenberg,  hvori  denne  beklager  sig  over  at  være 
unaadig  anseet  af  Høistsamme,  da  han  dog  kun 
har  handlet  efter  Hs.  Majestæts  Befaling  i  at 
skrive  saaledes,  som  han  havde  skrevet,  og  haa- 
bede  derfor  at  Hs.  Kgl.  Høiheds  naadige  Retfær- 
dighed vilde  tilgive  ham. 

Paa  denne  Skrivelse  svarede  Arveprindsen,  at 
han  stod  i  den  Formening,  at  Liebenberg  havde 
conciperet  Brevet,  saaledes  som  i  Almindelighed 
var  Tilfældet  at  Kongens  Cabinetssecretair  gjorde. 
Da  dette  nu  altsaa  ikke  var  Tilfældet,  saa  mente 
han  dog,  at  Liebenberg  burde  have  henledet  Hs. 
Majestæts  Opmærksomhed  paa,  at  Udtrykket 
»Supplicant«  ikke  var  passende  anvendt  paa  Kon- 
gens Onkel. 

Hs.  Majestæt  Kongen  var  i  Pintsedagene  her 
i  Byen.  Arveprindsen  var  da  hos  Allerhøistsamme 
for  at  gjentage  sin  Besværing,  saavel  over  Af- 
slaget paa  Laanet,  som  over  Liebenbergs  Skrivelse. 

Arveprindsen  har  derved  blandt  andet  sagt  til 
Hs.  Majestæt:  »Naar  Du  siger  Du  holder  af  mig, 
hvorfor  vil  Du  saa  nægte  mig  Henstand  med 
Laanet,  naar  Finantsministeren  vil  yde  saadan. 
Jeg  veed  Du  tror,  at  jeg  og  Familien  har  Del  i 
Dirckincks  Bog;  men  jeg  giver  Dig  mit  Æresord 
paa,  at  jeg  ingen  Del  har  deri,  tværtimod  har 
fraraadet  Dirckinck  at  udgive  den  og  har  sagt 
ham  »»det  nytter  intet,  De  gjør  kun  Skade  der- 
ved.«« Han  svarede  mig:  »»Det  er  for  at  aabne 
Kongens  Øine.«« 

Kongen  svarede  hertil:  »Jamen  Du  har  indbudt 
ham  til  Dit  Bal.«  Prindsen:  »Fordi  han  samme 
Dag  var  hos  mig  og  jeg  raadede  ham  fra  at  ud- 
give Bogen.«  Kongen:  »Du  beklager  Dig  over  at 
være  kaldet  Supplicant,  men  Du  er  det  jo.«  Prind- 
sen; »Ja  jeg  beder  jo  rigtignok  om  Henstand;  men 
er  dog  ikke  nogen  Tigger.«  Kongen:  »Jeg  tilstod 
Dig  ikke  Henstand,  fordi  jeg  troede  ikke  at  kunne 
gjøre  saadant;  men  Du  kan  jo  atter  henvende 
Dig  til  Finantsministeren,  saa  faa  vi  at  se.« 
Paa  dette  halve  Løfte  havde  Prindsen  svaret: 
»Nei  det  kan  ikke  nytte,  Du  maa  svare  bestemt 
»Ja«  eller  »Nei«.«  Herover  blev  Kongen  vred,  sagde 
kort  »Adieu«  og  gik  sin  Vei. 

Den  1ste  Juni  modtog  Prindsen  Biev  fra  Kon- 
gen. Det  begyndte  med  »Gode  Onkel«  og  lød  om- 
trent: 

»Du  fandt  mig  alvorlig  ved  vor  sidste  Samtale, 
det  var  fordi  jeg  troede  Du  havde  Del  i  Bogen, 
som  Du  jo  nu  har  sagt  mig  at  Du  ikke  har,  og 
fordi  Du  har  seet  Dirckinck  hos  Dig.  Desuden 
veed  jeg,  at  der  hos  en  af  Dine  Kavalerer  kommer 
flere,  der  tale  ilde  om  Kongen  og  Hans  Hus  og 
som  dér  finde  velvilhge  Øren  for  deres  uforskam- 
mede Tale.  Jeg  tilstod  Dig  sidst  ikke  Henstand, 
men  Du  kan  nu  atter  henvende  Dig  til  Finants- 


126 

ministeren,  og  naar  han  da  indstiller  det,  saa  skal 
det  ske.  Men  jeg  vil,  at  Du  ikke  mere  seer  Dir- 
ckinck  i  Dit  Hus,  og  hvis  han  kommer,  at  Du 
lader  ham  vise  alvorlig  bort  og  betyder  ham,  at 
han  ikke  understaar  sig  at  komme  tiere  inden- 
for Din  Port.«  —  Brevet  var  underskrevet  »Din 
naadige  Konge,  tro  Ven  og  hengivne  Neveu 
Frederik  Ra( 

At  dette  Brev  maatte  alarmere  i  Palaiset  er 
naturligt,  Prindsessen  især.  Hun  følte  jo  nok,  at 
med  »een«  af  Dine  Kavalerer  kunde  ikkun  Røme- 
ling  være  ment,  og  vilde,  at  han  skulde  gaa  til 
Kongen  for  at  retfærdiggjøre  sig.  Det  vilde  han 
naturUgviis  ikke,  og  kunde  jo  heller  ikke  gjøre 
det.  Da  jeg  af  Prindsessen  blev  spurgt,  om  jeg 
ikke  syntes  det  var  rigtigt,  svarede  jeg,  at  jeg 
ikke  fandt  dette.  Prindsessen  sagde  derpaa:  »Men 
Kongen  kunde  jo  maaske  ogsaa  have  ment 
Dem.«  Jeg  tillod  mig  at  svare:  »Det  har  Hs.  Maje- 
stæt nok  ikke  gjort.« 

Den  5te  Juni,  Grundlovsdagen,  var  et  stort 
Optog  tU  Christiansborg,  hvor  der  blev  holdt 
Taler  og  afsunget  Sange  for  Kongen,  som  kom 
ud  og  takkede.  Herfra  gik  Toget  til  Tivoli.  Kongen 
overraskede  der  med  Sit  og  Gemalindes  Besøg  om 
Aftenen  og  blev  modtaget  med  uhyre  Jubel. 

I  den  Anledning  har  Kjøbenhavns-Posten  af 
7de  Juni  den  Nederdrægtighed  at  møde  med  føl- 
gende Artikel: 

»Det  danske  Folk  har  —  hvis  det  kan  ansees 
tilstrækkelig  passende  repræsenteret  ved  Tivolis 
Publicum  den  5te  ds.  —  da  endelig  givet  sin 
moralske  Falliterklæring.  At  det,  der  skete  den 
Aften,  kunde  ske,  at  det  skete  og  blev  taalt, 
viser  desværre  altfor  tydeligt,  hvor  dybt  det 
danske  Folk  er  sunket.    Alene  det  at  Vedkom- 

mende  vovede  at  gjøre,  hvad  der  blev  gjort,  er 
ogsaa  et  sørgeligt  Tegn  paa  deres  Anskuelser  om 
Folket;  thi  de  have  gjort  noget,  hvortil  man  vist 
ikke  skal  kunne  opvise  Magen  hverken  i  Danmarks 
eller  noget  andet  Lands  Historie.« 

K.  G. 

Ja  tilvisse  er  det  sørgeligt,  at  Hr.  »K.  O.«  tør 
byde  saadan  Artikel  og  at  han  endnu  ikke  er 
pryglet  fordærvet  derfor. 

Partierne  arbeide  til  Danmarks  Ruin  og  denne 
er  ikke  langt  borte.  Kongen  søles  i  Skarnet!  »Fæ- 
drelandet« vil  en  skandinavisk  Forening,  og  skjøndt 
det  ikke  directe  udtales,  at  Arveprindsen  og  Prinds 
Christian  af  Danmark  skulle  cedere,  saa  læses  dog 
dette  mellem  Linierne, 

Arveprindsessen  vilde,  at  Prindsen  strax  skulde 
tage  til  Kongen  for  at  vise  Ham  Artiklen  og  for- 
lange Anklage  imod  Bladet;  men  Prindsen  lod  dog 
først  Simony  kalde,  og  denne  havde  sagt  dem,  at 
der  var  lige  saa  lidt  at  gjøre  imod  »Fædrelandets« 
Artikel,  som  imod  saa  mange  lignende  ditto.  De 
glemme,  eller  rettere  sagt  de  kjende  ikke  Grund- 
loven og  Presseloven,  Men  dette  skammehge  Mis- 
brug af  Pressen  rummer  den  store  Fare,  at  Konge 
og  Regjering  kunne  blive  trætte  af  disse  evige 
Smædeskrivelser  og  sætte  en  Ende  paa  Uvæsenet 
ved  at  foretage  Indskrænkning  i  Pressefriheden. 
Derfor  er  Smudsblades  og  Pamfleters  Færd  saa 
skammelig  og  saa  farlig. 

Den  12te  Juni  var  Statsraad  paa  Frederiksborg, 
som  endte  Kl.  314-  I^en  russiske  Minister  var  tU- 
sagt  til  Audients  til  dette  Klokkeslet,  Strax  efter 
at  Sternbergs  Audients  var  sluttet  og  man  skulde 
til  Taffels,  kom  Kongen  ind  med  Grevinden. 
Levetzow  præsenterede  Sternberg  for  hende.  Hun 
talte   Fransk  med  Ministeren.   Der  blev  spist  i 

Conseilsalen  over  Porten.  Kongen  førte  Frøken 
Dreier,  Arveprindsen  førte  Grevinden,  som  var 
meget  smilende.  Sternherg  sad  paa  Arveprindsens 
anden  Side  og  havde  Geheimeraad  Bang  til  ven- 
stre for  sig.  Man  læste  tydelig  Kampen  og  Ærg- 
relsen paa  Sternbergs  Ansigt,  og  af  de  første  Retter 
spiste  han  kun  lidt.  Kongen  udbragte  »Min  Gemal- 
indes Skaal«.  Sternherg  førte  Glasset  til  Munden, 
men  drak  ikke.  Noget  efter  drak  Arveprindsen  et 
Glas  med  ham.  Jeg  tror  Kongen  bemærkede 
dette;  thi  strax  efter  drak  Hs.  Majestæt  selv  med 
Sternherg.  Grevindens  Livtjener  saae  jeg  idag  for 
første  Gang  i  nyt  mørkeblaat  Livre,  besat  med 
Sølv  paa  samme  Maade  som  de  Kongelige  røde 
Livreer,  dertil  hvid  Vest  og  Underklæder,  Strøm- 
per og  Sko. 

I  Statsraadet  blev  Fællesforfatningen  vedtagen, 
og  Ministrene  mene  at  den  vil  gaa  igjennem  ved 
Rigsdagen.  Arveprindsen,  der  er  af  modsat  Me- 
ning, væddede  med  Hall  om  en  Specie,  at  den 
ikke  gik  igjennem. 

Høistsamme  havde  ikke  læst  Udkastet  til  Fæl- 
lesforfatningen, og  paastod,  at  dette  ikke  var 
sendt  ham,  i  det  mindste  troede  han  ikke  at  det 
var  sendt  ham.  Liebe  var  utUfreds  med  at  Sagen 
blev  foretagen  uagtet  Prindsens  Erklæring:  ikke 
at  kjende  den;  men  Bang  forsikrede  at  den  var 
sendt  til  Prindsen. 

Da  vi  kom  hjem  og  søgte  Udkastet,  fandtes 
det  blandt  andre  Papirer  paa  en  Stol  i  en  af 
Krogene. 

Den  18de  Juni.  Hs.  Majestæt  havde  i  Formid- 
dags det  Uheld  at  bHve  kastet  af  Hesten,  da  Han 
var  paa  Vei  fra  Skodsborg  til  Christiansborg.  Tæt 
paa  deime  Side  af  Constantia  angreb  en  Hund 
(Buldog)  Hesten  og  bed  den  i  Benet.  For  at  befri 
sig  slog  Hesten  saa  voldsomt  ud,  at  den  kastede 

Hunden  flere  Skridt  bagud,  og  ved  samme  Leilig- 
hed  Kongen  forud.  Hs.  Majestæt  laa  først  bedøvet, 
med  Tøileme  i  Haanden,  men  kom  snart  til  sig 
Selv,  steg  atter  til  Hest  og  red  til  »Lille  Tuborg«, 
hvor  Professor  Holst  boer  lige  overfor.  Her  steg 
Kongen  af,  lod  Læge  hente  og  Vogn  fra  Kjøben- 
havn.  Grevinden,  som  allerede  var  paa  Christians- 
borg, kom  strax  og  kjørte  Kongen  tilbage  til 
Skodsborg.  Faldet  var  forsaavidt  gaaet  heldig, 
som  intet  var  brækket;  men  Skulderen  —  den 
venstre  —  havde  faaet  et  stærkt  Stød.  Den  ven- 
stre Side  havde  ligeledes  faaet  et  slemt  Tryk  af 
Dolken,  der  var  bøiet  ganske  krum. 

Dagen  efter  besøgte  Arveprindsen  Kongen  og 
fandt  Ham  liggende  i  Sit  Telt.  Grevinden  badede 
Skulderen,  Kongen  talte  svagt  og  havde  mange 
Smerter. 

Den  28de  Juni.  Da  mit  Herskab  var  hge  ved  at 
kjøre  til  Sorgenfri,  traf  jeg  i  Forgemakket  Baron 
Dirckinck  Holmfeldt,  der  ønskede  Audients  for  at 
sige  Farvel,  da  han  skulde  foretage  en  Reise.  Jeg 
betydede  ham,  at  Arveprindsen  stod  i  Begreb 
med  at  stige  i  Vognen  og  altsaa  nu  ikke  kunde 
se  Baronen.  Derefter  spurgte  han  mig,  om  det 
ikke  gik  an,  at  han  blev  staaende  i  Forgemakket 
indtil  Arveprindsen  gik  igjennem,  hvortU  jeg  og- 
saa  svarede  benægtende.  Han  bad  mig  da  bringe 
hans  underdanigste  Anbefaling  og  gik  bort.  Dagen 
efter  mødte  Arveprindsen  ham  paa  Gaden  tæt  ved 
Palaiset.  Han  hilsede  og  bad  om  at  turde  følge 
med  ind;  men  Prindsen  med  sædvanlig  Aaben- 
hjertighed  svarede:  »Nei,  Kongen  har  forbudt  mig 
at  se  Dem,  fordi  De  bagvadsker  Ham  og  Grev- 
inden. Lykkelig  Reise!«  Baronens  gjentagne  Bøn 
hjalp  ikke;  som  vel  var. 

Den  10de  Juli.  Arveprindsen  tog  til  Skodsborg 
for  at  besøge  Kongen.  Den  Beskrivelse  Hs.  Kgl. 

E.  Bodenhofl :  Kongesorger.  9 

Høihed  gav  af  Hs.  Majestæts  Tilstand  er  virkelig 
beklagelig.  Arveprindsen  traf  Kongen  fiskende  i 
en  i  Haven  gravet  lille  Dam,  hvori  der  er  sat 
Aborrer,  Skaller  og  Karudser  m.  m.  For  Kongen 
er  indrettet  et  lille  Telt  med  Baldaquin  —  til 
een  Person.  Her  sidder  Kongen  fra  7 — 8  Morgen 
til  4 — 5  Eftermiddag  og  angler.  Nogle  smaa  Bukke 
ere  opstillede  og  paa  disse  hvile  Kongens  Mede- 
stænger. 

Hs.  Majestæt  føler  sig  for  mat  og  nervøs  til  at 
læse,  skrive  eUer  foretage  sig  noget.  Hos  Kongen 
staar  en  Jæger  for  at  sætte  Orm  paa  Krogen, 
rette  Snørens  Dybde,  stoppe  Piber  o.  s.  v.,  og 
vis  a  vis  Hs.  Majestæt  er  den  jourhavende  Adju- 
tant  eUer  Kammerherre  Berregaard  placeret  under 
en  anden  Baldaquin,  Hgeledes  anglende. 

Kongen  klagede  over,  at  Han  ikke  kunde  staa 
eller  gaa  for  Smerter  i  den  venstre  Side.  Han 
maatte  holde  Sig  ganske  skæv,  naar  Han  reiste 
Sig.  Et  Par  Ribbeen  skal  være  brækkede.  Om 
Statsraad  eller  Referater  er  ikke  Tale.  Arveprind- 
sen foreslog  Kongen  saadant,  men  omsonst. 

Den  Ilte  Juli  lod  Arveprindsen  Geheimeraad 
Scheele  kalde,  for  ogsaa  at  faa  ham  tQ  at  ind- 
virke paa  Hs.  Majestæt,  saaledes  at  Allerhøist- 
samme  dog  fik  noget  der  kunde  adsprede  Tan- 
kerne; thi  den  anførte  eneste  Beskjæftigelse  kunde 
og  maatte  jo  kun  frembringe  forøget  Sløvhed. 
Scheele  svarede  undvigende,  fortalte  derhos,  at 
han  nyehgen  havde  været  halvtredie  Time  hos 
Hs.  Majestæt  og  ved  Tale  havde  søgt  at  adsprede 
Ham  og  henlede  Hans  Tanker  paa  andre  G j  en- 
stande,  men  forgjæves.  Hs.  Majestæt  havde  i 
Tankegangen  været  fraværende;  thi  da  Scheele 
havde  nævnet  Geheimeraad  Bang  og  hans  Reise 
til  Badet,  havde  dette  været  ligesom  aldeles  frem- 
med for  Kongen. 

Scheele  fik  ondt  under  sin  Audients  hos  Prind- 
sen,  og  denne  hentede  selv  Vand  til  ham,  hvor- 
efter det  gik  over.  »Jeg  var  virkelig  bange  for  at 
han  skulde  dø  for  mig,«  yttrede  Prindsen  bag- 
efter. 

En  mærkelig  Comedie  spilles  i  denne  Tid  af 
det  slesvigske  Ministerium  med  Oprøreren  v.  Lee- 
sen fra  Fehmern,  som  i  1848  tog  Capitain  Dir- 
ckinck-Holmfeldt  til  Fange,  hvorved  en  Matros 
blev  dræbt.  Denne  v.  Leesen  flygtede  naturligviis 
da  Fehmern  i  1850  blev  besat  af  vore  Tropper, 
og  har  nu  opholdt  sig  i  Udlandet  og  foretaget 
Reiser  i  Europa  og  udenfor  samme.  I  Foraaret 
blev  han  af  Appellationsretten  i  Flensborg  dømt 
til  Livsfange  paa  Fæstningen  af  2den  Grad,  og 
blev  Citadellet  Frederikshavn  bestemt  til  hans 
Opholdssted. 

I  Juni  Maaned  fik  Commandantskabet  dersteds 
Ordre  gjennem  Generalcommandoen  til  at  mod- 
tage ham.  Jeg  troede  ikke  han  vilde  give  Møde; 
thi  han  var  stedse  i  Udlandet.  Den  28de  Juni 
paa  Sorgenfri  spurgte  jeg  Ministeren  Simoni,  hvad 
alt  dette  skulde  betyde  og  fik  til  Svar:  »Hvis  han 
ikke  kommer  bliver  hans  Formue  confiskeret, 
og  efter  nogen  Tid  bliver  han  vel  benaadet.« 

Den  7de  Juli  blev  en  Herre  med  Guldbriller 
meldt  hos  Oberst  Lunding,  og  hiin  præsenterede 
sig  som  Hr.  v.  Leesen,  der  løs  og  ledig  kommer 
lige  fra  Dampskibet,  hverken  fulgt  af  Politi  eller 
nogensomhelst  fra  det  slesvigske  Ministerium. 
Ved  at  fremvise  sine  Papirer  documenterede  han 
sig  som  den  rette.  Commandanten  sender  nu  Bud 
efter  Capitain-Vagtmesteren  og  imedens  vil  Hr. 
V.  Leesen  være  conversabel  og  elskværdig.  Til 
Lykke  traf  han  her  paa  den  urette  til  at  byde 
sligt;  thi  Lunding  bad  ham  erindre,  i  hvilken  Stil- 

ling  han  {Leesen)  befandt  sig  her.  »Deres  Plads 
er  ved  Døren  —  værs'god,«  tilføiede  Lunding. 

Nogle  Dage  efter  blev  v.  Leesen  indlagt  paa 
Almindeligt  Hospital,  hvor  Statsfanger  indlægges. 
Commandantskabet  lod  sig  give  Quittering  for 
ham  af  PoUtiet;  men  den  16de  JuU  meldte  Leesen 
sig  atter  løs  og  ledig  paa  Frederiks  Hospital  og 
er  nu  indlagt  dér.  Saaledes  leger  man  Statsfange 
i  Kjøbenhavn  i  1855.  »Dat  sind  de  fromme  Dane- 
marker!« 

Den  2den  August  var  Statsraad  paa  Eremi- 
tagen og  derefter  Taffel  paa  Skodsborg.  Kongen 
kjørte  selv  i  en  hlle  Vogn,  kun  ledsaget  af  Ad j  utant 
du  jour  Capitain  Schmidt.  Hs.  Majestæt  er  nu,  saa 
at  sige,  ganske  restitueret  efter  sit  Fald  fra  Hesten. 
Paa  Skodsborg,  hvor  Ministrene  ogsaa  vare,  samt 
General  Oxholm  fra  London,  blev  spist  i  Østers- 
grotten. Veiret  var  smukt.  Før  Taflet  samledes 
Selskabet  i  Havestuen,  og  varede  det  en  Tid 
inden  Hs.  Majestæt  kom.  Grevinden,  som  var 
tilstede  iblandt  de  ventende,  satte  sig  ned  i  en 
Sopha,  sigende  til  Arveprindsen:  »Vil  Deres  Kgl. 
Høihed  ikke  sidde?  dette  varer  for  længe  til  at 
staa;«  men  Prindsen  takkede  blot  og  fjærnede  sig 
længere  ind  i  Stuen. 

Ved  Taflet  kom  Talen  paa  Theatret;  Arveprind- 
sen klagede  over  at  denne  Fomøielse  nu  var  be- 
røvet ham,  »thi  i  den  nye  Loge  kan  jeg  ikke  høre 
et  Ord.  Men  jeg  kan  jo  ogsaa  undvære  dette,  jeg 
har  i  de  senere  Aar  maattet  vende  mig  til  at  und- 
være saa  meget.« 

Efter  Bordet  førte  Kongen  hele  Selskabet  paa 
en  lang  Promenade,  Bakke  op  og  Bakke  ned.  Uge 
til  Strandbredden.  Der  blev  flere  Gange  hvilet. 
Paa  en  Skrænt  staar  en  enlig  Træstol  (Naturstol). 
»Det  er  Ministerstolen,«  sagde  Kongen.  Schede, 
som  gik  nærmest,  vilde  være  aimable  og  var  i 


133 

Begreb  med  at  tage  Sæde  paa  den;  men  han  be- 
tænkte sig,  om  fordi,  som  han  sagde,  »den  er  alt 
besat«  —  en  Frø  hoppede  just  op  paa  den,  eller 
om  af  andre  Grunde? 

Den  7de  September.  Arveprindsen  har  i  disse 
Dage  pludselig  faaet  den  Idee  —  ledet  af  andres 
Indflydelse  —  ikke  at  ville  underskrive  Fælles- 
forfatningen.  Han  har  endog  yttret  det  for  Kon- 
gen, som  svarede:  »Saa  kan  Du  ikke  bhve  længere 
i  Statsraadet,  men  lad  os  nu  ikke  tale  mere  der- 
om, jeg  har  Ærgrelser  nok  i  denne  Tid.« 

Den  22de  September.  Der  er  tilstillet  Arve- 
prindsen et  Kongeligt  Rescript  angaaende  Thea- 
tret,  og  dette  vakte  ikke  alene  stor  Sensation,  men 
tillige  megen  Misnøie  og  Uvillie  hos  det  hele 
Kongehus.  Rescriptet  bestemmer:  Den  nye  »Kon- 
gelige Loge«  —  midt  for  Scenen  —  er  for  Enkedron- 
ningen, Prindser  og  Prindsesser,  Overhofmester- 
inden  og  Dronningens  Damer,  Overkammerherren, 
Udenrigsministeren,  Geheimeraad  Scheele,  Over- 
hof marschallen,  Overskjænken,  Reisemarschallen 
Kammerherre  Berling  og  Ceremonimesteren. 

»Damelogen«  er  for  Arveprindsessens  og  de  an- 
dre Prindsessers  Damer,  »Selskabsdamen«  hos  Vor 
høitelskede  Gemahnde,  Dronningens  Hofchef  og 
Kavalerer,  Arveprindsens  ældste  Ad j utant.  Oberst 
V.  Muller,  samt  Prindsernes  Kavalerer. 

»Kavalerlogen«  er  for  Generalad j utanten,  andre 
Adjutanter,  Cabinetssecretairen,  Livlægen,  Kam- 
merherrer, Staldmester,  to  Ridejunkere  og  vagt- 
havende ældste  Garderofficer  af  hver  Garde. 

Først  var  dette  blevet  skrevet  til  Enkedron- 
ningen, som  strax  blev  meget  alarmeret  og  bad 
Arveprindsen  om  at  formaa  Kongen  til  at  for- 
andre denne  Bestemmelse.  Søndag  Aften  ledsagede 
jeg  Arveprindsen  til  Sorgenfri.  Prindsesse  Louise 
bad  dér  ogsaa  Arveprindsen  om  at  henvende  sig 

til  Kongen  om  Tilbagekaldelse  af  Rescriptet  eller 
Forandring  deri.  Hs.  Kgl.  Høihed  skrev  da  til 
Hs.  Majestæt  og  bad  om  en  Forandring,  støttende 
sig  paa,  at  den  Kgl.  Familie  hidtil  havde  været 
vant  til  at  være  ene  i  Logen,  men  hvis  der  skulde 
endelig  være  Plads  til  andre,  om  det  da  maatte 
blive  ikkun  for  Hofdamerne  istedet  for  de  der- 
til bestemte  Kavalerer.  Dette  Brev  modtog  Kongen 
om  Morgenen  den  24de  ved  Sin  Ankomst  til 
Staden.  Kl.  1  kom  allerede  Hs,  Majestæts  Svar, 
der  omtrent  lød  saaledes: 

»Med  megen  Misfornøielse  har  jeg  modtaget 
Dit  Brev,  Naar  Du  og  Din  Kone  ikke  ere  til- 
fredse med  de  Pladser,  Jeg  har  tildelt  Eder  i 
Theatret,  kunne  I  blive  derfra,  undtagen  til  Min 
Geburtsdag  eUer  ved  Solenniteter,  naar  Jeg  lader 
Eder  tilsige.  Hils  Linel  —  Din  hengivne  Ven 
Fr.  R.« 

Arveprindsen  bed  sin  Ærgrelse  i  sig;  men  Prind- 
sessen  formaaede  ikke  at  skjule  sin  Harme. 

Jeg  har  glemt  at  anføre,  at  der  i  Theaterrescrip- 
tet  staar:  »Vi  forvente  at  Prindserne  ikkun  lade 
dem  se  i  Uniform,  og  byde  at  aUe  andre  møde  i 
Uniform.« 

Oberst  Marcher  gav  en  Dinér  for  sine  Officerer 
og  flere  den  18de  September.  Hertil  var  indbuden 
Prinds  Christian,  Baron  Blixen  og  min  Ringhed. 
Arveprindsen  var  g  jerne  kommet  med,  hvis  Mar- 
cher havde  indbudt  ham.  Dette  yttrede  Prinds 
Christian  for  Marcher,  og  da  denne  udbragte  Arve- 
prindsens  Skaal,  henvendte  han  sig  til  mig  med 
Anmodning  om  at  sige  Prindsen,  hvor  kjær,  men 
tillige  hvor  bedrøvelig  denne  Efterretning  var  ham. 
Han  havde  ikke  vovet  at  invitere  Arveprindsen, 
men  da  han  nu  havde  Tilladelse,  skulde  saadant 
snart  ske.  Efter  Bordet  gjentog  han  dette.  Jeg 
bad  ham  vente  til  ad  Aare,  men  omsonst. 

Gildet,  som  holdtes  i  Hotel  Phønix,  var  meget 
muntert  og  smukt.  Gustav  Bliicher  udbragte  en 
Skaal  for  den  danske  Soldat,  det  eneste  Dan- 
mark havde  Ære  af  siden  48!  Blixen  blev  op- 
fordret til  at  udbringe  en  Skaal,  han  var  jo  med 
i  Krigen  som  meget  virksom  i  det  smukke  og 
loyale  Corps  Herregaardsskjrtterne.  Han  sagde: 
»Jeg  hører  nu  til  Sørensen;  men  jeg  vil  dog  ikke 
udbringe  Hr.  Sørensens  Skaal,  men  Hr.  Hansens. 
Enhver  veed  nok,  hvilken  Hansen  jeg  mener.«  Nu 
blev  jeg  opfordret  til  at  tale  og  udbragte  en  Skaal, 
som  jeg  indledede  med:  »Et  æret  MecQem  har  ud- 
bragt en  Skaal  for  den  forrige  Krigsminister,  en 
Mand  som  mange  agte  og  ære.  Jeg  tillader  mig 
at  udbringe  en  Skaal  for  den  nuværende  Krigs- 
minister —  en  Mand,  som  alle  agte  og  ære.«  Skaa- 
len  optoges  med  Bravo.  Ingen  af  de  tvende  om- 
handlede Ministre  bivaanede  Festen. 

Husarernes  og  Garden  til  Hests  Officerer  bleve 
enige  om  at  gjøre  et  Gilde  og  dertil  indbyde  Arve- 
prindsen.  Dette  var  allerede  fast  bestemt;  men 
den  24de  om  Morgenen  kom  Kammerherre,  Major 
Brockdorff  til  mig  for  at  sige  mig,  at  Kongen  — 
ved  General  Schøller  —  havde  ladet  Garderoffi- 
cererne vide,  at  de  ikke  maatte  deltage  i  et  Gilde 
for  Arveprindsen,  altsaa  que  faire?  Jeg  raadede 
Majoren  til  strax  at  tale  med  Marcher,  for  at  ud- 
sætte den  projecterede  Féte  til  Kongens  Vrede 
imod  Arveprindsen  havde  lagt  sig,  og  til  at  tie 
stille  om  Aarsagen  til  Udsættelsen. 

Den  27de  September.  Imorges  fortalte  Arve- 
prindsen mig,  at  Geheimeraad  Dankwart,  hvem 
de  iaftes  havde  besøgt,  havde  fortalt  dem,  at 
Scheele  havde  beklaget  sig  over  at  Arveprindsen 
nu  nægter  at  underskrive  Fællesforfatningen,  og 
at  saadant  vilde  have  de  ubehageligste  Følger  for 
ham,  da  Kongen  saa  var  nødt  til  at  fratage  ham 

Pladsen  i  Statsraadet,  Generalcommandoposten  og 
til  at  forvise  ham  til  Augustenborg.  Over  disse 
Yttringer  var  man  naturligviis  meget  opbragt, 
men  ansaae  dem  ikkun  for  tomme  Trudsler. 

Da  jeg  havde  forladt  Prindsen,  modtog  jeg 
strax  efter  et  Brev  fra  Geheimeraad  Scheele,  hvori 
han  anmodede  mig  om  en  Samtale  Kl.  11  og  bad 
mig  medgive  Budet  Svar,  om  han  til  den  Tid 
kunde  træffe  mig  i  mit  Hjem.  Mit  Svar  var,  at 
jeg  til  nævnte  Tid  skulde  have  den  Ære  at  komme 
til  ham. 

Det  gjorde  jeg,  og  blev  modtaget  meget  fore- 
kommende. Efter  at  have  taget  Plads  i  det  Væ- 
relse, hvor  man  i  Frederik  den  6tes  Tid  samledes 
før  og  efter  Taflet,  begyndte  Samtalen.  Indled- 
ningen var  den  Tillid  Prindsen  viste  mig,  og  som 
han  (Scheele)  stolede  paa  kunde  være  af  gavnlig 
Virkning,  ja  Kongen  selv  havde  tilladt  ham  at 
tale  aabent  med  mig,  for  at  jeg  kunde  indvirke 
paa  Prindsen  og  faa  ham  til  at  frafalde  sit  Forsæt, 
ikke  at  ville  underskrive  FæUesforfatningen.  Scheele 
talte  først  om  Dirckinck  Holmfeldts  Bog  og  hans 
Komme  hos  Prindsen  og  anførte,  at  Prindsessen 
havde  sendt  Bogen  til  flere  med  Anbefaling.  Der- 
næst talte  han  om  Theaterstriden  og  forsvarede 
Kongens  Ret  til  at  disponere  over  Pladserne.  Jeg 
støttede  Herskabernes  Ønske  om  ikke  at  foretage 
nogen  Forandring  i  det,  som  i  mere  end  50  Aar 
havde  været  Sædvane. 

Scheele  sagde,  at  Kongen  havde  yttret:  »Min 
FamiUe  har  behandlet  mig  saadan,  da  jeg  var 
Prinds,  og  nu,  da  jeg  er  Konge,  vedbliver  den  at 
behandle  mig  paa  samme  Maade.« 

Scheele  havde  igaar  (hvad  jeg  vidste)  været 
kaldet  til  Arveprindsen,  som  havde  forelæst  ham 
sit  Brev  til  Kongen  (om  Theatret)  og  Kongens 

Svar  derpaa,  og  Scheele  havde  dertil  yttret,  at 
han  i  Kongens  Sted  vilde  have  svaret  det  samme. 

Nu  —  Spørgsmaalet  om  FæUesforfatningen 
vilde  have  til  Følge,  at  hele  Ministeriet  maatte 
forlange  Prindsens  Fjærnelse  fra  Statsraadet  og 
Afskedigelse  som  commanderende  General,  da 
Regjeringen  ikke  kunde  taale  at  en  Embedsmand, 
og  allermindst  en  commanderende  General,  satte 
sig  i  en  saadan  Opposition  imod  den  og  imod 
Kongen.  Dette  maatte  jeg  efter  constitutionelle 
Anskuelser  billige,  men  end  mere  efter  mine  royal- 
istiske Principper. 

Scheele  vedblev:  at  det  endog  kunde  føre  til,  at 
Rigsdagen  nægtede  Apanage,  hvad  han  dog  ikke 
haabede.  Kongen  vilde  tilbagekalde  de  7000  Rbd. 
som  Prindsessen  aarlig  erholdt  fra  Civillisten  og 
som  Hs.  Majestæt  efter  hendes  Sympathi  for  Dir- 
ckinck  allerede  dengang  havde  villet  tage  tilbage, 
men  som  han  {Scheele)  havde  faaet  Kongen  til  at 
frafalde.  Han  stolede  nu,  og  som  anført  Kongen 
ligesaa,  paa  min  gode  Villie  og  Evne  til  at  bevirke 
en  Forandring  i  Prindsens  Anskuelser. 

Mit  Svar  var:  »Paa  god  ViUie  mangler  det  mig 
ikke  og  har  aldrig  manglet  mig.  Jeg  skal  stedse 
bestræbe  mig  paa  at  fortjene  min  Konges  Tiltro 
og  Naade;  men  hvorvidt  jeg  kan  virke,  bliver  et 
andet  Spørgsmaal.  Der  indvirkes  altfor  meget 
udefra  paa  Prindsen.« 

Scheele  var  meget  godt  vidende  herom  og  yt- 
trede  tillige,  at  han  aldrig  havde  kjendt  Arve- 
prindsen  i  en  saadan  Stemning  af  et  saadant  Stiv- 
sind, som  nu,  noget  jeg  i  Tankerne  maatte 
give  ham  Ret  i;  thi  jeg  selv  forundrer  mig  der- 
over, og  vist  er  det,  at  der  i  saa  Henseende  er 
foregaaet  en  stor  Forandring  med  Prindsen.  — 
Scheele  omtalte  sin  store  Kjærlighed  til  og  Høi- 
agtelse  for  Arveprindsen  og  end  mere  for  Arve- 


138 

prindsessen,  og  derved  beklagede  han  hendes 
Tunghørighed,  som  næsten  gjør  det  umuligt  at 
føre  en  Samtale  med  hende  om  vigtige  Ting;  thi 
naar  hun  ikke  opfatter  Ens  Ord,  bryder  hun  altid 
Samtalen  af,  uden  ret  at  have  forstaaet  den. 

Scheele  fortalte  ogsaa,  at  Grev  Reventlow  Farve, 
førend  han  kom  herover  til  Staden,  havde  udtalt 
»og  derpaa  har  jeg  Sort  paa  Hvidt«,  at  han  vilde 
gaa  ind  paa  FæUesforfatningen.  Men  da  han  saa 
kom  her,  havde  han  faaet  andre  Ordrer  fra  Ridder- 
skabet, fra  sin  Broder  og  fra  Blome  paa  Heiligen- 
stedten,  der  nu  var  den  ivrigste  Slesvigholstener. 

Jeg  sagde  Scheele,  at  jeg  selvfølgeHg  vilde  med- 
dele Arveprindsen,  at  jeg  havde  været  hos  ham 
og  hvorfor.  Dette  var  ogsaa  hans  (Scheeles)  Ønske. 

Da  jeg  kom  til  Palaiset  var  Prindsen  hjemme, 
og  jeg  forebragte  ham  strax  alt  hvad  Scheele 
havde  yttret  betræf f ende  de  Ubehageligheder, 
Arveprindsen  udsatte  sig  for,  hvis  han  ikke  under- 
skrev FæUesforfatningen.  Prindsen  blev  herover 
meget  opbragt  og  sagde  det  var  Trudsler  og  im- 
pertinent af  Scheele  at  tale  til  mig  herom.  Det 
hjalp  ikke  at  jeg  forestillede  ham,  at  det  var  Raad 
—  og  ikke  Trudsler,  og  at  Scheele,  med  Henblik 
paa  de  tyve  Aar  og  flere  jeg  havde  været  hos  Hs. 
Kgl.  Høihed  og  den  Tiltro  Høistsamme  viste  mig, 
havde  henvendt  sig  til  mig. 

Prindsen  greb  sin  Hat,  for  strax  at  ile  til  Scheele 
og  »skjælde  ham  Huden  fuld«,  den  Karl,  som  og- 
saa baade  til  Dankwart  og  Blixen  havde  talt  lige- 
som til  mig  —  ja  endnu  værre.  —  I  Forgemakket 
stod  Kammerherre  Sehested  som  en  deux  ex  ma- 
schina.  Arveprindsen  talede  nu  med  ham,  og  Re- 
sultatet blev,  at  Prindsen  først  vilde  sove  paa  det. 
Fremmedes  Raad  virker  i  AlmindeUghed  bedst. 
Sehested  kan  just  ikke  kaldes  Fremmed,  men  er 

dog  af  Gavn  mere  fremmed  end  jeg,  om  han  end 
af  Navn  er  mere  formaaende. 

Om  Aftenen  Kl.  914  blev  jeg  kaldet  til  Arve- 
prindsens.  Han  og  Prindsessen  vare  endnu  ved 
Thebordet.  Grev  Sponneck  havde  lige  forladt  dem 
—  de  havde  ladet  ham  kalde  —  og  han  havde 
bestyrket  Prindsen  i  ikke  at  underskrive  Fælles- 
forfatningen.  Denne  var  idag  gaaet  igjennem  i 
Folkethinget  med  54  Ja  imod  44  Nei,  altsaa 
antaget. 

Sponneck  havde  tillige  sagt,  at  Prindsen  maatte 
udtræde  af  Statsraadet,  men  han  kunde  ikke  ind- 
see,  at  det  var  nødvendigt  af  gaa  af  fra  General- 
commandoen.  Han  havde  givet  Prindsen  det 
Raad  at  skrive  strax  til  Kongen  og  i  Brevet 
meddele,  »at  Scheele  havde  ladet  ham  true  ved 
Oberst  Muller,  derfor  vilde  han  bede  sig  fritaget 
for  at  møde  i  Statsraadet  og  være  sammen  med 
en  saadan  Mand  som  Scheele.« 

Dette  Raad  var  Prindsen  nu  i  Færd  med  at 
følge.  Jeg  bad  ham  lade  det  være  —  eller  i  det 
mindste  opsætte  det  og  tale  med  en  eller  anden 
af  de  andre  Ministre  først.  Jeg  foreslog  Liit- 
tichau. 

Efter  megen  Snakken  frem  og  tilbage  med  ham 
og  Prindsessen,  og  efter  at  jeg  flere  Gange  maatte 
gjentage,  hvad  Scheele  havde  sagt  mig,  nemlig: 
»At  Arveprindsen  udsatte  sig  for  at  maatte  fra- 
træde Generalcommandoen,  og  at  saadant  ogsaa 
var  aftalt  og  besluttet  af  Ministrene,  hvis  han 
vægrede  sig  ved  at  underskrive,«  blev  det  be- 
sluttet at  lade  Lilttichau  komme  imorgen. 

Den  28de  September  Kl.  9  om  Morgenen  kom 
Elrigsminister  Lilttichau  til  Prindsen  og  var  hos 
ham  over  ^  Time.  Jeg  mødte  ham  ved  hans 
Bortgang,  han  trak  paa  Skulderen,  vilde  strax 
gaa  til  Scheele,  og  sagde  mig,  at  vi  ikke  maatte 

opgive  Haabet,  men  arbeide  paa  at  omvende 
Prindsens  Sind.  Da  jeg  derefter  kom  ind  til  Prind- 
sen,  fortalte  denne  mig  Samtalen  med  Liittichau, 
som  havde  sagt  ham  —  ligesom  jeg  —  at  det 
ikke  var  nogen  Trudsel  fra  Scheele,  samt  at  Scheele 
netop  havde  valgt  mig  til  Mellemmand,  fordi  det 
var  bekjendt,  at  Hs.  Kgl.  Høihed  viste  mig  Tiltro. 
Han  sagde  tillige,  at  vel  var  det  ikke  besluttet 
af  Ministrene,  at  Prindsen  i  Vægringstilfælde 
skulde  fratræde  Generalcommandoen,  men  det 
havde  været  delibreret  og  var  ikke  bleven  mod- 
sagt. Han  havde  forestillet  Prindsen,  at  hans 
Vægring  vilde  styrke  baade  det  skandinaviske 
Parti,  der  var  under  Tiltagende,  og  det  slesvig- 
holstenske Parti.  Han  bad  Prindsen  om  at  op- 
sætte Afsendelsen  af  Brevet  til  Kongen,  indtil 
han  (Liittichau)  havde  talt  med  Scheele.  Mere  ud- 
rettede han  ikke.  Prindsen  vilde  nu  aUigevel 
sende  Brevet  bort.  Jeg  fik  ham  dog  overtalt  til 
at  vente  indtil  Middag,  for  at  se  om  Scheele  ikke 
kom  eller  lod  høre  fra  sig.  Middagen  kom,  og 
jeg  saae  en  Estafet  ride  til  Skodsborg  —  med 
Brevet  til  Kongen. 

Da  jeg  senere  kom  ind  til  Prindsen  med  Skri- 
velser til  Underskrift,  erfarede  jeg  at  Prindsen  nu 
havde  modtaget  et  Brev  fra  Scheele,  hvori  denne 
udtalte  sin  dybeste  Ærefrj'^gt  for  Arveprindsen 
saavel  som  for  Kongen,  samt  paapegede  de  For- 
legenheder, som  Prindsens  Protest  vilde  afsted- 
komme for  Konge  og  Regjering  —  at  han  derfor 
havde  henvendt  sig  til  mig  (Oberst  Milller),  som 
havde  Prindsens  Tiltro,  for  at  gjøre  Hs.  Kgl.  Høi- 
hed ModforestiUing  —  ikke  for  at  true  —  et  Ord, 
hans  Pen  vægrede  sig  ved  at  skrive. 

Brevet  var  paa  Tydsk.  »Scheele  er  bange,«  hed 
det  nu,  »men  det  kan  være  det  samme,  jeg  har 
sendt  mit  Brev  til  Kongen.«  Brevet  til  Kongen 

lød,  som  foran  meldt,  efter  Sponnecks  Raad.  Det 
var  skrevet  paa  et  helt,  brudt  Ark. 

Prindsen  yttrede:  »Jeg  vil  helst  være  fri  for  at 
komme  i  Statsraadet;  thi  er  jeg  der  først,  saa  vil 
de  alle  søge  at  overtale  mig  til  at  underskrive  — 
Kongen  maaskee  bede  mig  derom  —  jeg  kan  ikke 
tale  for  mig,  og  saa  staar  jeg  der.  Saadan  som 
det  nu  er,  er  det  meget  bedre,  for  jeg  kan  jo  ikke 
nu  være  bekjendt  at  underskrive,  da  jeg  har  sagt 
til  saa  mange,  at  jeg  ikke  vilde.«  Jeg  svarede 
hertil,  at  naar  man  var  kommet  til  en  anden 
Overbeviisning,  kunde,  ja  burde  man  forandre 
et  saadant  Forsæt. 

»Jamen  det  er  efter  min  Overbeviisning  at  jeg 
ikke  underskriver,«  svarede  Prindsen. 

Den  30te  September.  Endnu  intet  Svar  fra 
Kongen;  Prindsen  lod  Liebe  kalde.  Han  var  over 
en  Time  hos  Prindsen.  Rømeling  fortalte  mig,  at 
han  netop  havde  mødt  Sternberg  paa  Gaden.  Den 
russiske  Minister  fortalte,  at  Scheele  igaar  havde 
gjort  Visit  hos  ham  og  beklaget  sig  over  Prind- 
sens  Opposition.  Sternberg  havde  raadet  Rømeling 
til  at  bestyrke  Prindsen  i  nu  at  bh  ve  fast.  Der 
var  ogsaa  kommet  et  Brev  fra  Dankwart,  i  hvilket 
han  raadede  Prindsen  til  at  holde  fast  ved  sin 
Mening  og  blot  henvise  til  et  Brev,  som  Carl 
Moltke  for  nogle  Aar  siden  havde  tilskrevet  Prind- 
sen, Forfatningen  angaaende.  Men  hvor  findes 
dette  Brev  nu? 

Prindsen  spiste  tidlig  Frokost,  før  12,  og  gik 
ud.  Kl.  1  kom  han  tilbage  og  havde  været  hos 
Sponneck,  der  havde  fortalt,  at  efter  Levetzows 
Udsagn  havde  Kongen  været  meget  vred  og 
havde  skrevet  et  meget  haardt  Brev  til  Prindsen. 
Hs.  Majestæt  havde  yttret  til  Levetzow:  »Jeg  har 
skrevet  meget  alvorligt  til  min  Onkel,  et  Brev 
fér  å  cheval.«  Dette  var  først  bleven  sendt  til 

Scheele,  men  han  havde  fraraadet  at  sende  Prind- 
sen  det  og  derimod  raadet  til  nu  at  tage  Prindsen 
med  det  gode. 

Om  Eftermiddagen  kom  et  formelt  Brev  fra 
Kongen,  hvori  udtaltes:  at  da  Prindsens  Uenighed 
med  Geheimeraad  Scheele  var  en  Privatsag,  kom 
dette  ikke  Statsraadet  eller  Statssager  overhovedet 
ved.  At  der  vilde  blive  afholdt  Statsraad  paa  Vort 
Slot  Eremitagen  den  2den  October,  hvor  for  Mo- 
narchiet  vigtige  Sager  vilde  finde  Af gj øreise,  og 
derfor  tilsagdes  Arveprindsen  til  Møde  dér  nævnte 
Dag  Kl.  9  Formiddag. 

Dette  Brev,  som  først  blev  mig  meddelt  den 
1ste  October,  var  ikke  velkommen.  Det  hed  sig, 
at  saasom  det  idag  var  Mandag,  vilde  Kongen 
komme  herind,  og  Sponneck,  med  hvem  Prindsen 
atter  havde  raadført  sig,  havde  anbefalet  Prind- 
sen at  gaa  til  Kongen  for  at  bede  om  Fritagelse 
for  at  møde  i  Statsraadet.  Det  var  Paroldag  og 
Prindsen  meddelte  sig  til  de  fleste,  for  ikke  at 
sige  til  alle,  der  kom  til  ham. 

For  det  Tilfælde,  at  Kongen  ikke  vilde  mod- 
tage ham,  havde  Prindsen  endnu  skrevet  et  Brev 
om  Fritagelse  for  Mødet.  Han  beraabte  sig  heri 
atter  paa  Scheeles  Forhold  overfor  ham;  men  til- 
lige erklærede  han  deri,  at  han  ikke  kunde  og 
ikke  vilde  underskrive  Fællesf  or  fatningen.  Røme- 
ling  og  Clementsen  fik  Prindsen  til  at  udelade 
Yttringerne  om  Scheele,  saa  Brevet  blev,  med 
Hensynstagen  hertil,  omskrevet. 

Kongen  kom  slet  ikke  ind  til  Byen,  hvorfor 
Brevet  med  Rideknægt  blev  sendt  til  Skodsborg. 

Hos  Prindsen  var  denne  Formiddag  ogsaa  v.  d. 
Maase,  som  ikke  billigede  Prindsens  Beslutning. 
General  Hansen  besøgte  ogsaa  Prindsen  og  skal 
have  bestyrket  ham  i  hans  Forsæt.  Jeg  maatte 
efter  Parolen  gaa  hjem  og  til  Sengs  formedelst 

en  Brandbyld  under  det  venstre  Knæ.  Kongen 
var  tagen  til  Frederiksborg,  altsaa  bragte  Esta- 
fetten  intet  Svar  med  tilbage. 

Prindsen  havde  ved  Middagsbordet  yttret,  at 
hvis  han  intet  Svar  fik  fra  Kongen,  vilde  han 
udebhve  fra  Statsraadet;  men  paa  Rømelings 
Modforestilling  havde  han  forancfret  denne  Be- 
slutning. 

Den  2den  October.  Om  Natten  ELI.  2  var  Kon- 
gens Svar  indtruffet.  Det  lød  omtrentlig:  »Kjære 
Onkel.  Det  gjør  mig  ondt  at  Du  ikke  har  for- 
staaet  mit  første  Svar,  som  er,  at  Du  i  Morgen 
vil  have  at  møde  i  Statsraadet  paa  Eremitagen.^ 

Arveprindsen  tog  altsaa  derud.  Han  kom  til- 
bage mellem  Kl.  2  og  3,  meget  tilfreds  med  sig 
selv,  og  sendt 3  Lieutenant  v.  Thun  til  mig  for  at 
meddele  mig,  at  først  alle  Ministrene,  En  efter 
En,  havde  søgt  at  overtale  ham  til  at  underskrive, 
men  forgjæves,  at  dernæst  Kongen  selv  havde  i 
Statsraadet  søgt  at  overtale  ham,  og  paa  hans 
gjentagne  Vægring  havde  opfordret  ham  til  at 
anføre  sine  Grunde.  Dette  havde  han  da  gjort, 
idet  han  havde  yttret,  ikke  at  have  kjendt  For- 
fatningen, da  den  blev  forhandlet  paa  Frederiks- 
borg, fordi  han  —  vel  havde  erholdt  Udkastet 
tilsendt,  men  havde  ladet  det  henligge  ulæst,  i 
den  Tro  at  det  var  andre  Sager.  Han  havde  da 
vel  hørt  Sagen  foredraget  ved  nævnte  Statsraads- 
møde  paa  Frederiksborg;  men  da  han  ikke  hører 
lydt,  havde  han  ikke  forstaaet  alt.  Ved  senere 
at  gjennemlæse  den,  var  der  ham  flere  Ting  imod, 
ogsaa  at  Thronfølgeren  var  tilsidesat,  ved  ikke 
at  deltage  i  Statsraadet,  hvis  Kongen  var  syg 
eller  af  anden  Grund  fraværende.  Eiheller  troede 
han,  at  Forfatningen  var  til  Landets  Lykke. 

Paa  gjentagen  Indtrængen  af  Ministrene  om  at 
forandre  Mening,  yttrede  han:  »Lad  mig  nu  være! 

Jeg  kan  ikke  andet  end  sige  Nei!«  Han  afgav  sin 
skriftlige,  af  Cabinetssecretair  Clementsen  ren- 
skreven Erklæring. 

Kongen  var  nu  bleven  hæftig  og  havde  sagt: 
»Altsaa  vil  Du  gjøre  Oprør  imod  mig.«  Derpaa 
havde  Prindsen  repliceret  meget  roligt:  »at  dette 
havde  han  aldrig  gjort  og  vilde  han  aldrig  gjøre 
—  tværtimod  var  han  vist  Kongen  saa  hengiven 
som  nogen  i  Familien  og  havde  stedse  viist  saa- 
dant.«  Herpaa  svarede  Kongen:  »Jeg  har  brugt 
et  feilagtigt  Udtryk,  hvorfor  jeg  beder  Dig  om 
Forladelse.«  Kongen  havde  ogsaa  sagt:  »Du  kan 
ikke  blive  i  Statsraadet.«  Hertil  havde  Prindsen 
svaret:  »Efter  Fællesforfatningen  skal  Thronarvin- 
gen  have  Sæde  i  Statsraadet.« 

Kongen  havde  skrevet  en  Seddel  og  sendt  denne 
til  Krigsministeren,  hvorpaa  han  havde  hævet  det 
geheime  Statsraad  og  vilde  nu  høre  Referater. 
Prindsen  tog  bort.  Prindsessen,  hvis  Uro  sikkert 
idag  har  været  meget  stor,  var  kjørt  Prindsen  i 
Møde. 

Prindsen  var,  som  anført,  meget  veltilfreds  med 
Dagen  og  troede  nu  Seiren  vis.  Clementsen,  som 
ogsaa  kom  til  mig,  troede  det  samme.  Jeg  mente 
at  Seiren  var  endnu  ikke  forvundet  og  anførte 
Pyrrhos'  Ord:  »Endnu  en  saadan  Seier  —  og  det 
er  ude  med  os«,  og  desværre  jeg  fik  Ret. 

Næppe  var  Clementsen  gaaet  fra  mig,  før  v.  Thun 
atter  gav  Møde.  Der  var  kommet  et  Brev  fra 
Kongen  med  Udskrift  »Haster«!  Det  indeholdt:  at 
hvis  Prindsen  ikke  underskrev,  maatte  han  fra- 
tage ham  Generalcommandoen  og  meddele  ham 
Afsked  i  Naade  af  Krigstjenesten.  24  Timer  stil- 
ledes ham  endnu  til  Betænkning. 

Over  dette  blev  Prindsen  jo  meget  alarmeret 
og  meget  bevæget.  Han  havde  forelæst  det  for 
Rømeling  med  Taarer.  Prindsessen  var  bleven  i 

høieste  Grad  forbittret  og  havde  yttret  sig  om 
Muligheden  af  en  Demonstration  fra  Officererne. 
Jeg  har  den  allerdybeste  Medlidenhed  med  dem 
begge;  thi  de  ville  komme  til  at  lide  meget  under 
alt  dette. 

Prindsen  havde  spurgt  Lilttichau,  hvad  det  var 
Kongen  havde  skrevet  til  ham  paa  Seddelen  un- 
der Statsraadet,  og  Lilttichau  havde  svaret:  »det 
var  om  Prindsen  kunde  fratages  Thronfølgen.« 
Prindsen  tror  nu  at  Luttichau  ikke  har  sagt  ham 
den  fulde  Sandhed. 

Den  4de  October,  Kl.  4  Eftermiddag,  sad  Hs. 
Kgl.  Høihed  Arveprindsen  ved  min  Seng,  fortvivlet 
og  opreven.  Visheden  var  nu  givet.  Krigsministe- 
ren havde  for  en  Timestid  siden  —  kommende 
lige  fra  et  nyt  Statsraad  paa  Eremitagen  — 
bragt  det,  ifølge  Allerhøieste  BefaUng  udstedte 
Rescript,  hvorved  Arveprindsen  entlediges  i  Naade 
fra  Generalcommandoen  over  Sjælland  m.  m.  og 
sættes  å  la  suite  i  Armeen.  »Dersom  Deres  Kgl. 
Høihed  vil  underskrive,  tager  jeg  Rescriptet  til- 
bage,« var  Ministerens  Ord.  Denne  havde  tillige 
sagt  ham,  at  Kongen  ikke  ønskede  at  se  Prindsen 
til  Cour  den  6te,  Hs.  Majestæts  Fødselsdag. 

Arveprindsen  var  meget  echeauferet  og  bevæget 
da  han  kom  til  mig.  Han  satte  sig  og  begyndte 
at  forelæse  mig  Rescriptet,  som  var  meget  sam- 
menkrøllet; men  midt  i  Læsningen  brast  han  i 
Graad  og  kastede  Papiret  hen  ad  Sengen.  At  jeg 
blev  meget  rørt  ved  at  se  min  eiegode  høie  Herre 
i  denne  Tilstand  er  begribeligt.  Der  var  endnu 
ingen  Meddelelse  om,  til  hvem  Generalcommandoen 
skulde  afleveres,  og  Prindsen  havde,  saa  bevæget 
som  han  var,  ikke  spurgt  Ministeren  derom.  Mig 
spurgte  han  om,  hvem  jeg  troede  fik  Posten.  Han 
troede  paa  General  Schøller. 

Jeg  nævnede  Generalerne  efter  Anciennitet  og 

E.  Bodenhoff:  Kongesorger.  10 

begyndte  med  Hansen.  »Han  gjør  det  ikke,«  ud- 
brød Prindsen.  —  »Han  maa  gjøre  det,  Deres  Kgl. 
Høihed.«  —  »Hvorfor?  det  behøver  han  jo  ikke!« 
Jeg  foreholdt  Prindsen,  at  Hansen  jo  stod  i 
Tjenesten  og  maatte  lyde.  Prindsen  yttrede: 
»Nei!  han  vil  ikke  mere  tjene  denne  Konge.  Min 
Kone  og  Datter,  som  netop  var  kommet  ind  fra 
Øverrød  og  som  Prindsen  gik  ind  og  hilste  paa 
da  han  forlod  mig,  ble  ve  ogsaa  meget  bevægede 
og  kunde  ikke  holde  Taarerne  tilbage  da  de  saae 
hvor  bedrøvet  Prindsen  var,  og  sagde  ham  de 
trøstende  Ord,  de  formaaede. 

Henimod  Aften  kom  Ordren,  at  General  Bagge- 
sen indtU  videre  havde  at  overtage  Generalcom- 
mandoen. 

Der  blev  nu  skrevet  til  Brigader  og  Comman- 
dantskab  og  meddelt  dem  de  ministerielle  Re- 
scripter,  og  derefter  sluttet  med  en  smuk  og  hjerte- 
lig Tak  fra  Arveprindsen  til  Enhver  i  General- 
commandoen. 

For  at  vende  tilbage  til  de  foregaaende  Dage, 
i  hvilke  jeg  jo  havde  ligget  til  Sengs,  saa  blev 
den  3die  October  afsendt  det  Svar,  som  Kongen 
havde  affordret  Prindsen  og  givet  ham  24  Timers 
Betænkningstid  til  at  overveie.  Det  lød  paa:  »at 
han  ikke  kunde  underskrive,  at  han  nødigen  vilde 
fratræde  Generalcommandoen  og  om  det  ikke 
kunde  lade  sig  gjøre,  at  Hs.  Majestæt  alene  under- 
skrev Fællesforfatningen  og  ikkun  lod  den  para- 
fere af  een  Minister.«  Man  satte  nu  sit  Haab 
til,  at  Kongen  skulde  gaa  ind  herpaa  —  den  der 
er  nær  ved  at  drukne,  griber  jo  efter  et  Halm- 
straa.  —  Der  kom  imidlertid  intet  Svar  førend 
det.  Krigsministeren  bragte  Dagen  efter  med  Ent- 
ledigelsen. 

Gud  tilgive  alle  dem,  som  have  bragt  denne  Sorg 
over  Arveprindsen  og  Prindsessen,  baade  de  slette 

Raadgivere,  som  directe  og  indirecte  have  ind- 
virket paa  ham,  og  ikke  mindst  de  svage  Smig- 
rere, der  have  talt  ham  efter  Munden. 

Den  5te  October.  Overhofmarschal  Levetzow 
bragte  om  Formiddagen  Prindsen  det  Allerhøieste 
Budskab,  at  Hs.  Majestæt  ikke  ønskede  at  se 
ham  hverken  imorgen,  Geburtsdagen,  eller  iover- 
morgen  ved  Festforestillingen  paa  Theatret.  Det 
var  meget  haardt.  Der  var  Modtagelse  paa  Sorgen- 
fri idag  og  Arveprindsen  var  buden  der  til  Mid- 
dag, men  tog  ikke  derud,  hverken  tU  Middag  eller 
til  Aften. 

General  Baggesen  havde  idag,  ved  at  melde  sig 
til  Kongen  der  var  ankommet  her  til  Byen,  ogsaa 
talt  om  Arveprindsen.  Kongen  havde  svaret  med 
Deltagelse  for  Prindsen,  og  det  i  saa  høi  en  Grad, 
at  Baggesen  endnu  om  Aftenen  havde  søgt  en 
Audients  hos  Prindsen,  men  omsonst. 

Den  6te  October,  Den  sædvanlige  Parade  af 
Garnisonen  fandt  Sted.  Detaillerne  vare  alt  be- 
falede af  Arveprindsen  den  1ste  October.  Paraden 
bivaanedes  af  Prinds  Christian.  Husarerne  pas- 
serede ad  Bredgade.  Da  Arveprindsen  fra  sit  Vin- 
due saae  dem,  brast  han  i  Graad  og  kom  saaledes 
i  stærkeste  Bevægelse  ind  i  sit  Arbeidsværelse. 

Ved  Gallataflet  hos  Hs.  Majestæt  talte  Kongen 
meget  med  Liittichau,  Baggesen  og  Schøller  om 
Arveprindsen,  og  Følgen  af  denne  Samtale  var, 
at  Schøller  næste  Formiddag  gik  til  Prindsen  for 
at  opvarte  saavel  Hs.  Kgl.  Høihed  som  Prind- 
sessen. 

Den  7de  October  mødte  en  stor  Del  af  Garni- 
sonens Officerer  hos  Arveprindsen  for  at  bringe 
deres  Tak  for  den  Tid,  de  havde  staaet  under 
Hs.  Kgl.  Høiheds  Commando.  De  vilde  været 
komne  i  Deputation,  men  saadant  frabad  Prind- 
sen sig. 

10* 

Kongen  skrev  til  Arveprindsen  og  takkede  for 
hans  og  Prindsessens  Lykønskninger,  og  sluttede 
med  det  Haab,  at  der  snart  igjen  vilde  komme  en 
Tid,  hvor  de  kunde  gjensees. 

Ved  Gallaforestillingen  i  Theatret  blev  Hs. 
Majestæt  godt  modtagen  med  Hurra  og  Sang. 
Ogsaa  paa  Touren  fra  Christiansborg  til  Theatret 
og  tilbage  om  Aftenen  løde  Hurraraabene  saa 
stærke,  at  jeg  i  min  Stue  i  Bredgade  kunde  høre 
dem  og  sagde  til  min  Kone:  »Nu  kommer  Kongen 
til  Theatret.«  »Nu  kjører  Hs.  Majestæt  bort.« 
Prinds  Christian  var  i  Logen.  Han  var  den  eneste 
tilstedeværende  Prinds.  Hverken  Dronningen  eller 
Prindsesser,  eiheller  Hofdamer  mødte.  —  Der 
var  en  Loge  for  Diplomater;  i  den  var  ingen 
Damer. 

Hs.  Majestæt  var  med  Grevinden  i  den  lille 
Loge,  den  imellem  Pillerne.  Frøken  Dreier  var 
sammesteds.  Grevinden  var  meget  elegant  paa- 
klædt. Juvelerne  funklede  i  Ørene  og  om  Halsen. 
Det  maa  dog  være  med  særegne  Følelser  hun 
bivaaner  Forestillingerne  —  især  Balletter  —  i  det 
Kgl.  Theater. 

Den  Ilte  October.  Efterat  jeg  var  nogenlunde 
restitueret,  var  jeg  hos  Krigsministeren  for  at 
bede  om  min  Entledigelse  som  Stabschef  ved 
Generalcommandoen,  da  man  ikke  kan  tjene  to 
Herrer.  Ministeren  spurgte  med  megen  Deltagelse 
til  Arveprindsen  og  beklagede  i  høi  Grad  det 
forefaldne,  men  haabede  at  det  dog  snart  kunde 
forandres  til  det  bedre.  Jeg  kunde  desværre  ei 
dele  hans  Haab. 

Ministeren  sagde  mig,  at  Kongen  i  det  sidste 
Statsraad,  hvor  Prindsen  var  nærværende,  havde 
talt  saa  smukt  og  hjerteligt  til  ham;  men  at  Prind- 
sen ikke  havde  opfattet  Hans  Ord  rigtigt.  Saa- 
ledes  havde  Kongen  ikke  sagt  »saa  er  Du  jo  en 

Oprører,«  hvilket  havde  gjort  Prindsen  saa  irri- 
tabel, men:  »Du  kan  ikke  blive  Konge,  uden  at 
Du  først  har  underskrevet  Forfatningen,  med 
mindre  Du  vil  gjøre  Oprør.« 

Da  Ministeren  var  hos  Arveprindsen  med  Ent- 
ledigelsen,  havde  han  bedt  Prindsen  indstændigen 
om  at  forandre  sin  Beslutning,  foreslaaet  ham 
at  afgive  en  Erklæring,  som  Prindsen  ikke  kunde 
føle  sig  krænket  ved,  bedet  om  Tilladelse  til 
at  give  Udkast  til  en  saadan  og  været  saa  vidt, 
at  han  var  i  Færd  med  at  sætte  sig  til  Prindsens 
Skrivebord  for  at  gjøre  dette  Udkast;  men  saa 
havde  Prindsen  paa  een  Gang  sagt:  »Nei!  jeg  maa 
først  tale  med  min  Kone,«  var  derpaa  gaaet  ned 
til  hende.  Ministeren  ilede  endog  efter  ham  ind 
i  Paaklædnings værelset  for  at  standse  ham,  men 
forgjæves.  Prindsen  kom  tilbage  fra  Prindses- 
sen  og  vedblev  sit  haardnaltkede  »Nei«.  Ministeren 
beklagede  at  Prindsen  lod  sig  lede  af  et  Parti, 
der  kun  vilde  fremme  deres  egne  Interesser,  og 
han  yttrede  derved:  »endnu  tier  jeg  og  lader  som 
om  jeg  intet  hører,  men  bliver  det  for  længe  ved, 
er  jeg  nødt  til  at  tage  alvorlige  Forholdsregler.« 

Idag  blev  der  tilstUlet  General  Bulow  Ordre  til 
at  overtage  Generalcommandoen  over  Sjælland. 

Den  17de  October,  Arveprindsen  er  nu  roligere, 
ligesom  Prindsessen  i  det  hele  har  været  usæd- 
vanlig rolig,  imod  hvad  hun  ellers  pleier  at  være, 
naar  noget  eUer  nogen  angriber  Prindsen.  Denne 
mærkehge  Ro  har  ikke  tidligere  ligget  i  hendes 
Characteer.  løvrigt  begynde  de  nu  begge  at  tro, 
at  de  staa  med  Palmer  i  Hænderne;  men  naar 
man  tager  Hensyn  til,  hvem  de  mest  omgaas 
og  tale  med  og  om  hvem  man  kan  sige,  at  næsten 
alle  tale  dem  efter  Munden,  saa  er  dette  jo  ikke 
at  undres  over.  Desværre  ere  de  begge  meget 
forbittrede  paa  Lilttichau  og  bruge  meget  haarde 

Udtryk  imod  ham.  Idag  var  Liebe  hos  begge  Her- 
skaber i  meget  lang  Tid  og  havde  sikkert  en  ikke 
behagelig  Sammenkomst.  Ingen  kan  jo  være  bedre 
inde  i  Sagernes  rette  Sammenhæng  end  Liehe, 
og  han  kan  og  vLl  heller  ikke  give  Prindsen  Ret, 
tværtimod  yttrer  han,  at  det  er  ikke  fordi  Prind- 
sen har  nægtet  sin  Underskrift,  at  han  er  fra- 
taget Generalcommandoen,  men  for  de  Yttrin- 
ger  han  derved  har  udtalt  og  de  Anskuelser  han 
derved  har  lagt  for  Dagen.  Ogsaa  Liebe  deler  den 
Mening,  at  Prindsen  efter  disse  Udtalelser  ikke 
kunde  underskrive  mere;  thi  i  saa  Fald  vilde  han 
have  blameret  sig.  Prindsens  Yttringer  til  alle 
og  enhver  og  hans  Fortællen  af  Sagen  og  dens 
Omstændigheder,  tU  hvem  han  taler  med,  ska- 
der ogsaa  meget.  Prindsen  skal  nu  ogsaa  have 
sagt  til  flere:  »Havde  man  taget  mig  lemfældi- 
gere og  med  det  gode,  saa  havde  jeg  maaske 
nok  underskrevet.« 

Dirckinck  Holmfeldt  har  atter  udgivet  en  Piece 
imod  Kongen  og  Ministrene,  betitlet  »Arveprind- 
sen«,  hvori  de  seneste  Bevivenheder  fremstUles 
med  løst  og  fast.  Denne  Piece  vil  ikke  gavne 
Prindsen. 

Jeg  var  idag  til  Middag  hos  Krigsministeren, 
militair  Dinér,  nemlig  Generalerne  de  Meza,  Bag- 
gesen og  Scheppelern,  samt  Brigadererne  og  samt- 
lige Corpscommandeurer.  Ministeren  tog  mig  til- 
bords. Han  udbragte  Kongens  Skaal,  derefter  Ar- 
meens; de  Meza  udbragte  Krigsministerens. 

Den  18de  October.  Arveprindsen  modtog  mig 
imorges  med  en  Slags  Bebreidelse,  fordi  jeg  havde 
været  hos  Krigsministeren  til  Middag  igaar; 
jeg  burde  have  undskyldt  mig  for  hans  Skyld 
og  havde  kunnet  give  mit  daarlige  Ben  til  Paa- 
skud. Jeg  lod  mig  ikke  forbløffe,  men  svarede 
roligt,  »at  jeg  ikke  var  berettiget  til  at  demon- 

strere  paa  Hs.  Kgl.  Høiheds  Vegne,  men  tvært- 
imod ansaae  det  for  rigtigst  at  modtage  Indby- 
delsen af  Hensjm  til  det  imellem  Hs.  Kgl.  Høi- 
hed  og  Krigsministeren  forefaldne,«  —  og  det 
blev  derved  uden  videre  Bemærkninger  fra  Prind- 
sen.  Til  Clemmentsen  havde  Arveprindsen  dog  se- 
nere samme  Dag  yttret  sig  misbilligende  over,  at 
jeg  var  gaaet  til  Ministerens  Dinér.  Berlingske 
Avis  iaften  udtaler  sig  om  Arveprindsens  For- 
hold rolig  men  bestemt,  og  saaledes  at  Prindsen 
deri  opfordres  til  at  retablere  det  passerede.  Det 
vil  dog  ikke  faa  videre  Følger. 

Den  21de  October.  I  flere  Dage  har  alle  Aviser 
indeholdt  lange,  sensationelle  Artikler  om  Arve- 
prindsens Forhold  til  Kongen  og  Mnistrene,  om 
den  »Unaade«  han  er  falden  i  og  dens  Følger 
m.  m.  Alt  med  levende  Fantasi,  Løgn  og  Sandhed 
blandet  mellem  hinanden.  Sagen  har  ogsaa  givet 
Stof  til  næsten  al  Samtale  i  Uger.  I  Formiddags 
bragte  et  ungt  Menneske  mig  et  Brev.  Paa  mit 
Spørgsmaal  om  hvem  det  var  fra,  erklærede  han 
ikke  at  vide  det;  da  jeg  saa  brød  Forseglingen 
gik  han  sin  Vei.  Brevet  var  fra  Professor  Hjort 
og  lyder  som  følger. 

^"/lo  55. 

Deres  Høivelbaarenhed. 
Nød  bryder  alle  Love!  dette  maa  være  en  Und- 
skyldning for  Undertegnede,  idet  jeg  saaledes  vo- 
ver at  bryde  ind  hos  Dem.  Det  er  knap  til  at 
udholde  for  sande  Fædrelandsvenner,  hvorledes 
der  —  egentUg  i  BUnde  —  raisonneres  over  Hand- 
linger af  Hs.  Kgl.  Høihed  Arveprindsen.  Nu  be- 
gynder ogsaa  BerUngske  Tidende  at  skrive  —  og 
hvorledes?!  Og  endnu  veed  saagodt  som  ingen, 
hvad  det  egentlig  er,  der  er  sket;  thi  den  Under- 
skrifts Nægtelse  kan  jo  angaa  meget.  Jeg  vover 
at  paastaa,  at  der  skete  en  god  Gjerning,  hvis 


152 

Publicum,  hvis  Nationen  erfoer,  hvad  det  virke- 
lig er,  som  der  nu  i  BUnde  skrives  og  snakkes 
om.  Jeg  kan  umulig  tro,  at  Redacteuren  af  Ber- 
lingske veed  eller  vO  vide  rigtig  Besked;  det 
lugter  af  Fordreielse! 

Jeg  er  saa  dristig  —  i  al  Stilhed  —  at  tilbyde 
min  Tjeneste  saaledes: 

Hvis  der  kunde  betros  mig  f.  Ex.  en  Afskrift 
af  Hs.  Kgl.  Høiheds  Erklæring  om  Sagen,  saa 
kj ender  jeg  fra  tidligere  Aar  af  Redacteuren  af 
Kjøbenhavns-Posten  saa  nøie,  at  jeg  nok  forud 
tør  love  at  formaa  ham  til  at  bruge  en  slig  Af- 
skrift paa  rigtig  Maade  til  alles  Oplysning  og 
manges  Beroligelse.  Meningen  er  naturligviis,  at 
han  skulde  bruge  Afskriften  som  Compas,  men 
ikke  til  at  aftrykke  eller  gjøre  Opsigt  med. 

I  fuld  Tillid  til  ikke  at  miskj endes,  tegner  jeg 
mig  høiagtelsesfuldt 

Hr.  Oberstens 

ærbødigste  Tjener 

P.  Hjort, 

Professor. 

S.  T. 
Hr.  Oberst  v.  Miiller, 
Commandeur  af  Dbr.  og  Dm. 

Jeg  talede  ikke  med  Prindsen  denne  Dag,  men 
den  22de  om  Morgenen  fortalte  jeg  ham  om  det 
fra  Hjort  modtagne  Brev  og  dets  Indhold,  og  sagde, 
at  jeg  vilde  svare  ham;  men  naturligviis  benæg- 
tende, hvad  hans  Anmodning  om  Erklæringen  an- 
gik, da  det  jo  var  umuligt  at  afgive  en  Afskrift 
af  samme.  Til  Lykke  gik  Hs.  Kgl.  Høihed  ind 
herpaa.  Jeg  skrev  da  til  Hjort: 

Høistærede  Hr.  Professor. 
Det  i  Deres  meget  ærede  af  20de  yttrede  Øn- 
ske seer  jeg  mig  ikke  i  Stand  til  at  opfjdde.  Jeg 


153 

kjender  ikke  videre  til  den  omhandlede  Erklæ- 
ring, end  det  Bladene  fortælle,  og  da  Erklæringen 
er  afgivet  til  det  Geheime-Statsraad,  kan  en  Af- 
skrift ei  erholdes.  Jeg  tør  bede  Hr.  Professoren 
være  forvisset  om,  at  jeg  paaskjønner  den  Tillid, 
De  har  viist  mig,  og  forbliver 

Deres  ærbødigste 

G.  Muller. 

Den  22de  October  1855.  Min  egen  Tjener  bragte 
Professoren,  der  boer  i  Lille  Torvegade  110,  dette 
mit  Brev.  Hjorts  Skrivelse  opbevares  i  min  Samling 
af  »Yttringer  og  Skrifter  for  og  imod  Arveprindsen<'. 

Den  27de  October.  Flyveposten  for  idag  havde 
en  Artikel  til  om  Arveprindsen,  lignende  de  for- 
anførte i  Berlingske  Tidende.  Om  Formiddagen 
bad  Redacteuren,  Ex-Skomager  Siesby,  om  Au- 
dients hos  Prindsen.  Han  blev  modtagen  og  med- 
delte, at  han,  Siesby,  nødig  havde  optaget  Ar- 
tiklen. Den  var  skreven  saaledes,  som  om  dens 
Forfatter  »formodede«  at  Arveprindsen  havde 
handlet  og  talet  saaledes  (som  han  i  Virkelig- 
heden havde  gjort),  og  derved  klarlagt  sine  An- 
skuelser om  Grundloven  og  Fællesforfatningen, 
samt  sin  formentlige  Ret  til  at  omstyrte  disse. 

Den  26de  October  var  Prinds  Christian  stedt  i 
stor  Fare.  Han  kjørte  om  Aftenen  fra  Frederiks- 
borg hertil  og  var  selv  Kudsk.  Vognen  var  en 
let  Chaise,  forspændt  med  2  Heste.  Paa  Chaus- 
seen,  hvor  Veien  fra  denne  gaar  op  til  Gjentofte, 
blev  han  paarendt  af  et  Par  løbske  Heste,  der 
kastede  hans  Vogn  overende,  knækkede  Axelen 
paa  den  og  dræbte  den  ene  af  Prindsens  Heste, 
da  Vognstangen  fra  den  fremmede  Vogn  blev 
løbet  lige  ind  i  denne  Hest,  saa  den  døde  paa 
Stedet.  Kudsken,  som  de  løbske  Heste  tilhørte, 
kom  lidt  efter  kj ørende  med  en  anden  Vogn. 
Han  var   fra   Hummeltofte   og   havde  ladet   sit 

Kjøretøi  staa  uden  Opsyn  og  med  paaspændte 
Skagler  udenfor  Lundehuset,  medens  han  selv 
poculerede  inde  i  Kroen.  Prinds  Christian,  der 
saavel  som  hans  Lakai  var  forbleven  uskadt, 
satte  sig  paa  den  tiloversværende  Hest  og  red 
saaledes  uden  Saddel  ind  til  Byen^). 

Den  27de  October  kom  General  Biilow,  Seier- 
herren  fra  Fredericia  hertU,  og  overtog  General- 
commandoen  paa  Contoiret  hos  General  Bagge- 
sen, der  forestillede  Staben  for  ham.  Biilow  var 
langtfra  tilfreds,  beklagede  sig  over  Ministeriet, 
vidste  ikke  en  Gang,  hvem  han  skulde  have  tU 
Stabschef  —  kort  sagt,  var  dygtig  gnaven.  Han 
havde  været  permitteret  tU  Jylland,  da  Efterret- 
ningen kom  om  Prindsens  Entledigelse.  I  Jylland 
var  man  meget  opbragt  paa  Prindsen.  I  Flensborg 
havde  Wiihleme,  som  nu  i  3  Aar  havde  forholdt 
sig  roUge,  strax  taget  det  store  Ord  i  Clubben. 
Det  er  Følgerne  af  Prindsens  Vægring  og  hans 
daarUge  Raadgiveres  daarlige  Raad. 

For  dog  nu  endelig  en  Gang  at  faa  Vished  om 
min  egen  Stilling  til  Generalcommandoen,  som 
hvis  Stabschef  jeg  under  hele  dette  Virvar  har 
fungeret,  gik  jeg  atter  til  Krigsministeren.  Han 
tog  som  sædvanlig  meget  elskværdig  imod  mig, 
men  troede  —  mærkehg  nok  —  at  jeg  var  af- 
traadt  fra  Posten.  Derefter  spurgte  han  mig  om 
Raad,    om    han    skulde    gaa    til    Prindsen    og 


^)  Kong  Christian  den  9de  har  40  Aar  senere  selv  fortalt 
Meddeleren  af  disse  Dagbogsoptegnelser  denne  Begivenhed, 
og  tilføjede:  »Men  jeg  gjorde  først  noget,  som  naturligvis 
ikke  var  rigtigt  —  jeg  gav  med  Pidsken  Karlen,  som,  fordi 
han  havde  forladt  sine  Heste  var  Skyld  i  Ulykken,  et  Par 
dygtige  Rap  over  Ryggen.  Jeg  var  jo  ung  dengang,  det 
maa  tjene  til  min  Undskyldning,  og  jeg  var  i  højeste  Grad 
forbitret,  for  det  var  en  udmærket  Hest,  som  jeg  satte  stor 
Pris  paa,  der  var  bleven  dræbt  for  mine  Øjne.« 

U.  A. 

skrive  sig  den  28de  i  Anledning  af  Fødselsdagen. 
Jeg  raadede  ham  naturlig viis  dertil. 

Hvor  let  Arveprindsen  lader  sig  paavirke  havde 
jeg  idag  den  29de  et  Bevis  paa,  idet  Statssecre- 
tairen,  som  kom  fra  Prindsen,  meddelte  mig,  at 
Høistsamme  til  ham  havde  yttret:  »Det  var  og- 
saa  galt  af  Oberst  Miiller  at  han  fortalte  mig 
(Prindsen)  hvad  Geheimeraad  Scheele  ved  hiin 
fortrolige  Samtale  havde  sagt,  det  burde  Miil- 
ler ikke  have  gjort,  saa  var  alt  maaske  blevet 
meget  bedre.  Jeg  var  da  ikke  bleven  saa  for- 
nærmet. Muller  skulde  have  svaret  Scheele,  at 
han  ikke  turde  overbringe  mig  sligt  Budskab.« 

Statssecretairen  havde  hertil  svaret,  »at  han  be- 
stemt maatte  ansee  det  for  Mullers  Pligt  at  med- 
dele Prindsen  hvad  Scheele  havde  sagt,  og  det, 
selv  om  Scheele  ikke  havde  anmodet  Muller  der- 
om, hvad  Scheele  jo  dog  havde.« 

Jeg  tager  mig  det  ikke  nær.  Det  er  ikke  første 
Gang  jeg  seer  et  Omslag  hos  min  høie  Herre. 
Jeg  veed,  jeg  har  gjort  min  Pligt,  og  denne  Be- 
vidsthed er  mig  kjærere  end  nogetsomhelst  Bi- 
fald, hvis  dette  skulde  hidrøre  fra  eller  vindes  ved 
noget,  som  jeg  anseer  for  at  stride  imod  min 
Pligt. 

Paa  de  igaar  i  Palaiset  fremlagte  Lister  havde 
en  stor  Mængde  skrevet  deres  Navne,  endogsaa 
en  af  de  Forfattere,  der  skriver  til  Forsvar  for  Arve- 
prindsen. Han  kalder  sig  »Frederik  Julius«  og  til- 
føier  paa  Listen  »Literatus«.  Man  mener  at 
denne  »Frederik  Julius«  er  identisk  med  Salicath? 
Skriftet  af  ham  er  holdt  i  en  roHg  Tone  og  vilde 
været  godt,  hvis  det  ikke  var  bygget  paa  et  urig- 
tigt Grundlag,  nemHg  paa  det:  at  Arveprindsen 
agter  Grundloven  og  tror  sig  forpligtet  til  i  paa- 
kommende  Tilfælde  at  følge  den. 

Den  5te  November.  Da  Hs.  Kgl.  Høihed  ikke 

havde  modtaget  nogen  Gage  anviist  for  indevæ- 
rende Maaned,  havde  jeg  maattet  opsætte  et  Brev 
til  Krigsministeriet  med  Anholdelse  derom.  Idag 
modtog  Prindsen  i  Skrivelse  fra  Krigsministeriet 
et  Afslag  paa  sit  Forlangende,  da  Planen  af  1842 
ikke  bestemmer  Gage  for  en  General,  der  staar 
å  la  suite.  I  den  Anledning  paalagde  Hs.  Kgl. 
Høihed  mig  at  gaa  til  Krigsministeren  for  at  sige 
denne,  »at  Hs.  Maj.  Kongen  havde  ladet  ham 
(Prindsen)  ved  Prinds  Wilhelm  af  Glilcksborg  sige, 
at  han  skulde  vedbHve  at  erholde  Gage.  TiUige 
skulde  jeg  forestille  Ministeren,  at  efter  FæUes- 
forfatningens  §  16  kan  ingen  Embedsmand  for- 
flyttes mod  sin  Villie,  uden  derved  at  blive  be- 
rettiget til  at  forlange  sin  Afsked  med  Pension. 
»Siig  ham  ogsaa,  at  jeg  haaber,  han  og  de 
øvrige  Ministre  ikke  ville  vedbHve  at  behandle 
mig  uretfærdigt!  —  men  det  tør  De  nok  ikke 
sige  ham.« 

»Naar  Deres  Kgl.  Høihed  befaler  det,  skal  jeg 
sige  det  ordret.«  Som  sagt  saa  gjort.  Ministeren 
modtog  mig  med,  at  han  formodede  i  hvilken 
Anledning  jeg  kom.  Jeg  forebragte  nu  mit 
Ærinde  ved  at  referere  det  fra  Kongen,  gjennem 
Prinds  Wilhelm  bragte  Løfte,  hvorefter  Arve- 
prindsen  haabede,  at  Krigsministeren  og  hans 
Colleger  ikke  vilde  vedblive  at  vise  ham  Uret- 
færdighed. Ministeren  svarede  herpaa,  at  det 
gjorde  ham  overmaade  ondt,  at  han  og  hans  Col- 
leger vare  nødsagede  til  at  behandle  Arveprind- 
sen  saaledes,  som  det  var  Tilfældet;  men  at  Hs. 
Kgl.  Høihed  selv  havde  sat  dem  i  den  Nødvendig- 
hed. Hvad  Gagen  angik,  da  havde  han  i  det  igaar 
afholdte  Ministerraad  forelagt  Prindsens  Brev; 
men  alle  Ministre  vare  enige  om,  at  der  ingen 
Gage  kunde  tilkomme  Prindsen.  Forøvrigt  skulde 
han  ved  første  Leilighed  tale  med  Kongen  herom. 

Hs.  Majestæt  havde  hverken  Selv  sagt,  eller  ladet 
ham  noget  sige,  som  kunde  formode  at  saadant 
var  hans  Allerhøieste  Villie.  Paa  min  Fore- 
stilling med  Hensyn  til  §  16  fik  jeg  til  Svar: 
»Havde  det  været  en  privat  Mand,  havde  man 
taget  ganske  anderledes  fat  paa  ham.  Det  milde- 
ste var  sket  ved  ikke  at  afskedige  Prindsen, 
men  ved  at  sætte  ham  å  la  suite.  Hvis  Prindsen 
forlangte  Afsked,  vilde  han  næppe  erholde  nogen 
Pension.  Den  Gage,  han  tidhgere  havde  erholdt, 
holdtes  endnu  stedse  disponibel,  for  hvis,  som 
Ministeriet  haabede,  Hs.  Kgl.  Høihed  vilde  kom- 
me til  en  rettere  Indsigt  i  Sagen.  Ministeren  talte 
atter  om  det  høist  ubehagelige  for  ham  i  denne 
Sag,  og  det  pinlige  Hverv,  da  han  havde  over- 
bragt Hs.  Kgl.  Høihed  Entledigelsen,  samt  gjen- 
tog,  hvad  der  den  Dag  var  forefaldet  (som  tid- 
ligere er  anført).  Han  kunde  forstaa,  at  de  Per- 
soner, som  kom  til  Arveprindsen,  næsten  alle  be- 
st)a'kede  ham  i  det  urette,  istedet  for  at  raade 
ham  til  Eftergivenhed.  Han  yttrede  derved 
tillige,  at  Rigsraad  eller  Rigsdag  vistnok  vilde 
fordre,  at  enhver  Embedsmand,  som  havde  Be- 
stalling, vilde  blive  affordret  en  ny  Ed  til  For- 
fatningen. 

Da  jeg  bragte  Underretning  til  Prindsen  om 
Ministerens  Svar,  sagde  han:  »Jeg  tænkte  nok  at 
jeg  ingen  Gage  fik,  for  Jonas  har  idag  været  hos 
mig,  og  han  sagde  mig  at  jeg  ikke  faar  nogen  Gage, 
det  havde  Kongen  selv  sagt  til  ham  iforgaars.« 

Det  høist  sørgelige  og  forkastelige  i  at  vise 
saadanne  Personer  som  nævnte  Jonas  Tiltro  og 
Fortrolighed,  lader  sig  desværre  ikke  forhindre 
eller  forandre,  ihvad  man  saa  end  forestiller 
Prindsen.  Selv  Prindsessen  vil  ikke  tage  imod  Ind- 
vendinger herimod,  men  siger  bittert:  »Ja  det  er 
nok  rigtigst,   at  Prindsen  først  beder  sine  Om- 

givelser  om  Tilladelse  til  hvem  han  maa  se  og 
tale.«  —  Que  faire?  —  Naar  de  høie  selv  ville 
bringe  sig  i  Fortræd.  Men  det  gjør  En  dog  in- 
derlig ondt  ikke  at  kunne  forhindre  sligt. 

Den  6te  November.  General  Bulow  var  paa 
Frederiksborg  for  at  gjøre  sin  allerunderdanigste 
Opvartning  hos  Hs.  Majestæt.  Da  Bulow  ledte 
Talen  paa  Arveprindsen  og  beklagede  det  fore- 
faldne, samt  yttrede  Haabet  om  saadant  vel 
snart  igjen  maatte  jævnes,  svarede  Kongen:  »Nei! 
det  har  lange  Udsigter.  Han  maa  først  bede  mig 
om  Forladelse  og  give  sin  Underskrift.  Jeg  har 
længe  nok  baaret  over  med  ham  og  andre;  men 
nu  skal  jeg  vise,  at  jeg  er  Herre  og  Mand  i  mit 
Hus!«  Derved  havde  Hs.  Majestæt  slaaet  i  Bor- 
det, saa  det  dundrede.  Generalen,  som  blev 
til  Taffel,  gjorde  ogsaa  sin  Opvartning  hos  Grev- 
inden. Hun  yttrede  sig  meget  beklagende  over 
det  med  Arveprindsen  passerede  og  forsikrede, 
at  hun  gjentagende  havde  bedet  Kongen  om  at 
være  mildere  imod  ham;  men  forgjæves. 

Den  13de  November  mødte  jeg  Overhof marschal- 
len  i  Bredgade.  Han  standsede  mig  og  fortalte 
—  dog  uden  at  dette  skulde  være  nogen  Com- 
mission  —  at  Kongen  endnu  igaar  havde  sagt 
ham:  »hvorfor  kommer  Arveprindsen  ikke  til  mig? 
Det  var  jo  kun  de  2  Dage,  den  6te  og  8de  October, 
jeg  mente  han  ikke  skulde  komme.«  Overhof- 
marschallen  vil  imorgen  Aften  hos  Prinds  Chri- 
stian sige  Arveprindsen  dette.  Om  det  vil  føre  til 
at  Prindsen  gaar  til  Kongen?  —  Jeg  betvivler 
det. 

Den  14de  November.  Til  Ballet  hos  Prinds 
Christian  var  baade  Scheele,  Luttichau  og  de  an- 
dre Ministre.  Arveprindsen  var  altsaa  sammen 
med  dem,  dog  uden  at  tale  til  dem.  De  bleve 
ogsaa   kun  kort.   Jeg  talte  atter  til  Krigsmini- 

steren  om  Arveprindsens  Gage,  men  fik  til  Svar, 
at  Kongen  havde  sagt  til  Ministeren,  at  den 
af  Prinds  Wilhelm  bragte  Besked  maatte  bero 
paa  en  Misforstaaelse  »og«,  lød  Ministerens  Ord: 
»saalænge  Arveprindsen  ikke  er  afskediget,  kan 
han  jo  ikke  gjøre  Fordring  paa  Pension.  Hans 
Gage  staar  endnu  til  Disposition,  hvis  Prindsen 
skulde  betænke  sig.« 

Den  21de  November.  Overhofmaschal  Levetzow 
var  idag  hos  Arveprindsen  og  gjentog  for  Høist- 
samme,  at  Kongen  udtrykkehg  havde  sagt,  at 
Rescriptet,  som  formeente  Hs.  Kgl.  Høihed  at 
komme  til  Hove,  alene  gjaldt  den  6te  og  8de  Oc- 
tober.  Levetzow  tilføiede,  at  Kongen  vist  gjerne 
vilde  se  Hs.  Kgl.  Høihed.  Arveprindsen  vilde 
dog  ikke  indlade  sig  herpaa,  men  blev  fast  ved 
den  Beslutning  ikke  at  gaa  til  Kongen,  førend 
Hs.  Majestæt  skrev  til  ham,  at  han  skulde  kom- 
me. »For  ellers  vil  Kongen  sige  og  tro,  at  jeg  har 
bedet  ham  om  Forladelse,«  lyder  Prindsens  Ord 
og  Grunde.  Som  om  ikke  det  samme  kunde  siges, 
selv  om  Kongen  først  bad  ham  om  at  komme. 

Den  22de  November.  Her  var  ingen  Modta- 
gelse i  Anledning  af  Prindsens  Fødselsdag,  dog 
undtoges  herfra  og  indlodes  Levetzow  og  Schøller 
samt  Grev  Ahlefeldt.  General  Schøller  overbragte 
Kongens  Brev.  Dette  bragte  Lykønskninger  til 
det  nye  Aar,  Prindsen  nu  indtraadte  i.  Det  havde 
et  Slags  religieust  Præg,  idet  det  indeholdt  Sæt- 
ninger som  »Gud  skjænke  Dig  Held  og  Fred,  og 
Tillid  til  den,  som  fra  Barnsben  har  været  Dig 
hengiven,  nemlig  Din  Konge  og  Herre,  hvis  Dør 
altid  staar  Dig  aaben,  naar  Du  ønsker  det.«  Der 
var  Hilsen  til  Prindsessen  og  det  var  undertegnet 
»Din  hengivne  Ven  og  Neveu.«  —  Arveprindsen 
var  tilfreds  med  Brevet  og  besvarede  det  strax, 
idet  han  takkede  Kongen  for  de  gode   Ønsker, 

hvoraf  han  sluttede  at  det  bevidste  Rescript  var 
hævet;  men  bad  dog  tiUige  at  Hs.  Majestæt  Tilde 
bestemme  en  Tid,  naar  han  skulde  komme  til 
Allerhøistsamme. 

General  Schøller  var  meget  lykkeUg  over  at 
være  Overbringer  af  et  saa  behageligt  Hverv, 
atter  at  tilveiebringe  et  venskabeligt  Forhold  mel- 
lem Kongen  og  Prindsen. 

Han  tilføiede,  at  man  nu  blot  vilde  fordre  en 
Erklæring  af  Prindsen:  at  han  ikke,  hvis  han  blev 
Konge,  vilde  omstøde  Forfatningen,  men  blot 
fordre  de  2  Paragraffer  5  og  15  forandrede.  Der- 
efter vilde  Prindsen  igjen  erholde  Generalcomman- 
doen  o.  s.  v.  —  Betræffende  Erklæringen  var  Arve- 
prindsen  ikke  ganske  villig,  imidlertid  var  han 
dog  heller  ikke  ganske  derimod.  Tiden  vil  nu  vise, 
om  det  vil  lykkes  atter  at  faa  et  Forlig  istand, 
der,  om  end  ei  hjerteligt,  dog  vil  standse  og  hin- 
dre al  den  infame  Partikamp,  der  nu  er  be- 
gyndt. 

Fra  Professor  Hjort  modtog  jeg  igaar  Brev, 
hvori  han  takker  mig  for  min  Artighed  og  tiUige 
fortæller,  at  han  har  skrevet  nogle  Artikler  i 
Kjøbenhavns-Posten  og  sendt  disse  til  Arveprind- 
sen  anonymt. 

Den  25de  November  om  Morgenen  døde  gamle 
Geheimeraad  Stemann.  Han  var  sin  Konge  og  sit 
Fædreland  en  trofast  Mand  og  han  tager  et  høit 
agtet  og  æret  Navn  med  sig  i  sin  Grav.  Hans 
Navn  var  en  Skræk  for  den  uredeUge;  men  hver 
skyldfri  Mand  turde  nærme  sig  ham  med  For- 
trøstning. Han  var  streng  i  af  andre  at  forlange 
deres  Pligters  Opfyldelse,  men  endnu  strengere  i 
at  efterkomme  sine  egne.  Han  var  arbeidsom, 
urokkelig  og  samvittighedsfuld  som  ingen.  Be- 
tegnende for  hans  bestemte  og  korte  Myndighed 
fortælles  følgende,  der  tilhge  tjener  til  at  belyse 

Forskj ellen  mellem  hans  og  Ørsteds  Optræden.  Det 
var  da  i  Christian  den  8 des  Regjering  der  var  Tale 
om  at  suprimere  den  liberale  Presse.  Ørsted  søgte  i 
et  langt  Foredrag  at  godtgjøre  det  forsvarlige  i 
et  saadant  Skridt,  men  blev  afbrudt  af  Stemann 
med  de  Ord:  »Saadanne  Ting  gjør  man,  men  man 
forsvarer  dem  ikke.« 

Idag  var  Arveprindsen  hos  Kongen,  der  lige 
kom  fra  Jægerspriis,  hvor  der  var  holdt  nogle 
Dages  Jagt,  i  hvilken  Grevinden  havde  deltaget 
den  første  og  sidste  Dag  og  havde  nedlagt  1 
Ræv  og  2  Harer.  Hs.  Majestæt  har  nu  faaet 
den  Passion  at  stege  Boeufsteg  paa  sin  Post,  hvil- 
ket bevirker  at  han  ei  faar  meget  Tilløb  og  ei 
kommer  til  Skud. 

Kongen  tog  meget  venlig  imod  Prindsen,  rakte 
ham  Haanden  og  sagde,  at  det  var  kjært  at  se 
ham.  Arveprindsen  svarede  herpaa,  at  det  ogsaa 
var  ham  kjært  igjen  at  komme  til  Kongen;  men 
at  han  følte  sig  dybt  krænket  over  den  Behand- 
ling der  var  viist  ham  —  først  ved  at  fratage 
ham  Generalcommandoen  og  dernæst  ved  at  for- 
vise ham  fra  Hoffet. 

Kongen  svarede,  at  det  sidste  var  ilckun  ment 
for  de  2  Dage,  den  6te  og  8de  October. 

Da  Prindsen  fordrede  sig  Generalcommandoen 
gjengiven,  sagde  Kongen:  »Jeg  skal  gjøre  Dig  til 
mere.«  —  Prindsen:  »Ja  maaske  til  Feltmarschal 
—  det  skjøtter  jeg  slet  ikke  om;  eller  til  Gouver- 
neur  —  det  gaar  heller  ikke  an,  for  saa  staar  jeg 
under  den  commanderende  General,  det  gjorde 
Landgreven,  som  stod  under  mig.« 

Kongen:  »Ja  men  det  var  fordi  Du  er  Konge- 
hg  Prinds.«  Arveprindsen  vedblev  Paastanden  om 
Generalcommandoens  Gjengivelse  og  at  Scheele 
skulde  komme  til  ham  og  bede  om  Forladelse. 
Dette  er  Arveprindsens  egen  Udtalelse  til   mig 

E.  BodenhotI:  Kongesorger.  11 

om  Udfaldet  af  dette  Besøg,  hvoraf  han  lovede 
sig  endel. 

Den  26de  November.  Geheimeraad  Scheele  var 
Kl.  10  hos  Prindsen,  men  deres  Samtale  havde 
intet  heldigt  Udfald;  thi  Arveprindsen  nægtede 
at  afgive  eller  underskrive  nogensomhelst  Erklæ- 
ring, forinden  de  nævnte  §§  5  og  15  vare  foran- 
drede. Dette  kunde  og  vilde  Scheele  ikke  gaa  ind 
paa,  Hgesaalidt  som  at  gjengive  Prindsen  Gene- 
ralcommandoen.  Efter  Samtalen  var  Prindsen 
yderst  hæftig  og  opbragt.  Da  jeg  senere  kjørte 
med  Prindsen  til  det  kongelige  Taffel  fortalte 
han  mig,  at  Scheele  havde  nægtet  ham  alt,  og 
da  de  begge  bleve  ivrige,  havde  Scheele  jrttret: 
»Jeg  er  ikke  kommet  for  at  bede  Deres  Kgl. 
Høihed  om  Forladelse;  men  naar  De  befaler  det, 
saa  bør  jeg  gjøre  det.«  Arveprindsen  var  endnu 
yderst  opbragt  ved  at  tale  om  Sammenkomsten. 

Ved  Taflet  førtes  Grevinden  af  Arveprindsen, 
Frøken  Dreier  af  Prinds  Christian.  Paa  Arve- 
prindsens  anden  Side  sad  Minister  Bang.  »Jeg 
talte  ikke  et  Ord  med  ham,«  sagde  Prindsen  da 
vi  kjørte  hjem.  Ved  Bordet  havde  Grevinden 
begyndt  at  tale  til  Prindsen  om  det  passerede 
og  derved  beklaget,  at  han  troede  hende  del- 
agtig deri,  og  hun  stod  dog  aldeles  udenfor  alt. 
Prindsen  havde  svaret  hende,  at  hun  dog  vist 
havde  megen  Indflydelse  og  kunde  forhindre  me- 
get. Ogsaa  havde  han  for  hende  skildret  Scheele 
i  de  sorteste  Farver,  som  en  Person  der  vilde 
styrte  Konge  og  Land  i  Ulykke.  Hun  var  natur- 
lig viis  ikke  gaaet  ind  herpaa,  med  vedblev  at 
udtale  sig  om,  hvor  ondt  alt  det  passerede  gjorde 
hende. 

Med  Kongen  talte  Prindsen  ikke.  Scheele  var 
om   Formiddagen  taget  directe  fra  Prindsen  til 

Kongen,  for  at  afgive  Melding  om  den  ulykkelige 
Samtale. 

General  Canrobert,  som  har  været  her  fra 
den  24de  ds.,  spiste  ved  Taflet.  Kongen  udbragte 
derfor  Keiser  Napoleons  Skaal.  Efter  Taflet 
bestemtes  at  Canrobert  imorgen  skulde  besee  Sølv- 
gadens Kaserne  og  det  militaire  gymnastiske  In- 
stitut. Jeg  maatte  alene  besørge  alt  i  den  An- 
ledning ved  vor  Hjemkomst  og  kom  derfor  1 
Time  efter  mit  Herskab  til  Landgrevens,  hvor 
Dagen  endte  med  et  Bal  for  General  Canrobert. 

Den  27de  November  fremviste  vi  altsaa  de 
ovennævnte  Institutioner  for  Canrobert,  som  yt- 
trede  sin  store  Tilfredshed  med  alt,  hvad  han 
saae.  Maden  sntiagte  han  paa  og  fandt  fortræffelig. 
General  Biilow  blev  præsenteret  for  ham  og  mod- 
tog mange  Complimenter  for  sit  Feltherretalent 
og  sin  Tapperhed  (Fredericia).  Om  Middagen 
spiste  Canrobert  hos  Arveprindsen,  hvor  samtlige 
Diplomater  samt  Udenrigsministeren,  Geheimeraad 
Scheele,  vare  indbudne.  Desværre  hilsede  hverken 
Prindsen  eller  Prindsessen  paa  Scheele,  end  min- 
dre talede  de  til  ham  —  desværre!  Hvem  taber 
mest  derved? 

Den  28de  November  var  Prindsen  hos  Kongen 
og  blev  modtagen  med:  »Naa,  det  glæder  mig  at 
det  nu  er  bleven  saa  godt  med  Dig  og  Scheele, 
Du  har  jo  seet  ham  til  Middag  igaar.«  Prindsen 
maatte  naturligviis  bekræfte,  hvad  angik  Mid- 
dagen, men  derimod  ikke  den  gode  Forstaaelse, 
og  fortalte  at  det  modsatte  var  Tilfældet.  Paa 
dette  indlod  Kongen  sig  ikke,  men  var  meget 
venlig  imod  Prindsen. 

Den  30te  November  kom  Andræ  om  Formid- 
dagen. Han  har  formaaet  Arveprindsen  til  at  af- 
give en  Erklæring,  hvori  han  tilsiger  at  vUle  un- 
derskrive Forfatningen  naar  §   5  forandres  der- 

hen,  at  den  for  ham,  Arveprindsen,  ikke  var 
bindende,  nemlig  at  han  vilde  blive  Konge 
uden  først  at  underskrive  hiin  med  Paragraffens 
nuværende  Redaction;  og  ligeledes  at  §  15  for- 
andredes derhen,  at  Arveprindsen  i  Kongens  Fra^ 
værelse  kunde  møde  i  Statsraadet.  Først  naar 
disse  Forandringer  vare  iværksatte,  vilde  Prind- 
sen  underskrive  Forfatningen.  Arveprindsen,  som 
selv  fortalte  mig  dette,  syntes  nu  paa  een  Gang 
vUlig  til  at  vise  Eftergivenhed,  idet  han  sagde: 
»Jeg  bryder  mig  nu  ikke  mere  om  Raad,  hverken 
fra  den  ene  eller  den  anden.  Rigtignok  har  jeg 
sendt  det  til  Sponneck,  men  det  kan  være  det 
samme  hvad  han  siger,  jeg  maa  vise  mig  efter- 
givende, ellers  bliver  der  aldrig  Ende  paa  Sagen. 
Gud  veed  om  de  saa  vil  give  mig  Generalcom- 
mandoen  igjen?  Kongen  lovede  det  jo  halvt  om 
halvt.-s  Gud  være  lovet  at  denne  Eftergivenhed 
kommer  en  Gang!  Det  har  varet  altfor  længe. 

Den  3die  December.  Idag  for  16  Aar  siden  luk- 
kedes Frederik  den  6tes  Øine,  og  dermed  be- 
gyndte en  for  Danmark  mere  og  mere  bevæget 
Tid.  Idag  holdtes  Statsraad  paa  Christiansborg, 
hvor  man  blev  enig  om  at  gaa  ind  paa  det  fore- 
slaaede  Forlig  med  Arveprindsen  og  antage  den 
Erklæring  fra  ham,  hvori  han  tilsiger  at  ville 
underskrive  FæUesforfatningen,  efter  at  §§  5  og 
15  ere  forandrede,  som  af  ham  forlangt.  Om 
at  gjenerholde  Generalcommandoen  er  derimod 
ikke  Tale  endnu. 

Den  4de  December  blev  min  gamle  Ven  og  Re- 
gimentskammerat  Casper  von  Elberg  begravet. 
Han  blev  afskediget  som  Major  i  1842  og  døde 
nu  den  28de  November,  Begravelsesdagen  var 
netop  hans  80  Aars  Fødselsdag.  Han  blev  be- 
gravet med  mUitair  Honneur  i  Sneveir  og  Storm 
fra    Runde-Kirke   og   uden   Ligtale,    efter    hans 

eget  udtrykkelige  Ønske.  Præsten  parlamenterede 
endnu  med  mig  i  Lighuset  herom,  men  da  jeg 
havde  lovet  den  Afdøde  at  forhindre  Ligtale, 
svarede  jeg  Præsten:  »Forbyde  Dem  at  holde  Tale 
kan  jeg  ikke;  men  jeg  har  lovet  den  Afdøde  at 
protestere  derimod.« 

Fire  eller  fem  Dage  før  Elberg  døde  havde  han 
sendt  Bud  til  mig  og  bedet  mig  komme  til  sig, 
hvad  jeg  naturhgviis  gjorde.  Jeg  traf  ham  oppe, 
paaklædt  og  vel  udseende.  Han  modtog  mig  med: 
»Jeg  har  bedet  Dig  komme,  fordi  jeg  døer  om  et 
Par  Dage,«  —  jeg  afbrød  med:  »Hvad  er  det 
for  Snak!«  —  »Som  jeg  siger,  jeg  døer  om  et  Par 
Dage  og  vil  bede  Dig  sørge  for,  at  jeg  bliver  be- 
gravet med  militair  Honneur  og  at  der  ikke 
holdes  anden  Tale  ved  min  Baare  af  Præsten  end 
Ritualets  Ord.«  Jeg  lovede  hvad  han  ønskede 
og  saae  ham  for  sidste  Gang. 

Den  13de  December  var  jeg  atter  hos  Krigs- 
ministeren for  at  tale  om  Prindsens  militaire  Stil- 
ling og  Gagering.  Ministeren  mente  nu  nok  det 
lod  sig  gjøre  at  Prindsen  sattes  til  Disposition, 
naar  denne  derom  vilde  indgive  et  skriftligt  An- 
dragende til  Kongen.  Da  jeg  bragte  Hs.  Kgl. 
Høihed  dette  Budskab,  var  han  strax  meget  vil- 
lig til  at  gaa  ind  derpaa.  Jeg  opsatte  da  et  skrift- 
ligt Andragende  om  igjen  at  sættes  til  Disposition 
med  Gage  (da  den  Aarsag,  der  havde  foranledi- 
get Entledigelsen,  nu  maatte  ansees  for  hævet), 
indtil  den  Generalcommando,  som  Prindsen  tid- 
ligere havde  forestaaet,  l)lev  vacant,  da  det  var 
hans  inderligste  Ønske  igjen  at  erholde  denne. 
Prindsen  vilde  have  Skrivelsen  besørget  strax. 
Jeg  bad  ham  opsætte  det  til  imorgen,  for  hvis 
han  mulig  skulde  betænke  sig  eller  ønske  en  For- 
andring i  Ansøgningen.  Han  indvilligede  heri. 

Den    16de   December   fik   Arveprindsen   egen- 

hændigt  Brev  fra  Kongen,  hvori  Hs.  Majestæt 
meddeler,  at  Krigsministeren  har  indsendt  Arve- 
prindsens  Andragende  om  at  sættes  til  Disposi- 
tion; men  at  Kongen,  førend  han  indvilligede 
heri,  fordrede  at  Prindsen  og  hans  Kone  skulde 
besøge  Theatret,  saaledes  som  de  forhen  havde 
gjort,  da  saadant  var  Ham  (Kongen)  meget  om 
at  gjøre.  Herpaa  svarede  Prindsen:  at  det  gjorde 
ham  ondt,  at  det  gode  Forhold,  han  efter  Taflet 
den  26de  November  og  det  sidste  Statsraad  havde 
haabet  igjen  at  være  tilveiebragt,  ikke  var 
saa.  Han  og  hans  Kone  vare  begge  tunghøre  og 
kunde  følgelig  ikke  høre  et  Ord  fra  den  nye  Kon- 
gelige Loge;  det  vilde  jo  saa  være  naragtigt  af 
dem  at  gaa  der.  Han  bad  derfor  Kongen  om 
igjen  ikke  at  forstyrre  Forholdet  imellem  Ham 
og  dem. 

Dette  Brev  medgaves  Prinds  Frederik  af  Hessen, 
der  den  17de  om  Morgenen  tog  til  Kongen  paa 
Jagt  i  Jægersborg  Hegn.  Efter  Jagten  spistes 
Middag  paa  Eremitagen.  Arveprindsen  var  ind- 
buden  til  denne  og  jeg  fulgte  Prindsen. 

Ved  Bordet  var  der  meget  muntert.  Kongen 
talede  meget  venlig  med  Prindsen,  drak  hans 
Skaal  og  overdrog  ham  Jagtskaalen  til  næste 
Fredag,  naar  der  efter  Jagten  paa  Amager  skulde 
være  Taffel  paa  Christiansborg;  men  Han  omtalte 
ikke  med  et  Ord  sit  Brev  til  Prindsen  eller  dennes 
Svar  derpaa.  Arveprindsen  havde  af  Prinds  Fre- 
derik erfaret,  at  Kongen,  efterat  have  læst  Arve- 
prindsens  Svarbrev,  havde  afleveret  dette  til  Ber- 
ling.  Scheele  faar  Skyld  for  Kongens  sidste  Brev. 

Den  18de  December  kom  min  Eftermand  som 
Stabschef  ved  Generalcommandoen,  Major  Ma- 
thiesen, hertil  fra  Fredericia,  og  Dagen  efter  af- 
leverede jeg  til  ham  og  meldte  mig  fra  Tjeneste 
hos  General  Biilow  og  i  Krigsministeriet.  Krigs- 

ministeren  takkede  mig  fordi  jeg  var  vedble- 
ven at  tage  mig  af  Generalcommandoen  i  al 
denne  Tid,  som  ingenlunde  har  været  behagelig 
med  alt  sit  Virvar. 

Strax  efter  Arveprindsens  Entledigelse  og  Ge- 
neral Baggesens  midlertidige  Overtagelse  af  Po- 
sten, flyttedes  Contoirerne  selvfølgeUg  bort  fra 
Palaiset  (eller  rettere  Nabohusets  1ste  Sal,  som 
Prindsen  havde  leiet  til  dette  Brug  og  sat  i  For- 
bindelse med  Palaisets  1ste  Sal  ved  at  lade  hugge 
en  Dør  igjennem  Brandmuren)  til  Gjethuset.  Da 
General  Biilow  (som  logerede  paa  Hotel  d'Angle- 
terre)  overtog  CJommandoen,  fik  jeg  anviist  en 
Stue  i  Sølvgadens  Kaserne  med  Bord  og  Bænke. 
En  Stol  laante  jeg  hos  en  gift  Underofficeer;  men 
da  endelig  Generalen  flyttede  til  Gammelholm,  i 
Værftchefs-Bohgen,  som  godhedsfuldt  blev  sat  til 
hans  Disposition,  flyttedes  Contoirerne  dertil. 

Krigsministeren  var  underrrettet  om  den  nye 
Sagernes  Gang  imellem  Kongen  og  Arveprindsen. 
Han  ønskede  at  man  kunde  formaa  Prindsen  til 
at  gaa  i  Theatret;  jeg  frygtede  for  at  dette  ikke 
vilde  lykkes.  Kongen  havde  nemlig  samme  Dag 
atter  skrevet  til  Prindsen  om  Theatret  og  yttret, 
at  man  virkelig  nu  hørte  meget  bedre  i  den  store 
KongeHge  Loge  end  i  den  gamle.  »Desuden,  om 
Du  og  Din  Kone  ogsaa  skulde  kjede  Eder  et 
Par  Timerstid,  saa  kunde  I  gjøre  det  for  Min 
Skyld.« 

Arveprindsen  svarede  herpaa,  at  han  maatte 
fastholde  sin  alt  tidligere  gjorte  Paastand  om 
ikke  at  gaa  i  Theatret,  at  han  ikke  tænkte  paa 
at  vise  Opposition  imod  Hs.  Majestæt;  men  at 
han  og  hans  Kone  ikke  kunde  høre  i  den  om- 
handlede Loge,  og  at  sidde  og  kjede  sig  der  en 
hel  Aften  var  dog  vel  strengt.  Naar  Hs.  Maje- 
stæt ved  høitideUge  Leiligheder  tog  i  Theatret, 

skulde  han  og  hans  Kone  vistnok  give  Møde. 
løvrigt  bad  han  Kongen  være  overbeviist  om,  at 
han  stedse  var  Ham  en  tro  hengiven  Ven. 

Den  21de  December.  Efter  Jagten  paa  Amager 
var  Taffel  paa  Christiansborg.  Endel  Diplo- 
mater vare  nærværende  og  alt  gik  muntert  til 
hénimod  Slutningen,  da  Notaren  oplæste  om  Vind 
og  Veir,  Udbytte  o.  s.  v.,  hvorved  han  efter  Sæd- 
vane blev  forstyrret.  Han  havde  glemt  at  anføre 
Lieutenant  de  la  Laing  for  2  Fasaner,  som  denne 
havde  skudt;  de  la  Laing  gik  i  den  Anledning  hen 
til  Notaren  og  beklagede  sig  derover,  og  ligeledes 
beklagede  han  sig  til  Fiskalen.  Da  han  gik  bort 
—  trøstet  eller  utrøstet  —  sagde  Fiskalen  uhel- 
digviis  til  sin  Nabo:  »Han  er  gal.« 

Dette  hørte  Kongen.  Hans  Majestæts  Aasyn 
rynkedes  og  Han  udbrød  høit:  »Nei  han  er  ildte 
gal.  Kongen  holder  ham  for  klog  og  mange  maatte 
ønske  at  de  vare  saa  kloge  som  han.  Desuden 
taaler  jeg  ikke  at  man  siger  noget  om  mine  Ven- 
ner.« 

Hs.  Majestæt  var  meget  echeaufferet  og  Øinene 
rullede  akkurat  ligesom  fordum  paa  Hans  høi- 
salige  Mama,  naar  hun  blev  vred.  Ligheden  var 
paafaldende.  Kongen  tog  derpaa  sit  Glas,  drak 
»velbekomme«  og  stod  op. 

General  Schøller  (Fiskalen)  var  rød  og  forknyt 
over  den  anførte  Tiltale,  som  mange  havde  hørt, 
dog  ikke  alle;  thi  Hofmarschal  Løvenskjold  fra 
Norge  havde  ikke  lagt  Mærke  dertil.  Østerrigs 
Gesandt  troede,  at  det  var  imod  Levetzow  at  Kon- 
gen havde  viist  sig  unaadig.  —  Allerhøistsamme 
gik  strax  til  sine  Gemakker.  Senere  paa  Aftenen 
besøgte  Han  det  Kgl.  Theater  med  sin  Gemal- 
inde. Til  Arveprindsen  mælede  Han  intet  om 
deres  sidste  Brev vexling. 

Den  22de  December.  Prindsessen  sagde  mig  idag 

under  vor  Samtale:  »Jeg  vilde  ønske  at  Prindsen 
ikke  allerede  i  September  havde  skrevet  det  Brev 
til  Kongen  om  Theatret;  men  dengang  vare  vi 
saa  raske  paa  det,  da  var  det  jo  saa  herligt.  Der 
er  altfor  mange,  der  raade  og  ville  snakke  med, 
og  saa  hører  man  paa  den  ene  og  saa  paa  den 
anden.«  Tilvisse  ligger  Sandheden  netop  i  disse 
Prindsessens  Ord,  og  de  bestyrker  min  Mening 
om  hende,  at  hun,  hvis  man  vilde  lade  hende 
raade  sig  selv,  vilde  gribe  det  rette. 

Prinds  Bentheim  raadspørges  ogsaa  om  mange 
Anliggender,  og  da  han  havde  yttret  sig  util- 
freds med,  at  Prindsen  havde  forlangt  Gage  (hvori 
Prinds  Bentheim  har  Ret),  saa  forlangte  Prindses- 
sen  af  mig  Copien  af  Ansøgningen  desangaaende, 
hvUken  hun  saa  fik.  Hun  var  imidlertid  tilfreds 
med  dens  Form  og  Indhold,  og  sendte  den  til 
Prinds  Bentheim. 

Den  24de  December.  Da  vi  i  Formiddags  vare 
til  Gratulation  hos  Landgreven,  traf  det  sig  saa, 
at  vi  vare  5  forenede  som  havde  været  sam- 
men i  Frankrig  fra  1815  til  1818,  nemlig  Land- 
greven selv,  Krigsminister  Liittichau,  Schepelern, 
la  Cour  og  jeg.  Det  bliver  om  8  Dage  40  Aar 
siden  vi  rykkede  derind.  Om  Aftenen  var  der 
fransk  Comedie  hos  Landgreven,  i  hvilken  Prinds 
Christian  og  Prindsesse  Anna  havde  Roller.  Prind- 
sessen  spillede  nydeligt  og  saae  nydelig  ud. 

Stakkels  Fru  Rømeling  har  den  store  Sorg,  at 
hendes  Broder  Frits  Sehested  er  sendt  til  Anstal- 
ten Hohenheim  ved  Kiel.  Da  han  for  endel  Aar 
siden  var  i  samme  Tilstand,  frelste  daværende 
Kronprinds  Frederik  ham,  ved  at  tage  ham  til 
sin  Ad j utant.  Nu  er  det  naturlig viis  Grevinden 
der  faar  Skyld  for  at  have  gjort  ham  gal. 

Den  30te  December  om  Aftenen  modtog  Arve- 

prindsen  et  lille  Brev  fra  Kongen  pr.   Estafet. 
Dets  Indhold  var  omtrent: 

»Den  glade  Juletid  har  ikke  ladet  mig  Tid  til 
at  besvare  Dit  sidste  Brev  af  21de  December. 
Jeg  takker  Dig  for  den  oprigtige  Hengivenhed, 
Du  skriver  at  Du  har  for  mig;  jeg  skal  stedse 
søge  at  gj eng j ælde  den.  Men  Du  maa  undskylde 
mig,  at  jeg  ikke  finder  Din  Hengivenhed  for  mig 
kan  være  saa  meget  stor,  siden  Du  ikke  for  min 
Skyld  kan  bringe  det  Offer  at  kjede  Dig  et  Par 
Timers  Tid. 

Din  velvillige 

Fr.  R. 


1856. 

Den  24de  Januar  tog  Arveprindsen  til  Frede- 
riksborg for  at  melde  sig  til  Kongen  efter  sin  og 
Prindsessens  Hjemkomst  fra  Besøget  i  Kiel.  Ge- 
neral Krogh,  der  havde  fulgt  med  Prindseparret 
fra  Hertugdømmerne  hertil,  var  med  Prindsen  og 
mig  i  Vognen.  Generalen  talte  meget  oprigtigt  og 
uforbeholdent  til  Prindsen  angaaende  Kongen, 
fandt  at  Prindsen,  som  hele  FamiUen,  burde  give 
efter  for  Kongens  Ønske,  se  Grevinden,  gaa  i 
Theatret  —  kort!  ikke  opponere  mod  Kongen. 
Prindsen  svarede  ligesaa  uforbeholdent,  at  i  The- 
atret gik  han  ikke,  førend  de  Kongelige,  ligesom 
før,  fik  en  Loge  for  dem  alene. 

Kongen  var  venlig  og  munter  ved  Bordet,  drak 
Prindsens  Skaal  med  »Velkommen  hjem!«  Kon- 
gen vidste,  at  Hans  (af  Prindsen  udbragte)  Skaal 
i  Kiel  var  bleven  vel  optaget,  dette  var  meldt 
ham  pr.  Telegraf.  Han  vidste  ogsaa,  at  Prindsen 

havde  udbragt  en  Skaal  for  Hertugdømmet  Hol- 
sten, hvormed  Hs.  Majestæt  var  tilfreds.  Kon- 
gen drak  ogsaa  »velkommen<(  med  Krogh  og  drak 
privat  med  mig.  Efter  Bordet  kaldte  Kongen 
Berregaard  ind  tU  sig.  Til  ham  beklagede  Han 
sig  over,  at  Prindsen  idag  ikke  havde  udbragt 
Hans  (Kongens)  Skaal,  sigende:  »Man  seer,  hvor 
lidt  man  sættes  Pris  paa.«  Berregaard  fortalte 
dette  til  Krogh,  der  atter  i  Vognen  ved  Hjem- 
kjørselen  fortalte  det  til  Prindsen. 

Hos  Prindsessen  mærker  man  mest  den  hol- 
stenske Indflydelse.  Disse  loyale,  brave  Medlem- 
mer af  Ridderskabet  ønske  Souverainiteten  til- 
bage (NB.  for  at  bevare  deres  til  Nutiden  ei 
mere  svarende  Rettigheder).  Prindsessen  siger: 
»Scheels  skjæide  de  dernede  alle  paa,  han  gjør 
alle  Ulykker,  de  vilde  alle  have,  at  Prindsen 
skulde  og  maatte  styrte  Scheele;  men  Prindsen 
er  for  god  dertil,  han  forstaar  ikke  at  intrigere, 
uagtet  den  Engel  er  bleven  meget  fastere  end 
før,  og  har  jo  Kraft  og  Helbred  i  alle  Henseender, 
som  om  han  var  25  Aar.« 

Den  næste  Gang  jeg  fulgte  Prindsen  til  Frede- 
riksborg, til  Statsraad,  var  4  Dage  senere.  Jeg 
bad  ham  underveis  om  at  udbringe  Kongens 
Skaal,  da  han  derved  vilde  glæde  Hs.  Majestæt. 
Da  han  svarede  mig,  at  der  ikke  var  nogen  sær- 
deles Anledning,  tillod  jeg  mig  at  minde  Prind- 
sen om,  at  det  var  det  første  Statsraad,  som 
Prindsen  bivaanede  siden  den  4.  October,  Prind- 
sen fandt  dette  antageligt  og  sagde,  at  han  vilde 
udbringe  den;  men  ved  Bordet  blev  det  glemt. 
Kongen  var  alvorlig  og  havde  i  flere  Dage  været 
i  mindre  godt  Humeur.  Grevinden  lod  til  at  være 
i  Perlehumeur  og  inviterede  endog  Prindsen  til 
en  Polka  næste  Casinomaskerade. 

Af   General  Schøller  erfarede   jeg,   at  Kongen 

næppe  vil  sætte  Prindsen  til  Disposition  med 
Gage.  »Han  vil  endnu  ikke  gjøre  godt,«  havde 
Kongen  bemærket. 

»Kan  De  ikke  faa  Prindsen  til  at  gaa  i  Theatrét« 
er  det  almindelige  Refrain.  Schøller  havde  ogsaa 
anmodet  General  Krogh  om  at  gjøre  sit  dertil, 
som  Generalen  har  gjort;  men  omsonst.  Vel 
tilstod  Generalen  at  Kongen  ikke  havde  Ret  med 
Hensyn  til  Gagen;  men  que  faire? 

Den  6te  Februar,  Fastelavnsmandag,  nød  jeg 
gamle  Minder,  ja  Barndoms  og  Ungdoms  glade 
uskyldige  Erindringer.  Jeg  gik  —  egentlig  drev 
jeg  —  til  Børsen,  hvor  jeg  ikke  i  et  halvt  Seculum 
havde  seet  Kjøbenhavns  og  Christianshavns  Gade- 
drenge gramse  om  Grosserernes  og  Mæglernes  i 
Kanalen  udkastede  Skillinger.  Dog  Skillings- 
Gramsen  var  endnu  ikke  begyndt  da  jeg  kom 
der,  men  det  unge  Danmark  tog  til  Takke  med 
udkastede  Æbler,  hvorved  en  halv  Snes  Sælge- 
koner ogsaa  vare  tilfredse.  Min  Gang  førte  mig  nu 
igjennem  den  gamle,  saa  meget  forandrede  Børs. 
I  Salen  var  en  almindehg  Legen  »Tagfat«  af 
store  og  smaa  Børn  af  begge  Kjøn,  ja  nogle 
Fuldvoxne  toge  ogsaa  Del  deri,  det  var  som  om 
alle  ville  lege  Fastelavn.  Jeg  gik  videre,  bag  Ny- 
børs,  bag  No.  66,  mit  andet  Hjem,  hvor  den 
dengang  lukkede,  nu  aabne  Gade  var  vor  Lege- 
plads. Husets  Bagside  er  næsten  uforandret.  Vin- 
duerne i  de  Stuer,  som  beboedes  af  de  ældre  Sø- 
stre og  af  min  Barnebrud,  OKne  Hjelte,  synes  mig 
de  samme.  Mine  Tanker  førte  mig  indenfor;  min 
første  uskyldige  Kjærlighed  oplevede  jeg  atter 
som  en  kort  Drøm.  Alle  ere  jo  længst  borte  fra 
vor  Jord.  Min  Ven  Niels  Hjelte  er  den  jeg  savner 
mest.  Ved  ham  hang  jeg  med  Trofasthed. 

Det  gamle  Sukkerhus  laa  nu  Uge  for  mig, 
temmelig  uforandret  hvad  Hovedfacaden  angaar, 

ikkun  pynteligere  af  Udseende.  Jeg  kunde  ikke 
modstaa  Lysten  til  at  træde  ind  af  den  bekj  endte 
Port,  gaa  over  Pladsen  til  den  næste,  eller  der, 
hvor  fordum  denne  var;  thi  den  er  ikke  mere, 
saaledes  at  Gaarden  foran  den  gamle  Dagligstue 
nu  ikke  er  adskildt  fra  Pladsen  ved  Strømmen, 
men  aaben  til  denne.  Jeg  fortsatte  min  Vei  ned 
ad  Torvegade,  forbi  det  gamle  Svendehus,  i 
hvis  Stue  Sukkerhusets  Vægtere  —  sov  —  og 
vaagede  om  Natten.  Jeg  saae  gamle  Rasmus  og 
Biørn  nikkende  i  de  gamle  Stole,  naar  jeg  efter 
Midnat  passerede  denne  Vagtstue  for  at  gaa  over 
Gaarden  og  op  ad  den  skrøbelige,  med  et  raslende 
Jernrækværk  forsynede  Trætrappe,  som  fra  Gaar- 
den førte  til  vor  Bopæl.  Indenfor  ventede  den  tro- 
faste gamle  Karen  Gregoriusdatter  mig  med  et,  i 
den  brunrøde  Kobberstage  nedbrændt  Tællelys. 
Svendehuset  er  naaet  et  Par  Etager  i  Veiret, 
har  ombyttet  sine  smaa  Ruder  med  større  ditto 
og  sin  mørke  Røgfarve  med  en  straalende  kraprød. 
Her  mødte  jeg  nogle  Fastelavnsdrenge,  maske- 
rede, og  i  Overgaden  over  Vandet  mødte  jeg  den 
anden  Fastelavnstrop,  ligeledes  maskerede,  men 
meget  roligt  gaaende.  De  skulde  vel  til  et  eller 
andet  Samlingssted.  Ved  Holms  Huse  (den  forrige 
Rabeshave)  mødte  jeg  den  tredie  og  talrigste 
Trop.  Dene  sluttede  dandsende  Kreds  omkring 
mig,  og  fremrakte  hver  Deltager  især  en  Spare- 
bøsse. Da  de  vare  en  8 — 10  Stykker  blev  det 
for  meget  at  give  til  hver,  jeg  foreslog  derfor 
at  give  en  Mark  til  Deling.  »Giv  en  Species«, 
raabte  Een,  men  mit  Tilbud  modtoges  dog,  og  da 
Summen  var  erlagt  blev  mig  tilstedet  fri  Af- 
marche.  Jeg  kom  saaledes  ogsaa  til  at  deltage 
i  Fastelavnsløierne,  og  det  lige  ud  for  det  store 
Ølbryggeri,  der  hvor  fordum  Råbens  Have  var. 
Råbens  Have!  det  første  offentlige  Sted  jeg  har 

besøgt,  hvor  gamle  Karen  ofte  førte  mig  hen  om 
Søn-  og  Helligdags  Eftermiddage,  hvor  jeg  da 
gjerne  nød  et  Par  saakaldte  Hamborger-Kager, 
hørte  paa  Musikken  og  saae  paa  den  store  russiske 
Gynge,  dog  uden  selv  at  prøve  denne. 

Hjemveien  tog  jeg  over  Langebro  og  Ridebanen. 
Slotsgaarden  var  spærret  for  Kj  ørende  for  Folke- 
thingets  Forhandlingers  Skyld;  men  da  jeg  traadte 
ud  af  Zahlkasseporten,  kom  en  lav  Karet  med 
kongelig  Kudsk.  Skildvagten  ryddede  Afviseren 
bort  —  efter  Forlangende  af  et  fra  Vognvinduet 
udstrakt  Hoved.  En  grøn  Chalousi  faldt  strax  for 
Ruden  og  lod  mig  kun  skimte  en  ikke  smuk 
Dame  —  Grevinden.  Dette  Møde  forstyrrede  paa 
en  Maade  de  glade  Barndoms  Tanker,  hvori  de 
forrige  Situationer  havde  sat  mig.  »Uskyldige 
Alder,  skjøn  er  Du,  men  kort.  Af  tunge  Bekym- 
ringer jages  Du  bort,«  siger  Visen;  men  denne 
fortæller  os  ikke,  at  vi  selv  er  Aarsag  i  mange  af 
disse  Bekymringer. 

Den  7de  Marts,  23-Aarsdagen  efter  at  jeg  før- 
ste Gang  fulgte  Arveprindsen  som  hans  Ad j  utant 
til  Høiesteretstaffel  hos  Kong  Frederik  den  6te, 
meldte  jeg  Hs.  Kgl.  Høihed,  at  jeg  attraaede  en 
af  de  ledig  blivende  Kavalleribrigader.  General 
Schøller  havde  haft  den  Godhed  at  komme  til 
mig  for  at  underrette  mig  om,  at  Oberst  Bulow 
ikke  ønskede  at  forlade  sin  Stilling  hos  Kongen 
og  at  Schøller  i  den  Anledning  havde  talt  med 
Krigsministeren  om  at  meddele  Bulow  General- 
majors Characteer.  Hs.  Majestæt  havde  ved  sam- 
me Leilighed  udtalt  den  Formening,  at  jeg  ikke 
vilde  refusere  Brigaden. 

Arveprindsen  var  meget  naadig  og  god,  som 
altid,  da  jeg  meddelte  ham  mit  Ønske  om  at 
modtage  det  mig  givne  Tilbud,  men  beklagede  at 
skuUe  miste  mig  efter  saa  mange  Aars  Samvær. 


175 

I  samme  naadige  Tone  talte  Arveprindsessen,  dog 
med  mere  uforbeholden  Beklagelse  over,  at  Prind- 
sen  i  mig  tabte  en  tro  Støtte  og  Raadgiver  baade 
med  Hensyn  til  Prindsens  økonomiske  Affairer  og 
med  Hensyn  til  hans  nuværende  vanskelige  Stil- 
ling overfor  Kongen  og  Ministrene.  Herved  tog 
Prindsessen  Anledning  tU  at  føre  en  indirecte 
Eliage  over  Prindsen,  »der  jo  var  saa  fast  og  be- 
stemt i  alt  alvorligt  og  ikke  lod  sig  rokke,  som 
De  selv  veed.  Det  hjælper  ikke  at  jeg  siger  ham 
—  at  jeg  beder  ham  om  at  tale  med  Folk  — 
med  Jurister,  som  har  Forstand  paa  de  Dele. 
Saa  bliver  Prindsen  kold  som  lis  og  siger  ikke 
et  Ord.  De  misforstaar  jo  ilcke  min  Kjærlighed 
til  Prindsen;  men  jeg  vil  bede  Dem  sige  til  Folk, 
hvor  fast  Prindsen  er.  Det  er  saaledes  ikke  Let- 
sindighed, naar  Prindsen  nu  igjen  er  i  Pengefor- 
legenhed og  nødes  til  at  optage  Laan  i  Palaiset, 
men  kun  hans  gode  Hjertes  Skyld.  Sponneck  er 
en  Mand  Prindsen  kan  forlade  sig  paa,  skjøndt 
han  nu  ikke  tror  det,  og  General  Hansen,  det 
er  min  Mand.  Her  kommer  saamænd  Folk  nok 
løbende  for  at  faa  mig  til  at  indvirke  paa  Prind- 
sen, at  han  ikke  skulde  give  efter  og  at  han  skulde 
styrte  Scheele;  men  de  Folk  kan  jeg  nu  ikke 
mere  med.« 

Den  16de  Marts  tilbragte  vi  glade  sammen  i 
Øverrød.  Det  var  min  lille  Dattersøn  Ernsts 
éaarige  Fødselsdag  og  samme  Dag  var  Armee- 
befalingen kommet,  der  meddelte  min  Udnæv- 
nelse til  Generalmajor  og  min  Ansættelse  som 
Chef  for  1ste  Kavalleribrigade,  med  Kvarteer  for 
mig  i  Fredericia. 

Den  28de  Marts  havde  jeg  Afskedsaudients  hos 
Kongen,  som  var  særdeles  naadig  imod  mig.  Han 
talede  smukt  om  sit  kjære  Frederits  og  om  de 

dér  tilbragte  lykkelige  7  Aar,  og  anbefalede  mig 
varmt  sin  Club  »Frederiksclubben«. 

Ved  min  derefter  følgende  Audients  hos  Land- 
grevinden talte  Høistsamme  meget  om  Broderens 
(Arveprindsens)  Uheld  og  om  slette  Raadgivere. 
Hun  talte  ogsaa  om  og  imod  Regjeringen  og  ud- 
viklede i  sin  Tale  en  saadan  Kraft,  at  havde  hun 
været  en  Mand,  tror  jeg  ikke  det  var  blevet  ved 
Ordene  alene.  Med  Landgreven  og  de  øvrige 
Prindser  tog  jeg  ligeledes  Afsked  samme  Dag. 
Ligesaa  med  Krigsministeren  og  Scheele.  Første 
yttrede,  at  Generalcommandoen  fik  Prindsen  ikke, 
i  det  mindste  ikke  nu  for  Øieblikket,  og  Scheele 
mente  med  Hensyn  til  Arveprindsen,  at  man  ikke 
var  meget  længere  end  for  6  Maaneder  siden. 

Denne  Dag  gav  Herskabet  en  Afskedsdinér  for 
mig.  Min  Kone,  Datter  og  Bodenhoff  vare  ind- 
budne,  og  foruden  Hoffets  egne  Damer  og  Ka- 
valerer vare  desuden  tilstede  Generalerne  Schle- 
gel, Paludan,  Hagemann,  Schepelern  og  Baggesen, 
Oberst  Lunding,  Kammerherre  Fønss,  Etatsraa- 
deme  Liebe  og  von  Osten,  Admiral  Bille,  Capitain 
Baller  og  v.  Thun  fra  Generalcommandoen,  samt 
min  Efterfølger  som  Arveprindsens  Adjutant,  Rit- 
mester Lindholm,  hvis  Udnævnelse  var  underskre- 
vet om  Formiddagen. 

Jeg  maatte  tage  Plads  ved  Siden  af  Arveprind- 
sen. Da  Champagnen  var  skjænket  reiste  Prind- 
sen sig  og  bad  alle  gjøre  ligesaa,  hvorpaa  han  ud- 
bragte min  Skaal  overmaade  smukt  og  hjerteligt. 
At  jeg  var  bevæget  kan  vel  forstaas.  Jeg  takkede 
med: 

»Deres  Kongelige  Høiheder  har  viist  mig  saa 
megen  Naade,  saa  megen  Godhed,  ja  jeg  tør  sige 
saa  meget  Venskab,  at  jeg  ikke  finder  Ord  til  at 
udtrykke  min  Tak;  men  aldrig  kan,  aldrig  skal 
jeg   glemme   hvad   jeg   skylder   Deres   Kongelige 

Høiheder.«  —  Det  var  »ein  Henkermahl«.  Alle 
vise  mig  megen  Opmærksomhed  og  Godhed. 

Den  30te  Marts  havde  jeg  den  sidste  bevægede 
Afskedsaudients  hos  mit  høie  Herskab  om  For- 
middagen. Kl.  214  om  Eftermiddagen  dampede 
jeg  bort  paa  Jernbanen.  Min  Kone,  min  Datter 
og  Bodenhoff  fulgte  mig  paa  Banestationen.  De- 
res Kgl.  Høiheder  vare  saa  naadige  at  komme  der 
tilligemed  hele  det  prindselige  Hof. 

Det  var  mit  Farvel  til  Hoffet  og  Hoflivet.  Vel 
erkjender  jeg  alt  det  gode,  jeg  i  over  23  Aar  har 
nydt  der,  men  Friheden,  Selvstændigheden  føles 
dog  som  det  allerbedste. 


£.  Bodenhoff:  Kongesorger.  12 


EFTERSKRIFT. 


Ved  at  slutte  Dagbogen  over  mit  Hofliv, 
den  Tid  jeg  tilbragte  som  Ad j utant  hos  Hs.  Kgl. 
Høihed  Arveprindsen  og  som  gav  mig  Leilighed 
til  at  se  og  høre  meget,  saa  at  sige  mellem  Cou- 
lisseme,  skylder  jeg  mig  selv  at  give  en  »Efter- 
skrift«, da  jeg  intet  »Forord«  har  givet. 

Paa  adskillige  Steder  kunne  mine  Optegnelser 
lyde  critiserende  eller  endog  bittre  om  de  høie 
Personer,  til  hvem  jeg  stod  i  et  saa  nøie  Forhold, 
og  som  viste  mig  og  mine  saa  megen  Godhed, 
saa  det  kunde  sjmes  endog  utaknemmeligt  fra 
min  Side  at  anføre,  hvad  jeg  har  ment  var 
Svaghed  eller  endog  FeU  hos  disse,  i  Stedet  for 
at  tie  dermed;  men  jeg  nedskrev  det  passerede 
i  Almindelighed  strax,  saa  at  alt  endnu  var  i 
frisk  Minde,  det  første  Indtryk  hos  mig  ikke 
fortrængt.  Jeg  nedskrev  det  eiheller  for  Offent- 
ligheden, eller  saa  at  sige  for  nogen;  men  kun 
for  mig  selv,  for  muligen  engang  i  Tiden  at 
bruge  endel  deraf  som  et  Materiale,  hvis  jeg 
vU  forfatte  saadan  noget  som  en  Skildring  af 
»Mit  Liv  og  Levnet«. 

Jeg  har  optegnet  de  forefaldne  Begivenheder 
saaledes  som  jeg  har  opfattet  dem,  og  de  vise  ofte, 
hvilke  de  egentlige  Bevæggrunde  have  været  til 
mangen  en  Handling,  som  Pubiicum  antager  sket 

af  ganske  andre  Grunde.  De  vise  andres  Ind- 
flydelse paa  de  høie  Personligheder,  hvad  enten 
disse  andre  nu  kan  have  handlet  af  Privat - 
interesse,  Forfængelighed  eller  endog  af  Enfoldig- 
hed. Heller  ikke  bør  glemmes  Smigreres  og  Efter- 
snakkeres Indflydelse;  thi  kun  sjælden  høre  de 
høie  og  høieste  Personhgheder  den  mindre  be- 
hagelige Sandhed  af  dem  de  komme  i  Berøring 
med.  »Herskaberne  maa  ikke  modsiges,«  er  det 
almindelige  men  usalige  Princip.  Hvor  jeg  fandt 
dette  urigtigt,  har  jeg  talt  imod  af  min  inderste 
Overbeviisning.  Mangen  Gang  har  jeg  i  den  An- 
ledning høstet  Utak,  og  navnlig  er  af  Prindses- 
sen  viist  mig  Ubillighed  og  Unaade,  ja  ofte 
sagt  mig  Ting,  som  jeg  ikke  vilde  taalt  af  nogen 
anden.  Men  efter  nogen  Overveielse  —  kortere 
eller  længere  —  er  Prindsessen  kommet  til  Er- 
kj  ende]  se  af,  at  min  Opposition  var  begrundet  af 
Hengivenhed,  og  hun  har  da  altid  rakt  Haanden 
til  Forsoning.  Hvor  ofte  har  hun  ikke  yttret,  at 
ingen  nogensinde  havde  sagt  hende  de  Ting,  de 
Sandheder,  jeg  havde  sagt  hende,  og  at  jeg  var 
for  hende  og  Prindsen  en  trofast  Ven,  som  de 
altid  vilde  savne.  Men  faa,  tror  jeg,  kjende  og- 
saa  Arveprindsen  og  Prindsessen  som  jeg.  Af 
Offentligheden  kjendes  Hs.  Kgl.  Høihed  egent- 
lig kun  som  den  aabenhjertige,  livsglade  Prinds 
med  det  godmodige  Lune  og  de  letsindige  Til- 
bøieUgheder;  men  hans  til  Tider  endog  meget  be- 
stemte Characteer  er  mindre  kjendt;  ligeledes 
hans  store  Hengivenhed  for  hans  høie  Gemalinde. 
Han  lider  med  hende,  naar  hun  er  lidende,  han 
deler  alle  sine  alvorlige  Bekymringer  med  hende 
og  henter  i  alle  vigtige  Sager  Raad  hos  hende, 
og  gaar  derved  ikke  til  den  daarhgste  Raad- 
giver.  Arveprindsessens  umaadeUge  KjærUghed  til 
Prindsen  er  mere  kjendt.  Intet  Offer  er  hende  for 

stort,  naar  det  gjælder  ham.  Vorherre  har  givet 
hende  i  Arv  efter  høisahg  Kong  Frederik  den  6te 
et  ædelt  Hjerte,  en  simd  Forstand  og  den  mest 
sanddru  Oprigtighed. 

Ogsaa  Arveprindsens  Forhold  til  Hs.  Maj.  Kon- 
gen er  for  mig  typisk  for  saavel  Prindsens  som 
Kongens  Characteer  og  menneskelige  Egenska- 
ber, og  mærkeligt  derved,  at  de  —  efter  min 
Overbeviisning  —  begge  længes  hge  meget  efter 
at  række  Haand  til  en  varig  Forsoning,  fordi  i 
VirkeUgheden  Kongen  og  Prindsen  føler  —  og 
altid  har  følt  —  stor  Hengivenhed  for,  ja  Kjær- 
lighed  til  hinanden. 

Men  denne  Uenighed,  med  deraf  følgende  Ube- 
hageligheder for  Arveprindsen,  har  ogsaa  for  mig 
været  Kilden  til  mange  Bekymringer  og  Ærgrel- 
ser, saaledes  at  det  er  mig  en  Lettelse  —  netop 
nu  —  at  komme  under  andre  Forhold.  Gud  give 
mig  Kraft  og  Held  til  at  stjrre  retteligen  ad  den 
nye  Bane,  der  nu  er  mig  anviist. 

